
CARTEA 
CE SE NUMEȘTE „IDEEA (ȘTIINȚA) CELUI 
CE CU ADEVĂRAT SE POCĂIEȘTE“, 


alcătuită 


în Limba ce de obște grecească, de un nenumit Dascăl, 
și dată în tipar la Anul 1774 în Veneţia, în Tipografia lui 
Dimitrie Teodosiu loanitul 
care s-a tâlcuit în Limba românească, 


acum 


în zilele bine credinciosului, și de Hristos iubitorului, 
singur Stăpâitorului Împărat a toate Rusiile, 
NICOLAE PAVLOVICIU 
și a înalt pre o sfinţitului Mitropolit al Moldaviei, 

Kirio, Kirio 

VENIAMIN COSTAKE, 
și Cavaleriu, 

la Anul 1829, în orașul Romanul, de un iubitor 
de neam Patriot; în care se scrie 


Viaţa, Greșeala, și Pocăinţa Împăratului 
DAVID. 


Către acestea se arată și scoposul alcătuitorului ei; iar în tipar 
dată în BRAȘOV, în zilele prea înălțatului Împărat al Austriei 
FERDINAND ÎNTÂIU, 
la anul de la Mântuitorul Hristos 1837. 

Cu cheltuiala Tâlmăcitorului ei — Cu Tiparul lui loann Gett. 


EL E Ii i i Să dul i i ui du ăuăuău i iu dud ăuăui 


Această Carte cuprinzătoare de una sută și șasezeci și trei 
file scrise, cercetându-se de către Comisie s-au învoit a ei 
tipărire prin autorizația de sub Nr. 2 anul 1836, lanuarie 31 


Revizorul Cărţilor 
Căminarul Procopie Florianu 

HĂRĂZIREA EI 
XXX XXXX 
Ție Prea Slăvitei 
Celei prea înalte 
Fecioarei Mariei. 
Maici cu adevărat. 
Pe această alcătuire, 
Al ei tălmăcitoriu 
O închină cu smerenie, 
Ca să-i fii ajutătoriu. 


XXX XXX XX XX XXX XXX XXX XX XXX XX XXX XXX 


PREA BINECUVÂNTATĂ STĂPÂNĂ! 


Ţie am îndrăznit, eu mult păcătosul, să-ţi închin cartea 
„Ideea celui ce cu adevărat se pocăieşte“, căci tu eşti după ade- 
văr mângâierea celui ce se pocăieşte, nemincinoasa mântuire 
a păcătoşilor şi adevărata sprijineală a tuturor celor ce cu cre- 
dinţă aleargă la tine. Pentru aceasta din tot sufletul şi inima 
te rog, ca să cauţi cu ochi blând spre această puţină osteneală 
a mea şi să verşi asupra ei darul Celui Născut din tine, ca să se 
întipărească în sufletul fiecărui cititor „Ideea celui ce se pocă- 
ieşte“ şi, cunoscând greutatea păcatului, să se sârguiască a fugi 
de el. Aşa, Doamna mea, Născătoare de Dumnezeu, binevoieşte 
spre împlinirea rugăciunii acesteia sărace a mea şi mijloceşte 
către Înduratul tău Fiu şi Dumnezeu, ca să-mi ierte nemărginita 
mulţime a păcatelor mele, care am făcut până acum şi în viitor 
să mă păzească nerănit de săgețile vicleanului, luându-mă din 
valea aceasta a plângerii întru pocăință şi mărturisire bine pri- 
mită. Şi să mă învrednicească Împărăţei Lui celei cereşti, împre- 
ună cu toţi cei ce nădăjduiesc spre Dânsul. Fie, fie, Doamna mea! 


Al preaslăvitei tale Dumnezeieşti Măriri, ticălos şi smerit rob 


Tălmăcitorul 


ÎNAINTE CUVÂNTARE CĂTRE CITITOR 


Când am hotărât ca să mă ostenesc întru tălmăcirea aces- 
tei cărți, nu am privit la altceva, decât să întipăresc mai adânc în 
sufletul meu, cel cu totul păcătos, acele cuvinte, mai dulci decât 
mierea şi fagurul, ale acelui binecuvântat bărbat, care a fost întâ- 
iul alcătuitor al ei. Şi simțind duhovnicescul ei folos, nu m-a lăsat 
focul dragostei celei către aproapele, ca să las pe ceilalţi fraţi ai mei, 
neîmpărtăşiţi de un aşa de mare bine. Şi, fiindcă tot lucrul bun, de 

la puţin sporeşte la mai mult, dator este fiecare a nu pregeta în a 
începe, pentru că Dumnezeu nu priveşte la faţa cuiva, ci în inimă 
şi este gata să ajute pe fiecare, dintre cei ce lucrează cu credinţă. 

Cu toate că eu sunt unul dintre cei înjosiţi şi nimicniciţi, 
dar pentru că nu cei ce nu lucrează cu vrednicie sunt osândiţi, ci 
aceia ce nu lucrează după puterea lor pentru săvârşire, de aceea 
am început tălmăcirea acestei cărticele. Cu ajutorul lui Dumne- 
zeu, „Acela ce pe cele neputincioase le vindecă şi pe cele cu lipsă 
le împlineşte“, aducând-o întru săvârşire am și urmat-o şi pe cât 
a fost în putinţa mea am îndreptat greşelile. Însă pe cea desăvâr- 
şită încredințare a mea, cu înscris şi smerită rugăminte a mea, o 
am trimis spre cercetare şi urmare, Înalt Prea Sfinţitului Mitropolit 
al Moldaviei şi al Sucevii, Kirio, Kirio, Veniamin Costachi şi Kava- 
leriu, căruia, arătându-i şi dorinţa ce am, ca prin dare în tipar să 
se facă îndeobşte citirea ei pentru fiecare drepteredincios şi iubi- 
tor de Hristos creştin. Deci, primindu-o cu părintească şi patrio- 
ticească dragoste şi, urmărind tălmăcirea mea, a verificat-o după 
originalul grecesc şi a găsit de cuviinţă a se împlini dorinţa mea. 
Astfel mi-a dat voie şi blagoslovenie să o tipăresc în Sfânta Mănăs- 
tire Neamţul, după a mea cerere. Dar din cauza unor neînlesniri 
şi neîndemânări, o am dat la tipar în Braşov. 

lubiţii mei cititori, vă rog să o primiţi cu dragoste, să o citiţi 
adeseori şi veţi afla odihnă sufletelor voastre. Căci, pe cât este de 
mică în alcătuirea ei, pe atât este de mare în folosul ei, având ca 
temei tocmai ceea ce este mai de nevoie, pentru fiecare dreptere- 
dincios creştin. Pentru că deasa şi cu luare-aminte citire, a aces- 
tui fel de carte, aduce după sine cunoaşterea greutăţii păcatului, 
cunoşterea păcatului naşte întristarea cea după Dumnezeu, întris- 
tarea cea după Dumnezeu naşte umilinţa, umilinţa naşte suspi- 
nul cel din adânc, suspinul pe binecuvântata lacrimă, iar lacrima 
curată aduce pe mărturisire, iar mărturisirea aduce pe iertarea 
păcatelor prin Preot, în numele lui lisus Hristos. Că Acesta a făgă- 
duit odihna zicând: „Veniţi le Mine toţi cei osteniţi şi împovăraţi 
şi Eu vă voi odihni pe voi“. 

Încredinţat de dragostea fiecărui dreptcredincios citi- 
tor, că nu voi fi defăimat pentru prostia mea, îndrăznesc a mai 
adăuga ceva. 

Presupun că mulţi poate vor zice, că acest fel de carte este 
potrivită numai pentru călugări sau pentru cei bisericeşti să le 
citească, iar oamenilor lumeşti le-ar fi oarecum de nevoie să 
citească politiceştile istorii, din care se pot adăpa cu cele ce sunt 
potrivite desfăşurării vieţii omeneşti. Către aceştia mă văd deter- 
minat a zice, ajutat de evangheliceasca glăsuire, că „acestea să 
le faceţi şi acelea să nu le lăsaţi“, că de nevoie este a avea întâ- 
ietate cele mai de preţ, adică cele sufleteşti, pe care le numesc 
mai scumpe, asemenea graiului evangheliei care zice: „Ce-i va 
folosi omului de va câştiga lumea întreagă, iar sufletul său îl va 
pierde, sau ce va da omul în schimb pentru sufletul său?“ (Mat. 
7, 26). Pe acestea citindu-le se îmbogăţesc cu rodul lor, care rod 
are în sine morala sufletească, de care atârnă amândouă feri- 
cirile, pămâtească şi cerească, pentru omul alcătuit din trup şi 
suflet, creat după chipul şi asemănarea lui Dumnezeu. Eu soco- 
tesc pentru aceştia, cum că nu numai că nu vor fi înjosiţi faţă de 
acei ce se îndeletnicesc numai cu citirea cărţilor politiceşti, ba 
încă vor fi şi mai înălţaţi. Afară de acei ce se îndeletnicesc cu isto- 
rii de basme, cărţi de ateism şi amoruri, pe care asemănându-i 
cu acei despre care zice Dumnezeu prin Sfânta Scriptură: „Nu va 
rămâne duhul Meu în oamenii aceştia în veac, pentru că sunt numai 
trup“ (Fac. 6, 3). Socotesc că nimeni nu va cuteza a-i alătura pe 
aceştia de oamenii cei cuvântători. 

Incredinţat fiind de dragostea fiecărui dreptcredincios 
cititor, că nu se va îngreuna cu oarecare defăimare, mai adaug 
ceva: că alcătuirile bisericeşti şi politiceşti, se pot asemăna cuun 
pom ce are puterea de a fi de-a pururea învierzit şi să aibă roade 
şi frunze. Dar temeiul alcătuirii acestui pom fiind roadele, soco- 
tesc că este firesc faptul ca noi să ne folosim mai întâi, de aceea 
ce mulţumeşte simţirea gustului, spre hrana noastră şi apoi pe 
aceea a mirosului şi a vederii, după cum fac albinele. Că umblând 
prin flori, adună mai întâi mierea şi ceara şi apoi polenul, care 
îl adună în lipsa mierii. 

Aşadar, asemănând pe învățătorii duhovniceşti cu roadele 
acestui pom, pe care să-l înţelegem că este hrana sufletului, care 
este după chipul lui Dumnezeu, mi se pare că am nimeri desă- 
vârşit, dacă ne-am îndeletnici întru acest fel în folosirea Sfintelor 

Scripturi. Căci, după învăţătura unui sfânt şi înţelept bărbat, 
dintre cei din vechime, că: „Din țarină, bucurie de seceriş, din 
vie, roade de mezalicuri şi din Scripturi învățături de viaţă făcă- 
toare şi că țarina într-o vreme îşi are secerişul şi via într-o vreme 
îşi are culesul, care adică, țarina după ce se seceră se sfârşeşte şi 
via după după ce se culege se smereşte; iar scriptura în fiecare 
zi secerându-se, spicele celor ce tâlcuiesc dintr-însa, nu lipsesc; 
ci în fiecare zi culegându-se, strugurii cei dintr-însa nu se chel- 
tuiesc“ şi iarăşi după evanghelicescul grai, „cercaţi scripturile şi 
întrânsele veţi afla viaţa de veci“ nu rămâne nici o îndoială că nu 
ne vom folosi, citindu-le cu luare aminte şi cu evlavie. 

Poate vor zice unii că, împleticiţi fiind cu grijile lumii, ni se 
răspândeşte mintea şi de vom şi citi nimic nu vom folosi; către 
aceştia răspund cu pilda următoare: 

Piatra este o materie vârtoasă şi apa o materie moale, însă 
picând o picătură de apă oricât de rar pe o piatră, în acelaşi loc 
şi multă vreme, de la sine urmează ca piatra să se pătrundă. Aşa 
şi noi citind scripturile în vremea când suntem liniştiţi dinspre 
altele, oricât de puţin, urmează a ne pătrunde de cele cuprinse 
într-însele. Nu zic că istoriile cele politiceşti nu ar fi încuviinţat 
a se citi, decât să dăm prioritate la ce este mai scump, adică pen- 
tru suflet, căruia să-i dăm hrana cuvenită, apoi putem să citim 
şi cele politiceşti, însă numai pe acelea ce au în cuprinderea lor 
bune năravuri şi întâmplări ale vremurilor trecute din care, voind, 
iarăşi putem a ne folosi. 

Cu acestea sfârşind nu mă îndoiesc că, toţi cei cuprinşi de 
duioşia pocăinţei, vor primi cu toată osârdia cărticica aceasta, pe 
care îi rog; ca, îmbogăţindu-se cu roadele ei, să se roage Milosti- 
vului Dumnezeu şi pentru mine, cel cu totul păcătos. 


Mai micul tuturor 


Tălmăcitorul 

_ BINECUVÂNTĂTORUL RĂSPUNS 
AL INALT PREA SFINȚITULUI MITROPOLIT 


Arhierească binecuvântare trimitem Preacuvioşiei tale ca 
răspuns la scrisoarea pe care ne-aţi trimis-o, semnată în ziua de 
q a acestei luni, ca răspuns la cartea „Ideea celui ce cu adevărat se 
pocăieşte“, tălmăcită de Cuvioşia ta. Luând la verificare această 
tălmăcire ce s-a trimis şi constatând că este întocmai cu origina- 
lul, am înaintat lucrarea la cenzură, după care prin adresa Nr. 2 
aprobă tipărirea acesteia. În urma căruia şi noi lăudăm patriotica 
faptă ce ai făcut, îndemnat fiind de dorinţa de luminare a nea- 
mului nostru, pentru care slobozim a noastră arhierească binecu- 
vântare, spre a fi tipărită în Tipografia Sfintei Mănăstiri Neamţul. 


Anul 1836, Martie 11. 


VENIAMIN, 
Mitropolit. 

VIAȚA, GREŞEALA ŞI POCĂINȚA 
ÎMPĂRATULUI DAVID 


732) roorocul David s-a născut din părinţi săraci şi a fost 

Faso: de oi. Evlavia pe care a avut-o către Dumnezeu 

A Ss şi fireasca sa blândeţe l-au suit la împărătescul Scaun al 
ludeei. Pentru încercările de bărbăţie prin care a trecut, în vre- 
mea când păştea oile în pustietăţi, ucigând lei şi alte fiare, a luat 
în urmă îndrăzneala să se lupte şi cu Goliat cel de alt neam pe 
care, ajutându-l Dumnezeu, l-a învins şi ucis. Ca drept răsplă- 
tire pentru biruinţa lui, el a putut să ia de soţie pe fiica împă- 
ratului Saul. Dar n-a trecut multă vreme şi Saul l-a zavistuit pe 
David şi căuta prilej potrivit ca să-l omoare. Pentru aceasta David 
s-a depărtat de lângă Saul. Dar când s-a biruit la războiul ce a 
făcut cu filistenii şi s-a omorât singur cu sabia sa, pentru ca să 
nu cadă rob la vrăjmaşii săi, atunci David a fost chemat iarăşi 
de către popor şi a fost pus împărat în scaunul lui Saul. David, 
după ce a învins pe toţi duşmanii dinafară ai împărăției sale, 
a făcut pace cu ei şi, prin blândeţea şi bunătatea lui, i-a făcut 
prieteni pe toţi şi a încheiat o nemărginită pace şi dragoste cu 
toţi împărații vecini şi cu supușii lui. 

Din cauza faptului că Amoniţii au batjocorit pe solii de 
pace trimişi de David la ei, el a fost silit ca să pornească iarăşi 
război. Şi pentru ca să le facă răsplătire, a trimis oştile sale cu 
Voievodul loab ca să înconjure pe cel dintâi oraş alvrăjmaşilor 
săi, care se numea Raab. În vremea când oştile lui biruiau la răz- 
boi pe Amoniţi, David, stând în Ierusalim şi lenevindu-se, s-a 
biruit de o ispitire ce i s-a întâmplat şi a căzut într-o mare ruşine 
a sa. Într-una din zile, după somnul cel la amiază, plimbându-se 
în palatul său, din întâmplare a văzut de departe pe o femeie 
ce se spăla în grădina ei şi aceasta a fost Versavia, soţia lui Urie 
Heteul, care era o persoană deosebită şi pentru bunul lui neam 
şi pentru faptele sale. EI se afla atunci la război. David văzând 
frumuseţea Versaviei, a fost cuprins de dragoste pentru ea şi de 

pofta trupească, fiind biruit de dracul acela, pe care el însuşi îl 
numeşte „dracul de amiază-zi“. El a făcut tot chipul şi a împli- 
nit pofta sa, fără să mai socotească facerile de bine ale lui Dum- 
nezeu, Care din păstor de oi l-a făcut împărat, nici credincioşia 
lui Urie, care se primejduia în război pentru dânsul, nici smin- 
teala ce era să dea împărăției lui. De vreme ce un păcat, de multe 
ori pricinuieşte şi alte multe păcate, pentru aceasta şi David, pe 
lângă preacurvie, a făcut şi ucidere, scriind lui loab să pună pe 
Urie în cel mai periculos loc al luptelor pentru ca să fie omo- 
rât de vrăjmaşi, precum s-a şi întâmplat. Cu toate acestea nu 
i-au fost îndeajuns până aici, căci mintea lui a fost cuprinsă de 
atâta orbire încât, vreme de aproape un an, nu a socotit vreodată 
păcatul său, nici nu a încetat de a face preacurvie. Poate s-ar fi 
aflat multă vreme întru acestea, dacă multmilostivul Dumne- 
zeu nu ar fi voit a trimite pe proorocul Natan ca să-l mustre şi 
să-l înfricoşeze, pentru păcatele lui. Şi atunci lui David, îndată 
i s-au deschis ochii, a văzut şi a cunoscut păcatele lui cele mari, 
le-a mărturisit înaintea proorocului şi a plâns cu amar înaintea 
lui Dumnezeu, făcând o pocăință prea mare, cu multe feluri de 
aspre nevoinţe, în toată viaţa lui, după cum o zice el însuşi: „Iar 
eu mă îmbrăcam cu sac şi smeream cu post sufletul meu“ (Ps.29,12). 
Şi iarăşi: „Cenuşă ca pâinea am mâncat şi băutura mea cu lacrimi 
o am amestecat“ (Ps. 101, 10). Şi iarăşi: „Izvoare de apă, au izvo- 
rât ochii mei, pentru că n-am păzit legea Ta“ (Ps. 118, 136) şi pen- 
tru că ochii lui au văzut o frumuseţe, care i-au pricinuit mare 
pagubă, în chilia sa vărsa râuri de lacrimi. Şi pentru că a păcă- 
tuit într-o noapte şi a spurcat patul lui Urie, spăla patul lui cu 
amare lacrimi (Ps. 6, 6) în toate nopţile vieţii sale pentru ca să 
curețe mârşăvia aceea. lată, din exemplul acesta vedem o pocă- 
inţă prea aspră la un aşa mare împărat, dar în acelaşi timp şi o 
necunoştinţă prea covârşitoare la unii dintre creştini, care nu 
ştiu să scoată din inima lor nici un suspin şi din ochii lor vreo 
lacrimă pentru nenumărata mulţime a păcatelor lor. Ei soco- 
tesc că printr-o mărturisire tăinuită a păcatelor lor, care o fac la 
Duhovnicescul lor Părinte şi cu puţine rugăciuni ce zic pentru 
mântuirea lor, l-au îmblânzit, l-au mulţumit pe Dumnezeu, Care 
este atât de mânios împotriva lor, fiind foarte nedreptăţit de 

către dânşii. Însă David nu a făcut aşa; pentru că în urma pocă- 
inţei tăinuite ce a făcut pentru păcatele lui, a voit să o arate şi 
în toată lumea. Şi pentru aceasta a scris Psalmul al 5o-lea care 
este acel: „Miluieşte-mă Dumnezeule“. Pentru ca să se înveţe toţi 
oamenii care vieţuiau atunci pocăinţa lui şi, să ia pildă de la 
dânsul şi cei de pe urmă, cum se cade a se pocăi şi ei. Şi dacă 
i-au urmat cu păcatele, să-i urmeze şi cu pocăinţa, precum a zis 
şi Dumnezeiescul Ambrozie către împăratul Teodosie cel Mare 
pentru stricăciunea ce au făcut la Tesalonic: „Cel ce urmează celui 
înşelat, să urmeze şi celui ce se pocăişte“. 

După dumnezeiescul Chiril, fericiţi suntem noi care avem 
pildă de pocăință pe Psalmistul David şi acestuia trebie să-i 
urmăm şi la tânguiri şi la suspinuri şi la necazurile noastre. 
Şi după cum acela cu acest Psalm al 5o-lea şi-a plâns păcatul 
său, aşa şi noi, tot cu acesta se cade să plângem pe ale noas- 
tre. Pentru aceasta şi Sfânta noastră Biserică, la toate slujbele 
înainte de toate zice pe acest Psalm şi fiecărui creştin îi rându- 
ieşte, pe acesta să-l cânte cu evlavie. Şi mai la toţi creştinii, de 
obşte şi în parte, alt Psalm nu se aude atât de mult decât acest 
„Miluieşte-mă Dumnezeule“; până şi femeile şi copii mici pe 
acesta îl rostesc. Pentru aceasta şi cu cuviinţă s-a aşezat acest 
Psalm în mijlocul celor şase Psalmi de pocăință (Psalmii: 6; 31; 
37; 50; 101; 129; 142), după cum este Soarele între cele şase pla- 
nete. Dar câţi creştini astăzi îl zic numai cu gura, fără să asculte 
cuvintele? Şi câţi ascultă cuvintele, fără să le înţeleagă conţi- 
nutul? Şi câţi îl ascultă şi-l înţeleg, dar nu se pocăiesc şi nici 
nu se lasă de păcatele lor? Pentru aceasta şi eu acum, la bătrâ- 
neţile mele, când lumina ochilor mei este aproape pierdută, 
am voit, Dumnezeu ajutându-mi, să scriu câte ceva despre 
acest Psalm, ca să pot face pe creştini să cunoască, ce rău mare 
este păcatul şi să se pocăiască şi să plângă pentru el, precum a 
făcut David. Prin acestea poate să le îndemn voinţa, să se scâr- 
bească şi să urască păcatul şi aşa să se depărteze de el. Şi pen- 
tru ca să-i aduc în mai multă umilinţă, voi pune la sfârşitul fie- 
cărui Capitol câte o Rugăciune de umilinţă, ca să poată fiecare 
creştin, prin aceasta, să vorbească cu Dumnezeu şi cu înseşi 
cuvintele Psalmului, să-şi plângă păcatele lui şi să le urască cu 

covârşire. Păcatul este fără îndoială o răutate foarte mare, de 
vreme ce este o urgie îndreptată împotriva Făcătorului nostru 
Dumnezeu şi Mântuitor Hristos şi pentru aceasta se cuvine să 
plângem şi să-l urâm cu covârşire, măcar că prin mijlocirea 
lui lisus Hristos avem iarăşi multe pricini care ne fac să nădăj- 
duim iertare de la Dumnezeu, că unde s-a înmulţit păcatul, a 
prisosit darul. Sfârşitul meu este însă, ca să plâng păcatele mele 
întru această vreme mai de pe urmă a mea şi pentru ca să fac 
cuvenita pocăință, căci după fericitul Augustin, nici un creş- 
tin nu se cade să vie la sfârşitul vieţii lui, dacă mai întâi nu-şi 
va plânge cu amar păcatele lui şi nu va face cuviincioasa pocă- 
inţă. După cum şi însuşi Sfântul a făcut. Fiindcă în urma unui 
plâns amar pentru păcatele lui făcute în tinereţile sale, a scris 
felurite cărţi, mai mult cu lacrimi decât cu cerneală şi cu aces- 
tea a arătat în toată lumea mărturisirile lui. Şi precum a urmat 
Posidonie, care şi-a scris viaţa lui, când i-a venit boala cea mai 
de pe urmă, a zis şi a scris împrejurul patului lui, cu slove mari, 
pe cei şapte Psalmi ai pocăinţei, adică pe al 6-lea: „Doamne, nu 
cu mânia ta să mă mustri pe mine“. Pe al 31-lea: „Fericiţi cărora li 
s-au lăsat fărădelegile“. Pe al 37-lea: „Doamne, nu cu mânia Ta să 
mă mustri pe mine“. Pe al 5o-lea: „Miluieşte-mă Dumnezeule“. Pe 
al 101-lea: „Doamne, auzi rugăciunea mea“. Pe al 129-lea: „Dintru 
adâncuri am strigat către Tine“. Şi pe al 142-lea: „Doamne, auzi 
rugăciunea mea“. Pe care citindu-i până la răsuflarea cea mai de 
pe urmă, vărsa pâraie de lacrimi. Şi aşa plângând şi-a dat sufle- 
tul cu totul în mâinile lui Dumnezeu. 

Deci, fiincă s-a apropiat şi la mine sfârşitul vieţii, am hotă- 
rât ca această puţină vreme a mea să o cheltuiesc în tâlcuirea 
acestui Psalm şi să nu lungesc îndeletnicirile mele mai mult de 
cât este trebuinţa, pentru a folosi timpul pentru o adevărată 
pocăință. Dar pentru ca să folosesc şi pe fraţii mei, am voit să şi 
tipăresc această cărticică a mea, ca să poată fiecare creştin, mai 
înainte de moartea lui, să-şi plângă păcatele lui şi cu o adevă- 
rată pocăință, să îmblânzească dreapta mânie a nemitarnicu- 
lui Judecător şi să ia iertare pentru păcatele lui, ca David, care 
pentru pocăinţa lui, s-a învrednicit ca să se facă strămoş al lui 
Mesia. Pentru aceasta, are multă dreptate Sfântul Grigorie de 

Nysa când grăieşte următoarele cuvinte: „Ori cine se îndoieşte 
pentru pocăinţa şi pentru iertarea păcatelor lui să-şi aducă aminte 
de David“. Deci şi noi împreună cu Psalmistul David, de-a pururi 
să cântăm pe „Miluieşte-mă Dumnezeule“ şi să ne plângem păca- 
tele noastre, pentru ca să dobândim şi iertarea şi Impărăţia 
Cerurilor, ca şi el. Cu darul şi iubirea de oameni ale Domnului 
nostru lisus Hristos, a Căruia este slava şi cinstea şi închinăciu- 
nea în vecii vecilor. Amin. 


Capitolul | 


În care Împăratul David, pentru că a cunoscut marea ticăloşie 
pricinuită de păcat, cere de la Dumnezeu marea Lui mila 


MILUIEŞTE-MĂ, DUMNEZEULE, 
DUPA MARE MILA TA 


> > a începutul acestui psalm, rugând David pe Dumnezeu 
Q ja -l miluiască după mare mila Sa, arată că se află în mare 
| N „şi jalnică nenorocire, după cum zice fericitul Augustin: 
cel € ce cere mare milă, mărturiseşte marea ticăloşie!. lar această 
mare ticăloşie nu este altceva decât păcatul, pentru că celelalte 
ticăloşii ale lumii acesteia, în comparaţie cu păcatul, nu costi- 
tuie ticăloşii decât pentru lume, fiindcă aceste ticăloşii nu ne 
lipsesc de nici un bine adevărat, fără numai de cele vremelnice 
şi văzute, care în final dispar toate prin moarte. Numai păcatul 
singur este adevărata şi marea ticăloşie, pentru că ne desparte 
de Dumnezeu, Care este binele adevărat, desăvârşit şi veşnic. De 
aceea şi David, vorbind cu Dumnezeu, nu îndrăzneşte în psal- 
mul acesta să-L numească Dumnezeul lui, căci, păcătuind, s-a lip- 
sit de Dânsul. După cum zice şi un îmbunătăţit: „Eu nu îndrăz- 
nesc să Te numesc Dumnezeul meu pentru că, păcătuind, Te-am 
pierdut. Să-Ţi zică Dumnezeul lor cei nevinovaţi şi cei drepţi, iar 
eu, păcătosul, zic numai atât: O, Dumnezeule, arată spre mine 
milă!“. Ah! Şi ce schimbare de cea mai mare importanţă pen- 
tru un suflet necăjit, dacă i se întâmplă a fi despărţit de Dum- 
nezeu şi a-L pierde, încât nici el să nu mai fie al lui Dumnezeu, 


' Ticălos în limba veche însemna nefericit, sărman, vrednic de milă, vred- 


nic de plâns. În textul de faţă se folosesc foarte des cuvinte care fac parte 
din familia sa de cuvinte. Noi am păstrat aceste cuvinte, cu vechiul lor sens, 
pentru aroma adusă textului şi pentru că deţin alte înţelesuri, pierdute în 
limba contemporană 

nici Dumnezeu al lui! Cu toate acestea, noi dăm puţină impor- 
tanţă unei asemenea întâmplări, iar aceasta face ticăloşia noas- 
tră covârşitoare fără de măsură. Pentru că, dacă ne vom pierde 
sănătatea, dacă nu vom câştiga un proces, dacă ne va muri un 
fiu, dacă vom pierde prietenia vreunuia din cei mari, nu avem 
mângâiere şi nu reuşim să punem vreodată capăt întristării noas- 
tre. lar, dacă vom pierde pe Dumnezeu, darurile Lui, prietenia 
Lui, tainele Lui, aceasta nicicum nu o luăm în seamă, nici nu o 
jelim; nenorocirile lumii acesteia ne întristează peste măsură, iar 
aceasta nici măcar nu ne deranjează, cu toate că este nu numai 
cea mai importantă decât toate celelalte, dar este şi maică şi pri- 
cină a tuturor nenorocirilor, după cum zice Înțeleptul: „Că ceea 
ce face pe om nenorocit nu este altceva decât păcatul“. Şi, precum 
socotesc eu, atâta nepăsare câtă arătăm faţă de păcat, nu vine din 
altceva decât dintr-o orbire a minţii noastre. După cum vedem 
şi David se afla într-o astfel de orbire şi, când avea în stăpânirea 
lui pe Versavia şi a luat viaţa lui Urie, se socotea că este într-o 
stare privilegiată, stând pe tronul împărătesc în mare bucurie şi 
tihnă. Dar, când Dumnezeu, prin mijlocirea proorocului Natan, 
a aruncat în inima lui o prea mică lumină a darului Său, atunci 
a scos la iveală păcatele sale şi a cunoscut şi a mărturisit marea 
lui nenorocire şi pentru aceasta cerea de la Dumnezeu nemă- 
surată mila Lui: „Miluieşte-mă, Dumnezeule, după mare mila Ta“. 
Şi câţi dintre noi, pentru că suntem sănătoşi, bogaţi şi slă- 
viţi, petrecem în tihnă şi voioşi! Dar ce folos, fraţilor, de această 
lumească bunăstare, dacă sufletul nostru se află probabil în neno- 
rocire, fiind încărcat de păcate! După cum citim în Apocalipsă 
despre arhiereul Laodiceei, care socotea că este bogat şi norocit, 
însă Dumnezeu i-a arătat, prin mijlocirea lui loan Teologul, că este 
sărac, orb şi gol: „că zici: bogat sunt şi m-am îmbogăţit şi de nimic 
nu am lipsă şi nu ştii că tu eşti ticălos şi mişel şi orb şi gol“ (Apoc. 3, 
17). Şi, dacă acel arhiereu, care nu avea o viaţă chiar rea, se afla 
într-o stare aşa de ticăloasă, ce poate socoti un păcătos oarecare 
despre sine? Oare cât de mare este ticăloşia, goliciunea şi orbirea 
lui? Deci dar, fraţii mei creştini, rugaţi cu lacrimi pe Dumnezeu 
să verse în inimile voastre o rază de lumină ca să cunoşteţi starea 
voastră ticăloasă şi vrednică de plâns şi să vă învăţaţi că în lumea 

aceasta nu este cu adevărat nimeni mai ticălos decât păcătosul. 
Din acest motiv şi David, după ce a cunoscut ticăloşia cea mare 
pricinuită de preacurvia şi uciderea făcute, nu a găsit de cuviinţă 
alt chip de a scăpa de veşnicele chinuri, decât a se întoarce către 
Dumnezeu şi a-l cere mila Lui cea mare: „Miluieşte-mă, Dumneze- 
ule, după mare mila Ta“ şi celelalte. 

Mila lui Dumnezeu, pentru că este una din însuşirile dum- 
nezeieşti, care sunt nemărginite şi mai presus de orice măsură, 
pentru aceasta nici nu prisoseşte, nici nu se împuţinează, deci 
nu este potrivit a fi numită vreodată mică sau mare. Dar o putem 
numi mică sau mare, după cum sunt păcatele, pe care ni le iartă, 
adică vrednice de iertare, sau de moarte. Căci, celui care a greşit 
cu nesocotinţă şi neştiinţă nu-i trebuie mare milă, precum zice 
fericitul Augustin: „Câţi întru neştiinţă au greşit să ceară şi mică 
milă“. Dar, celui care a greşit întru cunoștință şi cu desăvârşită 
hotărâre, îi trebuie mare milă pentru a fi iertat, după cum a fost 
şi greşeala lui David. Pentru că păcatele lui mai înainte le-a plă- 
nuit şi le-a făcut întru toată răutatea: că şi pe Versavia cu vicleşug 
o a adus la dorinţa lui, iar pe nevinovatul Urie l-a ucis cu vicleşug, 
dându-i să ducă scrisorile la loab, care avea poruncă să-l omoare; 
de aceea cerea de la Dumnezeu mare mila Lui, pentru că şi păca- 
tele lui au fost însoţite de multă răutate. Deci şi tu, o, cititorule, 
cercetează cu mintea ta păcatele tale şi, dacă le vei afla mari şi 
pline de nemăsurată răutate, neapărat ai şi tu nevoie de mare 
milă, pentru care roagă cu inimă zdrobită pe Dumnezeu să ţi-o 
dăruiască, zicând: „Miluieşte- mă, Dumnezeule, după mare mila Ta“. 

Împăratul David, ca să îndemne pe Dumnezeu să-l miluiască, 
ar fi putut pune înainte faptele bune, pe care le făcuse, cum ar 
fi: atâtea slujiri şi jertfe aduse lui Dumnezeu, cinstirile aduse lui 
Dumnezeu prin Chivot, milele arătate faţă de vrăjmaşii săi şi altele 
asemenea. Insă el ştia foarte bine că, din acea ticăloasă dlipă,î în 
care a hotărât să păcătuiască, toate bunătăţile lui au căzut într-o 
beznă vrednică de lacrimi, încât nu i-a mai rămas lui nimic. „Toate 
dreptăţile lui, care le-a fost făcut, nu se vor pomeni “, zice Dumnezeu 
prin gura proorocului lezechiel(18, 24). Pentru aceasta, neavând 
nici o nădejde în faptele bune făcute până atunci, a alergat mai 
înainte la Dumnezeu, avându-și toată nădejdea în mila Sa cea 

mare, procedând asemenea slugii, care a greşit stăpânului lui şi 

cade la picioarele lui şi Îi zice plângând: Eu, Stăpâne, Îţi mărtu- 
risesc că sunt vrednic de zeci de mii de morţi pentru ce am greşit 
Ţie, iar Tu ai toate motivele să mă pedepseşti, însă toată nădej- 
dea mea o am în marea Ta bunătate şi în milostivirea Ta. Aşa să 
faci şi tu cu Dumnezeu şi, chiar dacă păcatele tale sunt multe şi 

mari, nu te teme, pentru că ai de-a face cu un Stăpân, Care este 

bogat întru milă şi, oricât de mare ar fi ticăloşia ta, totdeauna este 

mai mare bunătatea Lui. Nădăjduieşte dar la mila Lui şi să zici 

cu inimă smerită: „Miluieşte-mă, Dumnezeule, după mare mila Ta“. 

Dar, ca să fii mai bine încredinţat şi să nădăjduieşti cu mai 
multă convingere, să ai în vedere şi ajutorul deosebit dăruit nouă 
de înomenirea Domnului, Dumnezeului şi Mântuitorului nos- 
tru, lisus Hristos. Mulţi Învăţători ai Bisericii noastre înţeleg prin 
marea milă a lui Dumnezeu venirea lui Mesia şi nu sunt departe 
de adevăr, precum îmi pare, pentru trei pricini: 

1.pentru că aceasta este mila cea mai mare arătată de Dum- 
nezeu oamenilor; 

2. pentru că Proorocii cu această denumire de milă cereau de 
la Dumnezeu venirea lui Mesia pe pământ: „Arată nouă, Doamne, 
mila Ta şi mântuirea Ta o dă nouă“ (Ps. 84,7); 

3. deoarece Dumnezeu a făgăduit lui David că din neamul 
său se va naşte Mesia, pentru aceasta este fără îndoială că David 
cerea iertare păcatelor lui pentru darurile lui Mesia. Însă cu cât 
mai temeinică nădejde putem să o zicem noi acum, când Mesia 
a venit şi a răscumpărat iertarea păcatelor noastre cu preasfânt 
sângele Lui! Pentru că, deşi făgăduinţa a fost făcută lui David şi 
strămoşilor, însă în vremea noastră s-a împlinit. lar dacă Mân- 
tuitorul Li S-a arătat lor prin duh, însă noi Î| vedem cu ochii ară- 
tat în fiecare zi în lucrările Sfintelor Dumnezeieşti Taine. Deci 
acum, când a venit Mântuitorul şi ne-a răscumpărat prin moar- 
tea Lui şi a împlinit în locul nostru dumnezeiasca dreptate, cum 
s-ar putea să nu ne dea cerescul Părinte mila Sa, mai vârtos că I-o 
cerem prin mijlocirea Mântuitorului nostru, Hristos?. 


” Că orice veţi cere de la Tatăl întru Numele Meu, va da vouă (loan 16,23) 

Să adăugăm şi rugăciunea Preabinecuvântatei Născătoare 
de Dumnezeu Maria, Maicii Lui, care printre altele este numită 
şi Maica darului şi a milei, de unde ne învăţăm noi, păcătoşii, că, 
dacă voim să recăpătăm darul lui Dumnezeu şi să dobândim ier- 
tarea păcatelor noastre, nu este alt mijloc mai sigur, care să ne 
poată ajuta la aceasta, decât mijlocirea Născătoarei de Dumnezeu. 

Incât şi tu, o, cititorule, dacă doreşti să dobândeşti lăsarea 
păcatelor tale şi o desăvârşită îndreptare, să nădăjduieşti spre 
mila lui Dumnezeu Tatăl, în Domnul nostru, lisus Hristos şi în 
mijlocirea Născătoarei de Dumnezeu şi, îngenuncheat cu duhul 
înaintea Stăpânului şi Dumnezeu, să zici următoarea rugăciune: 

Dumnezeule Multmilostive, de vreme ce păcatul este cea mai 
mare ticăloşie din lume, cu adevărat eu sunt cel mai nenorocit şi mai 
ticălos om care se află în lume, fiindcă îndată ce m-am născut am fost 
împreună cu strămoşescul păcat, pe care eu l-am mai înmulțit cu gre- 
şalele mele cele de bunăvoie. Tu, Domnul meu, o ştii, iar eu, numai 
când o socotesc, îndată vărs din ochii mei lacrimi amare şi suspin din 
adâncul inimii, pentru că abia am început să cunosc binele şi îndată 
m-am dat la rău. Creşteam cu anii, dar mai mult creşteam în rău- 
tate, am trecut de la păcatele vrednice de iertare la cele de moarte şi, 
tăvălindu-mă dintr-un rău într-altul, am ajuns în final într-un adânc 
al ticăloşiilor, fără să iau în seamă vreodată sau să cer ajutorul Tău, 
pentru a scăpa de acestea. Ci, orbit fiind de cursele diavolului şi îndem- 
nat de exemplul rău al altora, biruit de patimile mele, nu socoteam, 
nebunul, paguba mea, nici nu simţeam în ce ticăloşie am ajuns şi îmi 
petreceam astfel zilele şi anii, vai, în braţele păcatului, râzând, jucând 
şi de Tine îndepărtându-mă. Dar acum, pentru că mi-ai dăruit o rază 
de lumină, cunosc şi plâng orbirea mea şi înlăuntru, din adâncul tică- 
loşiei, cer adâncul milei Tale: , Miluieşte-mă, Dumnezeule, după mare 
mila Ta“. Nu cer mila aceea, care se dă de obicei unui păcătos oare- 
care, pentru că o rană mare, cum este a mea, are nevoie de o docto- 
rie pe măsură, ca să o vindece, deci pentru ticăloşia mea nemărginită 
este nevoie de mare milă. Mărturisesc că într-adevăr nu mi se cuvine, 
pentru că oricine caută să-şi facă rău şi de bunăvoia lui se face tică- 
los, nu merită milă. Dar eu ştiu că oricât de mare este ticăloşia mea, 
cu mult mai mare este mila Ta şi pentru aceasta Te rog să arăţi spre 
mine, păcătosul, obişnuită mila Ta şi, îmblânzindu-Ţi urgia, lasă-mi, 

iartă-mi toate păcatele mele şi adu-Ţi aminte că mila Ta este nemăr- 
ginită, iar eu m-aş fi pierdut, dacă nu aş fi avut nădejdea mea într-însa, 
fiindcă aş fi deznădăjduit, zicând împreună cu Cain: „Mai mare este 
vina mea decât a mi se ierta mie“. Dar să nu fie vreodată aceasta, să 
cad în deznădejde, ştiind foarte bine că mila Ta este nemăsurată şi 
nesfârşită, în care eu nădăjduiesc şi de care mă agăţ cu toată pute- 
rea. Nu am nici o faptă bună pentru care să mi se cuvină mila Ta, 
însă am îndrăznire pentru iconomia cea în trup a preadulcelui lisus, 
Fiul Tău şi Dumnezeul meu, Care m-a răscumpărat prin moartea 
Lui. O, Părinte Ceresc, caută la faţa Unsului Tău şi mă miluieşte! Şi, 
fiindcă, prin vărsarea pentru păcatele mele a cinstitului şi scumpului 
Său sânge, a împăcat dumnezeiasca dreptate, fă milă cu mine şi îmi 
dă iertare păcatelor mele. Caută şi spre mijlocirile Preasfintei Năs- 
cătoare de Dumnezeu, Mireasa Ta, care s-a făcut şi Maică a mea. Şi, 
de vreme ce o ai făcut solitoare păcătoşilor, ca să mijlocească şi să se 
roage pentru noi, iartă-mi păcatele pentru mijlocirile ei şi mă izbă- 
veşte din această cumplită ticăloşie a mea şi de povara fărădelegilor 
mele, ca să mă învrednicesc a ajunge în Cer, unde să laud şi să slă- 
vesc mare şi bogată mila Ta în vecii vecilor! Amin! 


* Fac. (4,13) 
* Ps.(83,9) 

În care David, luând îndrăzneală pentru mare 
mila lui Dumnezeu şi pentru mulţimea îndurărilor 
Lui, Îl roagă să-i şteargă fărădelegea lui 


ŞI DUPĂ MULȚIMEA ÎNDURĂRILOR 
TALE ŞTERGE FARADELEGEA MEA 


SSW upă ce Împăratul David a rugat pe Dumnezeu, ca să arate 
către dânsul mare mila Lui şi să-l miluiască, Îl roagă să-i 
9 vs şteargă fărădelegea lui pentru mulţimea îndurărilor lui, 
zicând: „şi după mulţimea îndurărilor tale, şterge fărădelegea mea“. 
Iar, David pune mila înaintea îndurărilor, după cum şi puterea 
precede lucrarea şi cauzele efectele, iar pâraiele mătcile. „Din 
mila cea mare multe sunt îndurările“, zice fericitul Augustin. 
Dar, fiindcă mila lui Dumnezeu este una şi nemărginită, de aceea 
David a zis „după mare mila Ta“. Insă îndurările, adică lucrurile 
milei lui Dumnezeu, de vreme ce sunt foarte multe şi nenumă- 
rate, pentru aceasta a zis „după mulţimea îndurărilor Tale“. Insă 
de multe ori în dumnezeiasca Scriptură îndurările lui Dumne- 
zeu sunt numite milă, după cum chiar şi David foloseşte în câteva 
locuri, cum ar fi în: „De mila Ta, Doamne, este plin pământul“ (Ps. 
118, 64). Prin această milă a Domnului, Psalmistul înţelege îndu- 
rările Lui, adică lucrurile milei. 

Şi este arătat tuturor că Pământul este plin de lucrurile 
milei lui Dumnezeu, precum vedem cu ochii limpede în fiecare 
zi, de vreme ce Dumnezeu, pentru mare şi nemăsurată mila Lui, 
rabdă atâţia atei, închinători la idoli, eretici, creştini cu viaţă 
rea, care locuiesc pe pământ şi pe toţi îi ocârmuieşte, pe toţi îi 
păzeşte, pe toţi îi luminează, pe toţi îi cheamă la pocăință şi în 
Împărăţia Lui şi nu va înceta niciodată a face aşa pâna la Ziua 

Înfricoşatei judecăţi. „Mila Lui nu se va schimba în veci“. „Că 
precum este slava Lui, aşa este şi mila Lui“ (Is. Sirah 2, 20). Şi dacă 
Pământul, care este Valea Plângerii, este plin de mila lui Dum- 
nezeu, cu cât mai vârtos Cerul, pentru că acolo şi îngerii şi oame- 
nii sunt îmbelşugaţi de dumnezeiasca milă? Fiindcă cele nouă 
cete îngereşti, care se bucură de dumnezeiasca slavă, consti- 
tuie o lucrare a milei lui Dumnezeu, Care i-a luminat să poată 
rămâne credincioşi lui Dumnezeu în vremea acelei mari răzvră- 
tiri împotriva lui Dumnezeu a lui Satan şi a celor următori lui. Şi 
oamenii din Cer, care sunt împodobiţi cu cea dintâi nevinovăție 
a lor, arată tot lucrarea milei lui Dumnezeu, Care le-a luat viaţa 
în vremea când erau prunci, ca să nu îşi piardă nevinovăția. De 
asemenea drepţii, care deşi au fost păcătoşi, dar s-au mântuit, 
arată lucrarea milei lui Dumnezeu, Care, cu darul Lui neador- 
mit şi mereu gata, i-a chemat la pocăință şi le-a dat şi vreme să 
o poată isprăvi înainte de moartea lor. În acest sens şi îngerii şi 
oamenii, care dobândesc o slavă dumnezeiască mai mare decât 
cea care li se cuvenea, arată lucrarea dumnezeieştii mile. Pentru 
aceasta toţi sunt datori să slavoslovească numele cel sfânt în vecii 
vecilor, atât pentru lucrurile milei Lui, pe care le-a făcut, cât şi 
pentru cele care le face neîncetat, după cum zice David: „Milele 
Tale, Doamne, în veac voi lăuda“ (Ps. 88, 1). Şi ceea ce poate părea 
la prima vedere straniu este că Dumnezeu arată mila Lui chiar 
şi în iad. Pentru că, deşi îi chinuie cu munci cumplite pe oame- 
nii şi pe diavolii aflaţi acolo, însă totdeauna îi chinuie mai puţin 
decât i se cuvenea, ceea ce este un lucru al milei lui Dumnezeu. 
Şi câţi oameni nu sunt, cărora Dumnezeu le-a scurtat viaţa, pen- 
tru a nu mai adăuga greşeli şi, prin urmare, să fie chinuiţi mai 
rău, ceea ce este tot o milă dumnezeiască! Deci, de vreme ce şi 
Cerul şi Pământul şi iadul sunt pline de lucrările milei lui Dum- 
nezeu, de aceea David cu întemeiere a zis către Dumnezeu: „şi 
după mulţimea îndurărilor Tale şterge fărădelegea mea“. 

O parte socotesc că David înţelege prin „mulţime a îndurări- 
lor“ nenumăratele faceri de bine ale lui Dumnezeu, pe care le-a 
arătat oamenilor de la zidirea lumii şi mai vârtos pe cele către 
neamul evreiesc, pe care nemărginita milă a lui Dumnezeu de 
foarte multe ori i-a primit şi i-a iertat, deşi cârteau nemulţumitori 

chiar după atâtea faceri de bine primite permanent de la Dân- 
sul şi se închinau la idolii neînsufleţiţi. La aceste faceri de bine se 
referă şi Năcătoarea de Dumnezeu, când zice: „şi mila Lui în neam 
şi în neam“ (Luc. 1, 50), iar David în alt psalm: „Adu-Ți aminte de 
îndurările Tale, Doamne şi de milele Tale, că din veac sunt“ (Ps. 24, 
6). La aceste îndurări aleargă David şi acum, ca să câştige ierta- 
rea păcatelor lui, zicând „după mulţimea îndurărilor Tale şterge 
fărădelegea mea“. 

Dar cu cât mai multă încredințare putem zice aceasta noi, 
creştinii, când Însuşi Dumnezeu, ca să arate nemărginita Lui 
milă, S-a pogorât pe pământ, S-a făcut om, a petrecut cu păcăto- 
şii, mânca cu vameşii, a iertat pe curvă şi pe Petru, care s-a lepă- 
dat, a primit pe tâlharul, care iniţial Îl hulea şi pe prigonitorul 
Pavel? Acum, după atâta milă, cine nu se va însufleţi? Şi cine nu 
va nădăjdui că, plângându-şi păcatele sale, va lua iertare, mai 
ales dacă va citi şi vieţile sfinţilor, care au fost mai întâi păcătoşi 
notorii, dar năzuind la pocăință, nu numai că au primit iertare 
de la mila lui Dumnezeu, ci, prin lucrarea Darului dumnezeiesc, 
s-au sfinţit şi au fost slăviţi mai mult decât sufletele nevinovate? 
Încât şi tu, o, cititorule, se cuvine să aminteşti întru tot înduratu- 
lui Dumnezeu de aceste îndurări, ca să-L îndemni să facă la fel şi 
cu tine, zicând împreună cu Psalmistul „şi, după mulţimea îndu- 
rărilor Tale, şterge fărădelegea mea“. 

Însă, după părerea tâlcuitorilor, ceea ce înţelege cu ade- 
vărat David prin „mulțimea îndurărilor“, este aceasta, că, precum 
păcatul lui a fost o viperă cu multe capete, iar înlăuntrul ei se 
aflau şi alte multe păcate, de aceea a fost nevoie şi ca Dumnezeu 
să folosească pentru el mulţimea îndurărilor Sale, ca să-i curețe 
un astfel de păcat. Păcatul a fost unul, preacurvia, dar împreună 
cu acesta a făcut şi altele: 

1. a păcătuit împotriva Legii lui Dumnezeu, Care a interzis 
acest fel de păcat în cele zece porunci, zicând Să nu preacurveşti; 

2. a păcătuit împotriva legii firii, care ne arată fireşte că prea- 
curvia este o foarte mare greşeală şi de aceea în vechime oame- 
nii, care se supuneau legilor firii, pedepseau cu străşnicie o ase- 
menea greşeală; 

3. a păcătuit împotriva dreptăţii, răpind ceea ce nu era, nici 
putea să îi aparţină lui; 

4. a păcătuit împotriva milostivirii, fiindcă a distrus cu nemi- 
lostivire cinstea aproapelui; 

5. a păcătuit împotriva simplităţii, de vreme ce cu vicleşug 
şi cu scop rău a chemat pe Urie de la oaste, ca să se înştiinţeze de 
la el despre cele întâmplate în război; 

6. a căzut întru netfrânare, pentru că a îmbătat pe Urie, ca 
să nu cunoască că se atinsese de femeia lui; 

7. a viclenit, pentru că a înşelat pe Urie că scrisoarea, pe 
care i-a dat-o, este spre binele lui, de fapt fiind poruncă pentru 
omorârea lui; 

8. a căzut în nemilostivire, pentru că a poruncit să fie omo- 
rât un om nevinovat; 

9. a fost nemulțumitor, pentru că a răsplătit rău în locul bine- 
lui lui Urie, care se primejduia în război pentru slava împărăției, 

10. a păcătuit, în sfârşit, cu sminteală de obşte, pentru că în 
toată împărăţia a dat pricină de sminteală şi de a fi judecat. Din 
acestea se vede că păcatul lui a fostun nod împletit din multe alte 
păcate. Acest lucru se arată mai clar la traducerea ce s-a făcut din 
limba evreiască în limba greacă, pentru că acolo spune la plural 

„şterge fărădelegile mele“, iar nu la singular. Asemenea face şi lero- 
nim, zicând „curăţeşte călcările mele de poruncă“. Deci pentru că 
şi păcatele lui David au fost multe, de aceea se ruga către Dum- 
nezeu să-l curețe după mulţimea îndurărilor Sale, adică pe felu- 
rite căi ale milostivirii Lui. 

La fel şi tu, o, cititorule, se cuvine să ceri de la Dumnezeu, 
ca şi David, să şteargă fărădelegea ta după mulţimea îndurări- 
lor Lui, pentru că, dacă vei cerceta cu mintea păcatele tale, nu le 
vei afla niciodată singure, ci întotdeauna întovărăşite cu multe 
altele. Dar, chiar de ai avea şi numai un singur păcat, lucru care 
este foarte puţin probabil, totuşi, pentru a-l curăţi, ai nevoie de o 
mulțime de îndurări şi mile de multe feluri, pe care le unelteştes 


> Aunelti înseamnă a folosi, a întrebuința, a utiliza, deşi în limba contempo- 
rană păstrează mai mult un sens peiorativ, de a complota. Vine de la unealtă 
şi îl vom prefera şi în continuare în text, deoarece ni se pare mai potrivit pen- 
tru un limbaj bisericesc, încercând astfel să îl readucem în atenţia tuturor. 

Dumnezeu înainte şi după pocăinţa ta. Pentru că îndată ce vei 
păcătui eşti vrednic să fii trimis în veşnicele chinuri, însă, cu toate 
acestea, Dumnezeu rabdă îndelung şi te suportă. Îndată ce vei 
păcătui, devii vrăjmaş lui Dumnezeu şi toate făpturile lui cer răz- 
bunare împotriva ta şi distrugerea ta, dar Dumnezeu te acoperă 
şi te păzeşte. Îndată ce vei păcătui, moartea îşi ascute sabia ei, ca 
să-ţi curme viaţa, dar Dumnezeu o împiedică. Îndată cevei păcă- 
tui, te dai de drept diavolului, care vrea să te ducă în iad, însă 
Dumnezeu nu îi îngăduie, ci, pentru a te smulge de la păcat, îţi 
dă nenumărate bunătăţi: îţi trimite în minte o rază de lumină, ca 
să-ți cunoşti păcatul; îţi dă împunsături mari în inimă şi amare 
aduceri aminte în suflet, că să îţi dai seama cui ai greşit, să urăşti 
păcatul, să te căieşti că l-ai făcut şi să te hotărăşti din tot sufletul 
să-l părăseşti cât mai grabnic. Deci foarte bine poţi spune atunci 
împreună cu Psalmistul David: „mila Ta să mă sprijinească“ (Ps. 39, 
15). lar, dacă vei hotări să te pocăieşti cu adevărată durere a ini- 
mii tale şi să nu mai păcătuieşti de acum înainte, câte îndurări 
nu îţi arată Dumnezeu, dăruindu-ţi iertare! Căci, iată: 

1.nu mai pomeneşte păcatul făcut înaintea Lui şi nu te mai 
socoteşte vrăjmaş al Lui, precum erai după ce ai făcut păcatul; 

2. îţi dăruieşte darul sfinţeniei Lui, prin care te faci nu numai 
prieten, ci şi fiu al Lui după dar; 

3. te împodobeşte cu faptele bune şi cu darurile Preasfân- 
tului Duh, de care te dezbrăcase păcatul, 

4. te face vrednic moştenitor al Împărăției Lui, ca pe un fiu 
al Său, că fiii sunt şi moştenitori (Rom. 8, 17); 

5. îţi înviază toate bunătăţile făcute mai înainte, care erau 
ca şi moarte prin păcat. În urma tuturor, îţi dă toate darurile Lui 
îndoite, precum a făcut şi cu dreptul lov, căruia i-a dat îndoit tot 
ce îi răpise diavolul (lov 42,10). Acum te întreb: dacă Dumnezeu 
întrebuinţează atâtea îndurări când iartă numai un păcat, atunci 
câte se cuvine să întrebuinţeze când vrea să ierte mai multe? Deci, 
cu bună seamă bine a făcut David când Îl roagă să-i şteargă păca- 
tul „după mulţimea îndurărilor Lui“. 


A se vedea şi Tâlcuirea Evangheliei după Matei a Sfântului Teofilact al Bulga- 
riei, Editura Sophia, 2007, pag. 9-10 


26 Adevărata pocăință 

lar această cerinţă a lui David de a-i şterge fărădelegea nu 
este fără pricină, căci, atunci când greşim, păcatul îndată este 
remarcat de mulţi, dar întâi este scris de Dumnezeu în cartea Lui, 
pentru a fi arătat la Judecata viitoare, precum zice şi loan Teolo- 
gul în Apocalipsă (20, 12): „şi s-au judecat morţii din cele scrise în 
căile acelea, după faptele lor“, În al doilea rând, este scris de dia- 
vol în zapisele lui, ca să-l pârască înaintea Dreptului Judecător, 
de aceea este numit în Apocalipsă (12, 10): pârâtorul fraţilor noştri, 
cel ce pâra pe ei înaintea Dumnezeului nostru ziua şi noaptea. În al 
treilea rând, este scris chiar în inima noastră şi în cugetul nostru, 
ca să nu poată să dispară vreodată din memoria noastră, după 
cum zice proorocul leremia (17, 1) despre păcatul iudeilor: „Păca- 
tul lui Iuda este scris cu condei de fier cu vârf de diamant săpat pe les- 
pedea inimii lor“. Pentru aceasta şi împăratul David, dorind să fie 
şters păcatul lui şi din cartea Judecătorului şi din zapisul pârâ- 
şului şi din cugetul său, ca să nu fie osândit de Dumnezeu, nici 
pârât de diavol, sau mustrat de cuget pentru ce a făcut, a alergat 
la Dumnezeu şi L-a rugat să şteargă păcatul său „după mulțimea 
îndurărilor Lui“. Şi, după cum zice loan Gură de Aur, David roagă 
pe Dumnezeu să-i şteargă fărădelegea lui, fiindcă i-a zugrăvit 
în suflet o mare sluţenie, pe care s-o şteargă din cartea Lui, ca să 
nu-Şi mai amintească deloc de ea, iar din cugetul său s-o piardă 
cu totul, ca să scape de viermele acela care-l rodea şi s-o dezră- 
dăcineze din dragostea lui, ca să nu mai iubească păcatul, care 
este atât de slut şi dezgustător. Deci şi tu, o, cititorule, dacă vrei 
să fie distrus zapisul, în care sunt scrise păcatele tale, aleargă la 
Dumnezeu, precum David şi se vor şterge păcatele tale, după 
cum te încredinţează Însuşi Dumnezeu prin gura proorocului 
Isaia (43, 25): „Eu sunt, eu sunt, Cel ce şterg fărădelegile tale pen- 
tru Mine şi păcatele tale nu le voi pomeni“, Aici se arată că El Însuşi 
este singurul Care şterge păcatele noastre, în aşa fel încât nu 
vrea să mai rămână vreo amintire despre acestea, iar aceasta o 
face îndemnat fiind de nemărginita Lui bunătate, că zice „pen- 
tru Mine“. Dar cu cât mai mult va fi înduplecat să şteargă păca- 
tele noastre, ale creştinilor, pentru vrednicele de răsplătire mij- 
lociri ale Fiului Său, Dumnezeu-Omul, motiv pentru care poate 
zice „pentru Mine şi pentru Fiul Meu“. Aceasta este marele privilegiu 

al creştinilor că, pentru vărsarea preacuratului sânge al Mântu- 
itorului nostru lisus Hristos, cu încredințare şi lesne dobândim 
ştergerea şi iertarea păcatelor noastre. Astfel, pentru a se şterge 
desăvârşit păcatele noastre, nu trebuie altceva decât să se pună 
peste rănile noastre balsamul ceresc, adică preasfântul sânge 
al Dumnezeu-Omului lisus, care se află în taina dumnezeieştii 
Euharistii şi care este lăsat pentru a ne împărtăşi cu dânsul spre 
curățirea păcatelor noastre. De aceea şi tu, frate, să nu te îndo- 
ieşti că vei primi iertarea şi curățirea păcatelor tale, pentru că, 
deşi păcatele tale sunt mari şi nenumărate, totuşi cu mult mai 
mare este mulțimea îndurărilor lui Dumnezeu şi nemărginite 
vrednicele de răsplătire mijlociri ale Unuia Născut Fiul Său şi 
Dumnezeului nostru, întru care trebuie să ai nădejdea mântu- 
irii tale. De aceea, acum cu inimă zdrobită, înaintea scaunului 
Său, să zici următoarea rugăciune: 

Dumnezeule întru tot îndurate cu cât îmi aduc aminte de păca- 
tele pe care le-am făcut, cu atât mă ruşinez de Tine şi mă tem, fiindcă 
văd întru cele dinlăuntru ale sufletului meu aşa mulțime de păcate, 
încât mintea mea nu dovedeşte să le cerceteze, nici înţelegerea mea 
să le numere, de aceea pot zice şi eu „că fărădelegile mele s-au înmul- 
țit mai mult decât perii capului meu“. Şi chiar dacă, pentru marea 
mulțime, eu nu îmi amintesc toate păcatele mele, totuşi acestea nu 
se ştero din aducerea aminte a Ta, pentru că Tu le ai scrise pe toate, 
împreună cu toate împrejurările în înfricoşata carte a datornicilor 
Tăi, iar în Ziua Judecăţii le vei face cunoscute cu de-amănuntul înain- 
tea tuturor, chiar şi fără ca eu să vreau sau să pot a le privi. Ah, de ar 
fi fost cu putinţă să le şterg cu lacrimi înainte de venirea acelei înfri- 
coşate Zile, cum aş fi vărsat râuri de lacrimi! Dar, chiar dacă toată 
viața mea aş fi vrut să plâng cu amar ziua şi noaptea, socotesc că nu 
aş fi putut şterge atâta mulţime de păcate ale mele, nici altcineva nu 
va putea să facă aceasta, de nu-i vei da Tu putere, Care eşti milostiv 
şi atotputernic. Adevărat este că Tu, ca un cunoscător al inimilor, ştii 
mai bine decât mine că păcatele mele sunt nenumărate. Însă mila Ta 
cea mare covârşeşte orice limite şi toate, adică Cerul şi Pământul şi 
iadul, sunt pline de nemărginită mila Ta şi nu este om în lume care 


* Po. sad 

să n-o fi cercat. De aceea te rog şi eu: Minunează spre mine milele 
Tale? şi, după mulțimea îndurărilor Tale, curăţeşte fărădelegea mea. 
Adu-Ţi aminte de milele Tale cele mari, pe care din veac le-ai arătat 
faţă de strănepoţii lui Adam, că şi aceştia au păcătuit de multe ori cu 

mare obrăznicie şi au întărâtat mânia Ta, dar nu s-a auzit vreodată ca, 
după ce s-au pocăit, să fie lepădaţi de la faţa Ta, ci mai vârtos au fost 
ascultați şi iertaţi, după cum e scris „Spre Tine au nădăjduit părin- 
ţii noştri“, „Către Tine au strigat şi s-au mântuit&. Deci, cu toate că 
sunt cel mai păcătos, cum s-ar putea să fie acum închise pentru mine 

uşile milei Tale? Cum se poate să mi se încuie mie, ticălosului, milos- 
tivirile Tale? Oare nu eşti Tu numit în Sfintele Scripturi milosârd, bun, 
milostiv, lesne iertător? Pentru aceasta, cu obişnuita Ta milostivire, 
iartă-mi câte Ți-am greşit şi vindecă ticălosul meu suflet, pentru că 

este cu totul pustiu şi căzut şi nu-mi este mie nădejde de mântuire 

decât Tu, Doamne Dumnezeule, pentru a-l învia pe el. Şi, de vreme 

ce chiar Fiul Tău iubit şi Dumnezeul meu, lisus Hristos, ne-a învățat 
să cerem de la Tine orice întru numele Lui”, de aceea pun şi eu mijlo- 
citor preacurat sângele Lui, care a fost vărsat pe Cruce pentru mine, 
ticălosul şi cer fierbinte să curăţeşti păcatele mele şi să le ştergi din 

amintirea sufletului meu, ca să nu mai am pricină de întristare că am 

amărât milostivirile Tale cele iubitoare de oameni şi să mă întăreşti 

să petrec cealaltă vreme a vieţii mele precum Iţi place Ţie, dăruindu- 
mi după moarte acele negrăite bunătăţi pregătite celor ce Te iubesc, 
pentru rugăciunile întru tot lăudatei Născătoare de Dumnezeu şi ale 

tuturor sfinților. Amin. 


7 Psalm 16;7: Minunate fă milele Tale, Cel ce mântuieşti pe cei ce ndăjdu- 
iesc spre Tine 

Capitolul 3 


În care Împăratul David cere de la Dumnezeu să-l 
spele de păcatul lui şi să-l curețe mai mult 


MAI VÂRTOS MĂ SPALĂ DE FĂRĂDELEGEA 
NEA ŞI DE PACATUL MEU MA CURAȚEŞTE 


Vupă ce David a rugat pe Dumnezeu să-i şteargă fără- 
E lui, după mulţimea îndurărilor Sale, Îl roagă 
vs iarăşi să-l spele de multe ori, până îl va curăța de înti- 
năciunea păcatului: Mai vârtos mă spală de fărădelegea mea... 
Când petele sunt mici şi numai la suprafaţa hainei, se pot 
curăța printr-o singură spălare, dar când sunt mari şi murdă- 
resc foarte rău haina, atunci este nevoie de multe spălări pen- 
tru a o curăța. Aşa stau lucrurile şi în cazul lui David. Pentru că 
întinăciunea a fost mare, fiindcă din preacurvie au decurs încă 
şi alte mult prea multe păcate, care au fost făcute cu ştiinţă şi 
cu toată răutatea, după cum spunea proorocul Osea pentru 
israeliteni: După mulţimea lor, aşa au păcătuit Mie (Osea 4,7), de 
aceea cere şi David de la Dumnezeu, nu acea spălare oferită ori- 
cărui păcătos când i se redă darul cel dintâi, ci cere multe spă- 
lări, până când i se va curăța întinăciunea cea adâncă şi mare. 
După fericitul Augustin „mai vârtos“ înseamnă mai mult şi mai 
mult mă spală de păcatul meu. Se cuvenea într-adevăr ca David 
să fie încredinţat că i s-a iertat păcatul, fiindcă şi proorocul i-a 
spus Domnul a iertat păcatul tău CI Împ. 12, 13). Dar păcatul lui 
atât se întipărise în sufletul său, încât încă se temea că nu ar fi 
suficient de curat. Şi aşa cum se întâmplă de multe ori celor ce 
cad în foc sau în apă, care au trecut printr-o mare primejdie şi 
care, deşi în cele din urmă se izbăvesc, totuşi rămân cu o mare 
temere şi se tulbură cu duhul, nefiind încă deplin încredinţaţi 

că s-au izbăvit de pericol, asemenea a pătimit şi David, care pe 
bună dreptate era stăpânit de foarte mare frică. Această frică 
ar trebui să o aibă orice păcătos, precum porunceşte Duhul 
Sfânt prin gura Înţeleptului, zicând să nu fie fără de frică păcă- 
tosul pentru păcatul, pentru care s-a învrednicit de curăţire şi 
iertare: „pentru îmblânzire (curăţire) nu fi fără de frică“ (Is. Sirah 
5, 5). De aceea şi David ruga pe Dumnezeu să-l spele de multe 
ori şi să-l curețe de păcatele lui: „Mai vârtos mă spală de fărăde- 
legea mea şi de păcatul meu mă curăţeşte“. Dar, cu toate acestea, 
cel ce se pocăieşte mai păstrează încă rămăşiţe ale păcatului, 
precum zice fericitul Augustin, pentru că după iertarea păca- 
tului rămân relele obişnuinţe şi deprinderile şi poftele trupu- 
lui, care fac pe om neputincios şi slab. Deprinderea se capătă 
prin deasa păcătuire, iar prin obişnuinţă se statorniceşte ca 
o a doua fire şi devine pricină de a păcătui din nou cu multă 
uşurinţă. lar pofta trupului este războiul pe care îl dă trupul 
împotriva duhului, război care îşi are originea în păcatul stră- 
moşesc şi care creşte şi se întăreşte prin împlinirea cu fapta a 
păcatului, deoarece trupul, pentru că se împotriveşte duhu- 
lui adeseori, îl aduce în final la o desăvârşită supunere. Acum 
această înlesnire spre rău, care este pricinuită de deprinderi şi 
reaua obişnuinţă şi de această împotrivire la bine care vine de 
la pofta trupului, se menţine la cel ce se pocăieşte şi în urma 
iertării, după fericitul Augustin, acestea fiind pricinile pentru 
care cel ce se pocăieşte cade cu uşurinţă iarăşi în aceleaşi păcate. 
Şi după cum cel ce s-a izbăvit dintr-o boală gravă nu este totuşi 
desăvârşit sănătos, pentru că poartă încă sechelele bolii, cum ar 
fi lipsa poftei de mâncare, tulburări ale somnului, slăbiciunea, 
sau multe altele, iar dacă vrea să nu revină boala trebuie să se 
ferească multă vreme de cele neprielnice, tot aşa şi păcătosul, 
în urma iertării lui, nu se cuvine să se socotească deplin sănătos, 
ci că poartă încă rămăşiţele păcatului, fiindcă este încă slab, are 
obişnuinţa rea, binele nu-i place, nu îl mulţumeşte şi de aceea 
foarte uşor se poate întoarce iarăşi la păcat. O eventuală întoar- 
cere la păcat se face spre marea lui pagubă, deoarece căderile 
de pe urmă sunt mai rele decât cele dintâi, atât în cele duhov- 
niceşti, cât şi în cele trupeşti. Deci şi tu, o, cititorule, dacă nu 

vrei să cazi iarăşi în aceleaşi păcate, fugi cu mare luare aminte 
şi te depărtează de orice pricină, fugi de sminteli şi năzuieşte 
adeseori spre Dumnezeu, precum a făcut şi David. Căci acesta, 
fiind biruit de pofta trupului şi obişnuit cu păcatul datorită 
deselor căderi, Îl roagă pe Dumnezeu să-l spele de multe ori şi 
să-l curețe de toate rămăşiţele păcatului, astfel încât să poto- 
lească războiul pe care trupul îl duce împotriva duhului, să-i 
uşureze reaua obișnuinţă şi deprinderea păcatului şi să-l întă- 
rească El cu un dar deosebit, ca să nu mai cadă într-un aseme- 
nea păcat: „Mai vârtos mă spală de fărădelegea mea...“. 

Dintru acestea să înţeleagă fiecare cât de nechibzuiţi sunt 
acei creştini, care socotesc că numai printr-o mărturisire şi o 
pocăință făcute cândva, primind iertarea de la duhovnicul lor, 
au primit o curăţire desăvârşită de păcatele lor, prin aceasta 
putând linişti tulburarea inimii lor şi dobândi odihnă, fără să 
mai facă vreo faptă bună şi fără să se mai teamă pentru păca- 
tele lor, ca şi cum ar fi desăvârşit curaţi. De mirare este dacă 
nu se împlineşte pentru ei cele zise de Solomon, adică să fie 
într-o stare care li se pare a fi bună şi lipsită de griji, în timp ce 
ea este jalnică şi duce la pierzare: „Este cale, care se pare oame- 
nilor dreaptă; iar sfârşitul ei duce în fundul iadului“ (Pilde 14, 12). 
Sunt şi creştini de acest fel, care cred că păcatul a fugit de la ei 
pentru acea puţină pocăință a lor şi nu văd nebunii şi orbii că, 
deşi păcatul s-a îndepărtat de la ei, totuşi şi-a lăsat urmele lui 
tipărite adânc în sufletele lor, adică acea slăbiciune a puteri- 
lor lor sufleteşti, înclinarea şi pornirea spre rău, lipsa plăcerii şi 
chiar împotrivirea spre a face binele, precum şi pătimaşa încli- 
nare spre cele lumeşti şi pământeşti, care, de nu vor fi înlătu- 
rate desăvârşit, vor face ca păcatul lesne să se întoarcă şi poate 
chiar cu mai multă putere decât întâi. Origen zice: „Dacă s-ar 
curăța cineva de păcat, este neapărat nevoie să se curețe şi de 
urmele păcatului“. Deci creştinii care se află într-o astfel de neo- 
rânduială, încât trec când de la păcat la Darul lui Dumnezeu, 
când de la Dar la păcat, fără a-şi preface viaţa lor printr-o ade- 
vărată pocăință şi fără a-şi schimba obiceiurile şi faptele lor, nu 
este de mirare că vor fi copleşiţi de noi căderi. Cel ce cu adevă- 
rat se pocăieşte trebuie să nu se mulţumească întru a plânge o 

singură dată păcatele lui, ci trebuie să aibă permanent amară 
aducere aminte şi nemăsurată durere pentru acestea şi să roage 
pe Dumnezeu să-l spele şi să-l curețe cu totul de ele, cu atât mai 
mult cu cât păcatele au fost iertate de curând. Fericitul lero- 
nim aseamănă aceasta cu o rană, care, deşi a fost tămăduită, 
tot miroase rău din cauza puroiului şi, deşi este spălată, încă 
necesită spălări intense pentru a nu mai răspândi putoare; tot 
aşa şi păcatul de curând iertat, cu toate că a fost curăţat prin 
pocăință, este încă dezgustător şi puturos. De aceea şi David, 
cunoscând că are nevoie de mai multă curăţire, ruga pe Dum- 
nezeu să-l spele mai mult şi să-l curețe prin mijlocirea dum- 
nezeiescului Său dar: „Mai vârtos mă spală...“. Deci şi tu, frate, 
dacă doreşti să te curăţeşti desăvârşit de păcatul tău, râvneşte 
acestei sfinte pilde de pocăință şi, având permanent în amin- 
tirea ta păcatele pe care le-ai făcut, roagă pe Dumnezeu să ţi 
le şteargă şi sileşte-te să faci adeseori în sufletul tău această 
procitire:* şi să te mâhneşti pentru păcatele tale cu întristare 
şi covârşitoare durere a inimii, având o grijă statornică pen- 
tru pocăinţa lăuntrică, care îţi va pricinui bunătăţi nenumă- 
rate: pentru că îndată îţi sădeşte în inimă greaţa şi ura pentru 
păcat, îndată te întăreşte întru frica lui Dumnezeu, îndată îţi 
dă puteri împotriva relelor întâmplări, îndată te curăţeşte de 
păcatele tăinuite, pe care nu le cunoşti şi de cele pe care nu ţi le 
aminteşti şi în cele din urmă îţi aduce pace şi odihnă în inima 
ta şi în cugetul tău. Şi, dacă vrei ca această zdrobire şi pocă- 
inţă lăuntrică să fie mult mai rodnică în ce priveşte bunătăţile 
amintite, s-o ajuţi prin a te spovedi şi a te împărtăşi, pentru că 
spovedania, când este făcută bine şi cuviincios, slăbeşte relele 
deprinderi şi obişnuinţe ale păcatului, iar, când este făcută des, 


* A prociti are mai multe înţelesuri. În cazul de faţă se potriveşte: a repeta 
în gând sau cu voce tare lucruri citite, cunoscute, ştiute, presupuse (v. Dic- 
ţionar de arhaisme şi regionalisme, Editura Saeculum Vizual, 2007). Acest 
cuvânt cuprinde în înţeles atât enumerarea păcatelor cât şi examinarea fie- 
căruia în parte. Preferăm acest cuvânt învechit datorită înţelesului său, pen- 
tru care nu avem în limba contemporană un echivalent şi chiar l-am pro- 
pune pentru reabilitare şi folosire măcar în limbajul bisericesc referitor la 
cercetarea necesară pocăinţei 

le înlătură desăvârşit. Şi chiar dacă nu poate înlătura desăvâr- 
şit lupta trupului împotriva duhului sau pofta cea rea, dar cel 
puţin le micşorează. 

Adu-ţi aminte de porunca dată de proorocul Elisei lui Nee- 
man Sirianul de a se spăla de şapte ori în râul Iordanului pen- 
tru a se curăța de lepră. Dar, dacă vindecarea leprei lui Nee- 
man s-a făcut în mod minunat prin mijlocirea lui Elisei, nu 
era suficient să se spele Neeman numai o dată şi în orice pârâu 
s-ar fi întâmplat, iar nu de şapte ori şi neapărat în lordan? Însă 
această poruncă a avut un înţeles tainic, fiindcă în dumneze- 
iasca Scriptură şapte înseamnă tainic de multe ori, iar râul lor- 
dan semnifica alegoric pocăinţa. De aceea şi tu, frate, spală-te 
de cât mai multe ori în această apă a pocăinţei şi îţi vei curăţi 
sufletul, după cum Neeman şi-a curăţat trupul, încăt arăta ca 
un prunc mic: „Şi s-a făcut trupul lui ca trupul unui prunc mic şi 
s-a curăţit“ (IV Împ. 5, 14). Însă cu adevărat nu vor avea nicio- 
dată parte de o asemenea curăţire acei creştini, care cred că se 
pot curăţi deplin numai printr-o singură spălare în apa pocăin- 
ţei şi a mărturisirii. Ah, cât sunt de orbi în cunoaşterea de sine! 
Ah, cât de greşit socotesc mulțimea şi răutatea păcatelor lor! 
Ah, cât de puţin înţeleg că este neapărat necesar a se spăla de 
multe ori, dacă doresc să se curețe desăvârşit! Dacă fericitul lov, 
care a dus o viaţă deosebit de sfântă, zicea: „Că de mă voi spăla cu 
zăpadă şi de mă voi curăţi cu mâini curate, tot m-ai muiat cu gunoi 
şi mi-ai făcut urât veşmântul de pe mine“ (lov 9, 30-31), adică de 
s-ar spăla încât să-i strălucească mâinile, cu toate acestea Dum- 
nezeu i-ar fi găsit destule metehne. Dacă apostolul Pavel, Vasul 
Alegerii, zicea: „cu nimic nu mă ştiu pe mine vinovat, ci nu întru 
aceasta m-am îndreptat“ (1 Cor. 4, 4), adică deşi întru nimic nu 
îl mustră cugetul că a păcătuit, însă pentru aceasta nu se soco- 
teşte drept, atunci cum trebuie să se considere pe ei înşişi tică- 
loşii păcătoşi? Oare pot socoti că printr-o singură spălare pe 
dinafară sunt desăvârşit spălaţi şi curăţaţi? Vai şi amar lor! De 
aceea tu, o, cititorule, să nu accepţi să ajungi ca aceşti de trei 
ori ticăloşi, ci, cunoscând că ai nevoie de foarte multă curăţire, 
fă tot ce îţi stă în putinţă şi adeseori s-o ceri de la Dumnezeu, 
ca s-o dobândeşti, cu toate că orice curăţenie înaintea ochilor 


34 Adevărata pocăință 

preacuraţi ai lui Dumnezeu este nesemnificativă. Şi cu toată 
evlavia şi deferenţa plecând genunchii înaintea dumnezeies- 
cului tron, să înalţi următoarea rugăciune: 

Dumnezeule multmilostive, fiind eu într-o stare vrednică de 
milă, cu totul plin de întinăciuni şi necurăţii, mă ruşinez să aduc 
vreo rugăciune înaintea Ta, Care eşti Izvorul curăţeniei şi mă tem 
foarte tare ca nu cumva întinăciunile sufletului meu să Te pornească 
mai mult spre mânie în loc de milostivire. Ah, eu sunt foarte tică- 
los şi netrebnic, căci întru ticăloşii m-am zămislit şi întru ticăloşii 
m-am născut şi întru întinăciuni mi-am petrecut toată viaţa. Cură- 
țenia cea dintâi, pe care mi-ai dăruit-o, am pierdut-o încă de la înce- 
putul vieţii mele şi pe măsură ce creşteam cu vârsta, mai mult mă 
afundam în noroiul fărădelegilor mele. Ah, ce viaţă ticăloasă am 
petrecut! De multe ori am încercat să mă spăl de păcate cu lacri- 
mile mele, dar numai Tu ştii dacă s-au vărsat cu înfierbântarea 
inimii mele, pentru că eu tare mă tem că nu am tras nici un folos, 
fiindcă întinăciunile mele sunt mari şi îmi dau seama că numai de 
la mine nu pot reuşi nimic, decât să mă împleticesc zi de zi în mari 
fărădelegi. Deci, numai Tu poţi să îmi ajuţi şi Tu poţi să speli cuge- 
tul meu de păcatele mele, aceasta fiind apa pe care ai făgăduit prin 
gura proorocului lezechiel:: s-o torni peste noi, ca să speli păcatele 
noastre. Pentru aceasta împlineşte şi întru mine făgăduinţa Ta şi 
toarnă peste mine această apă şi mă curăţă de tot păcatul, de rău- 
tate şi de păgânătate! Spală întinatul meu suflet, spală inima mea, 
spală toate puterile mele, îndreptează simţirile mele, care au fost pri- 
cină păcătuirii! Spală-mă peste tot, pentru că ştii bine că nu se află 
întru mine vreo parte care să nu fie plină de întinăciune! De multe 
ori m-am apropiat de scăldătoarea mărturisirii pentru a mă curăţi, 
dar Tu Însuţi ştii că am rămas întinat şi de aceea foarte repede am 
căzut iarăşi în păcatele dintâi, încă m-am întinat şi cu altele noi 
şi astfel, lipsindu-mă de dumnezeieştile Tale daruri, am nevoie de 
noianul milostivirii Tale pentru a mă spăla atât de mult, încât să 
nu mai rămână nici o necurăţie. Ah, dacă şi îngerii din cer, precum 


" Căva curge pe acolo apa aceasta şi va însănătoşi şi va vieţui tot acela peste 
care va curge râul (lez. 47,10) 

zice dreptul Iov, nu sunt curaţi înaintea Ta*, nici stelele cerului, 
vai, ce va fi cu mine, ticălosul, care sunt numai pământ, încă şi plin 
de păcate, dacă nu mă vei curăța cu firească curăţia Ta? Recunosc, 
Domnul meu, că nu sunt vrednic de aceasta, pentru că de atâtea ori 
am întărâtat darul Tău cu întoarcerea la păcate! Dar adu-Ți aminte 
că este lucru obişnuit Măririi Tale ca unde s-a înmulţit păcatul, să 
prisosească darul Tăui4. Deci, mă rog să îmi împlineşti cererea şi 
cu bunătatea Ta să biruieşti răutatea mea şi să mă cureţi de toate 
păcatele mele, ca în viața aceasta să mă fac vrednic de dragostea 
Ta, iar după moarte să mă veselesc în vecii vecilor de slava Ta întru 
Împărăţia Cerurilor! 


* Iov (15,5) 
' Iov (25,5) 
“ Rom. (5,20) 


Capitolul 4 


Întru care Împăratul David, pentru că şi-a cunoscut 
păcatul, cere din nou iertare de la Dumnezeu 


CĂ FĂRĂDELEGEA MEA EU O CUNOSC 


David după cele puse până acum înaintea lui Dumnezeu 
şi prin care, după cum am văzut, a luat îndrăzneală spre 
W; marea milă a lui Dumnezeu, aduce acum înainte spre 
a dobândi iertare şi un al doilea temei, pe acela că a cunoscut 
păcatul său. A cunoaşte cineva greşeala sa constituie un mijloc 
de mare importanţă pentru dobândirea iertării, pentru că, dacă 
noi oamenii, când vedem că cei care ne fac rău şi-au cunoscut gre- 
şeala lor şi mărturisesc din inimă că au făcut rău supărându-ne, 
îndată simţim în noi ceva care ne îndeamnă să-i iertăm, cu cât 
mai vârtos Dumnezeu, Care este tot bunătate şi milă? Dar sunt 
puţini care îşi cunosc greşelile lor, pentru că greşelile altora le 
observăm toţi cu uşurinţă, însă cu greu pe ale noastre. Astfel i s-a 
întâmplat şi lui David, căci, atunci când proorocul Natan i-a spus 
pilda cu „cei doi vecini, unul bogat, iar altul sărac, cel bogat având 
multe turme de oi, iar cel sărac nu avea decât o mieluşea, pe care o 
creştea în braţele lui, o hrănea cu bucatele din care mânca el şi o iubea 
ca pe fiica lui; şi din întâmplare a mers un străin la palatele bogatu- 
lui, iar el, cruțând oile lui, a răpit cu sila mieluşeaua acelui sărac şi 
cu aceea a ospătat pe străin“ (II Împ. 12, 1-4) cum a auzit Împăra- 
tul David a zis: „Viu este Domnul, că vinovat morţii este omul acesta“ 
(II Împ. 12, 5) şi nicidecum nu a înţeles că el însuşi era simboli- 
zat prin acel bogat. Căci, fiind împărat şi având multe femei în 
palatul lui, după cum era îngăduit în vremurile acelea la evrei, a 
răpit pe singura femeie a lui Urie. Cu toate acestea, păcatul altuia 
l-a cunoscut, dar pe al său, cu toate că era şi mult mai mare, nici- 
cum nu l-a cunoscut şi nici nu l-ar fi cunoscut dacă proorocul 

Natan nu i-ar fi spus: „Tu eşti omul care ai făcut aşa!“ (II Împ. 12, 
7). Abia atunci i s-au deschis ochii şi a văzut şi a cunoscut foarte 
bine păcatul său şi a plâns cu amar, cerând iertare de la Dumne- 
zeu. Şi cuvântul Sfântului Diadoh adeverează aceasta', că foarte 
puţini oameni îşi cunosc desăvârşit păcatele lor. Putem spune 
că ne asemănăm ochilor, care văd orice alt lucru în afară de ei 
înşişi, căci şi noi observăm orice greşeală a cuiva, dar ale noas- 
tre, deşi uneori sunt chiar mai mari decât ale altora, ne aflăm de 
parcă nici nu le vedem. 

Insă ce este mai rău nu numai că nu ne cunoaştem păca- 
tele noastre, dar nu cunoaştem nici răutatea păcatelor noastre. 
Pentru aceasta şi David, care a zis întru acest psalm: că fărădele- 
gea mea eu o cunosc, tot el a zis într-un alt psalm: Greşalele cine 
le va pricepe? (Ps. 18, 13) şi cu aceasta arată că sunt foarte puţini 
care cunosc ce lucru rău este păcatul. Aceasta este şi pricina pen- 
tru care astăzi cei mai mulţi creştini păcătuiesc cu mare uşu- 
rinţă, dar cu mare greutate se pocăiesc şi se îndreaptă din toată 
inima lor, pentru că nu cunosc cât de mare răutate este păcatul 
şi cât de mult sluţeşte pe om. Ştiţi cine a cunoscut răutatea păca- 
tului? A cunoscut-o Sfânta Maria Magdalena, care numai când 
auzea numele păcatului de moarte, tremura toată din cap până 
la picioare, iar de multe ori chiar cădea la pământ ca moartă. 
Aceasta înainte de moartea ei zicea că atâta vreme cât a trăit 
întru această lume nu a putut vreodată să înţeleagă cum poate 


'5 Sunt foarte puţini aceia care îşi cunosc cu de-amănuntul toate greşelile lor 
şi a căror minte nu e răpită niciodată de la pomenirea lui Dumnezeu. Căci 
precum ochii noştri cei trupeşti când sunt sănătoşi pot vedea toate, până şi 
țânţarii care zboară în aer, dar când sunt acoperiţi cu albeaţă sau de niscai 
urdori chiar dacă vine înaintea lor vreun lucru mare nu-l văd decât foarte 
şters, iar pe cele mici nici nu le prind cu simţul vederii, tot aşa şi sufletul: 
de-şi va subţia cu luare-aminte coaja care i-a venit din iubirea de lume, va 
socoti chiar şi cele mai mici greşeli ale sale ca foarte mari şi va vărsa neînce- 
tat lacrimi peste lacrimi cu multă mulţumire. Căci s-a spus: „Drepţii se vor 
mărturisi numelui Tău“ (Psalm 139, 14). Dar de va stărui în dragoste de lume, 
chiar dacă ar săvârşi vreo ucidere sau altă faptă vrednică de mare pedeapsă, 
o va privi foarte liniştit, iar celorlalte greşeli nu le va da nici o însemnătate, 
ci le va socoti adeseori ca isprăvi. De aceea, nu se va ruşina netrebnicul nici 
chiar să le apere cu căldură. (fericitul Diadoh al Foticeii, Cuvânt ascetic, cap. 
27, Filocalia 1, Editura L.B.M.B.0.R.,2008, pagina 414) 

un om să păcătuiască de moarte şi să amărască şi să întărâte pe 
Dumnezeu cu păcatul. A cunoscut-o şi un episcop al atenieni- 
lor, care zicea că, dacă ar fi văzut de o parte ușa chinurilor des- 
chisă, iar de cealaltă parte un păcat de moarte şi ar fi fost silit 
să aleagă una din cele două, cu adevărat ar fi ales să fie aruncat 
în munci, decât să păcătuiască. Prin aceasta arată că mai bună 
este pedeapsa păcatului, care este chinul (munca), decât însuşi 
păcatul, după înțeleptul care zice: „Mai folositor (bun) este iadul 
decât păcatul“. Această răutate a păcatului a cunoscut-o şi Sfân- 
tul loan Gură de Aur, care zicea că nu este nici un lucru mai rău 
în această lume decât păcatul şi de acesta se cade să se teamă 
fiecare, după cum şi el însuşi făcea. Ceea ce este arătat tuturor, 
căci, atunci când împărăteasa Eudoxia s-a mâniat asupra lui şi îl 
înfricoşa că o să-l omoare, a auzit de la unul din curtenii împă- 
răteşti că se osteneşte în zadar să înfricoşeze pe acest om al lui 
Dumnezeu, pentru că acesta nu se teme în lume de altceva decât 
de păcat. Aceşti oameni sfinţi au cunoscut nemăsurata răutate 
a păcatului, dar totuşi nu desăvârşit. Pentru că păcatul nemul- 
ţumeşte pe Dumnezeu, iar, pentru a cunoaşte cât este de mare 
această nemulţumire pricinuită lui Dumnezeu, se cuvine mai 
întâi a cunoaşte mărimea Lui. Dar Dumnezeu este nemărginit şi 
nu poate cineva cunoaşte mărimea Lui decât El Însuşi, deci nici 
răutatea păcatului nu este cu putinţă desăvârşit a o cunoaşte 
cineva. Şi, chiar dacă nu poate cineva să cunoască cât de mare 
este răutatea păcatului după nemulţumirea pricinuită Mărimii 
lui Dumnezeu, totuşi îşi poate da seama din pedeapsa lui Dum- 
nezeu adusă asupra persoanei Fiului Său cel Unul Născut, Mân- 
tuitorul nostru lisus Hristos. Pentru că este lucru încredinţat că 
nici măcar o dată Dumnezeu nu a lăsat nepedepsit păcatul: că şi 
în cazul îngerilor l-a pedepsit, înecând în adânc pe Lucifer împre- 
ună cu cei ce l-au urmat; şi pe oameni i-a pedepsit de multe ori 
cu felurite chinuri, cu potop, cu ploi de foc, cu războaie, cu epi- 
demii şi cu înfricoşătoare cutremure; iar pe cei ce se chinuiesc 
în iad îi pedepseşte cu grozave munci. Cu toate acestea, nici din 
pedepsele vremelnice din lumea aceasta, nici din cele veşnice ale 
celeilalte lumi, nu putem cunoaşte atât răutatea păcatului, cât 
o putem cunoaşte din moartea pe Cruce pricinuită Însuşi Fiului 

Său pentru păcat, căci „nu a cruțat pe Fiul Său, ci pentru noi toţi 
L-a dat pe Dânsul“ (Rom. 8, 32). Pentru că, dacă Tatăl ar fi socotit 
necesar pentru răscumpărarea păcatelor noastre ca Fiul să rabde 
numai o durere ca cea pricinuită de smulgerea unui singur fir 
de păr, această durere ar fi valorat incomparabil mai mult decât 
toate chinurile pe care le-ar putea suporta toate fiinţele omeneşti 
din toate timpurile. Deci dacă această Persoană Dumnezeiască 
a răbdat o patimă atât de chinuitoare şi înjositoare, cu cât mai 
mult înseamnă aceasta! Deci, cine nu îşi dă seama din aceasta de 
gravitatea păcatului, care pentru a fi desfiinţat a necesitat să fie 
omorât Omul-Dumnezeu, lisus? După Sfântul Ignatie Teoforul, 
atât de mari sunt rănile păcătoşilor, încât au impus Răstignirea 
Domnului nostru lisus Hristos pentru a fi tămăduite. Ah, păca- 
tule, păcatule, care, după ce ai nenorocit pe îngeri şi pe oamenii 
care ţi-au urmat, ai ajuns la atâta răutate, încât ai făcut de I S-a 
luat şi nu oricum, ci printr-o mulţime de dureri cumplite, însăşi 
viaţa Dumnezeului întrupat, „Care păcat nu a făcut, nici s-a aflat 
vicleşug în gura Lui“ (1 Petru 2, 22)! 

Deci şi tu, frate, de voieşti să cunoşti gravitatea păcatului, 
socoteşte: cum în Cer din cauza păcatului a rămas atâta mul- 
ţime de locuri ale îngerilor căzuţi; caută spre pământ şi vezi cum, 
pentru păcat, s-a făcut vale a lacrimilor şi patria ticăloşiilor; cum 
iadul, pentru păcat, a ajuns desăvârşită ticăloşie a nenumărați 
oameni, care se chinuiesc; şi apoi socoteşte şi pe lisus Hristos sus 
pe Golgota, cum pentru păcatele noastre a ajuns cu totul plin 
de dureri, de răni, sângerat din cap până la picioare şi, în final, 
mort sus pe o cruce. Apoi să te întorci spre tine şi să cercetezi cele 
ascunse ale inimii tale, urmărind toate etapele din viaţa ta, una 
câte una, anii tăi, unul câte unul şi zilele vieţii tale, contabilizând 
toate faptele tale şi vei afla, după cum îmi pare, atâtea păcate, 
încât sunt încredinţat că nu vei putea cunoaşte nici nemăsura- 
tul lor număr, nici nemăsurata lor gravitate. Atunci cu adevărat 
vei afla pricină să te ruşinezi de ele şi să te ocărăşti: cum tu, care 
eşti un mic şi de nimic vierme al pământului, ai îndrăznit să calci 
poruncile unui Dumnezeu mare şi atotputernic? Cum tu însuţi, 
care ai văzut gânditor că Fiul lui Dumnezeu întrupat a murit ridi- 
cat pe Cruce pentru a şterge păcatul, te-ai obrăznicit atât, încât 

prin păcatele tale reînnoieşti permanent pricina morţii Lui, ast- 
fel din nou răstignindu-L? Cum tu însuţi, care ştii, din felul cum 
îl pedepseşte Dumnezeu, că păcatul este ceva deosebit de grav, 
nu te-ai temut, ci ai folosit orice mijloc şi chiar ai îmbrăţişat un 
leu aşa de înfricoşat, care te sfâşie cu totul? După ce, prin aceste 
consideraţii, vei cunoaşte nemărginita răutate a păcatelor tale, 
eu îţi voi spune ce să faci, ca să nu pieri. Să faci ce a făcut Împă- 
ratul David, care a strigat către Dumnezeu, mărturisindu-şi gre- 
şeala lui, că a înţeles foarte bine cât de mare rău a făcut, mâni- 
ind pe Ziditorul, Binefăcătorul şi Dumnezeul său şi Îl ruga să facă 
milă cu dânsul şi să-l ierte: „De păcatul meu mă curăţeşte, că fără- 
delegea mea eu o cunosc“. Aşa să faci şi tu acum şi cu inimă zdro- 
bită, aşează-te gânditor înaintea Scaunului Preasfintei Treimi şi 
cu smerită mărturisire rosteşte rugăciunea următoare: 
Dumnezeule, Întru Tot Milostive, să fie numele Tău cel sfânt slă- 
vit şi preaînălțat în veci, pentru că mi-ai luminat inima cu o rază a 
dumnezeieştii Tale Lumini şi am cunoscut nu numai nenumăratele 
mele fărădelegi, ci am înțeles şi cât de rău am făcut când păcătuiam. 
Pentru că era mai bine să nu mă fi născut pe lume, decât să îndrăz- 
nesc a mânia pe Dumnezeu, Care este marginea doririlor. Însă atât 
mă ruşinez, atât mă întristez, atât mă doare sufletul pentru supăra- 
rea ce Ți-am pricinuit, încât, dacă prin moartea mea aş fi putut şterge 
răul făcut, aş fi primit să-mi dau sufletul cu toată mulţumirea şi aş fi 
căzut la picioarele Tale jertfă a durerii mele. Dar, de vreme ce nu se 
pot întoarce cele făcute, nu pot face altceva decât să-mi mărturisesc 
cu mulțime de lacrimi păcatele mele şi să Te rog să mi le ierţi, stri- 
gând cu Psalmistul: „Şterge păcatele mele, că fărădelegea mea eu o 
cunosc“. Şi chiar dacă nu am cunoscut fărădelegea mea în vremea 
tinereţii mele, deşi nici atunci nu eram aşa orb, încât să nu fi cunos- 
cut răul pe care îl făceam, tot nu voi acoperi acum înaintea Ta rău- 
tatea mea, motivând că am greşit din neştiinţă, fiindcă am ştiut din 
tinereţile mele că se cade a fugi de păcat mai mult decât de orice alt 
rău. Ah, de câte ori am auzit pe sfinţii propovăduitori că mustrau pe 
păcătoşi, dintre care cel dintâi sunt eu“ şi arătau lămurit nemărgi- 
nita răutate a păcatului şi greutatea pedepsei ce îi urmează! De câte 


'5 1 Tim. (1,15) 

ori am auzit că din cauza păcatului a murit înălţat pe Cruce ca un 
vinovat Fiul Tău, Cel fără de păcat! Deci nu pot spune că am greşit 
din neştiinţă, căci ştiam răul ce făceam şi cu toate acestea îl făceam. 
Ştiam că păcătuind Te necinsteam pe Tine, Care eşti binele meu cel 
nemărginit şi cu toate acestea Te amăram şi cunosc că aceasta este 
cea mai mare vină a mea, însă dă-mi voie să strig ca fiul cel curvar: 

„Am greşit înaintea Ta şi nu mai sunt vrednic a mă chema fiul Tău, 
fă-mă ca pe unul din argaţii Tăi“” şi primeşte-mă ca pe vameşul, ca 

pe curva, ca pe tâlhar şi pe mulţi alți păcătoşi! Cu genunchii ple- 
caţi mă rog Ţie ca David: „Păcatele tinereţilor mele şi ale neştiinţei 

mele nu le pomeni“! Ah, fă-o, preadulcele meu Părinte, fă-o, Dom- 
nul meu, Atotţiitorule şi Îţi făgăduiesc să nu mai păcătuiesc de acum 

înainte, ajutându- -mi darul Tău, fără de care nimeni nu poate ceva. 

Îţi făăduiesc să nu şterg din mintea mea amintirea păcatelor mele, 

ocărându-mă în toate zilele pentru ele, în acelaşi timp slăvind Numele 

Tău cel sfânt, pentru că m-ai învrednicit prin intemediul razei Tale de 

lumină să-mi cunosc răutăţile şi să le mărturisesc, ca să mă învred- 
nicesc părţii celor mântuiţi, întru slava Numelui Tău, acum şi puru- 
rea şi în vecii vecilor! Amin. 


Luc. (15, 18-19) 
Pe 94,7) 


Capitolul 5 


În care David a văzut grozăvia păcatului şi s-a temut 


ŞI PĂCATUL MEU ÎNAINTEA 
MEA ESTE PURUREA 


Upic yricine şi-a cunoscut cum se cuvine păcatul şi a înţeles bine 
[i | 4 
3 , 


cât de grozav şi rău este păcatul în sine, nu-l va putea uita 
N) vreodată, ci permanent îl are şi îl vede înaintea ochilor 
săi şi resimte pururea în inimă o supărare şi o foarte mare durere 
din cauza lui. Aşa şi David, pocăindu-se, pentru că a cunoscut 
cu adevărat păcatul, de aceea îl vedea permanent înaintea ochi- 
lor lui şi nu l-a uitat până la sfârşitul vieţii lui, după cum însuşi 
o spune: „Păcatul meu înaintea mea este pururi“. Dar se observă 
astăzi la cei mai mulţi creştini care se pocăiesc că după ce-şi măr- 
turisesc şi îşi plâng o dată păcatele lor, nu-şi mai amintesc deloc 
de ele. Aceasta mă face a mă teme că nu au cunoscut răutatea şi 
grozăvia păcatelor lor şi de aceea pocăinţa lor nu este desăvâr- 
şită, permanentă şi din adâncul inimii lor, ci de scurtă durată şi 
numai la suprafaţă! Căci cel care a scăpat dintr-o mare primej- 
die şi a uitat-o degrabă, arătat este că foarte puţin a înţeles-o. 
Cel mai încredinţat semn al unei pocăinţe adevărate este când 
cineva întreaga viaţă îşi aduce aminte cu amară durere a inimii 
de păcatele lui. Şi cine altcineva putea fi mai încredinţat şi a trăi 
mai liniştit decât David, care a fost înştiinţat de proorocul Natan 
că Dumnezeu a iertat păcatul său? Cu toate acestea continua să 
plângă, zicând către Dumnezeu că vede pururea înaintea ochi- 
lor păcatul său ca pe un lucru înfricoşător şi cumplit: „Păcatul 
meu înaintea mea este pururi“, parcă ar zice, după cum tâlcuieşte 
Teodorit, măcar că Tu, Domnul meu, mi-ai iertat păcatul pentru 
mare mila Ta, eu însă nu-luit, ci îl am permanent înaintea ochilor, 

ca şi cum ar fi în ceasul în care am greşit şi au rămas în aminti- 
rea mea închipuirile păcatelor făcute şi pe acestea le socotesc 
ziua, pe acestea le văd şi în somnul meu. Îmi aduc aminte că pe 
Versavia cu măguliri am adus-o să curvim, pe Urie l-am ucis pe 
nedrept, am înşelat pe voievodul loab şi am smintit toată împă- 
răţia mea. Acestea sunt ca nişte oglinzi înaintea mea şi pe aces- 
tea pururea le văd şi când sunt treaz şi când dorm şi când stau pe 
tron şi când mă aflu la masă. Acestea îmi închipui şi când tac şi 
mă liniştesc şi când sunt în tulburări şi războaie, adică pe scurt: 

„Păcatul meu înaintea mea este pururi“. Ca să îmblânzească David 
pe Dumnezeu, mergea adeseori spre închinare la Chivot, aducea 
foarte multe jertfe şi felurite tămâieri. Cu toate acestea, nu îşi uita 
păcatul şi îşi uda cu lacrimi amare aşternutul, ca să spele mâr- 
şăvia păcatului şi înainte de cântatul cocoşilor se scula la rugă- 
ciune şi în acea linişte a nopţii îşi plângea păcatul său şi suspina 
dintru adâncul inimii. Insă toate lacrimile şi suspinele lui nu au 
reuşit să şteargă din aducerea lui aminte închipuirea păcatului 
său. Uneori lua în mâini psaltirea şi cu glas trist cânta ticăloşi- 
ile din lăuntrul lui, însă nici instrumentul, nici dulceaţa cântă- 
rii nu puteau adormi sluţenia păcatului său, care permanent îi 
înfricoşa cugetul: „Şi păcatul meu înaintea mea este pururi“. Arunca 
cenuşă în bucatele sale, postea, chinuia trupul său cu aspre petre- 
ceri, însă duhul lui continua să fie supărat de aducerea aminte 
a păcatului său: „Și păcatul meu înaintea mea este pururi“. Atât de 
scump se plăteşte păcatul în această viaţă, încât, pentru o mică 
durere pricinuită de păcat, toată viaţa suferă cel ce cunoaşte cu 
adevărat ce înseamnă a supăra pe Dumnezeu şi cât de cumplit 
este păcatul. Ah, păcatule, păcatule, care e de ajuns să intri o 
dată în inimă şi îndată o supui stăpânirii unei tiranii cumplite! 
O, nemilostiv ce eşti, pentru ce sfâşii şi dărâmi cu nemilostivire 
cele din lăuntru ale omului ce te primeşte mulțumit? A zavis- 
tuit Cain pe fratele său Abel şi din pizmă l-a ucis, satisfăcându-şi 
patima sa cea nedreaptă, însă îndată a căpătat atâta frică pen- 
tru păcatul lui, încât a fugit în pământul Edemului (care se tâl- 
cuieşte, după fericitul leronim, pământ nestatornic şi care tre- 
mură), pentru că frica lui îl făcea să considere că totpământul pe 
care calcă tremură. Pentru că orice frunză de copac care foşnea 

îl înfricoşa, orice fiară întâlnită îl făcea să tremure, orice om afla 
socotea că vrea să-l ucidă, atunci fugea. Permanent era însoţit de 
umbra fratelui său ucis şi pururea era urmat de mustrarea Cuge- 
tului şi, dacă ar fi putut, ar fi fugit şi de el însuşi, fiindcă păca- 
tul său îi era un chin permanent şi un acuzator nebiruit. Pe el 
nimeni nu-l mustra, nimeni nu-l înfricoşa, nimeni nu-l chinuia, 
deci de ce atâta frică pe dânsul? Pentru că, după dumnezeiescul 
Gură de Aur, păcatul, nefiind pârât de nimeni, îl vinde şi necle- 
vetit de nimeni, îl înspăimântează pe păcătos. Păcatul şi acuză 
şi înfricoşează pe păcătos, chiar dacă nu este cineva să-l pârască 
sau să-l clevetească şi nici marile bogății, nici rangurile înalte nu 
pot să-l scape de această frică, pentru că păcatul înfricoşează şi 
pe aceia de care tremură lumea. După cum foarte mult tulbura 
pe marele Alexandru nedreapta moarte a lui Klit şi după cum 
necăjea neîncetat pe Neron umbra Agripinei, pe care o ucisese, 
iar pe Irod a Mariamnei, fiindcă Dumnezeu unelteşte împotriva 
acestora aşa cum rânduise pentru leviţii evrei: „voi băga frică în 
inima lor... şi va goni pe ei glasul frunzei ce se mişcă“ (Lev. 26, 36). 
Insă aceste tulburări ale inimii şi aceste îmboldiri ale cugetu- 
lui nu le trimite Dumnezeu la toţi oamenii în aceeaşi măsură, 
ci la unii mai mult, la alţii mai puţin, după cum nici nu le unel- 
teşte la toţi pentru acelaşi scop. Pentru unii le lasă ca pedeapsă, 
la alţii pentru îndreptare, iar altora spre desăvârşire. Cei dintâi 
sunt acei jalnici păcătoşi, care nu acceptă nici un fel de îndrep- 
tare şi de aceea sunt predaţi de Dumnezeu îmboldirilor cugetu- 
lui, pentru a fi pedepsiţi astfel în viaţa aceasta ca într-un chin (al 
iadului), căci, după fericitul Augustin, nici un chin nu este mai 
greu decât îmboldirile cugetului, după cum au fost ale lui Cain 
şi ale altora, despre care am amintit. Cei de al doilea sunt păcă- 
toşi la care este nădejde de îndreptare şi de aceea sunt lăsaţi de 
către Dumnezeu în amărăciunea acestor îmboldiri din lăuntru şi 
a mustrărilor conştiinţei, ca să amărască îndulcirea căpătată din 
păcate şi să-şi vină în simţiri, comparând iluzoria dulceaţă avută 
puţin timp prin păcat cu amărăciunea de care sunt apăsaţi pe 
urmă toată viaţa şi astfel să părăsească păcatul şi să se întoarcă 
la calea mântuirii, după cum zice şi proorocul leremia, care ştia 
că este amar şi rău să părăsească cineva pe Domnul Dumnezeu 

păcătuind: „cunoaşte şi vezi, că amar ţie a mă părăsi tu pe Mine“ 
(ler. 2, 19). Să fii încredinţat că atunci când păcătosul nu simte 
îmboldirile cugetului, ci îl odihneşte păcatul şi stă liniştit, trebuie 
să se teamă foarte mult pentru mântuirea sufletului său, deoa- 
rece este ca bolnavul care nu simte dureri şi nu poate dori să se 
vindece, deoarece nu ştie că este bolnav. Pe când, precum cel ce 
simte dureri îşi caută vindecarea, aşa şi păcătosul care simte tul- 
burare în inimă, supărare în suflet şi îmboldiri în cuget, nu este 
departe de întoarcere şi de îndreptare, pentru că, zice dumne- 
zeiescul Ambrozie, acolo unde este simțită durerea, acolo este 
şi simţire de viaţă. Cei de al treilea fel sunt păcătoşii care, după 
ce se pocăiesc, plâng şi îşi mărturisesc în fiecare zi păcatele lor, 
se întristează din inimă toată viaţa, permanent îşi aduc aminte 
de păcatele lor cu covârşitoare durere de suflet, avându-le îna- 
intea ochilor lor, precum David, care, în urma iertării păcatelor 
lui, le avea pururea înaintea sa ca pe nişte vrăjmaşi de moarte şi 
simţea în sufletul său atâta durere şi supărare, încât slăbea chiar 
şi trupul lui, precum însuşi zice: „Nu este pace întru oasele mele de 
către faţa păcatelor mele“ (Ps. 37,3). 

Iar, dacă vrei, cititorule, să afli şi alte scopuri pentru care 
Dumnezeu pedepseşte aici pe păcătoşi cu astfel de tulburare a 
inimii şi îmboldiri ale cugetului, iată şi altele: 

1) pentru a fi permanent mâhniţi şi supăraţi, aducându-și 
aminte de păcatele lor; 

2) ca să urască şi să vrăjmăşească păcatul, care deşi a fost 
îndepărtat de la ei prin pocăință, încă îşi are rămăşiţele lui în ei; 

3) pentru a se curăța mai bine de rămăşiţele păcatelor care 
persistă încă; 

4) pentru a se spăla mai des în izvorul pocăinţei, al zdrobi- 
rii şi al sfintei împărtăşiri cu Sfintele Taine; 

5) pentru a scăpa de chinurile veşnice care Li se cuvin pen- 
tru păcatele lor, răbdând aici aceste pedepse ale cugetului; 

6) pentru a se întări în lucrarea faptelor bune, a uri porni- 
rile cele rele şi a părăsi păcatele; 

7) pentru ca aducerea aminte de păcatele lor să le pătrundă 
în inimă ca o sabie cu două tăişuri şi astfel de acum înainte să 
iubească pe Dumnezeu mai mult decât L-au mâniat mai înainte. 


€ 


46 Adevărata pocăință 
Acestea sunt bunătăţile care decurg din aducerea aminte 
a păcatelor şi de aceea zicea David: „Şi păcatul meu înaintea mea 
este pururi“. Dar câţi creştini nu sunt astăzi care îşi aduc aminte 
de păcatele lor numai până le mărturisesc la părintele lor duhov- 
nicesc, iar apoi le uită desăvârşit şi nici nu le mai iau în seamă; 
iar, dacă vreodată le mai vin în minte, aceasta o socotesc cape o 
amintire nefericită şi încearcă să o înlăture cât mai repede. O, ce 
ticăloşi şi nefericiţi sunt! Pentru că, dacă li se întâmplă să sufere 
o cât de mică întristare de la un om oarecare, o scriu pe marmură 
şi nu o uită niciodată, ci totdeauna când aud numele acelui om 
îndată se tulbură şi îşi reînnoiesc rana, însă întristarea şi neplă- 
cerea pricinuite lui Dumnezeu prin păcatele lor îndată le uită 
şi nu vor să le socotească. Ah, cât de puţin înţeleg ce mare rău- 
tate este a mânia pe Dumnezeul şi Ziditorul nostru! Când unul 
dintre cei îmbunătăţiţi a căzut vreodată într-un păcat, nu a avut 
odihnă din partea lui toată viaţa, ci permanent l-a avut înaintea 
ochilor şi l-a plâns cu lacrimi foarte amare, după cum zice David: 
„Şi păcatul meu înaintea mea este pururi“. Deci dacă şi tu, citito- 
rule, te afli între cei ce după ce şi-au mărturisit păcatele îndată 
le uită şi nu vor să le mai socotească vreodată, atunci eşti prin- 
tre cei nenorociţi, pentru că va veni o vreme când şi tu şi aceia vă 
veţi aduce aminte de ele peste vrerea voastră. În vremea de faţă 
poate le ascunzi de la tine, dar în ziua înfricoşată a morţii tale 
se vor arăta toate înaintea ta precum o oaste de înfricoşaţi vrăj- 
maşi ai tăi şi cu toate că nuvei voi să le vezi, însă vor sta înaintea 
ta mustrându-te şi atunci vei zice cu proorocul: „cuprinsu-m-au 
fărădelegile mele şi nu am putut să văd“ (Ps. 39,16). Atunci, precum 
zice leremia, vei simţi neruşinarea vicleniei tale şi vei înţelege 
mustrările cugetului tău: „Certa-te-va viclenia ta şi răutatea ta te va 
mustra“ (ler.2,19). Atunci vei zice cele grăite de împăratul Antioh 
în vremea când era în primejdie de moarte: „Acum îmi voi aduce 
aminte de răutăţile ce am făcut“ (1 Mac. 6, 12). Dar să-mi spui la ce 
îţi va putea ajuta atunci o astfel de înşelătoare aducere aminte, 
în afară de a te arunca în cea mai de pe urmă deznădejde? Pen- 
tru aceasta, nu aştepta ceasul de pe urmă ca să îţi aduci aminte 
de păcatele tale, ci fă-o acum când ai vreme prielnică şi mântu- 
itoare şi să nu uiţi păcatele tale niciodată, ci permanent să le ai 

înaintea ta şi să plângi neîncetat pentru ele şi să rabzi orice necaz 
în viaţa aceasta, ca să nu fii pedepsit în cealaltă fără de folos; şi să 
scrii păcatele tale în inima ta şi întru aducerea ta aminte, iar eu 
te asigur că Dumnezeu le va şterge din amintirea Sa, după cum 
ne încredinţează Sfântul loan Gură de Aur, iar dacă le vei uita 
tu, ţi le va aminti Dumnezeu spre paguba ta. Însă, aducându-ţi 
aminte de păcatele tale, să nu-ţi împuţinezi nădejdea pe care tre- 
buie s-o ai în Dumnezeu că ţi le va şterge, ci cu evlavie şi cu zdro- 
birea inimii să rosteşti următoarea rugăciune: 

Întru Tot Îndurate Doamne, eu îţi mărturisesc că până acum eram 
atât de orb, încât nu vedeam păcatele mele şi permanent le socoteam 
ca nimic, căci nu cunoşteam cât de mare rău este să Te amărăsc şi să le 
mânii pe Tine, Dumnezeul meu, Făcătorul meu şi Binele meu nemărgi- 
nit. După ce mi-ai trimis în inimă o rază a dumnezeieştii Iale Lumini, 
le am de-a pururea înaintea ochilor mei şi niciodată nu s-au îndepăr- 
tat din mintea mea, încât „fărădelegea mea eu o cunosc şi păcatul meu 
înaintea mea este pururea“. Cu adevărat jalnică şi amară este această 
aducere aminte, că ziua şi noaptea plâng pentru ele şi mă silesc să le 
ascund de la mine, pentru a da mângâiere inimii mele, însă în zadar 
mă ostenesc, de vreme ce mereu mi se par mai îngrozitoare, mai ales 
pentru că sunt însoţite cu acele nelegiuite împrejurări în care le-am 
făcut. De aceea îmi provoacă permanent în suflet o durere nemăsu- 
rată. Şi precum David, când se ruga să ştergi păcatele lui, auzea gla- 
sul nevinovatului sânge al lui Urie cerând răzbunare împotriva lui, 
aşa şi eu, rugându-mă înaintea Ia, aud păcatele mele care mă mus- 
tră şi îmi zic că nu sunt vrednic să stau înaintea Ta, ci mi se cade a 
mă afla în veşnicele chinuri cu necuraţii diavoli. Ah, viaţă nefericită! 
Oh şi ce este mai amar decât să păcătuiască cineva, chiar dacă nefe- 
ricirea s-ar fi încheiat aici şi necazurile s-ar fi suferit numai în viața 
aceasta! Dar mă întristează mai mult şi mă îngrozeşte ce va fi în cea- 
sul morții mele şi în viaţa viitoare. Ah, atunci voi putea zice cu drep- 
tate: Strâmt îmi este din toate părţile”, pentru multele fapte care se 
vor descoperi atunci, iar acum nu le văd! Şi chiar cele pe care le văd 
acum cu cât mai mari mi se vor arăta atunci?! Şi precum la apusul 
soarelui sporeşte întunericul, aşa şi la sfârşitul vieţii mele păcatele 


" Ist. Susanei (1,21) 

făcute de mine se vor arăta mari şi înfricoşate ca nişte uriaşi şi mă vor 
înconjura atunci ca pe nefericitul lerusalim, care preînchipuie păcă- 
tosul. Ah, ce voi face, ca să nu mă aflu într-o astfel de jalnică stare în 

ceasul morţii mele? Dacă ar fi de ajuns să plâng în toate zilele păca- 
tele mele, nu voi înceta să o fac; dacă este destul să-mi aduc aminte 

de ele acum, o voi face permanent şi sunt mulţumit să iau asupra mea 

acest chin toată viaţa mea, numai să nu fiu certat la moartea mea. 
Dar, pentru că acestea nu sunt suficiente, ci am nevoie şi de mare mila 

Ta, de aceea Te rog să arăţi şi spre mine mulţimea îndurărilor Tale. Şi 

pentru toţi pe care Îi ai mai vrednici şi mai iubiţi în Cer şi pe pământ, 
iartă fărădelegile mele şi şterge din aducerea Ta aminte toate păca- 
tele mele! Căci, dacă Iu, Cerescule Părinte, le vei uita desăvârşit şi 

le vei şterge, nu va rămâne nici o greutate în păcătosul meu suflet şi 

voi lua atâta îndrăzneală, încât nu vor mai cuteza vrăjmaşii mei să 

le mai înfăţişeze şi aşa săvârşindu-mi în pace viața, voi dobândi feri- 
cirea aceea şi viaţa cea fără de sfârşit în vecii vecilor. Amin. 


Capitolul O 


În care Împăratul David arată cât necaz a suferit pentru 
că a greşit faţă de Dumnezeu. Şi, de vreme ce păcatul 
înaintea lui Dumnezeu a fost foarte grav, a zis: 


ȚIE UNUIA AM GREŞIT 


ss Wupă ce David, cel ce se pocăia, s-a socotit şi a plâns păca- 
(] ) ) tul lui ca pe ceva ce i-a adus vătămare lui însuşi, zicând: 
9 5, Și păcatul meu înaintea mea este pururi“, acum îl socoteşte 
şi îl plânge ca pe unul ce este împotriva lui Dumnezeu, de aceea 
zice: „ie unuia am greşit“. Pentru a înţelege acestea, se cuvine 
să ştii că păcatul în dumnezeieştile Scripturi este numit rău şi 
faţă de om şi faţă de Dumnezeu. Pentru om este rău deoarece îl 
goleşte de toate cele mai presus de fire şi dumnezeieşti bunătăţi 
şi îl face vrednic veşnicelor chinuri. Este rău faţă de Dumnezeu 
pentru că se împotriveşte harului lui Dumnezeu şi dumneze- 
ieştilor Lui porunci şi amărăşte noianul dulceţii lui Dumnezeu, 
după cum este scris: „întărâtat-a pe Domnul cel păcătos“ (Ps. 9,23); 
se împotriveşte veşniciei lui Dumnezeu, pentru că păcătosul, de 
i-ar fi cu putinţă, L-ar distruge pe Dumnezeu, L-ar aduce întru a 
nu mai fi, numai să îşi împlinească pofta lui; se împotriveşte uni- 
cei stăpâniri a lui Dumnezeu, pentru că se închină atâtor dum- 
nezei şi atâtor idoli câte rele le preferă în locul lui Dumnezeu, 
după cum arată lămurit Ciprian, zicând că orice lucru pe care 
omul îl preferă înaintea lui Dumnezeu pe acela îl are ca dum- 
nezeu; se împotriveşte înaltei Lui stăpâniri, pentru că păcătosul 
nu vrea să se supună dumnezeieştilor porunci, de aceea Dumne- 
zeu prin gura proorocului leremia zice: „ai zdrobit jugul tău şi ai 
rupt legăturile tale şi ai zis: nu voi sluji ţie“ (ler. 2, 20). Şi ce să mai 
spun multe? Dumnezeu, după fericitul Augustin, este adâncul 
bunătăţii şi întru EI sunt cuprinse toate bunătăţile, iar păcatul 

este adâncul răutăţii şi în el sunt cuprinse toate răutăţile, încât 
Dumnezeu este unicul şi nemărginitul bine, iar păcatul unicul 
şi nemărginitul rău. Şi precum păcatul se împotriveşte lui Dum- 
nezeu, tot aşa şi Dumnezeu se împotriveşte păcatului şi prin 
urmare îl urăşte cu o ură prea de nevoie?*, pentru că Dumnezeu, 
fiind Binele desăvârşit, nu poate să nu urască păcatul, ca pe cel 
ce este răul suprem. Dacă am presupune că Dumnezeu nu urăşte 
păcatul, atunci ar trebui să acceptăm că de fapt nu este Dumne- 
zeu. Pentru că, fiind Dumnezeu, se cuvine să urască păcatul, ca 
pe cel ce 1 se împotriveşte şi chiar îl urăşte cu ură care nu are nici- 
odată sfârşit. Precum că după cum Dumnezeu iubeşte nemărgi- 
nit binele, tot aşa de sigur este că urăşte nemărginit păcatul şi 
nimic altceva decât păcatul. Dacă Dumnezeu nu se bucură de 
cel necredincios, aceasta este numai pentru că păcătuieşte şi 
în necredinţa lui ar fi fost dispus, dacă îi era cu putinţă, chiar 
să distrugă pe Dumnezeu sau cel puţin ar fi dorit să Îl modifice 
pe Dumnezeu precum i-ar plăcea lui, adică: să nu mai fie întreg 
înţelept, ca să nu cunoască necurăţia lui; să nu fie sfânt, ca să nu 
se îngreţoşeze de greşelile lui; să nu fie Atotputernic, ca să nu-l 
poată pedepsi. Şi, precum zice loan Gură de Aur, păcătosul ar 
vrea ca Dumnezeu fie să nu poată, fie să nu voiască, fie să nu ştie 
să-l pedepsească pentru păcatele lui. Adică păcătosul voieşte să 
nu fie Dumnezeu, pentru că el L-ar vrea neputincios, nedrept sau 
neînvăţat, deci în acest fel păcătosul, pentru fărădelegile lui, se 
împotriveşte lui Dumnezeu. 

Împotrivirea adusă de păcat lui Dumnezeu este un rău 
extrem de mare şi veşnic, deoarece se împotriveşte cu totul nemăr- 
ginitului Împărat. Într-adevăr păcatul mai este şi un mare rău pri- 
cinuit omului, atât pentru foarte marea vătămare suferită de păcă- 
tos însuşi, cât şi de aproapele, prin prejudiciile aduse persoanei, 
lucrurilor, numelui sau rangului lui. Însă ceea ce face ca păcatul 
să fie mai mare decât toate răutăţile este răul faţă de Dumnezeu. 
De aceea, oricine vrea să fugă de păcat şi să se căiască pentru el, 
să-l socotească pururea precum am zis mai sus, adică: că esteun 
rău faţă de Dumnezeu, împotriva lui Dumnezeu, care mânie pe 


* De nevoie înseamnă care decurge, rezultă, urmează firesc din premisele 
cunoscute sau afirmate 

Dumnezeu, care ocărăşte pe Dumnezeu şi îndepărtează de Dum- 
nezeu. Aşa a făcut David Impăratul, căci socotind păcatul ca un 
rău împotriva lui Dumnezeu şi mâhnindu-se, striga către Dumne- 
zeu: „Ţie unuia am greşit. „Putea David să socotească păcatul şi ca 
pe un rău faţă de om, atât pentru cele duhovniceşti, cât şi pentru 
cele trupeşti pagube suferite de el însuşi, cât şi pentru cele prici- 
nuite aproapelui său, fiindcă: prin ademeniri şi îngroziri a cur- 
vit cu Versavia, el a luat viaţa şi stricat cinstea lui Urie, el a înşe- 
lat pe voievodul său loab, făcându-l să socotească că a greşit şi e 
vrednic de moarte pe cel nevinovat, a dat pricină norodului de 
a face asemenea păcate prin exemplul său, deoarece era socotit 
ca sfânt şi prooroc. Cu toate acestea, de ce zice că a greşit numai 
faţă de Dumnezeu? Fiindcă ştia că toate răutăţile ce se pot face 
faţă de oameni comparate numai cu un singur rău făcut împo- 
triva lui Dumnezeu este nimic, sau aproape nimic. De aceea nu 
s-a întristat David aşa mult pentru curvia cu Versavia, nici pen- 
tru uciderea lui Urie, nici pentru sminteala supuşilor din împă- 
răţie, nici că a pierdut Raiul, nici că şi-a agonisit chinurile veş- 
nice, cât s-a întristat că a greşit faţă de Dumnezeu şi L-a mâniat. 
Aceasta l-a durut, aceasta l-a amărât, aceasta l-a necăjit că a gre- 
şit înaintea lui Dumnezeu: „ie unuia am greşit“. Aşa se cuvenea 
să facă şi aşa se cuvine să facă şi creştinii, adică să se întristeze cu 
o nemăsurată durere a inimii şi să se tânguiască neîncetat pen- 
tru că au greşit înaintea lui Dumnezeu. Însă cât de puţini sunt 
aceştia, pentru că celor mai mulţi le pare rău pentru păcatele 
lor şi vin la pocăință nu pentru altceva, decât de frica chinurilor 
vremelnice şi veşnice. Preafrumosul Iosif, deşi era atunci singu- 
rul care păzea legile firii şi petrecea în mijlocul închinătorilor la 
idoli în Egipt, însă când a fost silit de blestemata sa stăpână să 
păcătuiască, a zis: „Cum pot să fac acest rău şi să păcătuiesc îna- 
intea lui Dumnezeu?“, fiindcă a socotit că păcatul este un rău 
împotriva lui Dumnezeu şi de aceea i se părea cu neputinţă să-l 
facă. Dar creştinii de astăzi nu voiesc să socotească nicidecum 
că păcatul lor este un rău împotriva lui Dumnezeu şi astfel să se 
întristeze din inimă pentru el şi să se pocăiască, ci, dacă se întris- 
tează sau se pocăiesc vreodată, o fac de frica chinurilor. Dar din 
aceasta se vede foarte bine că se iubesc pe sine mai mult decât 

pe Dumnezeu, pentru că socotesc păcatul şi îl plâng ca pentru 
un rău al lor, nu ca pentru un rău faţă de Dumnezeu. Aceştia ar 
trebui să ştie din tinereţile lor ce diferenţă este între întristare 
şi zdrobire. Adică întristarea este o necăjire a inimii nesfârșită, 
apărută din iubirea de noi înşine legat de nădejdea Raiului sau 
de frica chinurilor. Numai aceasta, adică a se întrista şi a plânge 
păcatele pentru a nu pierde Raiul, sau pentru a scăpa de chinuri, 
nu este suficient pentru îndreptare?. E foarte bine de ştiut că 
zdrobirea este o durere şi un necaz al inimii de-a pururea care 
apare din dragostea de Dumnezeu. Este ştiut că pe Dumnezeu 
trebuie să-L iubim mai mult decât orice altceva, ca pe Unul Ce 
este Binele nemărginit şi marginea doririlor şi de nevoie? este să 
ne întristăm, mai mult decât pentru orice altceva, pentru faptul 
că L-am amărât pe Dumnezeu cu păcatele noastre. Toate acestea 
sunt ştiute, dar nu sunt puse în lucrare. Vai, cât de puţini sunt 
cei care se întristează şi se îndurerează din adâncul inimii şi simt 
în sufletul lor o supărare fără margini pentru că au scârbit pe 
Dumnezeu cu păcatele lor, numai din dragoste pentru Dumne- 
zeu, fără să ia în seamă nici răsplătirile, nici pedepsele, Raiul sau 
iadul! În acest fel a fost durerea lui David şi acest fel de durere 
sileşte-te şi tu, frate, s-o câştigi în inima ta, când vrei să câştigi 
pocăinţa cea dinăuntru şi zdrobirea şi să primeşti iertarea păca- 
telor tale prin taina mărturisirii. Şi să socoteşti că păcatele tale 
sunt un rău îndreptat spre Dumnezeu, o ocară adresată bunătă- 
ţii nemărginite a Ziditorului tău, faţă de Care niciodată nu tre- 
buia să te porţi în acest fel, amărându-L şi supărându-L atât de 
mult, când de fapt se cuvenea să-Liubeşti şi să-L slăveşti din toată 
inima ta. Aminteşte-ţi ce zice Proorocul David în alt psalm: „Cei ce 
iubiţi pe Domnul urâţi cele rele“ (Ps. 96,11). Că nu a zis „fugiţi de cele 
rele, ci urâţi cele rele“, că putem fugi de cele rele din alte motive, 
care nu sunt din dragoste de Dumnezeu, după cum sunt mulţi 
care fug; de păcat pentru ruşinea ce le-o pricinuieşte şi de frica 


” Este deosebit de folositor a se vedea şi lămurirea Sfântului Teofan Zăvorâ- 
tul pentru feluritele păreri de rău în Predici la Triod, predica din vinerea pri- 
mei săptămâni a Postului Mare, din 11 februarie 1866. Predici, Teofan Zăvo- 
râtul, editura Sophia 

* Vezi nota 20 

pedepselor ce urmează păcatului. Însă cel care iubeşte pe Dum- 
nezeu nu numai că fuge de păcat, ci se şi întoarce dinspre el şi îl 
urăşte şi îl duşmăneşte din toată inima. Pentru că din însăşi rădă- 
cina de undevine dragostea de Dumnezeu (adică din inimă), din- 
tru aceasta apare şi ura păcatului, cel ce se împotriveşte lui Dum- 
nezeu. Deci şi tu, frate, dacă fugi de păcat pentru pagubele ce ţi 
le pricinuieşte, arătat este că te iubeşti pe tine, iar, dacă îl urăşti 
şi te scârbeşti că l-ai făcut nu din alt motiv decât că este un rău 
împotriva lui Dumnezeu, atunci iubeşti pe Dumnezeu. Şi nicio- 
dată nu vei putea iubi din tot sufletul şi inima ta pe Dumnezeu, 
dacă în acelaşi timp nu vei uri din tot sufletul şi inima păcatul. 
De aceea sileşte-te, cititorule, cât este cu putinţă, să dobândeşti 
ură mare faţă de păcat, având pururea în inima ta mare durere 
şi scârbă pentru el, iar pricina amărăciunii tale să fie dragostea 
de Dumnezeu. Deci acum vino-ţi întru sine şi socoteşte obrăzni- 
cia ta cea mare de a îndrăzni să te împotriveşti prin păcatele tale 
unui Dumnezeu atât de bun şi atotputernic şi, mustrându-ţi rău- 
tatea ta, cazi la picioarele lui cu zdrobire şi cu lacrimi fierbinţi 
să zici această rugăciune: 

Întru tot îndurate Doamne, acoperit fiind de ruşine, nu îndrăz- 
nesc să îmi ridic ochii şi să privesc la Cer şi mă tem să cer iertare pen- 
tru o atât de mare răutate a mea. Pentru că eu, fiind un vierme puturos 
de pământ, m-am împotrivit Ţie, Care eşti Însuşi Stăpânitorul Ceru- 
lui şi Făcătorul a toate! Eu, care sunt făcut din nimic, să Te vrăjmă- 
şesc pe Tine, Împăratul şi Stăpânul tuturor? Eu să greşesc împotriva 
poruncilor Tale? Eu să Te mânii? Eu să Te amărăsc şi să Te dosădesc? 
Cine ar putea crede vreodată? Cu toate acestea chiar aşa s-a întâm- 
plat, din pricina marii mele neruşinări. Întru acest fel de adânc m-am 
afundat, iar pentru aceasta este scris: Ţie unuia am greşit. Ah, de mii 
de ori fericite sunt acele suflete care Te-au iubit pururea şi nu i-au 
greşit niciodată! lar eu sunt de mii de ori nenorocit, căci nu am trăit 
decât pentru a Te amărtî. Mai bine mi-ar fi fost să nu fi văzut lumina 
acestei lumi, decât să păcătuiesc împotriva unui Dumnezeu atât de 
bun! De ce să nu fi trecut din pântecele mamei mele într-un mormânt 
întunecat, ca să nu Te mai fi mâniat cu păcatele mele, săvârşind ast- 
fel un rău mai mare decât oricare altul? Ştiu că greşind am pierdut 
prea mari daruri şi am căzut în şi mai mari răutăţi. Ştiu că pe bună 

dreptate am pierdut Raiul şi mă aşteaptă chinurile pentru păcatele 
mele. Însă, mai mult decât toate mă necăjesc că te-am amărât foarte 
mult. Aceasta este pricina necazului meu, aceasta este durerea mea, 
că am greşit Ţie. De aceea inima mea nu află odihnă şi nu este chip 
să se veselească duhul meu, ci plâng ziua şi noaptea ticăloşia mea cea 
mare. Blestemate sunt ceasurile şi minutele în care am păcătuit! Aş fi 
preferat să sufăr nenumărate munci, decât să întărât bunătatea Ta, 
dar acum acestea nu mai pot folosi, pentru că eu Ţi-am greşit şi tot- 
deauna va rămâne aşa, adică eu am greşit împotriva Ta, a Făcătoru- 
lui, Mântuitorului, Binefăcătorului şi preabunului meu Dumnezeu! 
Când socotesc nemărginita Ta bunătate, frumuseţea Ta cea nespusă, 
negrăită slava Ta şi toate celelalte preadesăvârşite haruri ale Tale, 
fiind iubit de toate făpturile Tale cereşti şi pământeşti, atâta durere şi 
scârbă pătimesc atunci pentru că Ţi-am greşit şi Te-am întărâtat, încât 
slăbeşte duhul meu, mi se usucă ochii şi nu pot picura nici o lacrimă 
cât de mică, ci suspinând strig: o, nebun şi orb, cât de lipsit de înţe- 
legere am putut fi, încât am îndrăznit să păcătuiesc împotriva unui 
atât de preabun, preafrumos şi preadorit Dumnezeu! Cu toate aces- 
tea ştiu preabine că bunătatea lui Dumnezeu, faţă de care am greşit 
eu, este cea care poate să-mi şteargă păcatele mele, de aceea o rog cu 
Psalmistul să facă milă cu mine: Miluieşte-mă, Dumnezeule, după 
mare mila Ta,... că am greşit Ţie. Cu adevărat am greşit şi am greşit 
înaintea Ta, dar Tu ştii că mă pocăiesc şi sunt hotărât mai bine să îmi 
vărs sângele, decât să mai greşesc. lartă-mă, Cerescule Părinte, după 
obişnuita Ta bunătate, iar eu mă făgăduiesc Ţie ca în vremea ce vine 
să nu mai greşesc, ajutându-mi Darul Tău, ci să fac după putinţă tot 
binele şi să Te iubesc cât pot mai mult şi cât mă va împuternici Darul 
Tău. Şi aşa, iubindu-Te, voi părăsi tot păcatul, iar cât voi trăi le voi 
plânge pe cele făcute, nădăjduind ca după moarte să câştig bucuria 
negrăită, pe careoa făgăduit Fiul Tău celor ce se tânguiesc şi plâng 
în viaţa aceasta“ şi astfel să mă veselesc veşnic în Împărăţia Ceruri- 
lor împreună cu toţi cei ce Ți-au plăcut Ţie! Amin. 


* (Mat.5,4) 


Capitolul 7 


Întru care Împăratul David se scârbeşte pentru păcatul lui, fiindcă 
a fost făcut înaintea ochilor Judecătorului şi Dumnezeului său 


ŞI RĂU ÎNAINTEA TA AM FĂCUT, CA SĂ 
TE INDREPTEZI INTRU CUVINTELE TALE 
ŞI SA BIRUIEŞTI CAND VEI JUDECA TU 


(3 capitolul acesta David arată obrăznicia şi neomenia 
ă(potde care a dat dovadă greşind înaintea lui Dumnezeu, 
î) Aa zicând: „Şi rău înaintea Ta am făcut“, ceea ce cu adevărat 
depăşeşte greutatea păcatului. Pentru că mulţi oameni nu se 
poartă după legile date de conducătorii pământeşti, însă le calcă 
cu atâta iscusinţă, încât să nu fie băgat de seamă vreodată de 
conducători şi nici unul nu este aşa de nebun ca să îndrăznească 
făţiş şi înaintea conducătorilor să calce legile lor, ştiind cu sigu- 
ranţă că va fi osândit la pedepse groaznice, ca pildă pentru cei- 
lalţi. De aceea şi greşeala lui David a fost mult mai mare, pentru 
că a greşit înaintea lui Dumnezeu, precum însuşi o spune: „Și rău 
înaintea Ta am făcut“. David, pentru că a fost împărat deplin stă- 
pânitor, punând rânduieli supușilor lui, nu se temea de vreun 
om în cazul în care el nu ar fi respectat rânduielile şi nici nu avea 
pe cineva să-l judece şi să-l pedepsească, dar fiind tot om şi el 
însuşi avea datorie obligatorie să păzească legile lui Dumnezeu, 
deci nu avea stăpânire asupra onoarei şi vieţii supuşilor lui. Drept 
urmare, călcând a cincea şi a şasea poruncă, din cele zece ale 
Legii, a greşit înaintea lui Dumnezeu ca şi oricare alt om, pentru 
că nu numai oamenii cei simpli şi mici sunt supuşi legilor lui 
Dumnezeu, ci şi împărații foarte mari, de aceea a mărturisit el 
însuşi că a greşit numai lui Dumnezeu, zicând: [ie unuia am gre- 
şit şi rău înaintea Ta am făcut“. După cum zice dumnezeiescul 

Ambrozie, fiindcă David a fost şi împărat şi stăpân rânduielilor, 
nu era supus rânduielilor, ci era supus şi vinovat numai faţă de 
Dumnezeu. Cel mai de mirare este cum David, care era atât de 
sfânt şi cunoscător luminat al Legii dumnezeieşti, a fost biruit 
şi atât de orbit de patimă, încât a uitat desăvârşit de Dumnezeu 
şi nu L-a luat în seamă nicidecum, ci a îndrăznit să păcătuiască 
înaintea ochilor atotvăzătorului Dumnezeu, de Care trebuia să 
se teamă să nu fie pedepsit, iar de oameni, faţă de care nu nutrea 
nici o frică, se silea cu deosebită iscusinţă să ascundă păcatul. 
Pentru că ce n-a făcut, ca să nu se vădească păcatul lui? Nu l-a 
adus pe Urie cu vicleşug; de unde era la oaste, ca să afle situaţia 
războiului? Nu l-a cinstit în chip deosebit? Nu I-a trimis la casa 
lui? Nu i-a trimis bucate din masa împărătească? Nu l-a îndem- 
nat să se veselească împreună cu femeia lui, Versavia? Şi pentru 
că înţelegea că Urie îşi va da seama degrabă de preacurvie din 
faptul că Versavia e îngreunată, nu a hotărât să-l omoare, pen- 
tru a ascunde ce se făcuse? Şi, iarăşi, pentru a ascunde uciderea, 
a poruncit lui loab să pună pe Urie în frunte înaintea vrăjmaşi- 
lor, fiind mulţumit să fie ucişi ostaşii lui, numai să fie ucis şi Urie. 
Aceasta se întâmplă adeseori când conducătorii, pentru intere- 
sele lor, vând spre moarte viaţa supușilor. lar, când s-a înştiinţat 
de moartea nevinovatului Urie, se prefăcea că s-a întristat şi a 
mângâiat pe loab, scriindu-i că moartea lui Urie a fost întâmplă- 
toare. Dar, cu toate meşteşugirile şi născocirile lui, fapta nu s-a 
putut ascunde, pentru că greşelile celor mari de obicei se desco- 
peră de la sine. De aceea şi toată curtea împărătească bănuia şi 
tot Ierusalimul cârtea împotriva lui, cei buni scârbindu-se, iar 
cei răi batjocorind. Pentru a înceta sminteala, David a socotit să 
ia pe Versavia de soţie. lar în vremea când s-a născut fiul prea- 
curviei, iar David era plin de bucurie, iată că este trimis de Dum- 
nezeu proorocul Natan, care prin pilda cu mieluşeaua săracului 
răpită de bogat, i-a descoperit toate cele ascunse ale lui şi l-a 
mustrat că toată grija lui a fost să scape de ocara oamenilor şi a 
uitat să se îndrepte spre Dumnezeu, faţă de Care a greşit, făcând 
păcatul înaintea ochilor Lui: „Pentru ce ai disprețuit cuvântul Dom- 
nului, ca să faci rău în ochii Lui?“ (II Regi 12, 9). Atunci s-a trezit 
David din somnul său cel greu, în care petrecea de aproape un 

an, fără a socoti grava răutate făcută şi fără să înalțe mintea sa 
la Dumnezeu pentru a cere iertare şi fără a se teme vreodată de 
înfricoşatele Lui pedepse. Atât poate orbi păcatul şi pe cei drepţi 
şi în aşa hal îi poate robi, încât numai când a mustrat proorocul 
Natan pe David pentru curvia şi uciderea făcute a cunoscut el 
răul făcut şi l-a mărturisit înaintea lui Dumnezeu, zicând: „ie 
unuia am greşit şi rău înaintea Ta am făcut. Aceasta ar însemna: 
am greşit numai înaintea Ta, Dumnezeul meu şi înaintea feţei 
Tale dumnezeieşti şi-Ţi mărturisesc, ca să rămâi îndreptat întru 
cuvintele Tale, precum mi-ai zis prin gura proorocului Tău şi să 
biruieşti la judecata Ta: „Ca să te îndreptezi întru cuvintele Tale şi 
să biruieşti când vei judeca Tu“. Pentru că atunci când judecătorul 
va vedea cu ochii lui pe cel greşit cum greşeşte şi vinovatul îşi 
mărturiseşte greşeala sa, cu adevărat va judeca drept şi vinova- 
tul va fi pedepsit după cuviinţă. Pentru că un judecător omenesc 
are nevoie de martori şi probe şi de mărturisirea corectă a vino- 
vatului pentru a adeveri hotărârea lui. Însă Dumnezeu nu are 
nevoie de toate acestea, fiindcă EI Însuşi a văzut pe vinovat gre- 
şind înaintea Lui. Acum socoteşte, o, cititorule, marea nebunie 
a oamenilor, care uneltesc toată iscusinţa ca să greşească întru 
ascuns, fără a fi văzuţi de cineva şi astfel păcătuiesc peste măsură 
fără de nici o frică. Aşa a făcut David, pentru că a luat îndrăz- 
neală că era noapte şi nu îl vedea nimeni când a preacurvit cu 
femeia lui Urie. Aşa au făcut şi cei doi judecători în Babilon, care, 
pentru că erau încuiate porţile grădinii şi nu îi vedea nimeni, 
s-au obrăznicit să silească pe preaînţeleapta Susana. Aşa fac şi 
atâţia creştini, care, pentru că nu-i vede nimeni, păcătuiesc fără 
frică şi, deşi credinţa îi determină să creadă că Dumnezeu este 
peste tot, în orice loc şi vreme şi că umple şi cele cereşti şi cele 
pământeşti şi este cu neputinţă să se ascundă cineva de la faţa 
Lui, precum Însuşi o spune prin gura proorocului leremia: „Au 
ascunde-se-va cineva întru cele ascunse şi Eu nu-lvoi vedea pe el? Au 
nu umplu Eu cerul şi pământul? Zice Domnul“ (ler. 23,24). Cu toate 
acestea, ei caută locuri ascunse, întuneric, singurătate, pentru a 
păcătui fără a fi văzuţi de ochii oamenilor, dar nu socotesc că îi 
vede Dumnezeu, deoarece păcătuiesc înaintea ochilor Lui. Şi 
poate fi o neruşinare şi o obrăznicie mai mare ca aceasta, adică 

să greşeşti lui Dumnezeu chiar înaintea ochilor Lui? Acum și tu, 
frate, dacă socoteşti bine păcatele nenumărate făcute în toată 
viaţa ta, cu locurile, vremile şi chipurile în care le-ai făcut, cu ade- 
vărat nu ai lucrat şi tu ca David, încercând să ascunzi păcatele, 
fără a socoti nicidecum că ochii lui Dumnezeu te văd în tot locul 
şi vremea? Precum scrie: „In tot locul ochii Domnului văd pe cei răi 
şi pe cei buni“ (Pilde 15, 3). Te temi de oameni şi nu te temi de 
Dumnezeu? Ce ţi-ar fi putut face toţi oamenii, de care te ascun- 
deai cu atâta grijă? Dar ce nu ţi-ar putea face Dumnezeu, înain- 
tea Căruia îndrăzneai să păcătuieşti? Într-acest fel s-a acoperit 
la tine lumina credinţei şi nu ai cunoscut, precum înţeleapta 
Susana (Dan. 13, 23), că mai bine este să cazi în mâinile oameni- 
lor, decât în mâinile lui Dumnezeu. Şi de câte ori, rugându-te 
înaintea lui Dumnezeu, ai făcut atâtea necurăţii, cât nu ai fi făcut 
niciodată, dacă te-ai fi aflat înaintea oamenilor? De câte ori ai 
arătat lipsă de evlavie înaintea lui Dumnezeu, în bisericile Lui? 
De câte ori la mărturisirea ta ai ascuns adevărul faţă de duhov- 
nicul tău, cu minciuni şi cu îndreptăţiri şi nu te-ai ruşinat să minţi 
înaintea lui Dumnezeu, Care nevăzut stă atunci de faţă acolo? 
De câte ori te-ai ruşinat să mărturiseşti faptele tale cele urâte la 
duhovnicul tău, dar nu te-ai ruşinat când le făceai înaintea lui 
Dumnezeu? De câte ori ai făcut un anume bine pentru a fi pe 
placul oamenilor, pe care poate nu l-ai fi făcut dacă ar fi trebuit 
să-l faci numai pentru a plăcea lui Dumnezeu? Ah, de ce fel de 
tulburare vei avea parte la acel înfricoşat Divan, când te va mus- 
tra Dumnezeu pentru că te-ai temut şi te-ai ruşinat de oameni 
mai mult decât de EI, Care este dreptul tău Judecător, de la Care 
vei primi tot binele sau tot răul! Pentru că atunci îţi va spune ca 
şi lui David: „Pentru ce ai disprețuit cuvântul Domnului, ca să faci 
rău înaintea ochilor Lui?“ (II Regi 12, 9). Ah, să nu mai vrei să auzi 
asemenea mustrări din gura Domnului, ci să îţi vii în fire, cunoaşte 
obrăznicia şi neruşinarea ta şi cu lacrimi fierbinţi din ochii tăi 
să strigi ca fiul cel curvar: „Părinte, am greşit la cer şi înaintea Ta“ 
(Luc. 15, 21)! lar de acum înainte, fie că vei fi singur sau cu alţii, 
la lumină sau la întuneric, în privelişte sau în ascuns, adu-ţi 
aminte permanent că eşti înaintea lui Dumnezeu. Şi precum zice 
fericitul Augustin: sfeşnicul fie că este aprins, fie stins, 

Dumnezeu te vede. Intri în casa ta? Te vede. Petreci în inima ta? 
Te vede. lar aducerea aminte de Dumnezeu, că este pretutindeni 
de faţă, te va face totdeauna să nu păcătuieşti. Pentru că, după 
fericitul leronim, aducerea aminte de Dumnezeu alungă toate 
păcătuirile. Aceasta te va face şi să foloseşti orice întâmplare a 
ta cu mare atenţie, ca să nu ai nici o învinovăţire din partea lui 
Dumnezeu, de la Care aştepţi răsplătire în viaţa cea fericită sau 
pedepse în chinurile veşnice. Aşa făcea şi dreptul lov, de aceea 
zicea către Dumnezeu că se temea pentru toate faptele lui şi le 
făcea cu mare grijă, fiindcă ştia că nu este milostivire pentru cel 
păcătos. Drept aceea, tu, frate, cu inimă smerită cazi la picioa- 
rele lui Dumnezeu, zicând acestea: 

Dumnezeule multmilostive, care om s-a arătat atât de obraz- 
nic şi fără de omenie, ca să îndrăznească a greşi înaintea Judecăto- 
rului şi să calce legea înaintea ochilor Lui şi să-L amărască în faţa 
Lui? Ci, iată, că eu sunt unul asemenea. Ah, orb şi nebun ce am fost 
şi sunt! Pentru că am iubit întunericul de-a pururea, făcând lucru- 
rile întunericului şi nu te-am pus în mintea mea pe Tine, adevărata 
Lumină a zidirii văzute şi nevăzute. Luam bine aminte să nu vadă 
ochii oamenilor, care nu văd decât cele văzute şi nu mă păzeam de 
ochii Tăi, care văd şi cele mai ascunse gânduri ale inimii. Mă temeam 
să nu mă vadă oamenii, ca să nu mă prihănească, dar nu mă temeam 
că mă vezi Tu, Care ai stăpânire să mă pedepseşti în muncile iadu- 
lui. Ah şi de câte ori nu m-am ruşinat să fac înaintea dumnezeieştii 
Tale feţe aceea, de care mă ruşinam să fac înaintea unui biet om. Vai, 
mie! Deci ce voi pătimi eu, ticălosul, când voi sta înaintea tronului 
Tău, ca să fiu judecat pentru atâtea fărădelegi făcute înaintea dum- 
nezeieştii Tale feţe cu o asemenea obrăznicie! Atunci nu va fi nevoie 
de martori, care să îmi arate vinovăția, pentru că Tu eşti şi Judecă- 
tor şi martor. Atunci numai ochii Tăi cei curaţi, care au văzut toate 
faptele mele vor fi martori suficienţi, pentru că este de ajuns numai 
să-mi zici că Tu Insuţi ai văzut când am păcătuit, ca să rămân fără 
de răspuns şi să se adevereze hotărârea Ta: „ca să Ie îndreptezi întru 
cuvintele Tale şi să biruieşti când vei judeca Tu“. Eu însă, dacă vreau 
să mă îndreptez, nu trebuie să aştept Ziua Judecăţii. De aceea, măr- 
turisesc astăzi că m-am arătat obraznic şi neruşinat, greşind înaintea 
feţei Tale şi că vrednic sunt de osândă la judecată şi ai toate motivele 

să mă pedpseşti. Dar adu-Ţi aminte, Dumnezeul meu, ce ai zis prin 
gura proorocului Ieremia: Eu sunt Domnul Cel ce fac milă şi judecată 
(ler. 9, 23) şi înainte să faci judecata şi să-mi dai hotărârea, arată 
spre mine mila Ta şi biruieşte nemărginita mea răutate cu nemăsu- 
rata Ta bunătate, iertându-mi păcatele mele. Facă-se spre mine mila 
Ta pentru odihna mea şi dă-mi darul Tău, ca să viețuiesc în vremea 
următoare întru aşa frică pentru Venirea Ta cea dumnezeiască, încât 
să nu mai pot face vreun lucru neplăcut ochilor tăi preacuraţi. Şi aşa 
vieţuind cu lumina credinţei până la răsuflarea mea cea de pe urmă, 
să mă învrednicesc în cealaltă viaţă de vederea luminii slavei Tale în 
nesfârşiţii veci. Amin. 


Capitolul 5 


În care Împăratul David arată ticăloşia lui cea 
mare, deoarece înainte de a se naşte în lume 
a fost păcătos prin păcatul strămoşesc 


e 


CĂ IATĂ ÎNTRU FĂRĂDELEGI M-AM ZĂMISLIT 


a 


ŞI ÎN PĂCATE M-A NĂSCUT MAICA MEA 


Cena David obrăznicia avută să păcătuiască împo- 
(Î) jtriva Atotputernicului Dumnezeu şi neruşinarea de care 
+7 a dat dovadă făcând fărădelege înaintea feţei lui Dum- 
nezeu, care măresc greutatea păcatului, acum, pentru a îndemna 
pe Dumnezeu să arate milă spre dânsul, pune înainte ticăloşia 
cea mare şi slăbiciunea primite prin greşeala strămoşului Adam, 
zicând: „Că iată întru fărădelegi m-am zămislit şi în păcate m-a năs- 
cut maica mea“. Dar să nu credeţi că David, zicând aceasta, a vrut 
să se îndreptăţească pentru curvia şi uciderea făcute, ci mai vâr- 
tos prin aceasta a vrut să le adeverească, parcă ar fi zis: ce altceva 
ai fi putut aştepta de la un netrebnic ca mine decât fărădelegi, 
pentru că şi mai înainte de naşterea mea am fost păcătos? Pen- 
tru că, chiar dacă nu ai fi voit să vezi păcatele mele şi nu ai fi auzit 
din gura mea mărturisirea păcatelor mele, tot mie îmi poţi socoti 
fiecare păcat numai pentru că „întru fărădelegi m-am zămislit şi 
în păcate m-a născut maica mea“. Şi cu adevărat oricine va socoti 
bine orbirea şi neputinţa pricinuite neamului omenesc de către 
păcatul strămoşesc nu trebuie să se mire că oamenii cad cu atâta 
uşurinţă în păcate, pentru că cel orb şi neputincios desigur că se 
va împiedica şi lesne se va prăbuşi. După cum zice fericitul 
Augustin, noi toţi ne-am născut orbi, pentru că ne-am născut 
păcătoşi. În vremea veche, Calcedonul era numit, după cum isto- 
riseşte Pliniu, Satul celor orbi. Iar, dacă vrem să grăim adevărul, 

toată lumea, în urma căderii lui Adam, s-a făcut un sat al celor 
orbi, al celor ce s-au născut orbi, despre care nu s-a auzit vreo- 
dată să se fi vindecat, fără numai printr-o minune a lui Dumne- 
zeu. Toţi ne-am născut orbi şi la această orbire a minţii se mai 
adaugă şi o mare slăbiciune la toate puterile sufleteşti, o neîn- 
tocmire a celorlalte părţi ale sufletului, o nestatornicie a pofte- 
lor, precum şi toate celelalte rele ce au decurs din căderea lui 
Adam, care a adus după aceasta otravă întregului neam ome- 
nesc. Această jalnică stare a firii omeneşti, ne-o arată Domnul 
lisus Hristos în pilda evanghelică a celui pogorât din lerusalim 
în Ierihon, care a căzut între tâlhari, „care, dezbrăcându-l pe dân- 
sul şi rănindu-l, s-au dus lăsându-l pe dânsul abia viu“ (Luc. 10,30). 
Aceasta s-a întâmplat întregului neam omenesc, din pricina păca- 
tului lui Adam, că s-a dezbrăcat de nevinovăția cea dintâi şi de 
toate celelalte daruri dumnezeieşti şi a primit patru răni legat 
de darurile firii: cu necunoştinţa la minte, cu răutatea la voinţă, 
cu slăbiciunea la bunătăţi şi neînfrânarea la patimi. Aceasta este 
ticăloasa moştenire lăsată de strămoși, care îndată ce ne dau 
viaţa ne dau şi moarte şi îndată ce ne dau fiinţa, ne dau şi păca- 
tul. lar pentru că ne naştem dintr-înşii ca un lemn putred, ca 
urmare ne umplem de păcate. Pentru aceasta şi fericitul Augustin, 
deplângând această jalnică stare, zicea că mă nasc dintru acest 
fel de născători, care îndată ce m-au născut, m-au şi dat osândei: 
„Păcătoşii au născut pe păcătos prin păcatul lor şi nenorociţii au 
adus pe nenorocit întru această ticăloşie“. Acest păcat strămo- 
şesc, deşi este unul (precum şi Inaintemergătorul loan l-a arătat 
ca unul, zicând: „lată Mielul lui Dumnezeu, Care ridică păcatul 
lumii“, însă David aici vorbeşte de mai multe: în păcate m-a năs- 
cut maica mea. Pentru că, deşi este unul, însă dintru acesta ca 
dintr-un izvor se ivesc toate celelalte păcate, iar acesta le conţine 
pe toate. Pentru vindecarea acestui păcat, evreii au primit tăie- 
rea împrejur, iar noi, creştinii, sfântul botez, care curăţă tot ce 
ţine de greşeală în strămoşescul păcat, dar nu şi ceea ce este 
pedeapsă a strămoşescului păcat. Pentru că, în urma ştergerii 
păcatului prin sfântul botez, rămâne cuptorul păcatului şi 
împreună-lupta ce o dă trupul împotriva duhului, împotrivirea 
aceea contra binelui. Mulţumirea cu ceea ce este rău este legea 

aceea pe care o simţea Apostolul în mădularele lui că se împo- 
triveşte legii minţii lui: „Dar văd altă lege întru mădularele mele, 
oştindu-se împotriva legii minţii mele“ (Rom. 7, 23). Şi dintru această 
lege ce este în mădularele noastre, care este pedeapsa strămo- 
şescului păcat, nu ne slobozeşte sfântul botez, ci atât cât suntem 
vii este trebuinţă să fim robiţi de aceasta şi permanent patimile 
trupului să se împotrivească binelui şi să-i facă pe plac, iar tru- 
pul nostru să ne dea război şi să ne silească la rău. Pentru aceasta, 
chiar dacă nu am fi avut pricinile cele din afară care să ne îndemne 
la păcate, destule sunt acestea din lăuntru, despre care am vor- 
bit, ca să ne silească a păcătui, precum zice Iacob, fratele Dom- 
nului: „Ci fiecare se ispiteşte de a sa poftă fiind tras şi amăgit“ (lac. 
1, 14). De aceea şi David pricina căderii lui, n-a pus-o pe seama 
frumuseţii Versaviei, care era pricina din afară, căci ca o persoană 
privită de departe nu l-ar fi făcut niciodată să cadă, dacă nu l-ar 
fi silit pofta trupului, care s-a ridicat împotriva duhului său, pen- 
tru că s-a născut cu păcatul strămoşesc, de aceea a zis: „Intru fără- 
delegi m-am zămislit şi în păcate m-a născut maica mea“. Ah, că rădă- 
cinile patimilor sunt înăuntrul nostru! Toate greşelile sunt 
înăuntrul nostru, pentru că în păcate ne-am zămislit. Dar nu tre- 
buie să deznădăjduim din acest motiv, pentru că flacăra păca- 
tului poate fi micşorată, chiar dacă nu vom reuşi să o stingem 
definitiv. Să ne aducem aminte că Sfânta Biserică, după Dumne- 
zeiescul Ambrozie, numeşte greşeala lui Adam fericită, pentru 
că ni L-a adus Mântuitor pe lisus Hristos. Deşi relele pricinuite 
nouă de păcatul vechiului Adam sunt numeroase, însă bunătă- 
ţile primite prin Noul Adam, Mântuitorul Hristos, sunt cu mult 
mai multe, încât greşeala strămoşului o numim fericită, fiindcă 
s-a făcut pricină întrupării Fiului lui Dumnezeu şi prin El de atâ- 
tea binefaceri. Ce n-a făcut lisus Hristos, ca să ne curețe de rău- 
tăţile strămoşeşti? El ne-a luminat cu lumina dreptei credinţe, 
pentru că eram orbi şi ne-a arătat tainele dumnezeirii Lui. El ne-a 
învăţat prin dumnezeiasca Evanghelie învăţătura cerească, pen- 
tru că eram neînvăţaţi. El ni S-a făcut învăţător prin pilda vieţii 
Lui sfinte, pentru că rătăcisem din calea cea bună. El ne-a întă- 
rit cu Sfintele Taine, pentru că eram neputincioşi. El ne-a vinde- 
cat prin balsamul cinstitului Său sânge, pentru că eram cu totul 

răniţi. El ne-a îmbogăţit cu nemărginitele Lui daruri, pentru că 
eram cu totul săraci. El a trimis din Cer pe Prea Sfântul Său Duh 
şi ne-a încălzit, pentru că eram cu totul reci. Ah, cât de adevărat 
este cuvântul Sfântului Pavel scris către corinteni: „Deci dar ori- 
care este întru Hristos, făptură nouă este“ (Il Cor. 5,17), adică Dum- 
nezeu, prin intermediul dumnezeieştii întrupări, a înnoit toate 
întru Hristos. Cât bine nu ne pricinuieşte şi acum Domnul lisus 
Hristos! Ne hrăneşte şi ne întăreşte prin dumnezeieştile Taine, 
zilnic Se jertfeşte pe Sfânta Masă, ne-a dat ca mijlocitoare şi scă- 
pare pe Preasfânta Născătoare de Dumnezeu, ne-a dat îngeri 
păzitori şi pe sfinţii care sunt în slava cerească i-a dat ca apără- 
tori ai noştri. În afară de acestea, ce ajutor nu a lăsat în lume pen- 
tru mântuirea noastră? Nu pentru aceasta sunt atâtea propovă- 
duiri ale dumnezeiescului cuvânt, atâtea scripturi şi cărţi ale 
părinţilor duhovniceşti, atâtea pilde ale sfinţilor bărbaţi şi femei. 
Avem ajutorul deosebit al Sfântului Duh pentru a ne împotrivi 
luptelor primite din partea trupului şi a birui năvălirile cele fără 
de rânduială ale firii, pe care Mântuitorul nostru, lisus, o a vin- 
decat de strămoşescul păcat prin mulțimea îndurărilor Lui şi cu 
atâtea ajutoare din partea Darului Său. De aceea, se cuvine să 
zicem cu dumnezeiescul Pavel: „unde s-a înmulțit păcatul, acolo a 
prisosit harul“ (Rom. 5, 20). Astfel că, dacă nu vom lua seama şi 
nu vom voi să lucrăm, având atât de mare ajutor şi atâtea mij- 
loace, oferite nouă de dumnezeiescul nostru Mântuitor, nu vom 
putea fugi în Ziua Judecăţii de urgia Lui, motivând că firea noas- 
tră este stricată şi că moştenim de la strămoşii noştri toate gre- 
şelile. Pentru că orice greşeală a noastră este, fiindcă suntem 
păcătoşi nu pentru altceva decât pentru că aşa voim, pentru că 
lisus ne-a dat mijloacele spre a nu fi, dacă vom voi. Chiar dacă 
otrava păcatului celui dintâi a vătămat firea noastră, încât a ajuns 
neputincioasă şi nestatornică, însă Mântuitorul nostru ne-a dat 
doctorii puternice, prin care ne putem face mult mai sănătoşi şi 
mai tari, decât am fi fost mai înainte de călcarea poruncii. Deci 
şi tu, frate, dacă, cercetânduc-te, vei afla că poftele tale cele rele 
sunt încă vii, iar firea ta este împotriva duhului, mărturiseşte că 
tu singur eşti vinovat şi ruşinează-te, că întru atâţia ani de când 
eşti creştin nu te-ai dezbrăcat de omul cel vechi, de patimi şi de 

greşelile tale şi să plângi cu amare lacrimi că, în pofida atâtor 
daruri, mijloace şi ajutoare primite, ca să te faci sfânt, tu trăieşti 
mai mult ca un păgân, decât ca un creştin, satisfăcându-ţi pof- 
tele trupului tău, lucrând cele lumeşti şi urmând jocurile, des- 
fătările şi obiceiurile rele. Pentru aceasta, cu mare zdrobire pleacă 
genunchii înaintea închinatei şi sfintei Treimi, zicând: 

Dumnezeule multmilostive, eu mă mărturisesc pe mine prici- 
nuitor tuturor păcatelor mele şi nu pot aduce îndreptăţiri înaintea Ta 
sau să dau vina pe alţii. Cu adevărat, cuptorul păcatului, năvălirile 
trupului, neorânduiala poftelor, toate sunt roade ale păcatului stră- 
moşesc, pe care le-am câştigat odată cu naşterea mea, pentru „că iată 
întru fărădelegi m-am zămislit şi în păcate m-a născut maica mea“. 
Dar aceasta nu îmi micşorează vina, ci o măreşte, pentru că, ştiind 
că m-am născut aşa ticăloşit şi gata să păcătuiesc, se cuvenea să fug: 
de pricini şi să mă împotrivesc năvălirilor patimilor, prin mijlocirea 
rugăciunii şi să mă înarmez cu armele, pe care ni le-ai dat în sfânta 
Ta biserică, iar eu, ticălosul, am făcut dimpotrivă. Pentru că nu am 
cerut dumnezeiescul Tău ajutor, nici am uneltit?4 vreun mijloc din 
cele pe care mi le-ai arătat, ci, căutând pricinile păcatelor, am aflat 
pierzarea, iar, petrecând în relele înclinări ale firii, am căzut în acele 
răutăţi pe care Tu le ştii, de care eu mă ruşinez socotindu-le. De aceea, 
mărturisesc că toată vina este a mea, că ştiam ce este bine, dar ale- 
geam ce este rău, făcând ceea ce este oprit de Tine. Dar, cu cât vina 
mea este mai mare, pentru că este numai a mea, cu atât mai mare va 
fi slava Ta, dacă mă vei ierta. Ştiu că nu sunt vrednic să capăt mila şi 
milostivirea Ta, pentru că de la naştere fiind în ticăloşii, pentru gre- 
şeala strămoşului, m-am ticăloşit mai mult din cauza păcatelor mele, 
pe care le-am făcut prin chiar voia mea. lar pentru că atât de ticălos 
am ajuns, nădăjduiesc să aflu milă de la Tine, Care eşti multmilostiv 
şi preabun. Deci, miluieşte-mă după mare mila Ta şi iartă-mi păcatele 
mele cele întru ştiinţă şi întru neştiinţă. Adu-Ţi aminte că sunt lucrul 
mâinilor Tale şi, deşi m-ai zidit din pământ, însă ai pus în mine chi- 
pul Tău, pe care Adam l-a pierdut pentru sine şi pentru noi. Dar Tu 
ai primit ca Fiul Tău să Se facă om nu pentru altceva, decât pentru a 
aduce pe oameni la darul cel dintâi. Insuşi Fiul Tău de ce a murit pe 

Cruce şi a dovedit atâta ascultare? Numai ca să vindece neascultarea 
lui Adam cel vechi. De ce ai ales din toate femeile pe Fecioara Maria, 
fără numai ca să ne dai nouă, prin mijlocirea blagoslovitului Rod al 
pântecelui ei, ceea ce ne pierduse Eva prin mijlocirea rodului oprit 
al unui lemn? Deci, pentru harul Unuia Născut Fiului Tău, Dumne- 
zeul nostru, lisus Hristos şi cu rugăciunile Maicii Sale celei pline de 
har, te rog să micşorezi cuptorul şi orbirea păcatului, să-mi încetezi 
tulburarea viclenelor mele gânduri, să îmi împaci neliniştea inimii 
mele, să-mi preschimbi simţurile mele şi atât să mă întăreşti, încât 
să nu mai greşesc. Văd cu adevărat că ţi cer multe, dar ştiu şi că Tu 
eşti atotțiitor, atotputernic şi multmilostiv şi le cer prin mijlocirea lui 
lisus Hristos şi a pururea Fecioarei Maria, pentru dragostea cărora 
sunt încredințat că vei împlini toată cererea. Pentru aceasta, dă şi în 
acest fel slavă Numelui Tău celui sfânt şi mă slobozeşte de orice gre- 
şeală ce se află în mine de la vechiul Adam şi îmi dăruieşte putere să 
biruiesc pornirile cele rele ale firii mele, să mă fac fiu după dar şi moş- 
tenitor al Împărăției Tale întru nesfârşiţii veci. Amin. 


Capitolul 9 


În care împăratul David mărturiseşte adevărul şi 
arată că păcatul lui este mult mai mare, pentru 
că a păcătuit deşi primise multe binefaceri 


CĂ IATĂ ADEVĂRUL AI IUBIT, CELE 
__NEARATATE ŞI CELE ASCUNSE ALE 
INȚELEPCIUNII TALE MI-ALl ARATAT MIE 


SCWe vreme ce Dumnezeu este Însuşi adevărul, nu este de 
mirare că David zice către Dumnezeu că de-a pururea a 
9 y: iubit adevărul: „Că iată adevărul ai iubit“. Pentru că Dum- 
nezeu, Care este adevărul desăvârşit, atât iubeşte adevărul, încât, 
deşi nu Îi place lauda şi slavoslovia Lui, când este din partea celui 
păcătos, după cum arată în psalmii laudelor Proorocul David, 
unde cheamă toate făpturile spre slavoslovia lui Dumnezeu, în 
afară de cei păcătoşi, cu toate acestea Îi place să mărturisească 
chiar şi cel păcătos adevărul. De aceea, când vede că cel păcătos 
mărturiseşte păcatele lui cu adevărat şi cu inimă curată, îndată 
se pleacă să i le ierte, precum le-a iertat pe ale vameşului, care a 
mărturisit curat şi cu adevărat că este păcătos: „Dumnezeule, milos- 
tiv fii mie, păcătosului“ (Luc. 18, 13). La fel l-a iertat şi pe David, 
care, după ce a fost mustrat de proorocul Natan, s-a mărturisit 
curat, zicând: „păcătuit-am Domnului“ (Il Regi 12, 13). Însă ceea 
ce a zis atunci cu două cuvinte, în acest psalm spune amănunţit 
şi, ştiind cât de mult Îi place lui Dumnezeu adevărul, a mărturi- 
sit cu adevărat şi curat păcatul lui şi Îl ruga să-lierte. De astfel de 
adevăr şi curăţie are nevoie fiecare creştin, care se pocăieşte, adică 
adevărul gurii la mărturisire şi curăţia inimii la pocăință. Dar 
câţi creştini sunt cărora le lipsesc amândouă? Lipsiţi de adevăr 
sunt creştinii care la mărturisire: nu arată pricinile păcatului 

dacă sunt grave, făcând păcate mici să fie de fapt mari; sau când 
află cu vicleşug anumite cuvinte meşteşugite, prin care şi arată, 
dar şi acoperă din păcatele lor, micşorând astfel ruşinea; sau cei 
care mărturisesc păcatul lor, dar nu arată adevărata pricină a 
păcatului, care ei înşişi sunt, ci dau vina pe alţii, pe lume, pe trup 
sau pe diavol. Aşa a făcut şi Adam, aruncând greşeala pe Eva: 
„Femeia care mi-ai dat să fie cu mine, aceea mi-a dat din pom şi am 
mâncat“ (Fac. 3,12), după cum şi Eva a aruncatvina pe şarpe: „Şar- 
pele m-a amăgit şi am mâncat“ (Fac. 3, 13). lar de curăţia inimii 
sunt lipsiţi creştinii aceia: care se mâhnesc şi se scârbesc pentru 
păcatele lor, nu pentru că prin ele au supărat şi au amărât pe 
Dumnezeu, sau pentru vreo altă pricină dumnezeiască, ci pen- 
tru că se tem de moarte sau de vreo pedeapsă veşnică sau vre- 
melnică. După cum au făcut împărații Saul şi Antioh, care se scâr- 
beau pentru păcatele lor, nu pentru că au greşit lui Dumnezeu, 
ci temându-se că îşi vor pierde viaţa şi împărăţia. De aceea nici 
Dumnezeu nu a primit pocăinţa lor, fiindcă nu a fost curată, ci 
netrebnică şi mincinoasă, de aceea şi zice Scriptura pentru Antioh, 
că ruga pe Dumnezeu, de la care nu era să dobândească milă: „și 
se ruga spurcatul acesta către Stăpânul, Cel Ce nu voia a-l milui pe 
el mai mult“ (II Mac. 9, 13). Dar, tu, cititorule, cercetează-te fără 
de vreo patimă şi vezi dacă vreodată poate ruşinea, sau frica măr- 
turisirii, sau vreun alt motiv te-au făcut să nu mărturiseşti ade- 
vărat şi curat, ci ca un brici ascuţit ai făcut vicleşug (Ps. 51, 2). Ah şi 
vai de tine, dacă şi tu prin căderile tale ai dat motiv şi altora să 
poată socoti că ai făcut chiar aşa, precum briciul care rade pe un 
bătrân şi îl arată mai tânăr, dar de fapt nu face altceva decât să 
tundă perii albi de la suprafaţă, însă rădăcinile rămân, iar pe 
urmă după câteva zile se arată din nou părul alb şi cel părut tânăr 
arată din nou bătrân. Tot aşa şi acei creştinii care nu se pocăiesc 
cum se cuvine şi nu se întristează pentru păcatele lor cu inimă 
curată şi nu se mărturisesc cu adevărat, în urmă, după puţine 
zile, ajung iarăşi păcătoşi ca mai înainte, pentru că, prin pocă- 
inţa din afară şi mincinoasa mărturisire, aparent taie păcatele, 
dar iubirea de păcat o lasă înrădăcinată în inimile lor, iar în 
puţine zile cei păruţi drepţi ajung iarăşi păcătoşi. Ah, nenorocit 
eşti şi tu, frate, dacă unelteşti o asemenea pocăință şi 

mărturisire, pentru că Dumnezeu de la toţi aşteaptă adevărul, 
dar mult mai mult de la păcătosul care Îi cere milostivirea Lui şi 
iertarea. Şi de trei ori vai pentru acela care nu mărturiseşte ade- 
vărul, pentru că va veni Domnul să judece lumea şi „Judeca-va 
lumea întru dreptate şi noroadele întru adevărul Său“ (Ps. 95, 13). Ce 
va fi atunci cu preoţii, care, ca nişte fii ai curţii celei de taină, sunt 
datori mai mult decât alţii, pentru că la adevăratul judeţ vor da 
răspuns nu numai pentru păcatele lor, ci şi pentru păcatele sufle- 
telor acelea care le-au avut în grijă pentru păstorire, dar nu i-au 
păzit după făgăduinţa lor, ci i-au trecut cu vederea? Ce va fi atunci 
cu creştinii care se mărturisesc cu vicleşug, fără curăţia inimii şi 
fără adevărata zdrobire? O, adevăr şi judecată! Atunci mărturi- 
sirea lor se va dovedi deşartă, iar iertarea primită de la duhovni- 
cul lor un nimic, pentru că se va arăta vicleşugul lor şi nu vor 
vedea mila şi milostivirea lui Dumnezeu, fiindcă nu au câştigat 
adevărul: „Mila şi adevărul s-au întâmpinat“ (Ps. 84,11). Deci, dacă 
tu, cititorule, nu vrei să te lipseşti de dumnezeiescul Dar, spre 
marea ta pagubă, ci să dobândeşti mila şi milostivirea lui Dum- 
nezeu, să te pocăieşti întru curăţia inimii, cu zdrobire şi cu măr- 
turisire adevărată, ceea ce vei reuşi să faci atunci când vei cerceta 
să afli cele ce măresc, nu cele ce micşorează păcatele tale, soco- 
tind împrejurările, situaţia, locul şi vremea în care ai păcătuit, 
care fac păcatele mai grele şi mai urâte de Dumnezeu. Aşa a făcut 
Împăratul David, care şi-a plâns păcatul ca pe un lucru plin de 
obrăznicie faţă de un Dumnezeu înfricoşător: ie unuia am gre- 
şit, ca ceva deosebit de ruşinos, pentru că s-a făcut înaintea dum- 
nezeieştii Lui feţe: şi rău înaintea Ta am făcut şi ca pe un lucru de 
mare nerecunoştinţă, pentru că a fost făcut împotriva unui mare 
binefăcător, ceea ce constituie o împrejurare care cu adevărat 
măreşte enorm păcatul lui. Pentru că, dacă este păcat să facă 
cineva rău celui ce nu i-a făcut bine, cu cât mai vârtos să facă rău 
celui ce i-a făcut bine? Și mai vârtos lui Dumnezeu, Care l-a bine- 
cuvântat cu atâtea şi atâtea daruri şi bunătăţi nenumărate, faţă 
de care s-a arătat David nemulţumitor, amărând pe Dumnezeu 
cu păcatul lui! Mai vârtos s-a arătat nemulţumitor faţă de acea 
binefacere mai mare decât celelalte, adică darul proorocesc pe 
care l-a primit, arătându-i cele nearătate şi cele ascunse ale 

înțelepciunii Lui, după cum însuşi spune: „cele nearătate şi cele 
ascunse ale înțelepciunii Tale mi-ai arătat mie“, ceea ce Dumnezeu 
a dăruit şi altora mulți, dar nu atât de desăvârşit ca lui David. De 
aceea pe drept se şi numeşte Împăratul proorocilor, iar Psaltirea 
lui se dovedeşte o desăvârşită proorocie, pentru că întru aceasta 
prooroceşte despre venirea lui Mesia, cu împrejurările naşterii, 
vieţii şi morţii Lui; întru aceasta spune mai înainte slava Prea- 
sfintei Maicii Lui, despre răspândirea credinţei, despre învăţă- 
tura Apostolilor, despre împietrirea evreilor şi întoarcerea nea- 
murilor. lar, după dumnezeiescul Gură de Aur: aproape că nu 
este taină a lui Hristos sau a Bisericii despre + care să nu fi vorbit 
David şi să nu o fi cunoscut mai înainte şi că din chiar neamul 
său avea să se nască Mesia. Întreb acum: nu arată aceasta o nere- 
cunoştinţă foarte mare că a păcătuit împotriva dumnezeieştii 
Măriri un asemenea prooroc iubit de Dumnezeu şi dăruit cu atâ- 
tea binefaceri? De aceea, voind întru curăţie şi cu adevărat să 
mărturisească păcatele lui, nu putea să nu amintească aceste 
două împrejurări, care au făcut păcatul lui atât de mare şi de 
grozav: întâi, datoria avută faţă de Dumnezeu pentru atâtea bine- 
faceri primite de la EI; a doua, răutatea desăvârşită şi capitală cu 
care a păcătuit. Pentru că, după teologi, păcatul celui care este 
iubit şi dăruit de Dumnezeu cu binefaceri şi greşeşte întru şti- 
inţă, este mult mai greu decât al unui anonim sau păgân. Pen- 
tru aceasta, vrând să arate răutatea lui cea mare, a şi zis David: 
„cele nearătate şi cele ascunse ale înţelepciunii Tale mi-ai arătat mie“. 
Dar aceste două împrejurări măresc şi păcatele noastre, pentru 
că noi, creştinii, suntem poporul lui Dumnezeu cel mai ales şi 
iubit. Noi am primit darurile Sfântului Duh, puterea de a face 
minuni, sfinţenia Tainelor, sfinţitoarea vrednicie (preoţia), pilda 
vieţii Lui, sfântul Lui trup drept hrana noastră duhovnicească, 
preascumpul Lui sânge spre spălarea păcatelor noastre, iar Împă- 
răţia Lui cerească ca veşnică locuinţă a noastră. Cărui popor a 
mai dăruit Dumnezeu aşa binefaceri? „Nu a făcut aşa la tot nea- 
mul şi judecăţile Sale nu le-a arătat lor“ (Ps.147, 9). Pe de altă parte, 
care alt neam a cunoscut adevărata credinţă precum creştinii? 
Noi am primit cele tainice ale începătoarei de viaţă Treimi, a Tată- 
lui, a Fiului şi a Sfântului Duh; taina dumnezeieştii întrupări, a 

vieţii şi morţii lui lisus Hristos, Mântuitorul nostru; noi avem în 
cele patru Evanghelii dumnezeiasca Lui învăţătură, prin inter- 
mediul căreia cunoaştem gravitatea păcatului, dreapta judecată, 
munca veşnică şi cereasca fericire. Acestea am fost învăţaţi din 
tinereţile noastre, acestea auzim din sfintele amvoane în fiecare 
zi, acestea le citim în sfintele cărţi. De aceea, cu adevărat putem 
spune că Dumnezeu cum a făcut cu noi „nu a făcut aşa la tot nea- 
mul şi judecăţile Sale nu le-a arătat lor“ (Ps. 147, 9). Dar, chiar aces- 
tea măresc păcatul nostru şi ne arată mult mai vinovaţi înaintea 
lui Dumnezeu. Pentru că, dacă un închinător la idoli, turc, păgân, 
ar greşi, poate zice că nu a ştiut ce a făcut, dar un creştin nu poate 
invoca că a greşit întru neştiinţă, fiindcă a greşit cu răutate desă- 
vârşită şi capitală. Dar şi tu, frate, dacă însuţi vei voi să mărturi- 
seşti adevărul, nu poţi ascunde că în para cea înfocată a pofte- 
lor tale celor fără de rânduială, ţi s-a pus înainte o rază de lumină 
a credinţei, care să îţi aducă aminte că greşind ai vătăma un Dum- 
nezeu bun şi desăvârşit binefăcător al tău, un Dumnezeu puter- 
nic şi drept, Care ar fi putut chiar în ceasul acela să-ţi ridice viaţa 
şi să te arunce în chinurile veşnice, ca să plăteşti acolo pentru 
totdeauna o mică greşeală prin felurite chinuri. Dar, cu toate 
acestea, ai voit să păcătuieşti, fără a socoti cât de puţin şi te-ai 
arătat nemulțumitor faţă de Dumnezeu şi Părintele tău, dispre- 
ţuind lumina credinţei şi binefacerile Lui, prin care ai mărit foarte 
mult păcatul tău. Deci socoteşte bine acestea şi vei cunoaşte că 
este vremea să te pocăieşti. Deci, dacă Dumnezeu ţi-a dăruit 
această puţină vreme a vieţii tale, urmează împăratului Ezechia, 
care atunci când s-a încredinţat de minunea că i s-au mai adău- 
gat cincisprezece ani de viaţă, a zis înaintea lui Dumnezeu că va 
cerceta şi va prociti3 anii pe care i-a trăit, aducând întristare 
sufletului său; adică va socoti toţi anii trăiţi, ai prunciei, ai tine- 
reţii şi ai bătrâneţii, aducându-şi aminte de toate greşelile lui 


%5 A prociti are mai multe sensuri. În cazul de faţă are sensul de a cerceta în 
mod recapitulativ, cântărind toate de la început până în prezent. Am prefe- 
rat acest cuvânt vechi, deoarece nu are un echivalent la fel de bun în limba 
contemporană, care să arate şi o cercetare amănunţită a fiecărui fapt şi în 
acelaşi timp şi luarea sistematică în calcul a tuturor faptelor de la început 
până în vremea de faţă 


72 Adevărata pocăință 
nenumărate, afundând inima sa în mare scârbă şi întru amare 
lacrimi, prin curată şi adevărată pocăință şi chiar aşa a făcut. Aşa 
să faci şi tu, cititorule şi să cercetezi bine toată viaţa ta care a tre- 
cut, care, după cum mi se pare, este plină de foarte multe păcate, 
unele mici, unele mari, unele vrednice de iertare, altele de moarte, 
însă toate sunt vrednice de osândă, fiindcă sunt oprite de Dum- 
nezeu şi de Evanghelie. Pe această cale a vieţii tale, trecând din 
vârstă în vârstă şi din an în an, să stai şi să faci popasuri întristă- 
toare, începând din tânăra vârstă până la bătâneţe, plângând 
toate păcatele tale, lucru pe care, dacă îţi este cu putinţă, să te 
obişnuieşti a-l face în toate zilele vieţii tale, căci este foarte folo- 
sitor. Şi, precum împăratul Tit numea zi pierdută aceea în care 
nu făcea nici o lucrare, aşa şi tu să consideri pierdută ziua în care 
nu te socoteşti şi nu plângi înaintea lui Dumnezeu păcatele tale. 
Acum pleacă genunchii inimii şi ai trupului înaintea scaunului 
lui Dumnezeu Celui Preaînalt şi cu zdrobirea inimii spune: 
Dumnezeule multmilostive, dacă aş fi voit să pun înaintea Ta 
lucruri mincinoase sau viclene, cu adevărat mă dovedeam obraznic 
şi nelegiuit, de vreme ce Tu eşti Însuşi Adevărul şi de-a pururea eşti 
iubitor de adevăr, „că iată adevărul ai iubit“ şi „Începătura cuvintelor 
Tale este adevărul“ (Ps. 118,160). De aceea nici eu nu ascund de Tine 
adevărul, ci voi deschide spre Tine toată inima mea şi Îți voi mărturisi 
că am păcătuit nu din neştiinţă, ci numai din răutatea mea, pentru 
că Tu mi-ai dat lumina sfintei credinţe, Tu mi-ai arătat cele ascunse 
ale înţelepciunii Tale, ale proniei Tale şi ale bunătăţii Tale. Tu m-ai 
învăţat tainele mântuirii noastre. Tu m-ai făcut să cunosc frumuseţea 
faptei bune şi grozăvia păcatului, bunătăţile veşnice pregătite celor 
drepţi şi chinurile păcătoşilor cele de-a pururea. O, câte am învăţat! 
O, câtă lumină am primit! Cu toate acestea am păcătuit, deci măr- 
turisesc că păcatul meu nu află pricină de îndreptăţire înaintea Ta. 
Uneori am căutat înaintea duhovnicului să micşorez păcatul meu şi 
prin felurite motivări să-l tăinuiesc, întru atât mă aducea ruşinea 
şi frica şi nu vedeam, orbul de mine, că tot răul cădea pe capul meu, 
potrivindu-se pentru mine zisa proorocului: „drept ai minţit asupra 
capului tău“ (Dan. 13, 54). Dar înaintea Ta nu pot ascunde adevă- 
rul, nici să găsesc motive de îndreptăţire pentru păcatele mele, ci se 
cuvine să mărturisesc cu tot adevărul, dacă voiesc să dobândesc mila 

Ta. Proorocul a zis: „Mila şi adevărul s-au întâmpinat“ (Ps. 84, n) şi 
a şi probat în cazul său aceasta, pentru că îndată ce a mărturisit cu 
adevărat păcatul său, îndată a şi primit mila şi iertarea. „Fărădele- 
gea mea am cunoscut şi păcatul meu nu l-am acoperit“, iată mărtu- 
risirea cea extrem de adevărată, „şi Tu ai lăsat păgânătatea inimii 
mele“ (Ps. 31, 5-6), iată şi iertarea. O, de trei ori fericite sufletele ace- 
lor creştini care nu primesc numai iertarea păcatelor lor, ci şi rămân 
încredințate că li s-au iertat păcatele lor şi petrec în Darul Tău! Pre- 
cum s-a întâmplat şi cu David, care pentru multe altele a glăsuit: „cele 
nearătate şi cele ascunse ale înţelepciunii Tale ai arătat mie“. Eu însă 
nu îndrăznesc să cer o aşa încredințare, ştiind că Tu voieşti să trăim 
noi în lume întru această nesiguranţă, de vreme ce pentru un păcătos 
este mare pedeapsă să nu ştie dacă a fost primit iarăşi în darul avut 
înainte de a greşi. Destul îmi este mie să ştiu că m-ai iertat şi aceasta 
o doresc şi Îţi cer. Pentru aceasta, precum înaintea Ta îmi mărturi- 
sesc cu adevărat păcatele, tot aşa voi face şi la picioarele duhovni- 
cului meu. lar, pentru încredințata înduplecare a inimii mele, eu mă 
arunc în braţele nemărginitei Tale bunătăți şi, fiind întărit într-însa, 
nădăjduiesc ca atunci când voi muri să mă încredinţez de darul Tău 
şi aşa să dobândesc Împărăţia Ta cerească şi acolo să Te slăvesc întru 
nesfârşiţii veci. Amin. 


Capitolul 10 


În care Împăratul David arată că a câştigat 
îndrăzneală că Dumnezeu îl va curăța de păcatul 
lui, aşa încât să covârşască albul zăpezii 


STROPI-MĂ-VEI CU ISOP ŞI MĂ VOI 
CURĂȚI, SPĂLA-MĂ-VEI ŞI MAI VÂRTOS 
DECÂT ZĂPADA MĂ VOI ALBI 


De vreme ce Împăratul David plânge nemângâiat fărăde- 
jlesea lui în atâtea chipuri pe care le-am văzut, se pare că 
y; nu a avut încredințare că a luat de la Dumnezeu o desă- 
vârşită iertare. Dar nu a fost aşa, pentru că el ştia că atunci când 
omul cere iertare de la Dumnezeu, mărturisind ticăloşia lui cea 
mare şi mărturisindu-şi răutatea lui, atunci Dumnezeu îl iartă, 
arătându-şi prin aceasta bogăţia nemărginitei Lui bunătăţi. De 
aceea nici David nu s-a temut de aceasta, ci nădăjduia cu încredin- 
ţare că va fi curăţat de greşelile lui, zicând: „Stropi-mă-vei cu isop“. 
Isopul este o mică plantă, care creşte în locuri fără de apă, cu care 
a poruncit Dumnezeu preoţilor evrei să stropească apa curată 
asupra trupurilor celor leproşi, sau care au ciumă, sau orice altă 
boală molipsitoare, de aceea a zis David: „Stropi-mă-vei cu isop“. 
Dar nu la apa aceea se referea când zicea să fie stropit, crezând 
că va fi curăţit, ci la dumnezeiescul Dar, care spală sufletul, iar 
nu trupul. Aceasta este apa preacurată, pe care a rânduit-o Dum- 
nezeu prin proorocul Ezechiil s-o verse peste noi şi să ne curețe 
de mârşăviile sufletului şi prin această apă a dumnezeiescului 
Dar nădăjduia şi David să se spele, să se albească şi să se curețe 
atât, încât să covârşească şi zăpada. Proorocul Isaia, învățând pe 
păcătoşi să părăsească păcatele lor şi să se pocăiască, le-a arătat 
în numele Domnului: „şi de vor fi păcatele voastre ca mohorâciunea, 

ca zăpada le voi albi“ (Is. 1,18), adică prin pocăință pot schimba 
sufletele lor. Dar David, dorind să atingă desăvârşirea curăţiei, 
se silea să întreacă prin albire chiar şi zăpada: „mai vârtos decât 
zăpada mă voi albi“. Insă această deosebită albire nu nădăjduia s-o 
capete îndată, sau în scurtă vreme, ci puţin câte puţin. De aceea, 
după cum spun tâlcuitorii Psalmilor, a şi zis întâi „stropi-mă-vei 
cu isop“, pentru că stropirea este a noilor începători, a celor care 
abia încep a se întoarce, zicând apoi „spăla-mă-vei“, pentru că spă- 
larea este mai prielnică decât stropirea, fiind a celor ce s-au întors 
şi s-au pocăit. În urmă a zis „mai vârtos decât zăpada mă voi albi“, 
pentru că albirea este a celor desăvârşiţi: „A celor ce vin (noilor 
începători ) este stropiţi-vă, a celor ce sporesc este spălaţi-vă, iara 
celor desăvârşiţi este albiţi-vă“. Această albire, pe care nădăjduia 
s-o capete David şi chiar a primit-o, este râvnită de puţini creş- 
tini, iar şi mai puţini sunt cei care o dobândesc, ceea ce, judecând 
drept, nu trebuia să fie aşa. Pentru că în vremurile acestea este 
mult mai lesne a obţine noi aceasta, decât în vremea lui David. 
Întâi, pentru că atunci încă nu era pogorât Mesia, despre care a 
proorocit proorocul Isaia că va stropi neamuri multe. În al doi- 
lea rând, pentru că acea apă vie şi aleasă, proorocită de prooro- 
cul Zaharia „Va ieşi apă vie din lerusalim“ “(Zah. 14, 8), nu era încă 
arătată. În al treilea rând, nu ne arătase încă Dumnezeu dovada 
cea mare a dragostei Lui, adică să moară lisus Hristos şi să spele 
păcatele noastre cu scump sângele Său, după cum zice Sfân- 
tul loan Teologul: „lisus Hristos..., Care ne-a iubit pe noi şi cu sân- 
gele Său ne-a spălat de păcatele noastre“ “(Apoc. 1, 5). În al patru- 
lea rând, atunci nu erau Preacuratele Taine, Care reprezintă apa 
ce izvorăşte din izvoarele lui Hristos, precum zice Isaia: „Scoa- 
teţi apă cu veselie din izvoarele mântuitorului “ (Is. 12,3). Dar, de ce 
cu atâtea ape sfinţitoare şi curăţitoare, se află foarte puţini creş- 
tini desăvârşit curăţiți şi sfinţiţi? De ce dintr-atâţia creştini, care 
se spală cu aceste ape, foarte puţini dobândesc albiciunea zăpe- 
zii? Oare s-a împuţinat darul acestor ape? Oare cinstitul sânge 
al lui Hristos şi-a pierdut puterea, sau nu mai este lucrător? Nu, 
nu! Ceea ce a zis și Sfântul loan pentru cei ce locuiesc în lerusa- 
limul Ceresc: „şi-au albit veşmintele lor în sângele Mielului “ (Apoc. 
7, 14), aceasta se săvârşeşte cu adevărat şi cu noi, atunci când 

pocăinţa noastră se face precum am zis mai înainte. Ah, deci să 
mărturisim arătat că greşeala este numai a noastră! Pentru că 
noi rămânem la stropirea dintâi, care este a noilor începători, 
după cum am zis şi nu ne mai îngrijim deloc pentru o spălare 
de calitate superioară, ci ne mulţumim cu ce primeşte sufletul 
de la darul începător. Vreau să spun că nu este de ajuns numai 
darul lui Dumnezeu, ci este nevoie şi de voinţa noastră, pentru 
că această spălare nu se face fără noi. Fiindcă Dumnezeu ne dă 
Darul Său pe măsura voinţei noastre şi, precum Dumnezeu ne 
zice să ne spălăm de păcatele noastre, aşa se cuvine să-L rugăm 
şi noi să ne spele. Pentru că, dacă vrem să ne spele Dumnezeu 
cu Darul Său, se cuvine şi noi să ne spălăm cu apa zdrobirii şi a 
mărturisirii, că fără de acestea nici Dumnezeu nu ne spală, nici 
noi nu ne curăţim. Păcatul pricinuieşte în suflet atâta întină- 
ciune, zice Sfântul loan Gură de Aur, încât nici un izvor, nici un 
pârâu nu poate să o curețe, decât lacrimile şi mărturisirea. Şi cu 
toate acestea, cei mai mulţi creştini merg la baia mărturisirii cu 
foarte mică durere şi întristare pentru păcatele lor, fără o dispo- 
ziţie hotărâtoare de a părăsi păcatele, cu inima nedezlipită desă- 
vârşit de dragostea păcatului şi însoţită cu pricinile păcatului. 
Cu această mincinoasă pocăință pot ei să atingă acest Dar de a 
se albi ca zăpada? Nu, nu, cu adevărat nu! Dar, presupunând că 
durerea lor este adevărată, că au voinţă hotărâtă a se depărta de 
la păcate, că mărturisirea lor este curată şi că primesc şi Darul 
cel îndreptător, putem spune că au dobândit albiciunea dorită 
de David, când zicea: „şi mai vârtos decât zăpada mă voi albi“? Nu, 
niciodată! Aceştia sunt în rânduiala cea dintâi a celor ce se pocă- 
jesc şi au mare nevoie să se spele mai bine. Pentru că poate păca- 
tul s-a pierdut prin spălarea dintâi, dar rămăşiţele lui au rămas 
şi li se cuvine foarte bine a socoti următoarele: 

1. să urască păcatul atât, încât să-l socotească vrăjmaş de 
moarte al lor şi să aibă o pornire puternică împotriva lui, după 
cele scrise: „nedreptatea am urât şi m-am scârbit“ (Ps. 118, 163); 

2. să se păzească a nu greşi nici cu păcatele cele mai mici, 
după cum este scris: „gândeam şi se mâhnea duhul meu“ (Ps. 76, 
6), pentru că şi acelea ca un praf întinează sufletul; 

3. să se împărtăşească adeseori cu Preacuratele Taine, pen- 
tru că acesta este izvorul cel curat al Darului, iar doctorii soco- 
tesc că doctoriile nu vindecă dacă se pun numai o dată la rană, ci 
de mai multe ori. Chiar dacă se vor spăla în acest fel, totuşi să nu 
socotească că au ajuns în rânduiala celor desăvârşiţi şi au între- 
cut albiciunea zăpezii, deoarece au trebuinţă şi de ceva mai oste- 
nitor, adică să se dea cu totul şi cu totul lucrării faptelor bune 
potrivnice păcatelor făcute, precum a făcut şi David. Pentru că, 
deşi şi-a desfătat trupul său cu poftele cele fără de rânduială, în 
urmă l-a pedepsit cu postirile, cu privegherile şi cu alte felurite 
chinuri. A ridicat cinstea lui Urie, dar apoi a primit cu bărbă- 
tească răbdare ocările, necinstirile, prigonirile din partea supu- 
şilor lui. A ucis pe nevinovatul Urie, dar apoi a suferit cu inimă 
curată ridicarea asupra lui a lui Abesalom, care s-a obrăznicit şi 
a ridicat cumplit război împotriva tatălui său, l-a alungat din 
palatul său şi i-a necinstit împărătescul pat. Aşa a plătit David 
păcatul său şi aşa se cade să facă fiecare creştin care se pocăieşte. 
Deci şi tu, cititorule, fă o bună cercetare a tuturor păcatelor tale 
şi, dacă ai păcătuit cu mândria, acum smereşte-te, socotindu-te 
vrednic de toată necinstirea şi disprețul din partea oamenilor, 
de vreme ce te-ai obrăznicit să defaimi poruncile lui Dumne- 
zeu. Dacă ai păcătuit cu iubirea de argint, acum să faci miloste- 
nie către cei săraci, socotindu-i pe ei ca pe însuşi Hristos, faţă de 
Care eşti dator cu nenumărate binefaceri, prin milostenie răs- 
cumpărând păcatele tale. De ai păcătuit cu mânia şi cu răzbuna- 
rea, iubeşte acum pevrăjmaşii tăi şi fă-le tot binele care îţi stă în 
putinţă, socotind că Dumnezeu nu a încetat vreodată a ne iubi 
şi a ne face bine nouă, care suntem păcătoşi şi vrăjmaşi ai lui şi 
din cauza noastră a murit pe Cruce: „Că încă păcătoşi fiind noi, 
Hristos pentru noi a murit“ (Rom. 5, 8). Dacă ai greşit prin păcate 
trupeşti, acum să pedepseşti prin reaua pătimire trupul tău, pe 
care atunci l-ai bucurat şi pentru care acum meriţi văpăile mun- 
cilor veşnice. Adu-ţi aminte de minunatul grai al Sfântului Gri- 
gore: „Atât se cuvine a se depărta cineva pe sine de la cele legiuite, pe 
cât îşi aduce aminte că a făcut cele nelegiuite“. Adică celui nevino- 
vat, care nu a făcut vreodată fărădelegi, îi sunt îngăduite şi cele 
date pentru cei liberi, dar păcătosul şi cel fărădelege, care vrea 


783 Adevărata pocăință 

să facă fapte de pocăință, se cuvine să se depărteze chiar şi de 
cele foarte mici, deşi sunt permise. Acestea sunt roadele vred- 
nice ale pocăinţei, care, în urma curăţirii păcatelor şi a rămăşiţe- 
lor lor, te vor face să ajungi la desăvârşire şi să întreci zăpada în 
albiciune. Deşi această curăţire şi albire sunt darul lui Dumne- 
zeu, totuşi nu ni se pot da fără voinţa noastră. Numai darul din- 
tâi şi îndreptător, pe care îl primim în urma mărturisirii păcate- 
lor noastre, ni-l dă Dumnezeu fără de vreo vrednicie a noastră, ca 
să ne sârguim să-l primim prin faptele temeinicei pocăinţe şi să-l 
înmulţim, sporind întru dânsul permanent faptele cele bune ale 
credinţei creştine. Pentru a dobândi desăvârşirea trebuie să con- 
lucreze Darul cu voinţa şi sârguinţa noastră, precum au câștigat-o 
şi David şi alți mulţi păcătoşi şi păcătoase, care dintr-atâta mâr- 
şăvie a păcatelor, au ajuns pe urmă întru atâta curăţie a duhu- 
lui, încât au întrecut chiar şi crinii în albiciune prin fecioreasca 
curăţie. La o astfel de albire râvneşte să ajungi şi tu, frate creştin, 
acum când ai vreme potrivită pentru pocăință şi de vreme ce nu 
poţi să dobândeşti decât prin mijlocirea lui Iisus Hristos, Mân- 
tuitorul nostru şi cu darul preacuratelor Lui Taine, ale Sfântului 
Trup şi Sânge, care s-a vărsat tocmai pentru acest sfârşit. Pentru 
aceasta pleacă acum genunchii sufletului şi ai trupului înaintea 
dumnezeiescului scaun, zicând: 

Doamne lisuse Hristoase, Dumnezeule întru tot îndurate, Dum- 
nezeu şi Tatăl a poruncit prin Moisi neamului evreiesc să se curețe de 
păcatele lor şi să se sfinţească cu sângele junicilor şi al țapilor, iar Tu, 
pentru sfințirea neamului creştinesc, ai dat preasfântul Tău sânge. 
Acesta l-ai vărsat pe Cruce, acesta ni l-ai lăsat nouă în sfintele Taine, 
acesta l-ai pus în mâinile arhiereilor şi preoţilor. O, cât de mare şi nea- 
semănată este dragostea Ta! O, cât de privilegiați suntem noi! Dar eu 
atâta amar de vreme nu am cunoscut, ci m-am tăvălit în noroiul fără- 
delegilor mele şi nici nu mă gândeam la vindecare. Am iubit foarte 
mult desfătările şi curăţenia trupească, ca să plac oamenilor, dar nu 
socoteam că jalnicul meu suflet stă înaintea ochilor Tăi. Contaminat 
şi necurat, aveam pururea deschis şi aproape de mine izvorul la care 
puteam spăla necurăţiile mele, dar eu puţin îl luam în seamă. lar, dacă 
vreodată m-am apropiat de dânsul, am făcut-o cu atâta trândăvire şi 
cu aşa puţină zdrobire de inimă, încât cu dreptate mă temeam că în 

loc să iau iertarea păcatelor mele, am mai adăugat către ele şi furtul 
celor sfinte: „Că cel ce mănâncă şi bea cu nevrednicie, judecată luişi 
mănâncă şi bea, nesocotind trupul Domnului“ (1 Cor. 11,29). Atât de 
nemulțumitor m-am arătat eu dragostei ale şi atât de rău am folosit 
eu darurile Tale, încât mă tem de ziua când voi da răspuns amănunţit 
pentru acest cinstit sânge al Tău, care s-a vărsat cu foarte mari sufe- 
rințe din sfânt trupul Tău pentru mântuirea mea, iar eu l-am defăi- 
mat şi necinstit cu atâta nemulțumire. Văd că din cauza urâtelor mele 
fapte nu sunt vrednic de milă şi de iertare, pentru că răutatea mea 
s-a dovedit mare şi neasemănată, dar adu-Ţi aminte, Răscumpără- 
torul meu, că acest sânge al Tău pricinuitor de viaţă a dăruit viaţă şi 
sănătate chiar celor ce Ţi l-au vărsat cu atâta neobrăzare prin mijlo- 
cirea spinilor, bătăilor, cuielor. Acum şi eu recunosc că sunt păcătos şi 
că Ţi-am greşit de foarte multe ori şi m-am asemănat acelor nemul- 
țumitori răstignitori ai Tăi, de vreme ce am reînnoit pricina morţii 
Tale, dar întreb: pentru cine ai murit pe Cruce? Pentru cine ai văr- 
sat preacuratul Tău sânge? Nu pentru noi, păcătoşii? Atâţia păcă- 
toşi, negri cărbuni ai focului veşnic, care au devenit stele preastrălu- 
cite ale Raiului, cu ce altceva s-au spălat de necurăţiile lor, decât cu 
dumnezeiescul Tău sânge? Dintr-o aşa mare mulţime de păcătoşi eu 
mă voi arăta cel mai ticălos? Numai eu nu voi avea parte de nemăr- 
ginita putere a cinstitului Tău sânge? Numai pentru mine s-a văr- 
sat în zadar? Nu pot crede aceasta, dar nu pentru vreo faptă bună a 
mea, ci numai pentru bunătatea Ta neînţeleasă. Mai vârtos am atâ- 
tea dovezi ale iubirii Tale, care mă fac să nădăjduiesc nu numai că 
mă vei spăla cu preacuratul Tău sânge, dar şi atât mă vei curăța de 
păcatele şi întinăciunile mele, încât „şi mai vârtos decât zăpada mă 
voi albi“. Dar, de vreme ce şi eu trebuie să alerg spre aceasta, cu măr- 
turisire fierbinte şi curată, cu zdrobirea inimii, Ii făgăduiesc că aşa 
voi face şi nu voi uita niciodată să mă scârbesc pentru păcatele mele 
şi să plâng nesimţirea mea, pe care am arătat-o când Te-am întărâ- 
tat şi amărât cu fărădelegile mele, până când mă voi învrednici să fiu 
între cei ce s-au curățat şi albit cu preacuratul Tău sânge şi cu lacri- 
mile lor şi care Te laudă şi Te slăvesc aici pe pământ, iar în Cer te vor 
slăvi în veci! Amin. 


Capitolul Il 


In care David cere de la Dumnezeu bucuria aceea care 
se dă păcătosului în urma iertării păcatelor 


AUZULUI MEU VEI DA BUCURIE ŞI VESELIE, 
BUCURA-SE-VOR OASELE CELE SMERITE 


După ce Împăratul David a luat îndrăznire că va fi bine 
spălat de Dumnezeu şi se va albi mai vârtos decât zăpada, 
Hi; se roagă Lui să-i dea oarecare dovadă, prin care să înţe- 
leagă că a fost iertat, dăruindu-i acea bucurie ce se naşte în inima 
păcătoşilor. Şi, pentru că dăruirile lui Dumnezeu se aseamănă 
cu mărgăritarele mării, care nu sunt niciodată despărțite, ci 
urmează unul altuia, cel dintâi fiind dovadă a celui de-al doilea, 
al doilea dovadă a celui de-al treilea şi aşa mai departe, de aceea 
şi David, în urma spălării desăvârşite a necurăţiilor lui, cere acea 
bucurie a sufletului, care vine în urma iertării. Această bucurie 
David cere s-o primească prin intermediul auzului, zicând: „auzu- 
lui meu vei da bucurie“, nu pentru altceva, decât pentru a arăta 
bucuria primită când a auzit din gura proorocului Natan acele 
binecuvântate cuvinte: „Domnul a iertat păcatul tău“ (II Regi 12, 
13) şi a luat prin auz încredințarea iertării păcatelor lui. Aşa şi 
noi prin auz, primim dumnezeiasca iertare, când auzim prin 
binecuvântarea duhovnicescului nostru părinte acel vrednic de 
dorit cuvânt: se iartă păcatele tale! Şi ce fel de bucurie socoteşti, 
O, cititorule, că primeşte un păcătos, când printr-o adevărată şi 
bună mărturisire îşi va descărca sufletul şi cugetul său de păcate 
făcute? Eu sunt încredinţat că cineva cu greu o va putea pricepe 
din cuvinte, dacă nu o va proba cu fapta. David arată că păcatele 
lui erau pentru el ca o sarcină greu de purtat şi era copleşit de 
ele: „Că fărădelegile mele au covârşit capul meu, ca o sarcină grea 

s-au îngreuiat peste mine“ (Ps. 37, 4). După ce Dumnezeu i le-a ier- 
tat şi i-a uşurat cugetul şi l-a despovărat de o asemenea sarcină, 
i s-a părut că i-a scos sufletul din chinuri întru aceeaşi clipă în 
care a fost iertat, de aceea zicea: „Doamne, scos-ai din iad sufletul 
meu“ (Ps.29,3) şi iarăşi: „Mântuit-ai din nevoi sufletul meu“ (Ps. 30, 
7), iar în suflet a primit o mare bucurie: „Auzului meu vei da bucu- 
rie şi veselie, bucura-se-vor oasele cele smerite“. Această mare bucu- 
rie o au trăit şi mulţi alţi păcătoşi, care aproape toată viaţa lor 
au fost robi ferecaţi şi robiţi cu totul de păcate, iar când au înlă- 
turat de la ei lanţurile şi robia şi s-au eliberat printr-o mărturi- 
sire generală şi completă făcută la duhovnicul lor, primind bine- 
cuvântare şi iertare, îndată au vărsat lacrimi nenumărate. Şi, după 
cum €i înşişi povestesc, au plâns nu atât din durerea inimii şi din 
întristarea avută pentru păcatele lor, ci mai mult din bucuria 
simțită în sufletul lor, văzându-se descărcaţi de o aşa mare şi 
greu de purtat povară, părându-li-se că pentru ei s-a încuiat iadul 
şi s-a deschis Raiul. Aşa şi este, pentru că dacă, după cuvântul 
Domnului: „va fi bucurie în Cer pentru un păcătos ce se pocăieşte“ 
(Luc. 15,7), cu cât mai mare va fi bucuria pe care o va trăi însuşi 
păcătosul? Ah, aceste lacrimi ale păcătosului sunt incompara- 
bil mai dulci decât toate bucuriile lumii acesteia. Acest soare al 
darului, adică bucuria pe care o întâmpină sufletul păcătosului, 
este de trei feluri: bucuria, veselia şi bucurarea, pe care ÎImpăra- 
tul David le-a însemnat prin „bucurie, veselie şi bucura-se-vor“, din 
stihul de care ne ocupăm în acest capitol. Bucuria se referă la 
gând, veselia la inimă, iar bucurarea la partea simţitoare. Bucu- 
ria este pricinuită de mărturia cea din lăuntru transmisă de Duhul 
lui Dumnezeu duhului nostru ca răsplătire a pocăinţei noastre, 
din care socotim şi presupunem, dar nu cu încredințare desă- 
vârşită (pe care nu o putem avea decât printr-o descoperire), că 
Dumnezeu ne-a iertat păcatele şi nu mai este mânios pe noi, nici 
ne mai socoteşte vrăjmaşi ai Lui sau călcători ai poruncilor Sale. 
Mai vârtos credem că ne-a dăruit Darul Său şi ne iubeşte iarăşi 
ca pe fiii Lui, precum zice dumnezeiescul Pavel: „Iar căci sunteţi 
fii, a trimis Dumnezeu pe Duhul Fiului Său în inimile voastre, care 
strigă: Avva Părinte“ (Gal. 4, 6). Pentru că ceea ce socotim noi că 
am făcut fiind datori, că ne-am întristat după putinţă pentru 

păcatele noastre, că ne-am mărturisit curat şi adevărat, faptul că 
nu ne mai mustră inima noastră pentru ceva care îi îmboldeşte 

cugetul, precum şi pacea din lăuntru pe care o simţim în noi şi 
liniştea aceea a minţii noastre, toate acestea ne fac să socotim că 
ne-am împăcat iarăşi cu Dumnezeu, iar aceasta ne bucură. Ast- 
fel Sfântul loan Gură de Aur zice: cum în urma acelor multe şi 
tulburătoare ploi văzduhul devine curat şi liniştit, tot aşa şi în 
urma lacrimilor de pocăință urmează curăţenia sufletului şi liniş- 
tea minţii. lar aceasta dă bucuria, care vine din mărturia sfântu- 
lui Duh şi a cugetului nostru. Pe urmă vine veselia în inima noas- 
tră, după cuvântul Psalmistului: „dat-ai veselie în inima mea“ (Ps. 
4,7). Această veselie este o lărgire şi oarecare deschidere a inimii, 
care, de unde mai înainte era, datorită pocăinţei, sfioasă de teamă 
şi strâmtorată între spinii păcatelor ei şi tremura pentru pedeapsa 

dumnezeiască. Când vine Darul lui Dumnezeu într-însa prin 

pocăință, scapă de strâmtorările şi temerile acelea şi se desfă- 
tează şi se lărgeşte atâta, încât schimbă frica în nădejde şi sfiala 

în îndrăznire, precum zice Eclesiastul: „s-a desfătat inima mea“ (2, 
10). De aceea păcătosul pocăit nu se mai teme, ci îndată năzu- 
jeşte spre Dumnezeu cu îndrăznire, ca fiul către tată şi vorbeşte 

cu dânsul neîmpiedicat întru rugăciunile lui, numindu-L când 

Dumnezeu al inimii lui, când Mântuitorul lui, când Sprijinitor 
preadulce al său, când Scăparea lui şi altele asemenea. Acestea 

mai înainte de pocăință nu numai că nu îndrăznea să le zică, dar 
nici măcar să le gândească şi de aceea acum se veseleşte inima 

lui. Dar nu se opreşte aici numai, ci, socotind nemărginita bună- 
tate a lui Dumnezeu, pe care a arătat-o către el, îngăduindu-l 

atâta vreme, aşteptându-l cu puterea Darului Său şi iertându-l 

cu milostivirea Sa, hotărăşte să facă tot ce îi va sta în putinţă ca 

să-l răsplătească. Astfel, primeşte cu mulţumire şi rabdă, pentru 

dragostea Lui, orice ispită i se va întâmpla, orice nenorocire, orice 

rău, ştiind că toate le va birui şi le va depăşi, având ajutorul lui 

Dumnezeu şi suferă fără cârtire tot necazul şi reaua pătimire, 
numai să împlinească poruncile Lui, precum a făcut şi David, 
care, deşi a păcătuit mult, dar în urmă, după pocăință, atât s-a 

îndreptat, încât a îndrăznit să zică: „Pe calea poruncilor Tale am 

alergat, când ai desfătat inima mea“ (Ps. 118; 32). Aşa a făcut şi 

sfânta Maria Egipteanca, petrecând mulţi ani în adâncul pustiei 
o viaţă extrem de aspră şi nefericită, care e greu de dus de o 
femeie, care din fire este slabă. Aşa a făcut şi fericitul Augustin, 
care singur mărturiseşte, că s-a descurcat foarte uşor în lucru- 
rile, care înainte de pocăință i se păreau foarte grele. Atât de mult 
veselia desfătează inima. După aceea urmează bucurarea, care 
este o bucurie atât de mare, încât de la părţile principale ale 
sufletului, adică de la minte şi de la inimă, se pleacă şi celor mai 
de jos, adică simţirilor, cu nişte săltări ale inimii, care se fac ară- 
tate şi la cele dinafară, după Psalmistul: „inima mea şi trupul meu 
s-au bucurat“ (Ps. 83;2). Şi, precum un pârâu, care se umflă în 
urma ploilor abundente, nu mai poate rămâne în matca sa, ci se 
revarsă în afară şi curge cu mare viteză şi năvală şi umple câm- 
piile şi grădinile, aşa şi bucuria păcătosului ce se pocăieşte nu 
mai poate rămâne numai în mintea şi inima lui, ci se revarsă şi 
face să lăcrimeze ochii lui, inima să strige, iar faţa să i se pre- 
schimbe toată în bucurie. Aceasta pentru că el socoteşte pe de o 
parte starea lui jalnică în care se afla când păcătuia: Dumnezeu 
Se mâniase pe el, avea în lăuntru păcatul care cerea răsplătire, 
iar dedesubt chinurile, care aşteptau să-l înghită, moartea, care 
urma să-l ucidă şi pe diavolul, pregătit să-l ia împreună cu el în 
veşnicele chinuri, iar pe sine în permanentă primejdie de a pierde 
într-o clipită trupul şi sufletul, Cerul şi pământul, viaţa veşnică 
şi chiar pe Insuşi Dumnezeu. Pe de altă parte socoteşte fericita 
stare în care se află în urma pocăinţei: s-a izbăvit de păcatele lui, 
a scăpat de vrăjmaşul diavol, a fugit din gura chinurilor, s-a împri- 
etenit cu Dumnezeu şi se află în Darul Lui. Comparând primej- 
dia dintâi cu fericirea de acum, simte în sufletul său atâta bucu- 
rie, încât nu o mai poate păstra în lăuntrul lui, ci, precum am zis, 
ochii lui scot lacrimi preadulci, limba lui înalţă strigări de bucu- 
rie, iar inima lui tresaltă, încât şi faţa arată bucurie: „Inima 
veselindu-se, înfloreşte fața“ (Pilde 15, 13). Şi sufletul şi trupul şi 
carnea cu oasele, toate acestea care s-au smerit şi au avut durere 
şi s-au întristat cu pocăinţa, în urmă se înalţă, se bucură şi prăz- 
nuiesc pentru iertarea primită. Să nu socoteşti, o, cititorule, că 
această bucurie rămâne nelucrătoare şi fără roade întru cei ce 
se pocăiesc, ci mai vârtos aceasta le pricinuieşte ceva minunat şi 


84 Adevărata pocăință 

preaslăvit, pentru că îndată îi face să simtă mare dezgust faţă de 

orice bucurie a simţurilor, să nu le mai placă nici un lucru lumesc, 
ci îi face să caute permanent cele cereşti, de vreme ce această 
bucurie se revarsă în toate puterile sufletului atât, încât 
dobândind-o pe aceasta din belşug, alungă de la ei cu bărbăţie 

toate deşartele bucurii ale lumii şi orice fel de lucruri de nimic 
şi nu mai bagă în seamă distracţiile, jocurile, plimbările, desfă- 
tările, bogăţiile, cinstirile, rangurile şi altele asemenea și nici nu 

schimbă vreodată mulţumirea pe care o simt întru ei în vremea 

plângerii lor cu nici o bucurie a vieţii acesteia. Şi pe bună drep- 
tate, pentru că lacrimile celor ce se pocăiesc, precum spune feri- 
citul Augustin, care le-a probat prin lucrare, sunt mai dulci decât 
bucuriile priveliştilor. lar, dacă aceste lacrimi ale celor ce se pocă- 
iesc nu este chip să nu fie şi amare, totuşi ce vatămă? Pentru că 
această amărăciune a lacrimilor are acest fel de lucrare că le face 

dulci şi plăcute pentru cel ce se pocăieşte, căci deşi se necăjeşte 

şi plânge păcătosul pentru că a vătămat pe Dumnezeu cu păca- 
tele lui, însă în acelaşi timp se bucură şi se veseleşte că prin pocă- 
inţă se împacă cu Dumnezeu şi primeşte din nou Darul Său. Chiar 
dacă se scârbeşte şi se tânguieşte pentru multele păcate făcute, 
dar îndată se bucură şi saltă pentru că a primit iertare. Dacă se 

şi teme de răsplătirea lui Dumnezeu pentru supărările pricinu- 
ite, dar imediat nădăjduieşte şi la nemărginita Lui milostivire că 
va primi iertare prin pocăință. Pe scurt, unde se întoarce şi orice 

socoteşte, are permanent motiv să se bucure şi să se veselescă. 
Iar aceste trei chipuri: ale bucuriei, ale veseliei şi ale bucurării, 
pe care David le cerea de la Dumnezeu spre dovadă că l-a albit 
de păcat, chiar şi tu, frate, se cuvine să le ai ca dovezi prin care 

să apreciezi foarte bine starea sufletului tău. Pentru aceasta, înce- 
pând cu cea dintâi, adică bucuria, spune-mi: ce mărturie dă 
Duhul lui Dumnezeu duhului tău? Eşti în Darul Lui şi te bucuri 
de dragostea Lui? Te mai mustră inima ta pentru ceva? Te loveşte 

încă cugetul tău, iar sufletul tău nu află linişte şi pace? Mai ai 

încă motive să te temi că pocăinţa ta nu s-a făcut cum trebuie şi 
că nu ai făcut tot ce erai dator a face pentru a primi iarăşi Darul 
Lui? În sfârşit, întoarcerea ta către Dumnezeu a fost adevărată, 
cu curăţia inimii şi cu voinţă hotărâtoare? Cercetând bine toate 

acestea, sileşte-te să afli pricina şi rădăcina temerilor şi tulbură- 
rilor tale şi fă tot ce vei putea ca să le tai, dacă voieşti să trăieşti 
aici cu pace, iar după moarte fericit. Pentru cea de a doua, care 
este veselia, spune-mi: ce hotărâre ai în inima ta? Eşti hotărât să 
păzeşti poruncile lui Dumnezeu? Simţi că ai înclinare mai mult 
a te teme de dreptatea lui Dumnezeu, decât a nădăjdui spre 
milostivirea Lui? Când te rogi, te apropii de EI cu dragostea fiu- 
lui faţă de Părinte, sau ca sluga către Stăpân? Te depărtezi de 
păcate pentru că te vatămi pe tine însuţi cu ele, sau pentru că 
superi şi vatămi pe Dumnezeu? Eşti unul din acei iubitori de 
argint, care nu dau săracilor mai mult decât rânduieşte legea? 
Te depărtezi de Sfânta Impărtăşanie pe motiv că nu eşti vrednic? 
Acestea sunt semne că inima ta nu s-a lărgit, nici s-a deschis încă 
de către veselia duhovnicească. Aminteşte-ţi de cuvântul Sfintei 
Taisia, că mulţi nu ajung la desăvârşirea creştină, pentru că nu 
socotesc nemărginita bunătate a lui Dumnezeu. Aminteşte-ţi că 
atunci când Sfântul Apostol Petru a zis Domnului: „leşi de la mine, 
că om păcătos sunt, Doamne“ (Luc. 5, 8), a primit răspuns: nu te 
teme (Luc. 5, 10), ca să ne învăţăm că dragostea e de preferat fri- 
cii şi să ne apropiem de Domnul cu îndrăzneală, în loc să ne 
depărtăm cu frică şi cu evlavie. lar pentru cea de-a treia, numită 
bucurare, care porneşte de la partea superioară, mintea şi îna- 
intează spre cele inferioare, adică simţurile, nu te sfătuiesc să te 
cercetezi, fiindcă aceasta (bucurarea) nu este ceva obligatoriu, 
nici o primesc toţi, deşi este dorită de toţi şi aduce multă mân- 
gâiere duhului zdrobit şi smerit. Dar ţie destule îţi sunt bucuria 
şi veselia, care îţi arăt că nu sunt atât semne, pe cât sunt împli- 
niri ale unei pocăinţe adevărate şi ale unei zdrobiri desăvârşite. 
lar, pentru a câştiga acestea două, sau chiar pe cele trei, pleacă 
genunchii trupului şi ai sufletului şi cu umilinţă zi: 

Dumnezeule Atotputernice, eu cunosc că cel căruia îi este rân- 
duit să plângă de-a pururea pentru păcatele lui, nu este normal să 
îndrăznească a-i cere bucurie, de vreme ce aceasta se cuvine celor 
drepți, nu celor păcătoşi, după cum este scris: Bucuraţi-vă, drepţilor, 
întru Domnul (Ps. 32, 1). Deci, cel care a păcătuit asemenea mie se 
cuvine să plângă permanent, iar nu să se bucure, de vreme ce pen- 
tru a plăti o foarte mică supărare, pe care Ţi-a pricinuit-o, nu sunt 

destule toate lacrimile vieţii lui. Pentru aceasta se cuvine să cer şi eu 
ca proorocul leremia pâraie şi izvoare de lacrimi amare, ca să plâng 
păcatele mele ziua şi noaptea: „Cine va da capului meu apă şi ochi- 
lor mei izvoare de lacrimi?“ (Ier. 9, 1). Pentru că din zi în zi se apro- 
pie sfârşitul vieţii mele, s-ar cuveni să te rog precum dreptul lov, care 
mai dorea să plângă: „Lasă-mă să mă odihnesc puţin, mai înainte 
de ce voi merge de unde nu mă voi mai întoarce“ (lov 10, 20-21). Se 
cădea să cer lacrimi, iar nu bucurie, dar bucuria pe care o doresc eu, 
Tu prea bine ştii, nu se împotriveşte cu acesta, căci eu doresc să plâng 
şi aştept bucuria care vine din plângere şi care se dă păcătoşilor care 
plâng drept semn al iertării păcatelor lor. Aceasta este bucuria pe care 
Ţi-o cer acum plângând. Ah, dacă Tu mă vei ridica de la sfintele Tale 
picioare, după cum a făcut Unul Născut Fiul Tău Mariei Magdalena, 
zicând în auzul sufletului meu acel preadulce cuvânt spus ei: „Mergi în 
pace“ (Luc. 7, 50), îndată va sălta inima mea îngrozită şi se va bucura 
sufletul meu necăjit, încât şi oasele mele se vor bucura pentru pocă- 
ința şi zdrobirea mea. O, Domnul meu, Ziditorul meu, Părintele meu, 
arată spre mine milă şi îmi dă această bucurie, dăruieşte-mi acest 
semn al dragostei Tale, învredniceşte-mă să primesc această arvună 
a iertării, iar pentru această bucurie, cu toată inima mea voi părăsi 
toate bucuriile, desfătările şi bunătăţile acestei lumi! Nu voiesc altă 
bucurie decât aceasta, de care se bucură sufletul acela care primeşte 
din nou Duhul Tău şi dragostea Ta. Ştiu că nu sunt vrednic, pentru că 
am greşit mai mult decât nisipul mării, ştiu că lacrimile mele nu sunt 
vrednice de o aşa răsplătire. Mărturisesc că nu mi se cuvine acest fel 
de Dar al Tău pentru întristarea şi durerea mea, ci te rog să mi-l dai 
în dar prin mijlocirea lui lisus Hristos, Care a adus pe pământ prin 
dumnezeiasca Sa naştere bucurie mare şi pacea. Fă-mi acest dar pen- 
tru rugăciunile Preasfintei Născătoare de Dumnezeu, care a fost soli- 
toarea bucuriei lumii. Dăruieşte-mi-l pentru bunătatea Ta şi vese- 
leşte sufletul robului Tău, Doamne, ca să-Ţi pot sluji de acum înainte 
aici pe pământ cu inimă curată, cu desăvârşită sporire, cu blândeţe 
şi fără tulburarea duhului meu, până când voi ajunge vremea să mă 
sui bucurându-mă la Cer, unde să mă desfătez de negrăita bucurie şi 
veselie, care nu are sfârşit în vecii vecilor! Amin! 


Capitolul 12 


În care David roagă pe Dumnezeu să întoarcă dumnezeiasca 
Lui faţă de către păcatele lui şi să i le şteargă pe toate 


ÎNTOARCE FAŢA TA DE CĂTRE PĂCATELE MELE 
ŞI TOATE FARADELEGILE MELE ȘTERGE-LE 


(NI ând păcătosul, în urma plângerii făcute cu mare durere 
(6) &pentru păcatele lui, simte în sufletul său acea duhov- 
AZ) nicească bucurie, despre care am vorbit, în aşa măsură 
încât se deschide şi se desfătează inima lui, atunci îndrăzneşte să 
ceară mari lucruri de la Dumnezeu, cu Care mărturiseşte sufle- 
tul său că s-a împăcat şi a primit iarăşi Darul Lui. Aşa a făcut şi 
David, care până la acest stih tot roagă pe Dumnezeu să îi ierte 
acel îndoit păcat, motiv din care a şi scris acest psalm, de aceea 
vorbeşte la singular: „şterge fărădelegea mea, de păcatul meu mă 
curăţeşte, fărădelegea mea eu o cunosc“ şi celelalte. Dar după ce a 
primit duhovniceasca bucurie şi s-a desfătat inima lui, care era 
îngrozită şi a căpătat îndrăzneală, atunci a cutezat să ceară de la 
Dumnezeu o desăvârşită iertare a tuturor păcatelor lui, de aceea 
în acest stih vorbeşte la plural: „Intoarce faţa Ta de către păcatele 
mele şi toate fărădelegile mele şterge-le“. Astfel, darurile dumne- 
zeieşti urmează unul altuia şi cele mai mici ne fac să nădăjduim 
spre cele mai mari. Dar pentru ce motiv roagă aici David pe Dum- 
nezeu să întoarcă faţa Sa de la păcatele lui și să nu le mai vadă, 
nefiind cu putinţă aşa ceva? Adică să întoarcă Dumnezeu faţa 
Sa aiurea, ca să nu vadă acele păcate, pe care le are mereu în faţa 
ochilor Lui, le-a văzut şi atunci şi le va vedea şi veşnic? Mai ales 
că însuşi David zice în alt psalm: „lar faţa Domnului asupra celor 
ce fac rele, ca să piardă de pe pământ pomenirea lor“ (Ps. 33,15). De 
fapt David vorbeşte metaforic, precum obişnuieşte deseori Sfânta 

Scriptură, atribuind lui Dumnezeu cele omeneşti. De pildă, pre- 
cum un părinte, care iubeşte foarte mult pe fiul său, când află 
sau vede că a greşit fiul întru ceva, se face că nu ştie nimic sau că 
nu a văzut, nearătând greşeala fiului său, ca să nu fie obligat a-l 
pedepsi, aşa şi David roagă pe Dumnezeu să întoarcă faţa Sa de 
către păcatele lui şi să se facă că nu ştie şi că nu le vede, ca să nu-l 
pedepsească. Socoteşte, o, cititorule aceasta! Că nu a zis David 
către Dumnezeu întoarce faţa Ta de către mine, ci de către păca- 
tele mele, deoarece pentru un păcătos ar însemna o extremă şi 
de nepriceput ticăloşie ca Dumnezeu să întoarcă faţa Sa de la 
el. Acest lucru îl ştia David foarte bine, deoarece îl şi probase 
deja, fiindcă în vremea când încă nu făcuse preacurvia şi ucide- 
rea, numai pentru că i s-a părut că Dumnezeu a întors faţa Sa 
de la el (ceea ce Dumnezeu mai face şi drepţilor, spre cercare, 
retrăgându-le bucuria prezenţei Sale), cu totul s-a îngrozit şi 
s-a întristat, zicând cu lacrimi: „Ţi-ai întors faţa Ta şi m-am făcut 
tulburat“ (Ps. 29, 7). Dar acum, după ce făcuse preacurvia şi uci- 
derea, cât ar mai fi pătimit dacă şi Dumnezeu ar fi întors faţa Sa 
de la el? De aceea se şi roagă de multe ori „să nu întorci faţa Ta 
de la mine“, iar acum îl roagă să întoarcă faţa Sa de la păcatele 
lui, pentru că a întoarce faţa de la el e semn că l-a părăsit, iar a 
întoarce faţa de la păcatele lui e dovadă că îi arată milostivire 
şi i le şterge, după cum zice fericitul Augustin: „întorcând faţa, 
şterge păcatele“. Aceasta o dorea David, de aceea ruga adeseori 
pe Dumnezeu să-i şteargă păcatele lui, care erau însemnate în 
Cartea Lui şi în cugetul său, precum am spus în capitolul al doi- 
lea. Acum la cei patruzeci şi nouă de ani ai săi, când a scris acest 
psalm, se roagă ca Dumnezeu să îi ierte toate cele făcute în toţi 
anii vieţii lui, folosind pluralul: „păcatele, fărădelegile“. lar prin 
întoarce, şterge ce vrea să spună David? Roagă pe Dumnezeu să 
nu caute, nici să Îşi amintească de păcatele lui, ci să le şteargă. 
Pentru că cel care păstrează zapisul datornicului său, chiar dacă 
nu se uită la el, nici îl citeşte, însă oricând îl poate verifica şi în 
consecinţă să oblige pe datornic să plătească datoria. Dar dacă îl 
şterge sau îl rupe, datornicul este încredinţat că a dispărut dato- 
ria lui şi nu i se mai poate cere. De aceea şi David nu se mulţu- 
meşte a ruga pe Dumnezeu numai să Îşi întoarcă faţa Sa de la 

păcate şi să nu i le mai socotească, ci Îl roagă să le anuleze desă- 
vârşit şi să le şteargă, ca să nu mai aibă nici o teamă că vreodată 
îi va cere să le plătească sau să dea seamă pentru ele, ca unele ce 
au fost lichidate şi şterse din Cartea lui Dumnezeu: „Intoarce faţa 
Ta de către păcatele mele şi toate fărădelegile mele şterge-le“. Această 
rugăminte a lui David se cuvine să o faci şi tu, o, cititorule, puru- 
rea către Dumnezeu şi să o aminteşti deseori în rugăciunile tale, 
încât aproape să nu lipsească din gura ta, dacă doreşti să pri- 
meşti de la Dumnezeu o desăvârşită ştergere a păcatelor tale, pe 
care sunt încredinţat că nu le ştii în întregime, adică toate care 
şi câte sunt. Pentru că pot fi mai multe cele ascunse decât cele 
arătate. De cele mai multe ori păcatele noastre poartă mască şi 
apar în lume drept fapte bune. De câte ori în lume: pomenirea 
de rău pare a fi râvnă; iubirea de argint, economisire; măguli- 
rea, prieteşug; vicleşugul, înţelepciune; slobozenia limbii, sim- 
plitate; răzbunarea, întreagă înţelepciune şi multe altele? Aceste 
păcate ascunse şi necunoscute ţie, dar toate însemnate în Cartea 
lui Dumnezeu, împreună cu cele arătate şi cunoscute ţie, atât îţi 
înmulţesc datoria ta către Dumnezeu, încât ai fi cu totul neno- 
rocit şi de trei ori ticălos, dacă la Judecata viitoare ai apărea cu 
toate acestea înaintea lui Dumnezeu: „De Te vei uita la fărădelegi 
Doamne, Doamne, cine va suferi?“ (Ps. 129, 3). Ce vei putea face 
pentru a scăpa de acest pericol? lată ce te povăţuiesc. Alt leac 
nu este decât să alergi la Mântuitorul tău, Dumnezeu şi să-l rogi 
cu inimă zdrobită să reverse asupra ta obișnuita Sa milă şi să-ţi 
ierte toate păcatele tale, întorcându-Și dumnezeiasca Sa faţă de 
la ele şi să le şteargă pe toate şi să le uite ca atunci când nici nu 
le-ai fi făcut. lar de voieşti să te asculte şi să-Şi întoarcă dumne- 
zeiasca faţă de la păcatele tale şi să nu le mai vadă, se cuvine, pre- 
cum zice fericitul Augustin, să le ai tu permanent înaintea ta şi 
să le priveşti, ca să le plângi şi să te întristezi. Dar să nu faci pre- 
cum fac cei mai mulţi dintre creştini, care după ce o dată s-au 
întristat şi s-au ostenit pentru păcatele lor şi le mărturisesc la 
duhovnicul lor, le aruncă înapoia lor, le uită şi nici nu le mai 
pasă de ele! Ah, frate, să nu faci şi tu aşa, pentru că te încredin- 
ţează fericitul Augustin că, dacă vei arunca tu înapoia ta păca- 
tele tale şi le vei uita, le va pune Dumnezeu înaintea Lui, le ţine 

minte şi te va pedepsi. Deci să le ai pururea înaintea ochilor tăi, 
iar Dumnezeu va întoarce ochii Săi de către ele, ca să nu le vadă. 
Intipăreşte-le pe ele întru pomenirea ta, ca să te îngreţoşezi de 
ele şi pururea cu înnoită durere şi cu lacrimi necăjeşte-te pen- 
tru ele, iar Dumnezeu le va ierta şi le va şterge din Cartea Lui, ca 
să nu le mai pomenească. Pentru aceasta arată-te înaintea Tro- 
nului lui Dumnezeu şi cu inimă curată şi cu duh smerit spune: 
Dumnezeule Multmilostive, voind să îndrăznesc a sta înaintea 
dumnezeiescului Tău Tron, se cuvine în primul rând a Te ruga să nu 
mă alungi şi să nu întorci faţa Ta de la mine. Ştiu preabine că ai toată 
dreptatea să faci aşa, pentru că şi eu de atâtea ori am întors faţa mea 
de la Tine, Făcătorul meu, ca să privesc cele pământeşti şi de nimic. 
Dar, dacă Tu mă vei alunga şi îmi vei ascunde dumnezeiasca Ta faţă, 
ce mă voi face eu, nenorocitul şi ticălosul? Unde să mă întorc şi unde 
să mă duc? Unde voi fugi de la faţa Ta? Cu adevărat sunt păcătos, 
mai bine de nu eram aşa, dar Tu ştii că m-am pocăit. Ah, aş fi preferat 
să fiu în adâncul chinurilor, numai să nu fi greşit nemărginitei Tale 
bunătăţi! Ah, măcar dacă nu Te-aş fi amărât cu păcatele mele, după 
cum aş vrea acum cu orice chip să fac şi să sufăr orice necaz, numai 
să nu Te mai amărăsc! Deci nu întoarce faţa Ta de la rugăciunea unei 
inimi pocăite! Şi dacă rugăciunile mele, suspinurile mele, durerea 
mea şi lacrimile mele, care zilnic zdrobesc inima mea, nu sunt îndes- 
tulătoare spre a Te porni spre milostivire şi a îndupleca bunătatea Ta 
cea nemărginită să arăţi milă faţă de necazul săracului şi ticălosului 
Tău rob şi să-l auzi cum din adâncul inimii Te roagă, precum bine ştii: 
„Nu întoarce faţa Ta de la sluga Ta, că mă necăjesc, degrab mă auzi. la 
aminte spre sufletul meu şi mântuieşte pe el“ (Ps. 68, 20-21), dar Tu, 
Doamne, vei şti de la cine să întorci faţa Ta! Nu de la mine, care sunt 
lucrul mâinilor Tale, deşi sunt păcătos, ci de la păcatele mele, care 
sunt lucrările mele. Aşa, de la acestea Te rog să întorci faţa Ta, pen- 
tru că sunt atât de spurcate şi grozave înaintea ochilor Tăi, încât, dacă 
le-ai pune înaintea Ta, mă tem să nu Te pornească spre mare mânie 
şi urgie asupra mea. Deci întoarce dinspre ele dumnezeiasca Ta faţă, 
ca să nu le mai vezi şi le şterge pe toate, încât să nu Iţi mai aminteşti 
de ele. Ah, ştiu că păcatele mele sunt mai multe decât perii capului 
meu. Şi dacă cele arătate sunt nenumărate, cu adevărat cele ascunse 
şi necunoscute mie sunt cu mult mai multe, din pricina iubirii mele 

de sine cea fără socoteală. Dar Ţie, „Cel ce cerci inimile şi rărunchii “ 
(Ps.7, 10), nu Îţi este vreunul ascuns sau necunoscut, „pentru că foarte 
bine le vezi şi dispoziţiile mele şi aducerile mele aminte şi orice miş- 
care a mea. Ştii şi toate păcatele mele, mici şi mari şi toate le ai însem- 
nate în catastiful datornicilor Tăi, pentru a cere plata în Ziua Jude- 
căţii. Însă înainte de a veni acea zi înfricoşată a dreptăţii Tale, eu Îţi 
cer cu fierbințeală nemărginita Ta milostivire. Şi, precum ai adeverit 
prin gura proorocului Tău Isaia, că ai curăţit păcatele lor: „Că iată 
am şters ca un nor fărădelegile tale şi ca o ceaţă păcatele tale“ (Is. 44, 
22), aşa Te rogsă faci şi cu mine. Să ştergi toate păcatele mele, pe cele 
mari, care ca un nor Te-au răpit de la mine, Dumnezeule, Cel ce eşti 
Soarele şi Lumina mea şi pe cele mici, care ca o pâclă m-au acoperit 
şi nu vedeam Darul Tău. Ah, până când nu vei şterge datoria mea din 
catastiful Tău, eu mă voi teme pururea că nu sunt scris în Cartea ale- 
şilor Tăi şi de aceea nu voi înceta să stărui cerând să ştergi toate fără- 
delegile mele. Iar, de vreme ce Tu, precum nădăjduiesc, vei întoarce 
fața Ta de către acestea şi nu le vei mai pomeni, pentru aceasta eu le 
voi avea pururea înaintea ochilor mei şi le voi plânge, zdrobind inima 
mea, socotind păcatele mele şi milostivirea Ta. Dacă vei întoarce dum- 
nezeiasca Ta faţă de către păcatele mele chiar din viaţa aceasta, cu 
foarte multă încredințare voi nădăjdui că şi în cealaltă vei face la fel 
şi le vei şterge toate, iar pe mine mă vei face astfel fericit întru nesfâr- 
şiții veci. Amin. 


Capitolul 13 


În care David cere de la Dumnezeu curăţenia unei 
inimi noi şi îndreptarea unui nou duh 


INIMĂ CURATĂ ZIDEŞTE ÎNTRU MINE, 
DUMNEZEULE ŞI DUH DREPT INNOIEŞTE 
INTRU CELE DINLAUNTRU ALE MELE 


Er dând păcătosul va ajunge să nădăjduiască că Dumnezeu, 
(6) &pentru pocăinţa lui, i-a iertat păcatele, se cuvine îndată 

AZ) să îşi schimbe viaţa, pentru a nu cădea iarăşi întru ace- 
leaşi păcate, fiindcă adevărata pocăință înseamnă nu numai să 
plângem pentru păcatele făcute, ci şi să ne păzim şi să avem grijă 
să nu mai păcătuim de acum înainte. Dar, pentru că toate păca- 
tele din inimă pornesc, ca dintr-un izvor şi de acolo ies toate gân- 
durile cele rele (Mat. 7, 21), al curviei, al preacurviei, al uciderii 
şi al altor păcate, de aceea oricine doreşte să îşi schimbe viaţa, 
este necesar să-şi schimbe inima şi să dobândească un duh nou, 
precum a poruncit Dumnezeu evreilor prin proorocul lezechiel, 
dacă vor să se întoarcă curaţi la Dânsul şi cu adevărată pocăință: 
„Intoarceţi-vă şi vă abateţi de la toate păgânătăţile voastre şi nu voi 
fivouă spre certare de nedreptate. Lepădaţi de la voi toate păgânătă- 
țile voastre, care aţi făcut asupra Mea şi vă faceţi vouă inimă nouă şi 
duh nou“ (ez. 18, 30-31). Noi ne mirăm şi pe bună dreptate, de ce 
cu o aşa îndesire şi respectare a mărturisirii şi a sfintei Impărtă- 
şiri, la care iau parte astăzi cei mai mulţi dintre creştini, se află 
foarte puţini care se pocăiesc cu adevărat şi îşi schimbă voinţa 
şi se silesc să îndrepteze faptele lor? De vom căuta adevărata pri- 
cină, vom vedea că cei mai mulţi creştini îşi mărturisesc păca- 
tele lor la duhovnicescul părinte şi, după proorocul, leapădă cu 
adevărat fărădelegile lor, dar câţi dintre aceştia schimbă inima 

lor? Care schimbă dispoziţiile lui, care schimbă poftele lui? Eu 
mă tem că aproape nici unul nu îşi agoniseşte inimă nouă şi duh 
nou şi de aceea, în urma pocăinţei lor, se menţin tot la dispozi- 
ţiile dintâi şi la poftele vechi şi la viaţa lor iniţială, întorcându-se 
precum câinii la borâturile lor şi la împuţiciunile şi necurăţiile 
lor ca porcii (II Petru 2, 22). Cel care nu va schimba inima, cu ade- 
vărat nu îşi va schimba nici viaţa, pentru că din inimă porneşte 
vieţuirea şi sufletească şi trupească. Eu nu mă împotrivesc că nu 
ar fi greu să schimbe cineva inima şi viaţa, mai vârtos acela care, 
ca şi mine, mulţi ani a trăit neînfrânat şi s-a obişnuit a păcătui. 
Dar, deşi este greu, însă este foarte necesar celui ce voieşte mân- 
tuirea lui. lar de îi înfricoşează greutatea, să se îmbărbăteze cu 
necesitatea, făcând orice le stă în putinţă ca să schimbe inima, 
dacă nu vor să vieţuiască pururea păcătoşi şi să moară tot păcă- 
toşi. De aceea se cuvine să fugă de pricini şi de aglomeraţii, să se 
depărteze de cântece îmbătătoare, de plimbări şi, după făgădu- 
inţa lui, să îşi poarte crucea şi să rabde tot necazul şi strâmtora- 
rea necesare pentru a-şi schimba inima şi viaţa. Dar, pentru că 
în afară de aceasta este mare nevoie a primi de la Dumnezeu un 
Dar lucrător şi un mare ajutor pentru a putea schimba viaţa, de 
aceea se cuvine şi să-l ceară de la Dânsul cu nemărginită smere- 
nie, pentru că aşa este rânduit de dumnezeiasca Pronie, ca noi 
oamenii să facem tot ce putem, iar ceea ce nu putem să cerem 
de la Dumnezeu. Aşa a făcut şi David, care deşi era încredinţat 
prin gura proorocului. Natan că a fost iertat de Dumnezeu şi deşi 
de multe ori ÎL ruga să îl spele şi să-l albească mai vârtos decât 
zăpada şi să şteargă desăvârşit păcatele lui, cu toate acestea nu 
era mulţumit, ci voia să fie încredinţat că în viitor nu va mai păcă- 
tui, temându-se foarte mult de infidelitatea inimii lui şi de nesta- 
tornicia duhului său. De aceea roagă pe Dumnezeu să zidească 
întru dânsul o inimă curată şi să reînnoiască în cele din lăuntru 
ale lui un duh drept şi bun: „Inimă curată zideşte întru mine, Dum- 
nezeule şi duh drept înnoieşte întru cele dinlăuntru ale mele“. Pen- 
tru două motive zice aici zideşte. Întâi, pentru a arăta că precum 
nu poate zidi altcineva în afara lui Dumnezeu, totaşa nici inima 
nu o poate face curată decât Dumnezeu, iertând şi ştergând toate 
păcatele şi turnând într-însa Darul Său, precum Însuşi o zice prin 

proorocul Isaia: „Eu sunt, eu sunt, Cel ce şterg fărădelegile tale“ (Is. 

43, 25). În al doilea rând, ca să arate că, precum zidirea se face 

unde nu a fost mai înainte nimic, tot aşa şi primul Dar, numit 
îndreptător, care se dă păcătosului fără vreun prealabil demers 

sau preferinţă a lui, precum zice Apostolul Pavel: „care se 
îndreptează în dar cu harul Lui“ (Rom. 3, 24), cu toate că şi păcă- 
tosul trebuie să facă mai înainte anumite pregătiri necesare pen- 
tru a-l primi. lar ceea ce zice David prin „duh drept înnoieşte întru 

cele dinlăuntru ale mele“, este tălmăcirea stihului precedent, care 

zice „inimă curată zideşte î întru mine, Dumnezeule“, unde este înţe- 
les întregul printr-o parte a lui. Adică prin inimă, care este o 

parte a celor dinlăuntru, se înţelege tot lăuntrul. Iar prin „duh 

drept“ se înţelege îndreptarea dispoziţiilor, care înseamnă că 
cere îndreptarea dispoziţiilor inimii noastre, ceea ce este acelaşi 

lucru cu a spune „inimă curată“. Pentru că după cum inima noas- 
tră când este după fire este cuptorul duhurilor dătătoare de viaţă, 
de unde se împart în tot trupul, iar, când este pângărită, inima 
este cuptorul dispoziţiilor noastre: ale dragostei, ale rugăciunii, 
ale nădejdii şi ale fricii, ale pornirii şi ale fugii, de parcă dispo- 
ziţiile noastre nu ar fi altceva decât nişte mişcări ale inimii noas- 
tre, care fie se lăţeşte şi se deschide spre lucrul acela pe care îl 

nădăjduieşte spre binele ei şi cu dragoste se porneşte spre dân- 
sul, fie se sfieşte şi se strânge, iar în sfârşit fuge cu ură de lucrul 
de care se teme că îi va face rău. Astfel, dacă inima noastră se va 
înălța spre bunătăţile adevărate şi cereşti şi va iubi pe Dumne- 
zeu, Care este Izvorul tuturor bunătăţilor, atunci de asemenea 
va fi dreaptă şi dispoziţia noastră. lar, dacă inima noastră va fi 
atrasă de dragostea lumii şi va fi îndreptată cu pornire spre bună- 
tăţile vremelnice şi mincinoase, atunci dispoziţia noastră nu este 

dreaptă, ci strâmbă şi răzvrătită. Deci, David cerând de la Dum- 
nezeu inimă curată şi duh drept, nu se roagă pentru altceva decât 
să îi curețe inima lui de relele porniri şi pofte, care l-au depărtat 
de la Dumnezeu şi să îl curețe de iubirile trupeşti, care l-au pră- 
buşit într-un aşa adânc de răutăţi. Şi cu toate că şi celelalte dis- 
poziţii fără de rânduială şi răzvrătite, care ne pleacă spre bogă- 
ţii sau cinstiri, sau spre orice alt lucru lumesc, au putere a întoarce 

inima noastră spre ele şi astfel să o scoată din rânduiala dăruită 

ei de Dumnezeu, însă nimic nu reuşeşte să o smulgă cu atâta 
putere din această stare binecuvântată precum iubirea desfătă- 
rilor trupeşti. Vechii romani au însemnat înaintea idolului Afro- 
ditei, care era cinstită de închinătorii de idoli ca zeiţă a păcatu- 
lui trupesc, următorul titlu: Afroditei, celei ce întoarce inimile, 
arătând prin aceasta că păcatul trupesc abate şi scoate inima 
omului din rânduială mai mult decât orice altceva. De aceea şi 
Duhul Sfânt, prin Eclesiast ne sfătuieşte să nu stăm aproape de 
femeia altuia, ca să nu se schimbe inima noastră: „Să nu se abată 
la căile ei inima ta“ (Pilde 7, 25). Confirmă aceasta David, care deşi 
era prooroc şi sfânt, iar pe Versavia nici nu a văzut-o de aproape, 
ci de la distanţă, cu toate acestea a fost biruit. Şi Solomon, fiul 
lui, care era împăratul înțelepţilor, chiar la bătrâneţe, când se 
cuvenea să fie mai înţelept, a fost şi el biruit şi femeile i-au abă- 
tut inima lui. Tot aşa şi cei doi pârâşi ai preaînţeleptei Susana, 
care cu toate că erau foarte bătrâni şi judecători ai evreilor, totuşi 
au căzut întru această abatere a inimii, după cum a zis prooro- 
cul Daniel unuia dintre ei: frumusețile te-au înşelat pe tine şi pofta 
a răzvrătit inima ta“ (Daniel 13, 56). Atât este de adevărat că nu 
este nici o altă patimă care să poată aşa de mult a supune raţiu- 
nea omului, să silească voinţa lui, să răzvrătească bunarându- 
ială şi să acapareze inima, precum aceasta, care despărţindu-ne 
pe noi de la Dumnezeu, ne face să slujim celor trupeşti şi pămân- 
teşti cu atâta tărie, încât este nevoie de o minune a dumnezeies- 
cului Dar pentru a ne întoarce la Dumnezeu. Ah, câţi sunt drepţi 
cu trupul, dar răzvrătiți cu inima şi care pot plânge ca fata Sio- 
nului, precum zice proorocul leremia: „Inima mea s-a întors întru 
mine“ (Plâng. 1,20)! Deci cu toată dreptatea a cerut David de la 
Dumnezeu „inimă curată“ şi „duh drept“, pentru că cercase timp 
de zece luni abaterea inimii sale, timp în care trăind cu neînfrâ- 
nare a fost despărţit de Dumnezeu şi de aceea a cerut întâi cură- 
ţia inimii, fiindcă nu este alt păcat care să spurce şi să întineze 
aşa de mult pe om precum acest păcat trupesc. Acesta nu numai 
frumuseţea sufletului o întinează, precum fac şi celelalte păcate, 
ci vatămă şi slăbeşte chiar şi trupul. Al doilea motiv, pentru care 
David a cerut îndreptarea duhului, a fost pentru că, având atâta 
timp inima pironită de cele pământeşti şi dispoziţiile lui 

răzvrătite şi întoarse spre păcatele cele trupeşti, avea cu adevă- 
rat mare nevoie de ajutorul lui Dumnezeu, ca să îi îndrepteze 
inima şi să o smulgă dintru o aşa dragoste spurcată şi să o repună 
în rânduiala iubirii de Dumnezeu. Fiindcă nu poate iubi pe Dum- 
nezeu nimeni altcineva decât cel curat şi drept, precum zice în 
Cântarea Cântărilor: „dreptatea te-a iubit pe tine“ (1, 3). Acum şi 
tu, o, cititorule, intră întru cele ascunse ale inimii tale şi 
cercetează-te. Şi, de vreme ce nu este nimic mai greu decât a 
întoarce inima, roagă pe Dumnezeu să îţi dea o rază de lumină 
pentru a-ţi cunoaşte inima, să vezi de este dreaptă şi curată, pre- 
cum dorea şi David. Ştiu, după cele zise de Înțeleptul, că nimeni 
nu poate spune că are inimă dreaptă şi curată: „Cine se poate 
lăuda că are inimă curată?“ (Pilde 20, 9), dar îmi pare că inima ta 
este mult mai necurată şi răzvrătită decât socoteşti tu. Prooro- 
cul lezechiel povesteşte că într-o zi s-au arătat înaintea lui cei 
dintâi ai lui Israel, care după dreptate se cuvenea să fie cei mai 
buni din popor, precum se arăta pe din afară. Dar Cunoscătorul 
de inimi, Dumnezeu, a zis proorocului: să nu crezi cele ce văd 
ochii tăi, pentru că Eu îţi spun că aceştia au inima lor plină de 
întinăciuni şi necurăţii (lezechiel 14, 3). Vai, câţi creştini, tineri 
şi bătrâni, bărbaţi şi femei, mireni sau sfinţiţi, ţărani şi boieri, 
sunt asemenea cu aceia, pe din afară părând curaţi şi neîntinaţi, 
dar în ochii lui Dumnezeu, care văd cele din lăuntru şi cearcă 
inimile şi rărunchii, au inima întinată şi necurată? Dacă este aşa 
şi inima ta, o, cititorule, eu nu ştiu, dar tare mă tem! Dar dacă şi 
tu te temi că o ai întinat în tinereţile tale cu lucruri necinstite şi 
rele, să ai mare grijă, pentru că dacă un vas nou umplut iniţial 
cu ceva rău mirositor păstrează acea putoare permanent, tot aşa 
şi inima ce s-a întinat în tinereţile ei cu păcatele trupeşti, oricâte 
spălări prin zdrobire şi pocăință ar unelti, nu devine aşa lesne 
curată, încât să nu rămână nici o urmă de întinăciune într-însa. 
lar, pentru a te încredința despre aceasta, cercetează inima ta şi 
ea ţi-o va dovedi. Deci, pentru a o curăţi desăvârşit şi bine, se 
cuvine să rogi pe Dumnezeu să îi alcătuiască o nouă zidire: „inimă 
curată zideşte întru mine, Dumnezeule“, adică Zideşte curăţia în 
inimă. Însă Dumnezeu nu poate zidii inima ta întru curăţie, dacă 
nu şi tu, cu ajutorul Lui, vei reînnoi în inima ta rânduiala 

dispoziţiilor tale. Dumnezeu a făcut inima noastră curată, pen- 
tru că a zidit-o pentru Sine şi i-a dat această firească înclinare de 
a tinde să caute şi să iubească pe Dumnezeu, Care este Binele 
nemărginit. De aceea a făcut-o să fie îndreptată spre cele de sus, 
ca pururea să privească Cerul, să dorească veşnicele locaşuri şi 
toată dragostea ei să fie pentru Dumnezeu. Inima omenească 
pentru aceasta a fost zidită, ca să privească pe Ziditorul ei. Păca- 
tul este o modificare a inimii, care o întoarce de la Ziditorul spre 
zidiri şi de acestea se pironeşte şi acestora le arată toată dragos- 
tea ei, pe care nu se cădea s-o dea decât lui Dumnezeu. Păcatul 
este îndepărtarea de Dumnezeu şi întoarcerea către zidire. Iar, 
dimpotrivă, pocăinţa nu este altceva decât o îndreptare a inimii 
noastre, prin care o readucem de la făpturi la Făcătorul şi de la 
dragostea celor pământeşti la dragostea lui Dumnezeu şi a veş- 
nicelor bunătăţi, pe care „le-a gătit Dumnezeu celor ce Îl iubesc pe 
Dânsul“ (I Cor. 2, 9). Pocăinţa este îngreţoşarea despre zidire şi 
întoarcerea către Ziditorul, astfel încât precum inima noastră 
ajunge răzvrătită, când se întoarce cu dispoziţiile ei spre cele 
pământeşti şi iubeşte cele trupeşti, tot aşa devine din nou dreaptă 
şi normală, când se ridică de la cele pământeşti şi se întoarce 
spre cele cereşti, iubeşte pe Dumnezeu şi bunătăţile nepieritoare, 
precum zice fericitul Augustin: „Când omul se face pe sine lesne 
plecat spre cele inferioare şi pământeşti, inima lui oarecum se înco- 
voiază. lar când se ridică la cele superioare, se face dreaptă“. Acum 
şi tu, o, cititorule, dacă vrei să te întorci, dacă prin pocăință ai 
câştigat îndreptarea inimii, cercetează-te bine pe sine şi observă 
încotro înclină dispoziţiile inimii tale: dacă încă mai ţii în inima 
ta vreo legătură cu acele persoane, care au fost pentru tine pri- 
cină de a păcătui? Dacă simţi că nu ai acea cuviincioasă împo- 
trivire către păcat? Dacă nu eşti osârdnic a sluji lui Dumnezeu 
şi întru a alerga la biserici? Dacă nu iubeşti pe Dumnezeu şi Zidi- 
torul tău cu acea poftă cu care iubeai zidirile? Atunci ai dreptate 
să te temi foarte mult pentru inima ta că nu este dreaptă şi curată 
şi că întoarcerea ta către Dumnezeu nu este adevărată şi precum 
o cere El, zicând: „Intoarceţi-vă la Mine din toată inima voastră“ 
(oil 2, 12). Este clar că inima ta nu este curată înaintea lui Dum- 
nezeu, iar duhul tău nu este drept din cele zise, dar mai vârtos 

pentru că văd că: ai nestatornicia inimii la bine şi azi slujeşti lui 
Dumnezeu, iar mâine slujeşti desfătărilor şi jocurilor; umbli cu 
răceală în calea lui Dumnezeu şi cauţi să placi lui Dumnezeu, dar 
cauţi să placi şi oamenilor şi să faci multe lucruri, dar nu fapte 
bune. Acestea toate sunt semne că inima ta nu este curată, iar 
duhul tău nu este drept, aflându-te încă întru această nestator- 
nicie. De aceea este nevoie să ceri şi tu ca şi David curăţia inimii 
şi îndreptarea duhului tău. lar, având curăţia inimii, vei câştiga 
iubirea şi dragostea lui Dumnezeu, precum zice Duhul Sfânt: 
„iubeşte Domnul inimile cuvioase'* (Pilde 22, 11), iar având îndrep- 
tarea duhului, nu vei mai căuta altceva decât pe Dumnezeu şi 
Lui Li vei aduce toate dispoziţiile tale, nădejdile, doririle, voirile 
şi faptele tale. Pentru curăţia inimii te vei învrednici a vedea pe 
Atotputernicul Dumnezeu: „Fericiţi cei curați cu inima, că aceia 
vor vedea pe Dumnezeu“ (Mat. 5, 8), iar pentru îndreptarea duhu- 
lui te vei desfăta într-o permanentă bucurie: „a răsărit celor drepţi 
cu inima veselie“ (Ps. 96, 12). Pentru a dobândi şi pe una şi pe cea- 
laltă, sfătuirea fericitului Augustin, care, pentru că în tinereţea 
lui a fost stăpânit de patimi, dar la bătrâneţe a devenit foarte 
iubit lui Dumnezeu, de aceea este un bun învăţător în acest sens 
şi zice către toţi: „Curăţă dragostea ta, curăţă inima ta de toate dis- 
poziţiile acelea, care până acum ţi-au răzvrătit rău inima şi îndreapt-o 
pe ea numai spre dragostea Celui nemărginit bun, Care te-a zidit ca 
să-L iubeşti şi ruşinează-te dacă nu ai pentru dragostea Ziditorului 
aceeaşi fierbinţeală pe care o aveai pentru iubirea zidirilor“. Dar, pen- 
tru că această curăţie a inimii este mai mult Dar decât o reali- 
zare a noastră, pentru aceasta pleacă acum genunchii sufletului 
şi trupului şi, descoperind inima ta lui Dumnezeu, zi aşa: 

Doamne, Dreptule Judecător, aici este o inimă, despre care se 

pot spune cele grăite de Prooroc pentru inima unui păcătos ca mine: 
„inima lui adunat-a fărădelege sieşi“ (Ps. 40, 6). Tu ai făcut inima 
aceasta pentru Tine, de aceea ai zidit-o îndreptată în sus spre Cer, ca 
să Te privească numai pe Tine, toate voile ei, toate socotinţele ei, toate 
poftele ei şi toate dispoziţiile ei să fie spre Tine, însă eu, nemulţumi- 
torul, am întors inima mea spre cele lumeşti şi pământeşti, de unde 


% În ediţia Bibliei de la 1688 este scris „curate“ 

s-a încărcat cu atâtea nelegiuiri şi păcate, încât dacă Te voi ruga s-o 
cureţi, mă tem să nu aud precum ai zis oarecând evreilor: întru ce voi 
curăța inima ta? Dar, de nu o vei curăța Tu, cine altcineva ar putea s-o 
curețe, mai vârtos fiind pângărită şi foarte schimonosită? Eu m-am 
silit s-o spăl cu lacrimile mele şi s-o curăţ cu mărturisirea şi cu Prea- 
curatele Taine. Pentru că ştiu că din inima de unde iese otrava păca- 
tului se cuvine să iasă şi doctoria ei, am hotărât să mă pocăiesc aşa 
cum trebuie şi să mă întristez foarte tare în inimă pentru păcatele 
mele. Tu ştii că Ţi-am cerut de nenumărate ori şi Îţi cer şi acum, că 
mai bine să fi fost să mă cufund în chinurile iadului, decât să Te întă- 
rât pe Tine, Dumnezeul meu Cel multmilostiv şi preabun. Dar, chiar 
dacă sufletul meu s-ar slobozi de păcate prin pocăinţa mea şi Preacu- 
ratele Tale Taine, totuşi inima mea nu s-a curăţat nicicum de rămă- 
şițele păcatelor, din care răsar voirile şi relele aduceri aminte, poftele 
cele urâte, obiceiurile răzvrătite, împodobirile neîncuviinţate, porni- 
rile fireşti şi înverşunările, înclinările viclene, readucerea aminte de 
cele trecute, cele văzute care sunt de faţă şi orice este urât, care prin 
uşile simţurilor intră în fiecare zi în inima mea. Acestea toate o luptă, 
o strâmtorează, o întinează şi se silesc să o întoarcă de la sfântă dra- 
gostea Ta şi să o tragă cu forța spre dragostea celor lumești şi deşertă- 
ciuni. Ah, când să simt inima mea curată şi duhul meu drept? Încotro 
să se direcţioneze ele, decât spre Tine? Ce altă grijă să aibă, decât pe 
Tine? Ce altceva să iubească, decât pe Tine? Dar mă tem foarte mult, 
cunoscând neputinţa mea, că, dacă Iu nu vei zidi din nou în acest fel 
inima mea, cu adevărat eu nu pot s-o fac. Deci, după mulţimea îndu- 
rărilor Tale, zideşte iarăşi inima mea şi o fă pe ea atât de curată, încât 
să nu mai poată fi întinată de păcat şi îmi dăruieşte un duh atât de 
drept întru dragostea Ta, încât nici o dragoste lumească să nu mai 
poată vreodată să o tragă spre ea. Eu din toată inima doresc şi Îţi cer 
curăţia inimii şi îndreptarea duhului, ca să pot întru această puţină 
vreme a vieţii mele să plătesc datoria păcatelor mele. O, Domnul meu 
şi Ziditorul meu, când îmi amintesc acea vreme nenorocită, pe care 
am pierdut-o întru dragostea zidirilor, fără a socoti nicidecum atot- 
puternicia Ta dumnezeiască, mă ruşinez, plâng şi strig cu fericitul 
Augustin: „Vai de vremea aceea întru care nu Te-am iubit pe Tine“. 
Se cuvenea toată dragostea mea să o am pentru Tine, precum mi-ai 
poruncit în Porunca întâi: să iubeşti pe Domnul Dumnezeul tău din 

tot sufletul tău, din toată vârtutea ta şi din tot cugetul tău, dar eu, în 
loc să Te iubesc cu întreaga inimă, o am împărţit în mii de părţi şi 
am făcut-o părtaşă la toate patimile, iubind mândria, bogăţia, tru- 
pul, averile, acareturile, prietenii, dobitoacele cele necuvântătoare, iar 
pentru Tine, Dumnezeul meu, nu am avut inimă, nici dragoste.“,Vai 
de vremea aceea întru care nu Te-am iubit pe Tine“. Ah, de aş putea 
măcar de acum înainte să Te iubesc cu atâta înfocare a inimii mele, 
încât să pot zice acel grai al lui David: „Dumnezeul inimii mele şi par- 
tea mea, Dumnezeule, în veac“ (Ps. 72, 25) şi iarăşi cum aş putea să 
Te numesc Dumnezeul inimii mele, de nu îmi vei da inimă curată şi 
duh drept, aşa precum ai făgăduit norodului israelitenesc: „Şi voi da 
vouă inimă nouă şi duh nou voi da întru voi“ (ez. 36, 26). Deci împli- 
neşte întru mine această făgăduinţă, de voieşti să Te iubesc cu inimă 
curată şi cu duh drept întru această viaţă, pentru a putea să Te iubesc 
şi în cealaltă veşnic! Amin. 


Capitolul 14 


Întru care cere David de la Dumnezeu întărirea pocăinţei, 
pentru a nu mai greşi şi de aceea Îl roagă să nu-l 
părăsească şi să nu retragă Duhul Sfânt de la dânsul 


NU MĂ LEPĂDA PE MINE DE LA FAȚA TA ŞI 
DUHUL TĂU CEL SFÂNT NU-L LUA DE LA MINE 


(N ând păcătosul se va curăța de păcatele lui prin pocăință, 
(6 G) se va sili cu inimă curată şi cu duh drept să petreacă o 

E) adevărată viaţă creştinească şi cu toată dorirea lui va 
sluji şi va iubi pe Dumnezeu, nu se cuvine să fie prea osârdnic şi 
grabnic spre vreun lucru oarecare, ci trebui să rămână în slujirea 
lui Dumnezeu cu credinţă şi cu îngăduinţă. Pentru că spălarea 
dobândită prin lacrimile lui şi curățirea primită prin dumneze- 
iescul Dar, nu-l vor ajuta deloc, dacă nu va stărui întru albiciu- 
nea primită şi dacă nu va păzi până în sfârşit curățirea pe care 
s-a învrednicit a o primi. Numai stăruința şi păstrarea curăţeniei 
pricinuiesc cununa şi primirea Darului şi dobândirea lor. Omul 
nu trebuie să se teamă pentru nimic altceva decât pentru a nu 
cădea iarăşi în acele păcate, pentru care a plâns, s-a pocăit, a fost 
iertat şi să nu ajungă în primejdie datorită nerecunoştinţei lui 
faţă de Dumnezeu şi să-L supere atât de mult încât să-l lepede 
de la faţa Sa, să-l alunge de la EI şi să-l uite desăvârşit. Precum a 
făcut David, care după ce a luat iertarea păcatelor de la Dumne- 
zeu, după ce I-a cerut să-l spele şi să-l albească mai mult decât 
zăpada, să-i dea inimă curată şi duh drept, foarte mult se temea 
să nu cadă din nou în păcatele lui, pentru că acum cunoştea din 
faptele lui cât este de neputincios, pentru că numai o simplă cău- 
tătură făcută cu totul întâmplător, l-a prăbuşit într-o aşa mul- 
ţime de răutăţi. De aceea, fiind îngrozit pentru o posibilă cădere, 

în urma căreia Dumnezeu să-l alunge de la faţa Sa, fără a-i mai 
da vreodată dumnezeiescul Său Dar, se roagă: „Nu mă lepăda de 
la faţa Ta şi Duhul Tău cel Sfânt nu-l lua de la mine“. Aceasta, „Nu 
mă lepăda“, nu arată altceva decât părăsirea păcătosului de către 
Dumnezeu atunci când răutatea lui ajunge la apogeu şi izgoni- 
rea aceea prin care nu-l mai primeşte aproape de Dânsul şi nici 
îi mai dăruieşte dumnezeiescul Dar şi dragostea. Aceasta este 
cea mai mare pedeapsă pe care o poate da Dumnezeu păcă- 
toşilor. Pentru că celor părăsiţi în acest fel nu le mai folosesc 
nici rugăminţile, nici mijlocirile, precum vedem la Împăratul 
Saul. Că, deşi proorocul Samuil nu înceta a plânge şi a se ruga 
să fie iertat pentru neascultarea arătată poruncii Lui, totuşi „a 
zis Domnul către Samuil: până când vei plânge pentru Saul? Că eu 
l-am lepădat pe el“ (1 Regi 16, 1). Dar adevărat este că Dumnezeu 
niciodată nu arată păcătosului o astfel de părăsire, care aduce 
împreună cu sine şi veşnicele chinuri, dacă nu mai întâi păcă- 
tosul părăseşte pe Dumnezeu, precum zice şi fericitul Augustin: 
„Nimeni nu este părăsit de Dumnezeu, ci acesta părăseşte mai 
întâi pe Acela“. De aceea, dacă cel ce se pocăieşte se teme a fi 
părăsit de Dumnezeu, de sine trebuie să se teamă şi de nestator- 
nicia lui, care sunt pricinile părăsirii şi se cuvine să rămână întă- 
rit în pocăință şi să se cutremure a nu cădea iarăşi, ca nu cumva 
părăsind pe Dumnezeu, să fie părăsit de El. Pentru care şi David 
zice: „Nu mă lepăda pe mine de la faţa Ta“, vrând parcă să spună: 
Tu, Doamne, ştii neputinţa mea şi spre ruşinea mea o ai şi văzut, 
deci să nu mă laşi să-Ţi mai greşesc, să nu mă laşi să Te părăsesc, 
ca să nu mi se întâmple, părăsind eu Darul Tău, să fiu părăsit de 
Tine. „Nu mă lepăda de la fața Ta şi Duhul Tău cel Sfânt nu-l lua de 
la mine“. Prin acestea cere de la Dumnezeu acel dar al Sfântului 
Duh, prin care gânditor ne dă acele înţelegeri care ne arată stră- 
lucirea Lui. Fiindcă acele luminări strălucite ale minţii, care ne 
fac să cunoştem deşertăciunea acestei lumi şi adevărul cereşti- 
lor bunătăţi, îndemnările cele tari ale voinţei, ce ne fac să iubim 
fapta bună şi să urâm cele rele, acele mişcări ale inimii, care ne 
conduc spre milostivire şi evlavie, toate acestea sunt daruri ale 
lui Dumnezeu, pe care le dă celor drepţi, ca să alerge spre bine, 
dar le ridică de la păcătoşii aceia pe care i-a alungat de la faţa Sa 

şi care, din acest motiv, rămân aşa orbi la minte, slabi la voinţă 
şi învârtoşaţi la inimă, adăugând păcate peste păcate toată viaţa 
lor, iar la sfârşit ajung într-o de-a pururea stricăciune. Acestea 
întrezărindu-le David, striga: „Nu mă lepăda de la faţa Ta şi Duhul 
Tău cel Sfânt nu-l lua de la mine“. Dintre toţi păcătoşii cel mai mult 
trebuie să se teamă de această părăsire a lui Dumnezeu, cei care, 
deşi se pocăiesc, au fost aşteptaţi de Dumnezeu să se întoarcă 
de la o vieţuire nelegiuită, răbdându-i îndelung şi dăruindu-le 
vreme de pocăniţă, precum a făcut cu împăratul Manase, sau au 
fost chemaţi la pocăință într-un mod deosebit, precum a fost cu 
David, la care a fost trimis proorocul Natan să-l trezească din 
somnul adânc, în care petrecea de zece luni. Păcătoşii de acest fel, 
precum sunt mai îndatoraţi nemărginitei bunătăţi a lui Dumne- 
zeu, pentru că i-a chemat la pocăință în chip neobişnuit, lucră- 
tor şi tare, dându-le iarăşi Darul dumnezeiesc, tot aşa se cuvine 
şi să se teamă mai mult decât alţii să nu fie părăsiţi de Dumne- 
zeu şi lepădaţi de la faţa Lui, dacă ei, nemulţumitori, vor cădea 
iarăşi în păcatele lor şi vor supăra iarăşi pe Dumnezeul şi Mân- 
tuitorul lor. De aceea şi Domnul lisus Hristos, când a vindecat 
trupeşte şi sufleteşte pe slăbănog, i-a poruncit: „de acum să nu 
mai greşeşti, ca să nu-ţi fie ţie ceva mai rău“ (loan 5, 14). Acest mai 
rău se poate întâmpla oricărui păcătos, care s-a pocăit şi pe urmă 
cade în aceleaşi greşeli. lar dacă întrebi ce poate însemna acest 
mai rău, îţi voi spune următoarele: 

1. păcatul său va fi foarte mare, datorită nemulțumirii pe 
care o arată, deoarece este cu mult mai mare decât nemulțumi- 
rea arătată înainte de pocăință; 

2. nu va mai fi vrednic de a fi miluit, după cum şi un bol- 
nav, care a fost vindecat cu multă osteneală şi cheltuială, iar pe 
urmă se îmbolnăveşte din nou numai din vina lui, pentru că a 
fost nesocotit şi pentru rânduiala sa cea rea, nu mai este vred- 
nic de ajutor; 

3. nu va mai primi iarăşi ajutor de la Dumnezeu pentru a 
se scula şi a se pocăi,; 

q. îl va lăsa Dumnezeu să moară în păcatele lui şi să se chi- 
nuiască veşnic. Acestea reprezintă acel mai rău, despre care i-a 
spus Domnul lisus Hristos slăbănogului. De acesta se temea 

David şi de acesta trebuie să se teamă orice păcătos ce va cădea 
iarăşi, pentru că, deşi Dumnezeu nu foloseşte aceeaşi măsură cu 
toţi păcătoşii, totuşi răbdarea Lui este numărată”. 

Insuşi Domnul o spune prin gura proorocului Amos: „Și 
a zis Domnul asupra celor trei păgânătăţi ale Damascului şi asu- 
pra celor patru: nu-l voi întoarce pe el“. Unor păcătoşi Dumnezeu 
le rabdă multe păcate, altora puţine, dar de ce procedează aşa 
noi nu putem cerceta, nici a pătrunde întru adâncul judecăților 
Lui, deci se cuvine ca noi să ne temem, neştiind noi după câte 
păcate ajunge la capăt răbdarea lui Dumnezeu faţă de noi şi va 
veni asupra noastră dumnezeiasca urgie. E posibil ca primul nos- 
tru păcat să fie şi ultimul, după care va urma părăsirea lui Dum- 
nezeu şi pierzarea noastră. Când Dumnezeu a făgăduit să dea 
lui Avraam şi celor după dânsul pământurile amoreilor, a zis că 
nu o va face chiar atunci, ci până la al patrulea neam, deoarece 
amoreii nu aveau încă plin vasul păcatelor lor şi nu li se cuvenea 
încă părăsirea şi pierzarea: „păcatele amoreilor nu s-au plinit până 
acum“ (Fac. 15,16). Şi iarăşi, când a vrut Dumnezeu să arunce foc 
peste Sodoma şi Gomora şi să ardă desăvârşit pe cei ce locuiau 
acolo, a zis: „Deci pogorându-Mă voi vedea de fac după strigarea lor, 
care vine la Mine“ (Fac. 18, 21). Tot aceasta a vrut să arate cerescul 
Mântuitor, când a zis evreilor: „Și voi umpleţi măsura părinţilor 
voştri“ (Mat. 23,32), pentru că fiii şi nepoţii, urmând pildele fără- 
delege ale părinţilor şi strămoşilor lor, covârşeau măsura păcate- 
lor acelora, până când au lucrat şi pe cea supremă: au omorât pe 
Mesia şi în acest fel împlinind măsura păcatelor lor şi umplând 
vasul cu răutăţile lor, au fost izgoniți de la faţa lui Dumnezeu 
prin părăsire desăvârşită. Aşa s-a împlinit graiul pe care îl citim 
în Cartea a patra a Impăraţilor: „Pentru acestea aşa zice Domnul 
Dumnezeul lui Israil: iată Eu voi aduce rele peste Ierusalim şi peste 
Iuda...Şi voi goni rămăşiţa moştenirii Mele şi voi da pe ei în mâinile 
vrăjmaşilor lor şi vor fi de jaf şi de pradă tuturor vrăjmaşilor lor“ (IV 
Regi 21, 12-14). Aceasta se poate întâmpla oricărui creştin, chiar 


” Sfântul Nicodim Aghioritul spune în Deprinderi duhovniceşti că, deşi răb- 
darea lui Dumnezeu este nemărginită, însă are măsură. Măsura este dată de 
fapt de starea păcătosului: cât timp mai este o cât de mică nădejde de îndrep- 
tare, Dumnezeu îl mai rabdă 

şi ţie, cititorule, dacă vei umple vasul cu căderi repetate şi cu 
păcate noi. De aceea, frate, trebuie să porţi grija acestui fapt, adică 
până când te va mai răbda Dumnezeu? Pentru că orice păcat pe 
care l-ai făcut putea să fie ultimul pe care l-ar fi răbdat Dumne- 
zeu şi încheierea răutăţilor tale şi să se împlinească pentru tine 
ce zicea proorocul Daniel: „Acum au venit păcatele tale“ (Dan. 13, 
52), dar, cu toate acestea Dumnezeu a arătat atâta bunătate către 
tine, nevoind până acum să te lepede de la faţa Lui, aşteptând 
pocăinţa ta şi dându-i darul Său lucrător pentru a te face să te 
pocăieşti şi primindu-te iarăşi întru prietenia Lui. Deci, „iată 
că te-ai făcut sănătos, de acum să nu mai greşeşti, ca să nu-ţi fie ţie 
ceva mai rău“ (loan 5, 14). Cunoaşte bunătatea cea mare arătată 
ţie de Dumnezeu şi păzeşte-te să nu te arăţi nemulțumitor faţă 
de EI şi să cazi iarăşi în păcat. Oh, ia aminte bine, pentru că nu 
ştii ce ţi se va întâmpla dacă vei cădea iaraşi în păcat. Cine ştie 
dacă nu s-a împlinit măsura păcatelor tale, pe care Dumnezeu 
a hotărât să le rabde, iar păcatul pe care îl vei face de acum îna- 
inte nu cumva să fie cel de pe urmă, care aduce cu sine părăsi- 
rea de către Dumnezeu şi pierzarea ta? Proorocul David cândva 
a socotit acea părăsire pe care Dumnezeu o va face celor păcătoşi, 
când îi va alunga pentru totdeauna de la faţa Sa la Judecata vii- 
toare şi îi va trimite în focul veşnic şi zicea cum este cu putinţă ca 
Dumnezeu Cel milosârd şi iubitor de oameni să îi alunge desă- 
vârşit de la faţa Sa: „Au doar în veci va lepăda Domnul“ (Ps.76,7)? 
Şi cum este cu putinţă să nu se mai milostivească niciodată spre 
dânşii şi să nu mai arate nici o mică milă faţă de ei în toţi vecii: 

„şi nu va adăuga bine a voi încă?“ (Ps.76,77). Acestea socotindu-le 
proorocul, a căpătat atâta frică, încât din ceasul acela a înce- 
put să trăiasă o viaţă plăcută lui Dumnezeu. lar, tu, frate să ştii 
că acea ultimă părăsire, pe care Dumnezeu o va face păcătoşi- 
lor la Judecata de Apoi, este sfârşitul acelei părăsiri, pe care le-o 
arată în această viaţă de acum, când se va umple paharul păca- 
telor lor pe care vrea Dumnezeu să le sufere şi când răutatea lor 
va ajunge la apogeu. Deci, dacă te temi ca şi David de părăsirea 
finală, se cuvine să te temi şi de cea dintâi, fiindcă aceasta îţi des- 
chide calea şi te trage cu sila spre cea finală. Deci, ia aminte să 
nu uiţi milostivirea cea mare a lui Dumnezeu, pe care a arătat-o 

faţă de tine, primindu-te iarăşi prin pocăință întru dragostea Lui 
şi păzeşte-o pe dânsa cu mare luare aminte, pentru că, dacă vei 
păcătui iarăşi, nemulţumirea ta te va pune în mare primejdie şi 
vei fi izgonit cu totul de la Dumnezeu. Şi să nu te bazezi pe exem- 
plul altora care au fost mai păcătoşi decât tine, iar Dumnezeu i-a 
răbdat, pentru că Dumnezeu nu are aceeaşi măsură pentru toţi, 
după cum am mai spus. Această părere înşelătoare a avut împă- 
ratul Amos, pentru că, văzând pe tatăl său, Manase, că, deşi a văr- 
sat atâta sânge în Ierusalim şi a făcut atâtea fărădelegi, Dumne- 
zeu l-a răbdat şi îndată ce s-a pocăit a primit iertare, a socotit că 
aşa va fi şi cu dânsul. Dar s-a înşelat, pentru că măsura rânduită 
lui de la Dumnezeu a fost mult mai mică decât a tatălui său. De 
aceea, a murit de tânăr ticălosul, plin de fărădelegi şi a pierdut 
în acelaşi timp şi împărăţia vremelnică şi pe cea Cerească. Dar 
pentru tine, cititorule, oare ce măsură a rânduit Dumnezeu? El 
Însuşi ştie, iar tu nu ştii până când va răbda atâtea fărădelegi 
ale tale, de aceea se cuvine să te temi foarte mult, nu cumva de 
acum înainte să nu mai vrea să rabde fărădelegile tale. Ca să nu 
îţi pierzi mântuirea, care este atât de scumpă, se cuvine să nu 
mai cazi iarăşi în păcat, aducându-ţi aminte de cuvântul spus de 
Domnul lisus Hristos evreilor: „Eu merg şi Mă veţi căuta pe Mine 
şi nu Mă veţi afla şi în păcatul vostru veţi muri“ (loan 8, 21). Acest 
cuvânt se potriveşte şi creştinilor, chiar şi ţie, adică EI Se duce, te 
părăseşte şi vei muri în păcat. Ştiu că Dumnezeu, cu toate că te 
părăseşte, nu vrea să te lipsească de obişnuitul ajutor, pe care îl 
dă oricărui păcătos, dar nu ştiu dacă acest ajutor îţi este sufici- 
ent pentru pocăinţa ta, deoarece păcatele tale nu-i vor permite 
să fie atât de lucrător pentru a te aduce la pocăință şi să te mân- 
tuiască. Ai putea să te pocăieşti, dar nu o să voieşti şi de aceea 
vei muri în păcat. Incât să te păzeşti bine, frate, să nu mai gre- 
şeşti iarăşi, ci să fii permanent întărit cu gândul că întâiul păcat 
făcut poate fi cel de pe urmă al tău şi chiar acela pentru care te 
va părăsi Dumnezeu şi în veacul acesta şi în cel viitor. Socoteşte 
bine toate cele ce ţi-am spus şi plin de frică sfântă, cu genunchii 
plecaţi, să zici către Dumnezeu: 

Intru tot milostive Doamne, Tu ai mustrat pe necredinciosul 
împărat leroboam pentru că Te-a uitat şi Te-a lepădat, neîmplinind 


O tâlcuire profundă a Psalmului 50 107 
poruncile Tale: „pe Mine M-ai lepădat de la Tine“ (III Regi 14, 9), 
dar cu aceleaşi cuvinte mă poţi dojeni şi pe mine. Pentru că de atâ- 
tea şi atâtea ori, pentru a mulţumi acest trup al meu, Te-am alungat 
din sufletul meu, Te-am lepădat de la mine şi Te-am părăsit. le-am 
lepădat de la mine, dar atât de ticălos am fost că nici măcar nu am 
cunoscut ticăloşia mea. De aceea, fără Tine şi depărtat de la Tine, 
mă bucuram, râdeam şi mă jucam, cheltuind timpul meu cu lucruri 
pământeşti şi deşarte. Oh, precum eu Te-am părăsit pe Tine, Binefă- 
cătorul şi Mântuitorul meu, asemenea cu toată dreptatea se cuvine 
să mă părăseşti şi Iu şi aşa să viețuiesc şi să mor întru păcat! Însă 
Tu eşti plin de bunătate şi ai voit să îmi arăţi nemărginită mila Ia 
şi nu m-ai părăsit, precum ai făcut şi cu David, care zicea: „mila Ta 
pururea să mă sprijinească“ (Ps. 39, 15). Pentru că în vremea când 
eu eram departe de Darul Tău şi nu aveam în vedere nimic altceva 
decât patimile mele, Tu ai trimis o rază a dumnezeieştii Tale strălu- 
ciri şi m-ai făcut să cunosc ticăloasa stare în care ajunsesem. Atunci 
am văzut în ce întuneric mă aflam fără de Tine şi auzeam pe vrăjma- 
şii mei care râdeau de mine şi îmi ziceau: „Unde este Dumnezeul tău?“ 
(Ps. 41;15). Conştiinţa mea mă rănea întru cele din lăuntru cu îmbol- 
dirile şi în fiecare zi mă mustra şi îmi zicea: vezi că „amar îţi este ţie 
pentru că ai părăsit pe Domnul Dumnezeul tău“ (Ier. 2, 19), iar sufle- 
tul meu, fiind lipsit de Tine, nu afla pace şi odihnă şi inima mea, sus- 
pinând ziua şi noaptea pentru durerea ce simţea fiindcă Te-a pierdut, 
nu avea repaus. Aceşti ochi ai mei nu făceau altceva decât să plângă 
cu amar lipsa Ta. lar, când ai pus în inima mea dumnezeiasca Ta frică 
şi ai pus lacrimile mele înaintea Ta, ai schimbat mânia Ta întru milă, 
Ţi-a părut rău pentru durerea mea şi pentru starea mea vrednică de 
plâns şi, prin mijlocirea duhovnicului meu, mi-ai iertat, precum nădăj- 
duiesc „» păcatele mele. Mi-ai dat iarăşi Darul Tău, mi-ai dăruit iarăşi 
dragostea Ta şi ai voit a sălăşlui î în ticălosul meu suflet cu Sfântul şi 
Închinatul Tău Duh. O, cât de mare este această binefacere a Ta şi cât 
de mare bine este pentru mine! Dar, oare va fi mereu aşa? De aceasta 
mă tem, acest ghimpe rămâne încă în inima mea. Tu ştii preabine că 
eu sunt hotărât să mor mai bine de mii de ori, decât să mai greşesc 
şi să te părăsesc, ca să pot zice de-a pururea împreună cu acel fericit 
suflet: „am aflat pe Cel care iubeşte sufletul meu. Ţinutu-L-am şi nu 

L-am lăsat?5* dar fiindcă este foarte mare neputinţa mea şi mai mare 
răutatea mea, mă tem foarte mult pentru voinţa mea lesne schim- 
bătoare. Pentru că de atâtea ori m-am făgăduit şi am pus hotărâre 
tare să nu mai păcătuiesc, dar am minţit şi nu am împlinit făgădu- 
ința mea, ci am făcut rău înaintea Ta. Pentru aceasta, Domnul meu, 
te rog fierbinte să nu mă laşi să-Ți mai greşesc şi să Te părăsesc, ca 
nu cumva părăsind eu Darul Tău, să mă părăseşti şi Tu pe mine şi cu 
dreptate să mă alungi de la faţa Ta dumnezeiască şi să iei de la mine 
Duhul Tău cel Sfânt. Şi, dacă trebuie să fiu pedepsit pentru nenumă- 
ratele mele păcate, pedepseşte-mă, căci ai mare dreptate, iar eu sunt 
gata să primesc orice pedeapsă, numai să nu mă părăseşti, pentru 
că aceasta ar fi cea mai mare şi insuportabilă pedeapsă. De aceea şi 
eu prefer să mă arunci de viu în focul chinurilor, decât să mă alungi 
de la faţa Ta. Dar, pentru că ştiu că Tu nu vei proceda aşa niciodată 
cu mine, afară de cazul în care eu Te voi sili cu nerecunoştința mea 
şi cu păcatele mele, pentru aceasta Te rog din toată inima să mă faci 
să fug de întâlnirile vătămătoare, care mă pot face să cad iarăşi în 
păcat şi să ţii departe de mine toate pricinile şi pericolele păcatului. 
Iarcu puternicele ajutorări ale dumnezeiescului Tău Dar, să întăreşti 
tina neputincioasei mele firi şi cu sfântă frica Ta să întăreşti voința 
mea, încât să nu Te mai mânii sau amărăsc vreodată, ci pururea să 
fiu credincios în slujirea Ta până la suflarea mea cea de pe urmă, ca 
să mă învrednicesc după moartea mea să vin să văd dumnezeiasca 
Ta faţă şi cu aceasta să mă sfinţesc în veci! Amin. 


* (Cântarea cântărilor 3, 4) 


Capitolul 19 


În care David roagă pe Dumnezeu să îi dăruiască bucuria pe care 
a avut-o înainte de a păcătui şi să-l întărească întru Darul Său 


BUCURIA MÂNTUIRII TALE ŞI CU DUH 
STĂPÂNITOR MĂ ÎNTĂREŞTE 


S G Zucuria de care se bucură sufletul unui drept este de a 

simţi că se află aproape de Dumnezeu, iar această bucu- 
fi rie nu o cunoaşte omul altădată, decât atunci când păcă- 
tuind o va pierde. Atunci o doreşte şi o cere de la Dumnezeu, pre- 
cum a făcut David, care, după ce a pierdut-o păcătuind, nu s-a 

mulţumit numai a o cere o dată de la Dumnezeu, zicând: „auzu- 
lui meu vei da bucurie şi veselie“, ci acum o cere din nou: “ bucuria 

mântuirii Tale“. Prima dată a cerut bucuria aceea, pe care o simte 

cel ce se pocăieşte în ceasul pocăinţei sale şi al iertării păcate- 
lor lui. Acum însă cere pe aceea de care se bucura înainte de a 

păcătui urmată fiind de statornicie, de aceea a zis “ bucuria mân- 
tuirii Tale“. Însă a cerut această bucurie numai după ce a cunos- 
cut că a pierdut-o, pentru că atâta timp cât omul este stăpânit 
de acea patimă, care îl târăşte în păcat, nu ţine cont de altceva, 
nici de binele pierdut, nici de răul ce l-a căpătat, decât a-şi sati- 
sface patima sa. Dar când patima se răceşte şi păcătosul îşi vine 

întru sine, atunci cunoaşte paguba adusă lui de păcat şi bucu- 
ria de care s-a lipsit. lată exemplu. David, fiind orbit de îndrăgi- 
rea Versaviei, nu socotea nimic altceva, decât cum să se bucure 

întru satisfacerea poftelor sale, fără a socoti cât de puţin ce a 
făcut, părăsind pe Dumnezeu, dându-se celor trupeşti şi pier- 
zând frumuseţea cereştilor bunătăţi şi bucurându-se de o vre- 
melnică frumuseţe. S-a lipsit de binele nemărginit şi a căzut 
într-o mocirlă de răutăţi şi pe scurt s-a făcut de nimic, dar nu 

a cunoscut. Dar, când a fost mustrat de proorocul Natan şi şi-a 

venit întru sine şi a cunoscut că nu mai are acea bucurie dată de 

cugetul curat, că nu mai simţea acea mângâiere a duhului său 

şi că inima lui s-a făcut atât de vârtoasă şi atât de neroditoare, 
încât nu mai avea nici o picătură de evlavie, atunci s-a întristat, 
atunci a plâns, atunci l-a durut, iar de silnicia durerii lui a scos 

din inima sa nemângâiate glasuri: „răcnit-am din suspinarea ini- 
mii mele“ (Ps. 37, 8). O, dacă păcătosul şi-ar veni întru sine şi ar 
socoti bine paguba cea mare agonisită că, păcătuind, s-a lipsit de 

Dumnezeu, cât s-ar scârbi şi cât l-ar durea, câte lacrimi ar vărsa, 
văzându-se pe sine într-un asemenea adânc de ticăloşii! Eu sunt 
încredinţat că şi el ar scoate răcnete din durerea extremă, pre- 
cum David sau Isav, când s-a încredinţat că a pierdut dreptul de 

întâi născut. Ar face şi ce a făcut împăratul Antioh, când dintr-o 

stare deosebit de privilegiată s-a aflat într-un noian de nenoro- 
ciri, zicând: o, în câtă tulburare şi scârbă am ajuns eu, care eram 

în mare bucurie! Şi împăratul David, înainte de a păcătui, era cel 

mai vesel om, pentru că avea pace întru norod, era împăcat cu 

Dumnezeu, cugetul nu-l mustra pentru nimic, nu-l îngrozea nici 

o frică. Afla bucuriile şi dorinţele lui în citirea dumnezeieştilor 
cărţi şi întru ascultarea sfintelor cuvinte, iar, dacă se întâmpla 

ceva potrivnic, nu ar fi putut să-i împiedice bucuria, ci noaptea 

şi ziua petrecea în bucurie. Dar, după ce a păcătuit şi a părăsit 
pe Dumnezeu, îndată a fugit din inima lui toată bucuria, duhul 

lui nu mai avea pace, cugetul îl îmboldea permanent, frica mor- 
ţii şi celelalte rele îi necăjeau sufletul. Oriunde se întorcea, afla 

pricină să se scârbească. Dacă se gândea la Dumnezeu, îndată îl 

percepea ca pe un Judecător plin de mânie şi urgie împotriva sa, 
pentru că L-a lepădat. De căuta la Cer, îi venea în minte acel grai: 
0, de ce patrie m-am lipsit! De se pogora cu mintea în iad, auzea 

inima lui zicând cu lov: „iad casa mea va fi“ (lov 17, 13). O, zile de 

plângere şi de necaz! O, nopţi nemângâiate! O, viaţă ticăloşită! 

În câtă tulburare şi scârbă a ajuns! Ci pe toate acestea păcăto- 
sul nicidecum nu le socoteşte cât timp îl stăpânesc văpaia pati- 
milor şi păcatul. Pentru că, dacă le-ar fi socotit, ar fi făcut orice 

pentru a scăpa cât mai repede de păcat şi ar fi rugat pe Dum- 
nezeu cu lacrimi fierbinţi să îi dea iarăşi dumnezeiescul Dar şi 

bucuria cea dintâi: “ bucuria mântuirii Tale“. Această bucurie des- 
pre care vorbeşte David aici, este acea bucurie pe care o încearcă 
păcătosul când primeşte iertarea şi mântuirea de la Dumnezeu 
prin pocăință, precum se bucură şi un bolnav, când scapă de o 
boală mortală şi recapătă dorita sănătate. “ bucuria mântuirii 
Tale“, adică bucuria aceea pricinuită de mântuirea pe care mi-ai 
dăruit-o. Fericitul Augustin zice că David cere acea bucurie care 
vine de la Dumnezeu-Omul şi Mântuitorul nostru, lisus Hristos. 
Dar aceste înţelegeri nu sunt una împotriva celeilalte, pentru că 
precum lisus Hristos a fost cea dintâi pricină a mântuirii noas- 
tre, tot aşa a fost şi cea dintâi pricină a bucuriei noastre. Când a 
greşit Adam şi a pierdut nevinovăția şi pentru el şi pentru noi 
urmaşii lui, atunci a plecat din lume adevărata bucurie şi nu s-a 
mai întors decât atunci când lisus Hristos a venit să înnoiască 
firea omenească şi să ne restituie nevinovăția pierdută. De aceea, 
în noapte când s-a născut, a zis îngerul către păstori: „iată, ves- 
tesc vouă bucurie mare, care va fi la tot norodul, că S-a născut vouă 
astăzi Mântuitor“ (Luc. 2, 10-11). Deci precum a luat David dum- 
nezeiescul Dar şi iertarea păcatelor prin lisus Hristos, aşa cerea 
să i se dea iarăşi bucuria cea de mai înainte: “ bucuria mântui- 
rii Tale“, adică a Hristosului Tău. Este limpede că David a fost cu 
mulți ani înainte de a Se naşte Hristos, însă darurile Lui au fost 
şi sunt atât de mari şi nenumărate, încât de ele s-au împărtăşit 
toate vremurile: cele trecute, cele de faţă şi cele viitoare. Câţi s-au 
mântuit cu legile fireşti? Câţi cu legea scrisă? Însă toţi s-au mân- 
tuit prin credinţa şi cu darurile lui Hristos. Şi, precum noi sun- 
tem îndreptaţi prin credinţa în Mesia, ce a venit, aşa şi cei vechi 
s-au îndreptat prin credinţa în acest Mesia, ce urma să vină. Feri- 
citul Augustin zice că s-au schimbat timpurile, dar credinţa este 
tot aceeaşi: „vremile s-au schimbat, ci nu credinţa“. Pentru că 
David primise făgăduinţă de la Dumnezeu că Mesia se va naşte 
din neamul său: „Din rodul pântecelui tău voi pune pe scaunul tău“ 
(Ps, 113, 11), avea mare bucurie. Însă când s-a văzut pe sine pră- 
păstuit în cele două păcate, temându-se nu cumva Dumnezeu, 
ca pedeapsă pentru păcatele lui, să-l lipsească de această vredni- 
cie şi cinste de a fi strămoş lui Mesia, a pierdut acea bucurie. De 
aceea Îl roagă acum să îi dea iarăşi acea bucurie, încredinţându-l 

că Mesia se va naşte din neamul său: “ Dă-mi mie bucuria mântu- 
irii Tale“. David cerea de la Dumnezeu bucuria şi ca un semn al 
întăririi lui, pentru că nădăjduia, prin mijlocirea lui Mesia, pre- 
cum a luat iarăşi dumnezeiescul Dar, tot aşa să se întărească şi 
să rămână întru dânsul, încât să nu mai greşească de acum şi 
astfel să dobândească viaţa şi bucuria cele veşnice. lar aceasta 
este adeverit de faptul că imediat a cerut: „şi cu duh stăpânitor 
mă întăreşte“. lar duhul stăpânitor înseamnă, după tălmăcitori, 
Duhul Sfânt, a cărui întărire reprezintă un dar ales şi acesta ne 
luminează mintea să înţelegem înşelăciunile lumii. Acesta ne 
face uşor jugul legii dumnezeieşti. Acesta ne mângâie în neca- 
zurile noastre, ne întâreşte în relele întâmplări, ne stinge fierbe- 
rile mâniei, ne potoleşte aprinderile poftei trupeşti, ne sprijină 
neputinţa, ne aduce la frica lui Dumnezeu şi ne întăreşte întru 
Duhul Lui. Cu adevărat vrednic de plâns este acel suflet, care nu 
s-a întărit, nici a primit darul Sfântului Duh, pentru că acesta va 
fi mereu neputincios şi iarăşi va cădea în păcat, de aceea şi David 
roagă pe Dumnezeu să-l întărească întru Darul Său cu puterea 
Sfântului Duh. Acum, tu, cititorule, de voieşti să ştii dacă ai primit 
această dorită întărire, cercetează-te pe tine legat de acestea trei: 

1. dacă în urma pocăinţei tale, ai primit acea bucurie a Duhu- 
lui, de care te îndulceai înainte de a păcătui,; 

2. de te bucuri întru cea de a doua zidire, pe care ţi-a dăruit-o 
lisus Hristos; 

3. de eşti neclintit în hotărârea luată de a sluji lui Dumne- 
zeu cu credinţă şi cu toată inima ta. 

În ce priveşte bucuria de la punctul 1, să ştii că eu nu mă 
refer la bucuria simțită despre care am vorbit în capitolul 11, pe 
care câteodată o dă Dumnezeu celor drepţi, ca să vadă cât de 
dulce şi bun este Dumnezeu (Ps. 33, 8) şi iarăşi o retrage de la 
ei, ca să cerce> credinţa şi răbdarea lor. Unui Sfânt, de exemplu, 
i-a dat acest dar când se ruga de a simţi o nespusă bucurie, dar 


” Preferăm acest verb, a cerca, mai rar folosit în limba contemporană, pen- 
tru multitudinea de înţelesuri, care pot fi găsite în dicţionar, deoarece 
aproape toate sunt valabile simultan în situaţia de faţă, ca de altfel şi în alte 
contexte duhovniceşti şi pentru care nu avem un echivalent contemporan 
cu un spectru atât de larg 

într-una din zile a dispărut cu totul acea bucurie, motiv pen- 
tru care atât s-a scârbit sfântul, încât opt zile nu a făcut altceva 
decât a plâns nemângâiat. Atunci Dumnezeu S-a milostivit şi i-a 
dat să audă o cântare dulce îngerească, din care a primit atâta 
bucurie, încât era în primejdie să îşi dea sufletul de copleşirea 
revărsării ei. Nu vorbesc despre o astfel de bucurie, ci de aceea 
de care ne bucurăm permanent când suntem aproape de Dum- 
nezeul şi Mântuitorul nostru şi când beneficiem de harul şi pri- 
etenia Lui: „Pururea vă bucuraţi “ (| Tes. 5, 16). Oricine are această 
bucurie se bucură întru toate acelea legate de slujirea lui Dum- 
nezeu: stă cu mulțumire la rugăciune, pentru a vorbi cu Dumne- 
zeu, citeşte cu evlavie sfintele cărţi, fără trândăvie dumnezeieş- 
tile cuvinte, aleargă însetat spre sfintele Taine şi face cu osârdie şi 
mulțumire toate celelalte fapte creştineşti. Aceasta este bucuria 
pe care a pierdut-o David când a păcătuit şi pe aceasta a primit-o 
iarăşi după pocăință, de aceea şi zicea către Dumnezeu: „Bună 
este mie legea gurii Tale, mai vârtos decât mii de aur şi de argint“ 
(Ps. 118,72) şi iarăşi: „Cât sunt de dulci gâtlejului meu cuvintele Tale, 
mai mult decât mierea gurii mele“ (Ps. 118, 103), adică cuvintele lui 
Dumnezeu îi erau dulci şi încântătoare mai mult decât mierea, 
fie că le citea, fie că le asculta, fie că le cugeta. Fără această bucu- 
rie este greu, frate, să te întăreşti în bine, pentru că ceea ce se 
face fără osârdie, cu lenevire, în grabă, nu poate rămâne multă 
vreme! „Nici un lucru silit nu este statornic“. În ce priveşte bucu- 
ria de la punctul 2, cercetează, o, cititorule şi vezi cum te afli şi 
cât te bucuri de lisus Hristos. Mi se pare că, dacă ai socoti cu con- 
ştiinciozitate următoarele: că Unul Născut Fiul lui Dumnezeu a 
primit să se facă om şi să se facă frate cu tine, pentru tine să Se 
nască într-o peşteră săracă, să te răscumpere cu dumnezeiescul 
Său sânge, iar cu moartea Lui să îţi dăruiască viaţă veşnică; în 
plus, cu dumnezeiescul Lui trup hrăneşte duhul tău, cu darurile 
Sale îmbogăţeşte sărăcia ta, cu rănile Lui îţi dăruieşte sănătate 
sufletului şi trupului, deci dacă le vei socoti bine toate acestea, 
oare ce fel de bucurie ar fi primit inima ta? Cât de tare nădejde 
de mântuire ar fi dobândit inima ta? Dacă Avraam se bucura, 
văzând ziua venirii lui Mesia, deşi a văzut-o numai cu duhul cu 
mii de ani înainte, precum zice Domnul: „Avraam, părintele vostru, 

a fost bucuros ca să vadă ziua mea; şi a văzut şi s-a bucurat“ (loan 
8, 56) şi dacă proorocul Avacum s-a bucurat pentru făgăduinţa 

venirii Lui, precum însuşi o spune: „lar eu întru Domnul mă voi 

bucura; veseli-mă-voi de Dumnezeu mântuitorul meu“ (Avac. 3, 18), 
dar noi ce fel de bucurie ar trebui să simţim în inimă acum, când 

Mesia a venit „şi am văzut slava Lui, slavă ca unui născut din Tatăl, 
plin de dar şi de adevăr“ (loan 1, 14)? Roagă, frate, pe Preasfânta 

Fecioară Maria să îți dăruiască cât de puţin din acea bucurie pe 

care a gustat duhul ei, când s-a văzut pe sine că a devenit maică 
a lui Dumnezeu şi Mântuitorul nostru şi a zis: „Măreşte sufletul 

meu pe Domnul şi s-a bucurat duhul meu de Dumnezeu Mântuito- 
rul meu“ (Luc. 1, 47). Să ştii, o, cititorule, că dacă vei fi purtat de o 

deosebită dragoste către sfântă întruparea lui Hristos, vei avea 

un important indiciu al întăririi tale întru binele şi mântuirea 

ta. În ce priveşte punctul al treilea, cercetează dacă după pocă- 
inţa ta ai rămas credincios întru toate cele făgăduite duhovni- 
cului tău. Oh, tare mă tem, pentru că nici un lucru nu se cuvine 

a te înfricoşa atât pentru mântuirea ta precum nestatornicia ta 

şi revenirea la cele pământeşti şi iubirea lor. Câţi păcătoşi, care 

după ce s-au pocăit şi au plâns cu amar păcatele lor, pentru că 

în urmă iarăşi au căzut în păcat cu nădejdea că Dumnezeu îi va 

răbda şi îi va ierta ca şi până atunci, de năprasnă au murit şi, vai 

de ei, au mers în chinurile veşnice! Drept aceea, să nu te îngre- 
unezi de calea cea bună a pocăinţei şi să nu permiţi să te stăpâ- 
nească cele deşarte şi vremelnice şi să nu pierzi mărimea de suflet 
şi răbdarea, ci să stărui statornic către bine. lar pentru a primi de 

la Dumnezeu statornicie, înfăţişează-te gânditor înaintea dum- 
nezeieascului tron şi zi: 

Dumnezeule Multmilostive, de nemăsurata durere simțită de 
inima mea, nu pot să opresc lacrimile când mai vârtos îmi aduc 
aminte de acele fericite zile când vieţuiam întru nevinovăția inimii 
mele, când cugetul meu nu mă mustra pentru nimic, ci aveam bucu- 
ria dragostei Tale şi a păcii mele, iar sufletul meu era mulţumit şi 
satisfăcut numai de Tine. Atunci nu ştiam să poftesc altceva decât pe 
Tine, iar desfătările, bucuriile mele cele mai alese, erau să cuget la 
Tine, să vorbesc cu Tine, să umblu cu Tine. Deşi acest pământ mi se 
părea o pustietate, însă Tu, hrănindu-mă cu mana mângâierii Iale, 

m-ai făcut să cunosc cu adevărat: „Cât este de mare mulțimea bună- 
tăţii Tale, Doamne, pe care ai ascuns-o celor ce se tem de Tine“. Iar 
când cugetam la iconomia cea în trup a Fiului Tău: naşterea, viaţa şi 
învățătura Lui, mă umpleam de bucurie pentru că am un atât de bun 
şi de iubit Mântuitor şi Izbăvitor, încât Şi-a dat chiar viaţa Sa pentru 
mântuirea mea. Atât era bucuria mea, încât, neputând să o păstrez 
numai în inima mea, chemam toată lumea ca împreună să Te slă- 
vim pe Tine şi pe Dânsul, zicând: „Veniţi să ne bucurăm Domnului şi 
să strisăm lui Dumnezeu Mântuitorului nostru'“:. Dar când ticălo- 
sul de mine m-am supus patimilor şi am căzut iarăşi în păcat, oh, în 
ce adânc de răutăţi m-am cufundat! Pentru că din acea clipă de când 
Te-ai depărtat de la mine, Tu, Domnul meu, împreună cu Darul Tău, 
îndată a dispărut din inima mea toată bucuria. Aceasta duhul meu 
nici o dată n-a cercetat. Sufletul meu se afla într-un întuneric foarte 
adânc, plin de schimbări şi neorânduială. Tu, Părintele meu, ai ajuns 
vrăjmaş al meu. Fiul Tău, Care era Mântuitorul meu, mi S-a făcut Jude- 
cător. Moartea, Judecata, chinurile au ajuns motive de teamă pentru 
mine. Mă sileam să mă bucur de cele pământeşti şi vremelnice, dar 
această bucurie era mincinoasă, fiindcă rămânea toată în afară, în 
simţuri şi nicidecum nu veselea inima mea. Insă, când a fost voia Ta 
cea sfântă şi mi-am venit întru sine, atunci am cunoscut bine starea 
mea cea ticăloasă şi, dorind să scap cât mai degrabă dintru acest fel 
de patimi, am năzuit la părintele meu duhovnic, am mărturisit păca- 
tele mele, le-am plâns cu lacrimi amare şi, precum nădăjduiesc, mi 
le-ai iertat, dăruindu-mi iarăşi iubirea Ta. Cu toate acestea, nu am 
primit aceeaşi bucurie pe care o aveam înainte de a păcătui, nici la 
rugăciuni, citiri sau alte lucruri duhovniceşti nu mai am mulțumirea 
de atunci, ci simt că inima mea s-a răcit, voința mea a slăbit, iar sufle- 
tul meu doarme şi este îngreunat de trândăvire. Ştiu că aceasta este o 
dreaptă pedeapsă pentru păcatele mele, deoarece nu am păzit binele 
şi darurile de la Tine, pe care le aveam primite în dar. Dar Te rog de 
această dată să biruieşti nemăsurată răutatea mea cu nemărginită 
bunătatea Ta şi să îmi dăruieşti iarăşi acea bucurie avută la începu- 
tul vieţii mele, când mă bucuram de Tine, Ziditorul şi Dumnezeul meu 
şi de Unul Născut Fiul Tău, lisus Hristos, Mântuitorul meu: “ bucuria 

mântuirii Tale“. Şi, pentru a avea pururea această bucurie, fără să o 
pierd vreodată pentru nestatornicia mea, pentru aceasta Te rog să mă 
întăreşti întru frica Ta, întru Darul Tău şi întru dragostea Ta, prin al 
Tău Duh: „şi cu duh stăpânitor mă întăreşte“. Cu acest Duh ai întărit 
pe simplii şi necărturarii Apostoli. Cu acest Duh ai făcut tari şi veseli 
pe sfinții mucenici în privelişti şi în chinuri. Pe acest Duh a făgăduit 
să ni-l trimită Fiul Tău şi Dumnezeul nostru, să ni-l dea şi să rămână 
cu noi pururea:2. Deci Acest Preasfânt Duh să rămână şi cu mine, ca 
să mă mângâie întru necazurile mele, să mă întărească în ispitele de 
la diavoli, de la trup şi de la lume, să aprindă în sufletul meu dragos- 
tea dumnezeiască, să mă povăţuiască la dumnezeieştile Tale porunci, 
să mă întărească întru Darul Tău până la răsuflarea mea cea mai de 
pe urmă, ca în final să pot dobândi şi acea nespusă bucurie, pe care ai 
pregătit-o aleşilor Tăi şi să slăvesc pe Tatăl, pe Fiul şi pe Duhul Sfânt, 
o Impărăţie şi o Domnie, în vecii vecilor! Amin. 


32 Joan 14,16 


Capitolul IG 


În care David, ca răsplată pentru sminteala făcută 
în lume prin păcatul său, se făgăduieşte să înveţe 
pe cei fărădelege să se întorcă la Dumnezeu 


ÎNVĂȚA-VOI PE CEI FĂRĂDELEGE 
CĂILE TALE ŞI CEI NECREDINCIOŞI 
LA TINE SE VOR ÎNTOARCE 


IA £ na dintre cele mai clare dovezi ale adevăratei pocăinţe 
W Să Ca păcătosului este aceea de a dori şi a unelti orice chip 
SILA 'să ajungă şi alţii la pocăință. De aceea şi David, ca să 
arate adevărata lui pocăință, se făgăduieşte lui Dumnezeu că va 
învăţa pe cei fărădelege calea spre mântuirea lor şi că va face 
orice va putea pentru cei necredincioşi, ca să se întoarcă către 
Dumnezeu: „Învăţa- voi pe cei fărădelege căile Tale şi cei necredin- 
cioşi la Tine se vor întoarce“, ceea ce se cuvine să facă orice păcă- 
tos, care se va pocăi cu adevărat. Pentru că cel care va cerca şi 
va vedea cât de ticălos este sufletul care va pierde pe Dumnezeu 
din cauza păcatelor, acela, după ce se va pocăi şi va scăpa dintr-o 
stare aşa de jalnică, se cuvine să pătimească dimpreună cu cei 
ce se află într-o astfel de stare şi să se silească în tot chipul ca şi 
aceia să scape din acea ticăloşie. Precum drept procedează cel, 
care scăpat din primejdia mării şi ajuns pe o mică insulă, dă de 
acolo tot ajutorul cu o vâslă, cu un lemn sau chiar cu mâna lui 
tovarăşilor săi care se primejduiesc să se înnece, ca prin ajuto- 
rul lui să scape şi ei, tot aşa se cuvine şi celui ce s-ar izbăvi din 
primejdia păcatului prin pocăință, să se silească şi cu lucrul şi 
cu cuvântul, dând tot ajutorul celorlalţi păcătoşi, ca să scape şi 

aceia din primejdia păcatului şi să se pocăiască. Pentru că nu se 

poate bucura desăvârşit unul ca acesta de bucuria inimii sale, 
dacă nu va arăta şi altora vindecarea sa, ca să-i îndemne şi pe 

aceştia să o caute prin pocăință şi să o afle. Aşa a făcut şi puru- 
rea pomenita samarineancă, care, imediat ce a auzit cuvintele 

cele izorâtoare de viaţă ale lui lisus Hristos şi s-a înştiinţat că este 

Mesia, a uitat de apa pentru care venise ca să bea şi să umple 

vasul ei şi a alergat în cetate, a dat de ştire cetăţenilor că a aflat 

Binele Suprem, îndemnându-i să vină să-L vadă: „Veniţi de vedeţi “ 
(loan 4, 29). Din aceasta se arată că Pronia dumnezeiască unel- 
teşte de multe ori ca prin mijlocirea păcătoşilor să fie întorşi şi 

alţi păcătoşi, precum printr-un Petru ce s-a lepădat şi printr-un 

Pavel prigonitor să întoarcă pe evrei şi pe păgâni. lar câteodată 

îngăduie să păcătuiască sfinţi şi drepţi, precum s-a întâmplat şi 

lui David, pentru ca rănile lor să se facă altora otravă care vin- 
decă, precum zice dumnezeiescul Gură de Aur: „Că stricarea cora- 
biei dreptului este liman al păcătoşilor“. lar, dacă un păcătos după 
ce se va pocăi, se mulţumeşte numai pentru că a scăpat el din 

primejdie şi nicidecum nu se îngrijeşte pentru mântuirea altora, 
acesta cu adevărat își bate joc de Pronia lui Dumnezeu şi se arată 
nemulţumitor faţă de darul lui de pocăință primit de la Dum- 
nezeu. Aceasta ne dă motiv să înţelegem că pocăinţa lui a fost 
făcută mai mult din frică, decât din dragostea de Dumnezeu. 
Pentru că, dacă pricina durerii şi pocăinţei lui ar fi fost dragos- 
tea de Dumnezeu şi s-ar fi scârbit şi i-ar fi părut rău că a vătămat 
pe Dumnezeu, Care este Binele nemărginit, cum ar fi fost cu 
putinţă cu această văpaie să nu se aprindă inima lui şi să nu se 

silească a face şi pe aproapele lui să părăsească acea vătămare, 
pe care o pricinuieşte lui Dumnezeu cu păcatele lui? Vedem pe 

fericitul Augustin, care după ce s-a pocăit, atât s-a aprins de dum- 
nezeiasca râvnă pentru a face şi pe alţii să se pocăiască, încât nu 

s-a lenevit câtă vreme a trăit de a vorbi şi a scrie împotriva păca- 
tului, vânând sufletele păcătoşilor. Şi prin aceasta arată păcăto- 
sul că iubeşte pe Dumnezeu şi este aprins de râvnă dumneze- 
iască, dacă se va şi sili în tot chipul să facă şi pe alţi păcătoşi să 
nădăjduiască spre mila lui Dumnezeu şi să se pocăiască, ca să fie 

iertat ca şi el. Această râvnă o avea şi David, de aceea zicea că vrea 

să înveţe pe cei fărădelege căile Domnului, care sunt poruncile 
Legii dumnezeieşti, după care urmează întoarcerea celor fără- 
delege. Insă David nu a făcut aceasta pentru motivul general 
valabil oricărui păcătos. Pentru că oricine păcătuieşte fără să 
vatăme sau să smintească pe altcineva, dacă în urma pocăinţei 
lui unelteşte toate modalităţile pentru a se pocăi şi alţii, prin 
aceasta arată mulţumire față de Dumnezeu şi milă către aproa- 
pele, căruia nu-i este aşa îndatorat pentru că nu l-a smintit. Dar 
oricine păcătuind sminteşte şi vatămă pe aproapele, acesta după 
pocăinţa lui, pe drept este dator să plătească paguba ce i-a făcut 
şi să se silească cât poate a face pe aproapele ce s-a smintit să se 
întoarcă de la acel păcat făcut din pricina sa. lar, dacă se va lenevi 
întru aceasta, va da răspuns pentru acel suflet ce se va pedepsi 
din pricina lui. Aşa a păcătuit şi David, deoarece prin păcatele 
lui şi de voie şi fără de voie, s-a făcut mare sminteală a altora. De 
voie, că s-a străduit în tot chipul şi cu măguliri şi cu forţa, să 
aducă la voia sa cea fără de rânduială pe Versavia, care era o 
femeie de bun neam şi cinstită. Fără de voie, pentru că prin exem- 
plul vieţii lui mulţi supuşi ai lui au făcut ce a făcut şi el însuşi. 
Dar să nu socoteşti că nu s-a silit să facă acest fel de faptă pe 
ascuns şi cu toată tăinuirea, dar, pentru că aşa este netrebnicia 
celor mari că faptele lor nu se pot ascunde, ci sunt arătate pe faţă, 
aşa şi al lui David a fost cunoscut de toţi şi a fost propovăduit nu 
numai în ludeea, ci şi în cetăţile închinătorilor la idoli, ca smin- 
teală iudeilor şi râs neamurilor. De aceea l-a mustrat Dumnezeu 
prin proorocul Natan, fiindcă sminteala răspândită în lume era 
foarte mare, datorită vredniciei şi sfinţeniei vieţii lui, căci, cu cât 
este mai aleasă persoana care greşeşte, cu atât mai mare este gre- 
şeala. Şi, precum ştirbirile planetelor mici le observă foarte puţini 
oameni, dar ale Soarelui sau ale Lunii le vede toată lumea, aşa şi 
greşelile oamenilor simpli şi mici nu le ia în seamă cineva şi de 
aceea nu vatămă pe alţii, decât pe cel care le face, dar greşelile 
oamenilor aleşi şi mari le văd toţi oamenii, de aceea vatămă pe 
toţi împreună. Drept aceea are mare putere exemplul stăpâni- 
torilor pentru a îndemna pe cei supuşi lor să le urmeze, căci supu- 
şii socotesc că este cu cuviinţă a le urma şi că este îngăduit să facă 
orice văd pe stăpâni făcând şi povăţuindu-i. Dacă stăpânul este 

fărădelege, urmează că şi supuşii vor fi fărădelege. De aceea stă- 
pânul poate vătăma pe supuşi prin pilda sa cea rea. David, pen- 
tru că era stăpân a dat exemplu rău supușilor lui, dar mai mare 
sminteală a făcut prin aceea că era om sfânt şi din acest motiv 
era cinstit de toţi. Toţi ştiau că Dumnezeu l-a ales dintre ceilalţi: 
„Aflat-am pe David al lui lesee, bărbat după inima mea“ (E. Ap. 33, 
22). Toţi ştiau că Dumnezeu i-a făgăduit că Mesia se va naşte din 
neamul său, toţi ştiau că i s-a dat darul proorociei. Acum, un ast- 
fel de Împărat aşa iubit de Dumnezeu şi cu astfel de prestigiu 
printre oameni, căzut întru atâta răutate încât a pângărit un pat 
binecuvântat, a necinstit o femeie cinstită, a nedreptăţit o per- 
soană vrednică şi a ucis-o, ce fel de sminteală a făcut întru toată 
împărăţia sa? Ştim ce fel de dezbinări şi tulburări apar în cetate 
când se vădeşte greşeala unei persoane importante, de vază. Toţi 
grăiesc despre aceasta orice li se pare: cei buni o jelesc, cei răi 
râd de ea. Câtă vătămare şi ce tulburări pricinuieşte greşeala unui 
drept! Câtă vorbă nu s-a făcut în acea vreme a lui David, încât şi 
păgânii râdeau de evrei, zicându-le că Împăratul vostru, sfântul, 
proorocul, a făcut acest fel de fărădele gi, pe care nici chiar închi- 
nătorii la idoli nu ar fi îndrăznit să le facă! De aceea Dumnezeu, 
când i-a iertat păcatele, nu a vrut să ridice şi pedeapsa ce i se 
cădea pentru sminteală, ci a poruncit proorocului Natan să-i 
spună că, deoarece a dat pricină vrăjmaşilor Domnului să hulească 
numele Lui cel sfânt, nu va lipsi 1 niciodată sabia din casa lui: „Nu 
se va depărta sabia din casa ta până în veac, pentru că ai întărâtat 
pe vrăjmaşii tăi cu graiul acesta“ (II Împ. 12, 10) şi aşa s-a făcut, 
fiindcă însuşi pruncul care era rodul păcatului a murit îndată. 
Toată împărăţia lui s-a sculat împotriva lui, iar el a părăsit pala- 
tul şi a fugit. Din fiii lui, unul a fost ucis la un prânz, iar altul a 
fost omorât cu trei săgeți în inimă de loab. Supuşii lui l-au ocă- 
rât, l-au hulit şi l-au alungat. Din greutatea acestei pedepse poate 
să îşi dea seama oricine cât de mare este păcatul cuiva care dă 
altora pricină să păcătuiască. De aceea şi David suferea cu multă 
răbdare toate pedepsele acestea, pentru a se smeri prin acestea 
şi de acum înainte să se supună poruncilor lui Dumnezeu: „Bine 
este mie că m-ai smerit, ca să mă învăţ îndreptările Tale“ (Ps. n18,71). 
Dar aceste pedepse pe care le-a suferit, plătind numai 

dumnezeiasca dreptate, nu au fost suficiente să şteargă păcatul 
său, ci trebuia să împace şi dreptatea oamenilor şi să plătească 
şi pagubele pricinuite oamenilor prin sminteală. De aceea făgă- 
duieşte aici Domnului că, precum a arătat celor fărădelege calea 
spre chinurile veşnice prin exemplul său cel rău, așa le va arăta 
lor şi calea mântuirii: „Invăţa-voi pe cei fărădelege căile Tale“ „după 
cum ulterior a făcut-o în felurite chipuri şi prin pilda lui cea bună 
şi cu condeiul şi cu limba şi cu inima. Şi câţi păcătoşi s-au pocăit 
în vremea aceea văzând pilda lui David, văzând arătat cu ochii 
pocăinţa lui cea mare şi viaţa lui cea sfântă şi lacrimile cele din 
fiecare zi! Noi am văzut de multe ori că pilda unui păcătos pocăit 
din toată inima are mai multă putere a aduce şi pe alţi păcătoşi 
la pocăință decât orice cuvinte folositoare, decât sfaturile duhov- 
nicilor şi ale învăţătorilor. Pocăinţa Evanghelistului Matei, care 
a fost vameş, nu a făcut pe alţi vameşi şi păcătoşi să alerge la casa 
lui pentru a cunoaşte pe lisus Hristos? Dar mai vârtos pilda cea 
bună a lui David, a unui astfel de împărat, câtă putere a avut să 
îndemne pe alţi păcătoşi să se pocăiască şi să pornească pe calea 
mântuirii! Dar nu s-a mulțumit numai cu exemplul lui, ci a dorit 
şi prin scris să îi îndemne, de aceea a scris cei şase psalmi de pocă- 
inţă şi în mod deosebit pe acesta“, cel mai ales, prin care a ară- 
tat întregii lumi câtă pocăință a făcut pentru păcatele lui. În acest 
fel a făcut să înveţe toţi pocăinţa lui, precum s-au şi înștiințat 
toţi de greşeala lui. Pe urmă nici un psalm nu a lăsat în care să 
nu înveţe pe orice om a petrece cuviincios, chiar pe împărați Şi 
judecătorii îi povăţuieşte să se teamă de Dumnezeu şi să ia aminte 
a nu Îl mânia întru ceva, ca să nu-i părăsească şi să piară: „Împă- 
rați înțelegeți, învățaţi-vă toți care judecaţi pământul. Slujiţi Dom- 
nului cu frică şi vă bucuraţi Lui cu cutremur, luaţi învăţătură, ca nu 
cândva să se mânie Domnul şi să pieriţi din calea cea dreaptă“ (Psalm 
2, 8-10). Pe păcătoşi îi învaţă că, dacă nu se vor pocăi, Dumnezeu 
îi va lovi şi de aproape şi de departe: „De nu vă veţi întoarce, sabia 
Sa o va luci; arcul Său a încordat şi l-a gătit pe el şi într-însul a gătit 
vasele morţii“ (Ps. 7, 13-14), adică săgeți. În alt loc mustră pe cei 
ce iubesc deşertăciunile lumii şi se silesc pentru ceea ce nu este: 


* Adică Psalmul 50, cu care se ocupă cartea aceasta 

„Fiii oamenilor, până când grei la inimă? Pentru ce iubiţi deşertăciu- 
nea şi căutaţi minciuna?“ (Ps. 4, 2), iar pentru copii zice: „Veniţi, 

fiilor, ascultaţi-mă pe mine, frica Domnului vă voi învăţa pe voi îaă (Isac 

33, 11). În sfârşit, toţi psalmii i-a lăsat lumii ca o învăţătură desă- 
vârşită, din care se învaţă toate căile Domnului: şi cea curăţitoare, 

a noilor începători şi cea a iluminării, a celor ce sporesc şi cea a 

uniri, treapta celor desăvârşiţi. În plus, nu a încetat cu limba a 

îndemna pe păcătoşi să-şi amintească şi să plângă păcatele lor 
şi să-i îmbărbăteze cu pilda lui să nădăjduiască spre milostivirea 

lui Dumnezeu, pe care el o cercase. Astfel binecuvântatul David 

a împlinit făgăduinţa dată lui Dumnezeu, când a zis: „Învăţa- voi 

pe cei fărădelege căile Tale'. În continuare nu a zis şi pe cei necre- 
dincioşi la Tine „îi voi“ întoarce, ci cei necredincioşi la Tine „se 

vor întoarce“, pentru că ar fi putut cu adevărat să împreună lucreze 

întru întoarcerea lor, nu să îi întoarcă, pentru că aceasta este în 

mâna lui Dumnezeu şi după voinţa lor. Dumnezeu le dă Darul 

Său, iar ei să-l uneltească la rândul lor spre folosul lor. Dar pen- 
tru a se întoarce necredincioşii şi cei fărădelege, David a făcut 

toate celelalte care îi stăteau în putinţă. Unde nu erau suficiente 

pilda, condeiul sau limba lui, nu a încetat prin dorinţa inimii şi 

prin rugăciune a mijloci la Dumnezeu pentru întoarcerea lor. 

Aceasta vrea să se înțeleagă când zicea: „În dimineţi am ucis pe toţi 

păcătoşii pământului“ (Ps.100,10). Pentru că ruga pe Dumnezeu 

să facă pe păcătoşi să înceteze păcatele lor şi să nu mai fie deloc 

păcătoşi în toată lumea. Şi atât s-a aprins de această dumneze- 
iască râvnă de a nu supăra oamenii pe Dumnezeu cu păcatele 

lor, încât se chinuia de supărare şi simţea în lăuntrul inimii o 

mare văpaie, atunci când vedea vreun om neascultând dumne- 
zeieştile legi: „Văzut-am pe cei neînţelegători şi mă topeam, că cuvin- 
tele Tale nu le-au păzit“ (Ps. 118, 158). De o astfel de râvnă se cuvine 

să se aprindă inima oricărui creştin, care cu adevărat se pocă- 
jeşte şi se întoarce la Dumnezeu cu dragoste desăvârşită. Dacă 

nici tu, cititorule, nu eşti aprins de o asemenea râvnă dumneze- 
iască, te arăţi nemulțumitor faţă de Dumnezeu, pentru că nu ai 

cunoscut marea binefacere ce ţi-a făcut când, cu o deosebită dra- 
goste, te-a chemat din pierzare la pocăință şi a ta mântuire şi, 

iertându-ţi păcatele, ţi-a dat iarăşi darul Său şi dragostea Sa. Dacă 

tu ai fi cunoscut mărimea acestui Dar, ai fi dorit să îl primească 
şi ceilalți păcătoşi şi să se bucure de el, te-ai fi străduit să aduci 
pe cei pierduţi la calea mântuirii. Câte lucruri iscusite nu ai fi 
făcut, ca să nu defaimi pe Dumnezeu, Care ţi-a arătat atâta bună- 
tate şi milostivire! Nu ai fi căutat motive, precum fac mulţi creş- 
tini, ca să nu arăţi mulțumire faţă de Dumnezeu şi milă fraţilor 
tăi, zicând că nu eşti propovăduitor sfinţit sau duhovnic, sau 
arhiereu, care se cuvine să aibă râvnă pentru mântuirea multora, 
sau că nu îţi permite vârsta, starea sau rangul tău, fie că nu ştii 
sau nu poţi. Acestea sunt motive, semne ale răcelii duhului tău, 
pentru că nu este om în lume, care printr-o bună sfătuire, sau 
prietenească povăţuire, sau cu un cuvânt bun, zise la vreme potri- 
vită şi la locul cuvenit, să nu poată împiedica un anume păcat şi 
să ajute un anumit suflet. Mai vârtos, cum poţi aduce motive îna- 
intea Cunoscătorului de cele ascunse, Dumnezeu? Sau, cum nu 
ştii, sau nu poţi? Când păcătuiai, ştiai să arăţi răul altora, iar acum 
nu ştii să arăţi binele? Atunci ştiai să dai altora pricină de cădere, 
iar acum nu poţi să le dai mână să se scoale? Atunci ţi se cădea 
să-i sminteşti, iar acum nu ţi se cuvine să îi întăreşti? Adu-ţi puţin 
aminte de acele vrednice de plâns vremi ale înverşunatei tale 
vieţi şi socoteşte de câte ori, cu pilda ta cea rea te-ai făcut altora 
dascăl; de câte ori prin cuvintele tale ai prihănit milostenia sau 
alte fapte bune şi ai lăudat răutatea; câţi tineri, datorită exem- 
plului tău, au petrecut o viaţă rea, fără de frică în faptele lor, les- 
nicioşi la păcate, obraznici în cuvinte, fără omenie în fapte, fără 
evlavie la cele bisericeşti. Vai! Poate unii dintre aceia în ceasul 
acesta se şi află în focul cel veşnic, iar alţii sunt aşa încât urmează 
să ajungă acolo unde este plângerea şi scrâşnirea dinţilor. Nici 
nu te gândeşti ce uşor poţi aduce un suflet la pierzare. Un sim- 
plu gest, un râs, un mic cuvânt pot fi suficiente a îndemna un 
om spre rele nemăsurate. Măcar de ţi-ar da Dumnezeu, citito- 
rule, o rază a Darului Său, ca să vezi cum un foarte mare număr 
de păcate făcute de alţii sunt de fapt ale tale, pentru că tu ai fost 
pricina care a condus la ele, de aceea în ceasul Judecăţii vei da o 
severă socoteală. Atunci vei fi vrednic de plâns, dacă acum nu te 
vei sili să repari paguba făcută aproapelui tău, făcând orice îţi 
va sta în putinţă, fie prin pilda cea bună, fie prin aducerea aminte 

de vieţile Sfinţilor, fie cu orice altceva, până îi vei aduce iarăşi la 
calea cea bună, pe care erau înainte. lar dacă nu poţi face aceasta, 
roagă adesea pe Dumnezeu să îi îmboldească în cuget şi în inimă 
pentru a ieşi din calea pierzării, pe care tu le-ai arătat-o şi în care 
tu i-ai împins şi să afle calea pocăinţei şi a mântuirii lor. În final, 
tu, plin de dragoste şi de frică, să îngenunchezi cu duh zdrobit 
înaintea tronului lui Dumnezeu şi să zici: 

Dumnezeule multmilostive, cu cât mai mult socotesc nemărgi- 
nita mea răutate, cu atât mai mult se cuvine să cer nemărginită mila 
Ta. Eu de multe ori, socotind păcatele mele, le găseam foarte multe, 
dar acum cu dumnezeiască Lumina Ta am aflat încă şi altele chiar 
mai nenumărate, pe care nu le ştiam înainte, iar acestea sunt păca- 
tele făcute de alţii din pricina mea, de aceea tot ale mele sunt. Unul 
Născut Fiul Tău ne-a poruncit să facem ca faptele noastre să strălu- 
cească precum lumina, ca să fie văzute de oameni şi să Ie slăvească 
pe Tine. Dar faptele mele au fost atât de întunecate, încât au făcut 
pe cei care le-au văzut să cadă şi să te vatăme pe Tine, Dumnezeul 
nostru. Ah, câţi din exemplul meu cel rău au luat pricină să păcătu- 
iască! Iar eu atât am fost de îndrăzneţ, încât nu m-am temut de acel 
glas înfricoşător:, Vai omului aceluia, prin care vine sminteala35!“ O, 
ticălosul de mine, nu îmi ajungeau nenumăratele mele păcate, ci să 
mă împovărez şi cu păcatele altora?! Dacă nu puteam răspunde pen- 
tru sufletul meu, cum voi putea acum răspunde pentru atâtea suflete, 
pe care le-am smintit, îndepărtându-le de bine şi împingându-le la 
rău? Ce voi pătimi în Ziua Judecăţii, când vei sta Drept Judecător, pur- 
tând Legea, pe care ai dat-o? Pentru că omul va da (răscumpărare) 
suflet pentru suflet. Nu, Domnul meu, nu, să nu faci aşa cu mine! Ştiu 
că se cuvine toată pedeapsa celor care s-au făcut pricină de pierzare 
unor suflete zidite de Tine şi răscumpărate cu scump sângele Unuia 
Născut Fiul Tău, dar Te rog să nu dai împotriva mea curs dreptăţii de 
această dată, ci ține cont că eşti Părintele milei şi al îndurărilor! Deci, 
ca un iubitor de oameni, fă cu mine milă şi îmi iartă nu numai păca- 
tele făcute, ci şi pe cele ale căror pricină am fost, deşi au fost făcute 
de alţii: „de cele străine iartă pe robul Tău“36. Ah, nu Te depărta de 
aceia, cărora eu le-am fost pricină de pierzare! lar, pentru că m-am 

făcut pildă şi povăţuitor altora pe căile pierzării, Îţi făgăduiesc că de 
acum înainte cu toată puterea mea mă voi sili cu fapta şi cu cuvântul 
să-i aduc la calea cea bună, ca să se pocăiască, să-şi plângă păcatele 
lor şi să se întoarcă la Tine: „Invăţa-voi pe cei fărădelege căile Tale şi 
cei necredincioşi la Tine se vor întoarce“. Dar pentru că mai uşor este 
prin exemplu şi cuvânt a îndemna spre rău decât spre bine şi pentru 
că pilda şi cuvântul meu nu au atâta putere să întoarcă pe păcătoşi, 
pentru aceasta Te rog pe Tine, Atotputernice Doamne, ca cele pe care 
neputința mea nu le poate face, să le săvârşească întru dânşii Darul 
Tău, fiindcă mai mult poate să-i întoarcă bunătatea Ta, decât a putut 
să îi strice răutatea mea. lar Tu, ca un Părinte bun, luminează min- 
tea şi inima lor, ca să cunoască starea lor ticăloasă şi schimbă înţele- 
gerea lor, ca să voiască a părăsi răutatea lor, iar învârtoşarea inimii 
lor s-o înmoi, ca să plângă cu lacrimi amare păcatele lor. Şi cu Darul 
Tău lucrător cheamă-i pe ei la pocăință şi primeşte-i, ca să ne întâl- 
nim şi ei şi eu cu ceata celor ce s-au pocăit şi să Te slavoslovim împre- 
ună, pe Tine, Unul Dumnezeu în Treime în veci. Amin. 


Capitolul IG 


În care David cere să se izbăvească de sângele 
lui Urie, care striga răsplătire 


IZBĂVEŞTE-MĂ DE SÂNGIURI, DUMNEZEULE, 
DUMNEZEUL MANTUIRII MELE, 
BUCURA-SE-VA INIMA MEA DE DREPTATEA TA 


SSW avid avea trei datorii faţă de aproapele său în urma păca- 
tului său. Una faţă de Versavia, pentru că a necinstit-o; a 
y; doua faţă de Urie, pentru că l-a ucis; a treia faţă de toată 
împărăţia sa, pentru că i-a smintit. Prima a plătit-o luând legiuit 
pe Versavia femeie pentru el, fiindcă aşa i-a redat cinstea. Şi pe 
cea dea treia a plătit-o, fiindcă a ridicat sminteala făcută supuşi- 
lor lui, arătându-le pocăinţa lui şi mai vârtos făgăduind să înveţe 
pe cei fărădelege căile Domnului şi să facă tot ce va putea pentru 
întoarcerea celor necredincioşi. Deci, a mai rămas dator a plăti 
sângele lui Urie, pe care l-a ucis pe nedrept. Dar cum putea să 
plătească, moartea fiind un rău de neschimbat şi o pagubă care 
nu poate fi întoarsă? De aceea David era foarte îngijorat. Nu atât 
pentru greşeală, pe care Dumnezeu o iertase, ci pentru pedeapsa 
sângelui, ştiind că Dumnezeu socoteşte relele pricinuite aproa- 
pelui, ca fiind făcute Lui şi nu le lasă nepedepsite, pentru că „toţi 
cei ce scot sabie, de sabie vor muri“ (Mat. 26, 52). Pentru aceasta, 
temându-se foarte mult să nu îi trimită o pedeapsă mare, roagă 
pe Dumnezeu să îl scape de acea pedeapsă cumplită, ce o merita 
pentru vărsarea sângelui nevinovat al lui Urie: „izbăveşte-mă de 
sângiuri, Dumnezeule“. 

Când Cain a ucis pe fratele său, Abel, fiindcă nu a fost acolo 
de faţă altcineva care să-l vadă, socotea întru sine că vina nu seva 
arăta, iar dacă va fi întrebat de Abel, va putea ascunde păcatul lui, 

precum a şi vrut să facă. Numai că Dumnezeu i-a zis: „Glasul sân- 
gelui fratelui tău strigă către Mine din pământ“ (Fac. 4,10). La fela 
încercat şi David să ascundă pricina morţii lui Urie prin felurite 
motive, dar sângele lui Urie striga şi arăta pe ucigaş, iar David 
simţea în inima lui glasurile, care cereau răsplătire de la Dum- 
nezeu împotriva lui. Ştiind că: „Pe bărbatul sângiurilor şi vicleanul 
urăşte Domnul“ (Ps. 5, 6), de aceea David roagă aici pe Dumne- 
zeu să-l izbăvească de sângele lui Urie: „Izbăveşte-mă de sângiuri, 
Dumnezeule“, adică, Doamne, izbăveşte-mă de pedeapsa şi răs- 
plătirea cerute de sângele lui Urie, pe care l-am vărsat pe nedrept. 
lar faptul că spune la plural „sângiuri“, arată mulţimea ostaşilor, 
care au fost trimişi din porunca Împăratului David în zona bine 
întărită a vrăjmaşilor lui, unde au fost omorâţi pe nedrept împre- 
ună cu Urie. Pentru că David, dorind să nu îi fie luată Versavia de 
către Urie, a dorit să fie ucis, iar, pentru a acoperi uciderea a tri- 
mis şi alţi mulţi ostaşi, cu care împreună să fie ucis, după cum s-a 
şi întâmplat, de aceea socotea că sângele acelor nevinovaţi văr- 
sat pe nedrept din pricina lui, cerea răsplăltire împotriva sa. Ca 
urmare se roagă lui Dumnezeu să-l izbăvească de această dreaptă 
răsplătire, ca Unul Ce numai El este Dumnezeul mântuirii lui: 

„Izbăveşte-mă de sângiuri, Dumnezeule, Dumnezeul mântuirii mele. 
Bucura-se-va limba mea de dreptatea Ta“. Drept urmare, se făgă- 
duieşte ca, dacă Dumnezeu îl va izbăvi de osânda pentru atâta 
sânge, să arate dreptatea Lui cu mare bucurie şi că va deschide 
gura sa spre lauda Lui. Şi pe bună dreptate, pentru că cel care are 
mâinile lui mânjite cu sânge străin nu este vrednic a lăuda pe 
Dumnezeu, iar dacă Îl va ruga, nu va fi ascultat, precum Însuşi: a 
zis către evrei prin gura proorocului Isaia: „Când veţi tinde mâi- 
nile voastre către mine, întoarce-voi ochii mei de către voi şi de veţi 
înmulți rugăciunea voastră, nu voi asculta pe voi, că mâinile voastre 
sunt pline de sânge (Is. 1, 15). Atât se îngreţoşează Dumnezeu de 
cei ce varsă sânge omenesc, încât lui David nu i-a îngăduit să-l 
zidească biserica, pe care cugeta să o facă întru slava Lui. Pentru 
că David, după ce a făcut cuviincioasa pocăință pentru păcatele 
lui, a dorit să zidească o biserică lui Dumnezeu, prin care să arate 
că, precum prin el au luat oamenii pricină de a huli numele lui 
Dumnezeu, tot prin el, datorită acestei biserici, vor avea pricină 

a se ruga şi a slăvi numele lui Dumnezeu. Dar nu a putut să îşi 

atingă scopul, deoarece a vărsat mult sânge al vrăjmaşilor lui şi 

al prietenilor lui, pe care l-a vărsat în robie, după cum a zis Dum- 
nezeu: „Nu vei zidi casă numelui Meu, pentru că sânge mult ai văr- 
sat pe pământ înaintea Mea. lată fiu se naşte ţie, acesta va fi bărba- 
tul odihnei... Acesta va zidi casă numelui meu“ (| Paral. 22, 8-10). 
Probabil tu, o, cititorule, nu ai nevoie să te rogi ca David pentru 

a fi izbăvit de sângiuri. Dar ce folos, dacă nu ai vărsat sângele 

aproapelui tău, însă l-ai vătămat în multe alte feluri şi mai vâr- 
tos cu mânia, care este mai presus de sânge? Cu adevărat sân- 
gele aproapelui tău nu cere răsplăltire împotriva ta, precum al 

lui Abel, sau al lui Urie, dar strigă împotriva ta lacrimile atâtor 
fraţi ai tăi, pe care i-ai scârbit şi i-ai supărat cu mânia ta. Ah, câtă 
nevoie ai a ruga pe Dumnezeu să te izbăvească de această patimă 
a mâniei, care este pricina atâtor greşeli! Într-adevăr nu ai căl- 
cat porunca lui Dumnezeu care zice: „Să nu ucizi“ (leş. 20, 13), 
însă ai călcat porunca lui lisus Hristos, care zice: „Auzit-aţi că s-a 

zis celor de demult: să nu ucizi, că cine va ucide, vinovat va fi judecă- 
ţii. lar eu zic vouă: că tot cel ce se mânie asupra fratelui său în deşert 
vinovatva fi judecății“ (Mat. 5, 21-22). Dar, de ce lisus Hristos atât 
de neînduplecat ne opreşte de la mânie? Pentru că din mânie 

răsar multe păcate împotriva aproapelui, în urma tuturor fiind 
uciderea. Deci, pentru a nu cădea în cele de pe urmă, ne opreşte 

de la rădăcină şi de la cele din început. Acum să-mi spui, citito- 
rule, cum ai umblat în viaţa ta, cum ai biruit mânia ta? Îmi pare 

că, dacă vei cerceta bine viaţa ta şi faptele tale, vei vedea în câte 

răutăţi te-a adus mânia: te-a făcut urât de Dumnezeu, neplăcut 
aproapelui, iar ţie însuţi de nesuferit. Întru pocăinţa ta ai cunoscut 
toate pagubele care îţi vin din mânie şi ai plâns cu lacrimi amare 
pentru ea, dar numai atât nu este suficient pentru cineva care se 

pocăieşte cu adevărat. Pentru că atunci când pocăinţa adevărată 
va stăpâni o inimă, pe lângă alte daruri aduse, o face şi smerită 
şi blândă. Pentru că fiecare ştie şi fiecare cunoaşte marile greşeli 
făcute şi pedepsele pe care le merită pentru ele, iar unul ca acesta 
nu se mai poate mânia pe alţii, ci numai împotriva lui, deoarece 
el singur s-a făcut pricină de un aşa mare rău şi de atâta ticăloşie. 
Aşa a fost, de exemplu fericitul Ieronim, care iniţial era plin de 

o nestăvilită mânie şi sălbatic mai rău decât leul, iar după pocă- 
inţă a devenit mai blând decât mielul şi pe toate le-a întors spre 
sine, pedepsind trupul cu asemenea pedepse nemaiauzite vre- 
odată la alţi pustnici. La fel a făcut şi David, care pentru ucide- 
rile făcute, după pocăință, a iubit chiar şi pe vrăjmaşii săi şi le-a 
făcut bine şi atât de blând s-a făcut, încât a îndrăznit a zice către 
Dumnezeu: „Adu-Ţi aminte, Doamne, de David şi de toate blânde- 
țile lui“ (Ps. 131,1). Aşa să faci şi tu, frate, dacă voieşti să faci roade 
vrednice de pocăință (Mat. 3, 8), iar de nu, nu te vei bucura de 
pace cu Dumnezeu, nici cu aproapele, nici cu tine însuţi. Nu te 
îndreptăţi că eşti din fire mânios şi că sângele te împinge spre 
mânie, pentru că firea nu este niciodată rea şi chiar dacă prin 
obişnuinţă mânia ţi s-a făcut a doua fire, totuşi cu Darul lui Dum- 
nezeu se poate birui orice rău. Chiar dacă ţi se pare că sângele te 
pleacă spre mânie şi acesta îţi tulbură inima, totuşi Dumnezeu va 
schimba şi aceasta, dacă îl vei ruga cu inimă smerită. Deci, pre- 
cum David a rugat pe Dumnezeu să-l izbăvească de sângiurile 
vărsate, pentru a putea deschide gura sa întru laude şi slavoslo- 
vii, aşa să Îl rogi şi tu să te izbăvească de înclinarea şi uşurinţa 
cu care te porneşti spre mânie, pentru a putea slavoslovi sfânt 
numele Lui. Fiindcă un om mânios şi tulburător, petrecând în 
certuri şi tulburări, nu poate slăvi pe aducătorul de pace Dum- 
nezeu. Pentru aceasta, acum să pleci şi tu genunchii sufletului 
şi trupului şi, împrumutând cuvintele şi înţelegerea lui David, 
să zici cu lacrimi: 

Dumnezeule întru tot îndurate, dacă tu ai zis prin gura proorocilor 
că „oricare vă va asupri pe voi, va fi ca cel ce se atinge de luminile ochi- 
lor lui“, ai dreptate acum să Te îngreţoşezi de mine. Fiindcă de atâ- 
tea şi atâtea ori, stăpânit fiind de mânie, am supărat pe fratele meu, 
am amărât pe aproapele meu şi am strâmtorat pe casnicii mei. Ah, cu 
dreptate era să îmi răsplăteşti mânia cu mânie, deci pentru că m-am 
mâniat să cerc mânia Ta, zicând ca proorocul Miheia: „Mânia Dom- 
nului o voi suferi, că am păcătuit Lui 35. Aşa meritam şi o astfel de răs- 
plătire strigă împotriva mea suspinurile, lacrimile şi nemulțumirile 
atâtor nevinovaţi, pe care eu, în mânia mea, i-am scârbit prin vorbe 

neplăcute. Ce m-aş face, ticălosul, dacă ar veni asupra mea numai 
o mică parte din înfricoşata Ta urgie, împotriva căreia nu poate sta 
nici una din zidiriss, ci toţi împărații lumii acesteia şi toate cele cereşti 
se înfiorează şi tremură? Dar pentru că până acum m-ai îngăduit 
cu atâta răbdare şi nu ai voit să îmi dai pedeapsa ce mi se cădea, de 
aceea Te rog să îmi ieri chiar şi mânia. Ştiu că nu mi se cuvine aceasta, 
pentru că Tu ÎInsuţi ai primit răutăţile acelea pe care eu din mânia 
mea le-am adus asupra aproapelui meu, dar tocmai pentru aceasta 
şi cad înaintea Ta cerând iertare. Deci, Doamne, Dumnezeul mân- 
tuirii mele, arată-mi obişnuita Ta milostivire, pe care nici în vremea 
mâniei Tale nu o uiţi, după cum spune proorocul Avacum+ şi să nu 
mai pomeneşti nici un rău, pe care din mânie i-am pricinuit în per- 
soana aproapelui meu. lar de acum înainte izbăveşte-mă de această 
patimă a mâniei, ca să mă pot bucura de pace şi cu Tine şi cu aproa- 
pele meu şi cu mine însumi şi aşa să deschid gura spre lauda Ta şi 
cu bucuria duhului meu să slăvesc dreptatea Ta: bucura-se-va limba 
mea de dreptatea Ta. Tu ai trimis pe pământ pe Unul Născut Fiul 
Tău, ca să ne fie nouă povăţuitor şi învăţător spre blândeţe şi smere- 
nie: învăţăţi-vă de la Mine, că sunt blând şi smerit cu inima“. Aces- 
tea două ni le-a lăsat ca pildă în toată viaţa Lui şi în vremea patimii 
Sale, pentru că nu a scos nici măcar o dată un cuvânt împotriva celor 
fără de lege pentru pătimirile şi chinurile pricinuite. Cât se deose- 
beşte viaţa mea de această pildă de urmat, fiindcă eu cu uşurinţă mă 
mânii şi greu să mă smeresc. Ah, Cerescule Părinte, miluiește-mă pe 
mine şi pentru dragostea cea către Fiul Tău şi pentru dorirea ce ai ca 
noi să [i urmăm, toarnă şi în inima mea măcar puţin din smerenia şi 
blândeţea Sfântului Duh, ca să-l urmez aici pe pământ întru asemă- 
narea faptelor Lui bune şi, primind darul Lui, să mă învrednicesc în 
Cer a fi cu Dânsul împreună petrecător în veci! Amin! 

Capitolul 18 


În care David roagă pe Domnul pentru 
deschiderea gurii spre vestirea laudei Lui 


DOAMNE, BUZELE MELE VEI DESCHIDE 
ŞI GURA MEA VA VESTI LAUDA TA 


SSW avid era dator, pe lângă cele trei datorii despre care am 
(] ) j vorbit faţă de cei de aproape pe care i-a vătămat şi faţă 

vs de Dumnezeu prin a-L lăuda şi slavoslovi fiindcă, păcă- 
tuind mai înainte, s-a lepădat de EI şi L-a necinstit. Aceasta este o 
datorie generală, mai ales pentru toţi care păcătuiesc, deoarece 
cel care păcătuieşte necinsteşte pe Dumnezeu, căci se abate de 
la poruncile Lui şi de la supunerea datorată, precum zice dum- 
nezeiescul Apostol Pavel: „Prin călcarea legii, necinsteşti pe Dum- 
nezeu“ (Rom. 2, 23). Drept aceea, când se întoarce la pocăință, cu 
cuviinţă este să slăvească pe Dumnezeu, pe Care L-a defăimat şi 
să-l aducă cuviincioasa cinste şi laudă, în locul hulei şi necinsti- 
rii, pricinuite mai înainte prin păcat. Aceasta este jertfa pe care 
a făgăduit David s-o aducă lui Dumnezeu, atunci când a fost 
slobozit din legăturile şi robia păcatelor lui: „Rupt-ai legăturile 
mele, Ţie voi jertfi jertfă de laudă“ (Ps. 115, 7). Aceasta chiar dorea 
să facă mai înainte, după cum se vede în capitolul precedent, 
când ruga pe Dumnezeu să-l izbăvească de răsplătirea cerută 
împotriva sa de sângele lui Urie. Pentru că, scăpând de această 
frică a răsplătirii, ar fi putut să deschidă gura sa şi să slăvească 
pe Dumnezeu: „Izbăveşte-mă de sângiuri, Dumnezeule, Dumnezeul 
mântuirii mele. Bucura-se-va limba mea de dreptatea Ta“, dar pen- 
tru că el ştia că nici o limbă omenească sau îngerească, nu poate 
lăuda şi slăvi pe Dumnezeu cu vrednicie, dacă Însuşi Dumne- 
zeu nu le va da Darul Său şi îi va face vrednici să-L slăvească, de 

aceea acum roagă pe Dumnezeu: „Doamne buzele mele vei des- 
chide şi gura mea va vesti lauda Ta“. Rugând David pe Dumnezeu 
să-i deschidă buzele, arată că le-a avut încuiate spre lauda Lui 
cât timp se afla în păcat, până când s-a pocăit. Asemenea trebuie 
să credem şi noi din două motive: primul, pentru că păcătosul, 
cât timp este orbit de patimă, este atât de depărtat de Dumne- 
zeu, încât Îl uită desăvârşit, iar chiar dacă vreodată şi-ar aduce 
aminte de EI, o face nu pentru a lăuda nemărginita Lui bună- 
tate, ci pentru că se teme de nemitarnica Lui dreptate. Al doilea, 
pentru că păcatul are fireasca însuşire de a lega limba păcăto- 
sului, nelăsând-o să laude pe Acela, pe Care ştie prea bine că îi 
este vrăjmaş. Pentru aceasta şi David, după o tăcere de aproape 
un an, nu îndrăznea să laude pe Dumnezeu, dacă nu i-ar fi des- 
chis Dumnezeu mai înainte buzele: „Doamne buzele mele vei des- 
chide“, parcă ar fi zis: Doamne, curăţeşte aceste buze ale mele de 
toată întinăciunea rămasă lor în urma păcatului şi sfinţeşte-le pe 
ele, iar eu făgăduiesc că această gură a mea pururea se va porni 
spre lauda Ta: „să se umple gura mea de laudă“ (Ps.70, 9). Şi pre- 
cum a făgăduit, aşa a şi făcut, pentru că în toţi Psalmii nu face 
altceva decât să slăvească pe Dumnezeu, de lauda Lui având 
pururea pline gura şi inima lui. Acest fel de viaţă a petrecut, 
lăudând neîncetat, ziua şi noaptea, pe Dumnezeu: „ca să laud 
slava Ta, toată ziua mare cuviinţa Ta“ (Ps.70, 9). Dar nu era mul- 
țumit numai cu atât, ci dorea şi ca toate zidirile să-L slăvească, 
precum se vede în Psalmul 148. În acest fel, lăudând pe Dumne- 
zeu şi chemând toate zidirile pentru a-L slăvi î împreună, David 
a împlinit datoria lui, aducând lui Dumnezeu cinste şi slavă, în 
locul necinstirii şi defăimării pricinuite prin călcarea porunci- 
lor Lui. Dar, pentru că mai avea şi o altă datorie faţă de Dumne- 
zeu, aceea de a-l mulţumi pentru iertarea dăruită şi de a propo- 
vădui tuturor marea milostivire ce i-a fost arătată, de aceea se 
roagă să îi deschidă buzele pentru a o împlini. O astfel de mul- 
ţumire i-a pretins lisus Hristos celui izbăvit de îndrăcire: „Mergi 
în casa ta către ai tăi şi vesteşte lor câte Ţi-a făcut ţie Domnul şi te-a 
miluit“ (Marcu 5, 19). O asemenea mulţumire a arătat şi David: 
„Veniţi de auziţi şi voi povesti vouă, toţi cei ce vă temeţi de Dumnezeu, 
câte a făcut sufletului meu“ (Ps. 65, 15). Şi în mulţi alţi psalmi nu 


O tâlcuire profundă a Psalmului 50 133 
face altceva decât să slăvească milostivirea cea mare a lui Dum- 
nezeu de unde i-au venit lui pocăinţa şi multe alte binefaceri şi 
atât se bucura sufletul lui când slavoslovea pe Dumnezeu, încât 
s-a făgăduit să facă aceasta în veci şi numai aceasta să fie lucrul şi 
grija lui: „Milele Tale, Doamne, în veac voi lăuda“ (Ps. 88,1). Acum 
să spui, tu, cititorule, ce cinstiri şi laude aduci lui Dumnezeu? 
Cum binecuvintezi sfânt numele Lui? Cum slăveşti bunătatea, 
slava şi milostivirea Lui, în locul ocărilor, hulelor, necinstirilor şi 
prihănirilor aduse cât timp erai nepocăit? Cum foloseşti limba 
ta, dacă nu o unelteşti pentru un lucru aşa de plăcut lui Dumne- 
zeu? Sfântul Ambrozie a arătat în Fiziologia sa, că dobitoacele 
necuvântătoare se aseamănă cu oamenii la gust, miros, vedere 
şi auz, dar nu şi în ce priveşte vorbirea. Pentru că vorbirea este 
un dar specific oamenilor, pe care l-au primit nu pentru altceva 
decât pentru a slăvi pe Dumnezeu. Deci, dacă orice om are obli- 
gaţia de a slăvi pe Dumnezeu, cu mult mai mult sunt datori creş- 
tinii a-L slăvi, fiind norodul ales şi sfânt, pe care tocmai pentru 
aceasta l-a făcut Dumnezeu ca să propovăduiască slava Lui, după 
cum zice prin gura proorocului Isaia: „Poporul meu, pe care l-am 
agonisit, ca să povestească bunătăţile Mele“ (Is. 43, 21). Acum, cu 
cât mai mult sunt datori creştinii care au păcătuit, iar prin păca- 
tele lor au pricinuit vătămare şi necinste lui Dumnezeu, să slă- 
vească şi să cinstească pe Dumnezeu? Eu cred că şi tu, frate, de 
multe ori rogi pe Dumnezeu să îţi deschidă gura şi buzele pen- 
tru a-L slăvi, dar nu ştiu dacă, după ce Dumnezeu face precum 
L-ai rugat, tu Îl lauzi şi ÎL slăveşti cum se cuvine. Nu cumva, dacă 
vei cerceta aceasta, te vei afla foarte vinovat? Întâi, pentru că sla- 
vosloviile făcute de tine, citind Psalmi sau alte rugăciuni, sunt 
laude ale gurii tale, nu ale inimii tale, iar acest fel de laude nu le 
vrea Dumnezeu, precum zice: „Apropie-se de Mine poporul acesta 
cu gura sa şi cu buzele sale mă cinsteşte, iar inima lor departe este 
de la Mine“ (Is. 29, 13). În al doilea rând, pentru că tu, în timp ce 
slavosloveşti cu limba ta, cu mintea eşti depărtat foarte mult de 
Dumnezeu, răzvrătit la inimă, îngheţat cu duhul şi lipsit cu totul 
de evlavie. O, ce ticălos ai ajuns, creştine? Când urmăreai să păcă- 
tuieşti, iar prin păcat să necinsteşti şi să vatămi pe Făcătorul şi 
Dumnezeul tău, atunci fără de lipsă împlineai toate cerinţele şi 

nimic nu te putea împiedica de la păcat, nici vreun necaz nu îţi 
dădea de gândit, iar pentru a împlini poftele tale cele rele ţi se 
păreau insuficiente zilele şi nopţile. lar acum, când vrei să slavos- 
loveşti pe Dumnezeu, îndată te cuprinde trândăvia, lenea, apa- 
tia, iar un ceas de slavoslovie ţi se pare un an. Vai, sărmanul de 
tine, foarte puţin cunoşti marea binefacere făcută ţie de Dum- 
nezeu când te-a iertat! Că de ai fi lăudat pe Dumnezeu şi l-ai fi 
mulțumit chiar până la sfârşitul lumii pentru un aşa de mare 
dar ce ţi-a făcut, nu ai fi putut plăti nemărginita ta datorie! Dar, 
cu toate acestea, tu cheltuieşti numai o cirtă de ceas pentru lau- 
dele şi slavosloviile lui Dumnezeu şi chiar şi acest puţin îţi aduce 
multă greutate, slăbiciune şi somn. Ah, nemulţumitorule, în 
acest fel plăteşti datoria de a slăvi pe Dumnezeu ca om, creştin 
şi păcătos? Aşa răsplăteşti cinstea şi slava lui Dumnezeu, pe care 
tu le-ai defăimat în felurite chipuri, fugind de sub stăpânirea Lui 
şi călcând poruncile Lui? Cu o aşa purtare plăteşti tu dragostea 
Lui nemărginită, de care fiind îndemnat te-a răbdat să păcătu- 
jeşti atâta amar de vreme? În plus, imediat ce te-ai pocăit, te-a 
iertat şi ţi-a dat iarăşi Darul Său şi iubirea Lui. Oare nu meriţi şi 
tu să fii izgonit de Dumnezeu cu mustrarea pe care le-a făcut-o 
evreilor: „Au acestea Domnului răsplătiți? Acest popor este nebun 
şi neînțelept“ (Deut. 32, 6)? Socoteşte tu singur nemulţumirea ta 
cea sălbatică şi fără de omenie, ruşinează-te şi pleacă genunchii 
sufletului şi trupului, zicând: 

Dumnezeule multmilostive, cine din noi poate lăuda cu vred- 
nicie nemărginită slava Ta, dacă nu îi vei trimite Darul Tău? Eu ştiu 
nemărginita datorie ce avem toţi a Te lăuda şi slăvi, mai ştiu şi cât Ţi 
se cuvine să Te slavoslovim, dar pentru că eşti atât de mare şi înfrico- 
şat, nu este cineva în stare a Te lăuda după cuviinţă: Mare este Dom- 
nul şi lăudat foarte şi slavei Lui nu este sfârşit. Dacă cereştii serafimi 
nu Te pot lăuda, cum Te poate lăuda un vierme de pământ, precum 
sunt eu? Dar Tu voieşti să Te slăvesc şi să Te laud şi pentru acest scop 
m-ai şi făcut, mi-ai dat limbă şi grai. Tot pentru acest scop ai trimis 
pe pământ pe Unul Născut Fiul Tău, ca să alcătuiască un popor nou, 
care să Ie slăvească şi să Te laude. Deci, dacă Mărirea Ta primeşte a fi 

lăudat de mine, viermele, de trebuinţă este să-mi deschizi buzele spre 
lauda Ta, ca să nu tac ca şi până acum. Dacă voi socoti iarăşi puţina 
mea evlavie, săraca mea cucernicie, neputinţa adunării minţii mele 
cu care am adus Ţie laude şi slavoslovii, cântând şi rugându-mă cu 
lenevire, fără luare aminte, fără inimă curată, fără dragoste curată, 
cu adevărat mă ruşinez. Preferam să fi fost mut, decât să Te slavoslo- 
vesc întru acest chip. O, ce ruşine mă va cuprinde când Te voi vedea 
stând pe tron preaînalt, fiind lăudat cu toată cucernicia de puterile 
cereşti, când îmi voi aduce aminte de netrebnicele chipuri în care Te 
slavosloveam eu pe pământ! Domnul meu, Ziditorul meu, Izbăvitorul 
meu, fă milă cu mine, care m-am învăţat a Te necinsti, a Te amărt, iar 
nu a Te slăvi şi lăuda. Nu Te uita la netrebnicia mea, ci vezi slava Ta 
şi bunătatea Ta cu adevărat vrednice de laudă şi pentru a face ceea ce 
nu am reuşit mai înainte, Tu Însuţi deschide buzele mele şi gura mea 
spre slavoslovia Ta: „Doamne, buzele mele vei deschide şi gura mea 
va vesti lauda Ta“. Iar, dacă mă vei auzi şi vei deschide buzele mele, 
Te rog întru acelaşi timp şi să le curăţeşti de toată întinăciunea, să 
le sfinţeşti cu dumnezeiescul Tău Dar, să le umpli de Duhul Tău Cel 
Sfânt şi să le faci vrednice a propovădui slava şi mare cuviința Ta. lar 
această limbă a mea, care s-a mişcat cu răutate şi fără de lege, spre 
necinstea şi defăimarea Ta, să o faci a se porni spre slava Ta să bine- 
cuvinteze Preasfânt Numele Tău, să slăvească nemărginită bunătatea 
Ta şi să propovăduiască pretutindenea nemăsurată milostivirea Ta 
arătată mie, iertându-mi nenumăratele greşeli, întorcându-mi Darul 
Tău şi dragostea Ta. Ca, în acest fel vestind lauda Ta, să mă învredni- 
cesc a ajunge în patria mea adevărată şi acolo să Îţi aduc slava cuve- 
nită, împreună cu cetele îngerilor şi ale sfinţilor în vecii vecilor! Amin. 


Capitolul 19 


In care David arată lui Dumnezeu de ce 
nu Îi aduce jertfă sângeroasă 


CĂ DE AI FI VOIT JERTFĂ, AŞ FI DAT, 
ARDERILE DE TOT NU LE VEI BINEVOI 


da (Ap vând David două datorii de plătit lui Dumnezeu, una a 
ca po ireptătii, pentru marea nedreptate făcută prin defăima- 
rhiă poruncilor dumnezeieşti şi călcarea lor, iar cealaltă a 
SINE re pentru iertarea păcatelor pe care a primit-o de la EI. 
Era necesar să plătească ambele datorii şi să aducă jertfele rân- 
duite de la Dumnezeu pentru evrei prin proorocul Moise pentru 
aceste pricini. Între toate jertfele, cea mai desăvârşită era arderea 
de tot, prin care se ardea animalul întreg întru cinstea lui Dum- 
nezeu, fără ca preoţii bisericii să beneficieze de vreo parte din 
acesta. Prin această ardere de tot, David ar fi putut plăti dato- 
ria dreptăţii, pentru nedreptatea făcută lui Dumnezeu. Era şi o 
altă jertfă care se aducea lui Dumnezeu drept mulţumire pentru 
darurile primite de la EI şi prin care ar fi putut achita şi cea de a 
doua datorie. Atunci, de ce David nu a adus nici una din aceste 
jertfe, ci a rugat pe Dumnezeu să îi deschidă gura pentru a pro- 
povădui lauda şi slava Lui şi numai prin aceasta să plătească 
ambele datorii? În acest capitol se arată motivul, deoarece David 
ar fi adus acele jertfe, dacă ar fi voit şi Dumnezeu. Dar, pentru 
că el cunoştea că Dumnezeu nu le voia şi nu le primea, de aceea 
nu le-a adus: „De ai fi voit jertfă, aş fi dat. Arderile de tot nu le vei 
binevoi“. Dar de ce nu nu voia Dumnezeu acest fel de jertfe, de 
vreme ce erau poruncite chiar de EI prin proorocul Moise, ară- 
tând chiar şi modul şi vremea când trebuiau aduse acestea? Se 
cade să ştii, o, cititorule, că evreii au fost robi în Egipt trei sute 

de ani şi, privind la jertfele aduse de egipteni idolilor, au înce- 
put şi ei să se plece spre închinarea la idoli. De aceea Dumne- 
zeu, ca să îi scoată de la această închinare şi să îi întărească întru 
închinarea către Dânsul, a poruncit să se aducă Măririi Lui felu- 
rite jertfe, rânduind jertfe de trupuri de boi, de ţapi, pentru un 
popor trupesc, cum era cel evreiesc. Precum noi, pentru sănă- 
tatea noastră sau ca să scăpăm de anumite boli, luăm medica- 
mente cu toate că sunt amare şi nu bucură gustul nostru, aşa a 
voit şi Dumnezeu jerfele sângeroase de la evrei, pentru a păzi 
adevărata Lege şi a scăpa de închinarea la idoli, cu toate că nu 
erau pe placul Lui şi nu Îl satisfăceau, după cum Însuşi o spune 
prin gura proorocilor Lui şi mai vârtos a lui David: „Nu voi primi 
din casa ta viței, nici din turmele tale ţapi, că ale mele sunt toate fia- 
rele ţarinii, dobitoacele în munţi şi boii... Au doară voi mânca carne 
de tauri? Sau sânge de ţapi voi bea?“ (Ps. 49, 10-11, 14). lar, dacăvrei 
să faci ce Îmi place, atunci „jertfeşte lui Dumnezeu jertfă de laudă şi 
dă Celui Preaînalt rugile tale“ (Ps. 49, 15). Acesta este motivul pen- 
tru care David a zis lui Dumnezeu că preferă să propovăduiască 
slava Lui decât să jertfească boi şi ţapi, ştiind că jertfa slavoslo- 
viei şi a mulțumirii sunt mult mai plăcute lui Dumnezeu Atot- 
ţiitorului. Dacă Dumnezeu nu voia de la poporul evreiesc jertfe 
de cărnuri ale dobitoacelor necuvântătoare, cu atât mai vârtos 
de la David, care era un om vrednic, plin de Duhul Sfânt, împo- 
dobit cu darul proorociei, cu cunoştinţă despre taine cereşti, 
înştiinţat de rânduiala întrupării Fiului şi Cuvântului lui Dum- 
nezeu. Deci pe bună dreptate a zis David: „De ai fi voit jertfă, aş fi 
dat. Arderile de tot nu le vei binevoi“. Dar, de ce a zis „nu le vei bine- 

oi“, folosind viitorul şi nu prezentul „nu le binevoieşti“? Eu soco- 
tesc că motivul este că David, având lumina proorocească, a vor- 
bit mai înainte de ceea ce urma să se întâmple în vremurile de 
pe urmă, ştiind că toate acele jertfe erau preînchipuiri şi umbre 
ale jertfei celei mari aduse pe Cruce de iubitul Său Fiu şi atunci 
se vor strica acele jertfe, precum se sting umbrele şi întunericul 
când răsare soarele. De aceea urma ca Dumnezeu mai mult să nu 
dorească acele jertfe, ci mai vârtos le va strica ca pe nişte netreb- 
nice şi nefolositoare, după cum poza nu mai are nici o impor- 
tanţă, atunci când persoana fotografiată este de faţă. Acesta este 

un sens mai tainic care a motivat pe David să zică „nu le vei voi“, 
ca unul ce vorbea ca prooroc despre cele viitoare. Aşa tâlcuia şi 
Apostolul Pavel în Epistola către evrei: „Pentru aceea, intrând în 
lume, zice: jertfa şi prinosul n-ai voit, iar trupul mi-ai săvârşit. Arde- 
rile de tot şi pentru păcat nu ai voit. Atunci am zis: iată vin (în capul 
cărţii scris este pentru mine), ca să fac voia Ta, Dumnezeule. Mai 
sus zicând jertfa şi prinosul şi arderile de tot şi pentru păcat n-ai voit, 
nici ai poftit, care se aduc după lege, atunci a zis: iată vin ca să fac 
voia Ta, Dumnezeule. El ridică pe cea dintâi, ca să pună pe cea de a 
doua“ (Evr. 10, 5-9). Toate acele jertfe de demult preînchipuiau 
această Jertfă de pe Cruce, în care nu numai că erau adunate 
toate binefacerile cuprinse în cele vechi, ci chiar au prisosit, încât 
sunt nenumărate şi negrăite. Că deşi acele jertfe aduceau slavă 
şi cinste lui Dumnezeu, fiindcă prin jertfirea acelor dobitoace 
se arăta stăpânirea ce are Dumnezeu asupra tuturor zidirilor, 
însă prin jertfa lui lisus se aduce slavă şi cinste nemărginită lui 
Dumnezeu, fiindcă o faţă dumnezeiască „S-a smerit pe Sine, ascul- 
tător făcându-se până la moarte, iar moarte de cruce“ (Filip. 2, 8). 
Şi dacă prin acele jertfe din lege se stingea dumnezeiasca urgie 
pornită împotriva oamenilor pentru păcatele lor, cu această 
Jertfă Dumnezeu a primit din nou lumea în Darul şi dragostea 
Sa şi a făcut pace desăvârşită între Cer şi pământ, între Dumne- 
zeu şi oameni. Dacă prin acele jertfe se cerea de la Dumnezeu 
un anumit dar, cu aceasta a lui lisus Hristos noi ne-am îmbogă- 
ţit cu toate darurile. Dacă prin acelea primeau iertarea păcate- 
lor cei care cereau, prin aceasta s-au iertat toate păcatele lumii. 
Sângele taurilor şi al ţapilor nu avea putere să şteargă păcatele, 
ci sângele dumnezeiescului Miel, al Mântuitorului nostru lisus 
Hristos, după cum zice Sfântul Apostol Pavel (Evr. 9, 12). Cuvân- 
tătorul de Dumnezeu zice: „Acesta este curăţire de păcatele noas- 
tre“ (loan 2, 2), pentru că nici una din jertfele acelea nu ştergea 
păcatele din inimă, adică nu distrugea înclinările spre păcat din 
inimă, de unde „ies gânduri rele, ucideri, preacurvii, curvii, furtişa- 
guri, mărturii mincinoase, hule“, după cum spune Domnul lisus 
Hristos (Mat. 15, 19), ci numai sângele Jertfei Mântuitorului poate 


“Aceste versete sunt din Psalmul 39, unde David proorocea despre veni- 
rea Mântuitorului 

face aceasta. Această Jertfă a pus capăt jertfelor mozaice, pe care 
nu le primea Dumnezeu decât pentru că erau umbra şi preîn- 
chipuirea acestei Jertfe pe care de fapt o dorea. Deci şi tu, citito- 
rule, dacă vrei să faci un lucru plăcut lui Dumnezeu şi folositor 
ţie, înfăţişează-te adeseori înaintea lui Dumnezeu, aducându-l 
aminte de patimile Unuia Născut Fiului Lui şi Mântuitorului nos- 
tru, lisus Hristos. Împăratul David avea mare dorire a aduce lui 
lisus Hristos jertfa buzelor lui, pe care o numeşte jertfa laudei, 
adică dorea să Îl vadă şi să-L slavoslovească, pentru că, deşi L-a 
văzut mai înainte prin lumina proorocească, însă nu s-a învred- 
nicit să-L vadă născut în lume, fiindcă până la venirea Domnu- 
lui, lumea nu a văzut un lucru aşa de neobişnuit, adică un Dum- 
nezeu răstignit pentru om, a Cărui moarte zidirea nu o a putut 
privi decât tremurând şi încă nu fusese vărsat Preasfântul Sânge, 
care era răscumpărarea oamenilor. Pentru aceasta noi suntem 
dăruiţi de Dumnezeu, fiindcă ne-am născut în vremurile aces- 
tea, când a fost deja săvârşită această Jertfă şi o putem pune îna- 
intea lui Dumnezeu Tatăl pentru mântuirea noastră. 

Acum, tu, frate, cunoaşte cât eşti de fericit şi ai grijă să faci 
cele ce sunt spre folosul tău, ca să nu dai motiv Domnului lisus 
Hristos să-i pară rău că Şi-a vărsat în zadar cinstit sângele Său 
pentru tine, precum este cazul atâtor creştini, care s-au arătat 
nemulțumitori faţă de dragostea Lui şi au făcut pentru ei nefo- 
lositoare sfânta Lui Răstignire şi moartea Sa, fiindcă în urma răs- 
cumpărării lor şi a eliberării lor, au ales să se chinuiască veşnic: 

„Ce folos este întru sângele Meu?“ (Ps. 29, 9). 

Povesteşte Sfântul Ambrozie despre un păcătos care, fiind 
aproape de moarte şi temându-se foarte mult să nu fie trimis 
în chinuri pentru păcatele lui, a îmbrățișat pe Cel Răstignit şi, 
întorcându-şi inima spre Dumnezeu Tatăl, Îl ruga să-i ierte păca- 
tele pentru preacuratele pătimiri ale Fiului Său. Cu atâta zdro- 
bire de inimă şi lacrimi s-a rugat, încât s-a învrednicit a auzi 
glas din Cer, prin care s-a încredinţat de mântuirea lui. Pen- 
tru aceasta şi-a rezemat capul de Cel Răstignit şi şi-a dat sufle- 
tul, zicând: „Spre Tine, Doamne, am nădăjduit, să nu mă ruşinez în 
veac“ (Ps. 30, 1). Deci şi tu, cititorule, dacă vrei să primeşti ierta- 
rea păcatelor tale şi să te încredinţezi de mântuirea ta, să îţi pui 

întreaga nădejde în lisus Cel Răstignit, iar acum înaintea Sfântu- 
lui Său chip, pleacă-ţi genunchii sufletului şi trupului şi, cu gân- 
dul înălţat la tronul Tatălui Ceresc, să zici: 

Dumnezeule multmilostive, milostivirea şi dragostea pe care mi 
le-ai arătat, sunt atât de mari, încât este mult prea puţin a-Ţi aduce 
numai 0 jertfă de laudă şi mulţumire. Dacă ar fi fost chip, aş fi pre- 
ferat să mă jertfesc cu totul pe mine şi tot ce aş mai fi avut şi să fac o 
ardere de tot întreagă. O, cu cât de mare mulțumire aş fi jertfit pentru 
Tine toate bunătăţile mele, tot sângele meu şi chiar şi această viaţă a 
mea! Fericesc vremurile acelea binecuvântate ale sfinţilor mucenici, 
care fie au fost înecaţi în ape, fie au fost îngropaţi în pietre, fie au fost 
dați spre mâncarea fiarelor, fie li s-au tăiat capetele cu sabia, ori au 
fost arşi în văpăi de foc, făcându-se jertfe întru cinstea Ta. Dar, Tu, 
Doamne, nu voieşti acest fel de jertfă a mea, pe care aş fi vrut eu să 
Ţi- o aduc: „De ai fi voit jertfă, aş fi dat, arderile de tot nu le vei bine- 
voi“. Singura jertfă care Ţi-a plăcut şi care Îţi place şi astăzi şi Te mul 
țumeşte este cea adusă pe Golgota de Unul Născut Fiul Tău, când cu 
mâinile întinse pe Cruce Şi-a jertfit dumnezeiasca Lui viaţă, spre slava 
Ta şi pentru mântuirea noastră. Ştiu că Ţi-au plăcut jertfele lui Abel, 
Noe şi Avraam, dar nu pentru altceva decât pentru că erau prefigu- 
rări şi însemnau mai înainte Jertfa Unuia Născut Fiului Tău, pe care 
atât ai iubit-o, încât ai uitat toate răutăţile făcute de oameni şi ai dat 
o iertare generală. Drept aceea, pe această Jertfă a Fiului Tău şi Mân- 
tuitorului nostru, lisus Hristos, o pun înaintea Ta, ca să o primeşti 
drept plată pentru nenumăratele mele datorii pe care le am faţă de 
Tine, atât pentru nedreptăţile făcute faţă de Tine, cât şi pentru nenu- 
măratele binefaceri pe care mi le-ai dăruit Tu. „Scutitorul nostru, vezi, 
Dumnezeule şi caută la faţa Unsului Tău“ şi chiar dacă acum nu 
mai străluceşte mai mult decât soarele, precum s-a arătat pe Tabor, 
ci este plină de răni, sângerări şi scuipături, cu toate acestea în ochii 
Tăi dumnezeieşti este foarte strălucitoare, frumoasă şi plăcută. Altă- 
dată, pentru a Te îndupleca să Te milostiveşti spre ticăloşiile mele, Îţi 
ziceam: „Caută spre mine şi mă miluieşte“:, dar acum Te rog să cauţi 
la faţa Fiului Tău şi Mântuitorului meu şi să faci milă cu mine. Pen- 
tru că ce altceva L-a adus întru acea stare decât dragostea Lui pentru 


* Ps.83,9 
15 Ps. 118, 132 

mine şi dorirea avută pentru a mă scoate din mâinile diavolului? Deci, 
„caută spre fața Unsului Tău“: şi mă miluieşte. Priveşte, o, Părinte, 
preasfântul Lui cap, care este încununat cu cunună de spini şi iartă 
mândria şi viclenia cugetelor mele celor viclene. Caută la ochii Lui cei 
sfinți, ce sunt însâgeraţi şi plini de lacrimi şi iartă necinstirile şi privi- 
rile înverşunate ale ochilor mei. Caută la preacurata Lui gură chinuită 
de sete şi adăpată cu fiere şi iartă nepotolita mea îmbuibare şi neîn- 
frânarea limbii mele. Caută la sfintele Lui mâini pironite pe lemnul 
uscat al Crucii şi iartă nedreptăţile şi răpirile mâinilor mele. Caută 
la cinstitele Lui picioare, străpunse cu fierul cel nemilos şi iartă căl- 
cările făcute de mine întru lepădarea poruncilor Tale. Caută la cin- 
stita Lui coastă, rănită cu otrăvita suliță şi iartă pornirile şi îndră- 
girile cele fără de rânduială ale inimii mele. Caută spre trupul Lui 
întreg, plin de răni şi de sânge şi iartă nenumăratele răni ale ticălo- 
sului meu suflet. Pătimirile Fiului Tău şi Mântuitorului meu au putere 
mult mai mare şi neasemănată în comparaţie cu toate păcatele mele. 
Deoarece EI S-a pironit cu totul pe Cruce, făcând ascultare, ca să mă 
izbăvească pe mine, de aceea dăruieşte-mi mântuirea pentru Acest 
Răstignit. Iar, pentru că L-ai făgăduit prin gura proorocului Isaia (53, 
10-12) că pentru această jertfă Îi vei dărui mulţi aleşi, mă rog să fiu 
şi eu unul dintre aceia care vor primi acest dar. Şi pentru preasfântă 
moartea Lui, învredniceşte-mă să viețuiesc cu Darul Tău cealaltă 
vreme a vieţii mele astfel încât să mă fac vrednic a trăi şi în Cer acea 
veşnică şi fericită viaţă acolo unde împărăţeşti Tu Însuţi împreună 
cu Dânsul şi cu Sfântul Duh în vecii vecilor. Amin. 


“5 Ps.83,9 


Capitolul 20 


În care David arată că smerenia duhului şi zdrobirea inimii 
constituie adevărata jertfă, pe care o vrea Dumnezeu de la noi 


JERTFA LUI DUMNEZEU, DUHUL 
UMILIT, INIMA ÎNFRÂNTĂ ŞI SMERITĂ 
DUMNEZEU NU O VA URGISI 


e. rintre alte capişti care se aflau în vremea veche în Atena, 
i ==%/ cea mai vrednică era cea închinată milostivirii, fiindcă în 
4 SU celelalte capişti se făceau tămâieri scumpe şi de multe 
feluri, se junghiau boi, oi, se vărsa sânge, se jertfeau jertfe costi- 
sitoare, iar în cea a milostivirii, precum povesteşte Plutarh, fie- 
care era şi jertfă şi jertfitor. Acolo nu se auzeau altceva decât sus- 
pinuri, plângeri şi tânguiri cu durere ale inimilor şi altceva nu se 
vedea decât ochi plini de lacrimi. Această jertfă adusă de închină- 
torii la idoli unei milostiviri umbroase şi necunoscute de ei, deşi 
era ştiut de oameni că este o jertfă simplă, mică şi de mic preţ, 
fiindcă la oameni este firesc obiceiul plânsului, cu toate acestea 
este cea mai primită şi vrednică de laudă jertfă, ce poate fi adusă 
de păcătos adevăratei milostiviri a lui Dumnezeu, pe care el a 
mâniat-o. Pentru că prin suspinurile inimii lui aduce către Dum- 
nezeu cea mai fierbinte dragoste a sa, iar prin lacrimile ochilor 
săi jertfeşte sudorile inimii sale şi sângele sufletului său, după 
cum spune fericitul Augustin. Pentru aceasta şi David, după ce 
a spus lui Dumnezeu că nu Îi aduce jertfe de dobitoace: „De ai 
fi voit jertfă, aş fi dat, arderile de tot nu le vei binevoi“, îndată zice: 
„Jertfa lui Dumnezeu, duhul unulit, inima înfrântă şi smerită, Dum- 
nezeu nu 0 va urgisi d Cu dreptate a zis David aceasta, pentru că, 
dorind să dobândească dumnezeiasca milostivire şi curățirea 
desăvârşită de păcatele lui, nu s-a putut învrednici de acestea 

printr-o jertfă din cele vechi. Sângele ţapilor şi al taurilor nu a 
avut putere să curețe sufletul de păcate, iar iertarea păcătoşilor 
era dată pentru credinţă şi zdrobire şi alte bunătăţi aduse de 
păcătoşi împreună cu acea jertfă. De aceea pentru fiecare jertfă 
adusă pentru iertarea păcatelor, se făceau două jertfe. Una, cea 
din afară, a dobitocului adus prin mâinile preotului şi cealaltă, 
cea din lăuntru a păcătosului, care se înfăţişa lui Dumnezeu, fiind 
smerit, cu nemărginită zdrobire şi durere a inimii şi cerea ier- 
tare. Fără cea din lăuntru, cea din afară nu foloseşte la nimic. Aşa 
şi pentru noi, creştinii, mărturisirea limbii, fără zdobirea inimii, 
nu foloseşte deloc, încât jertfa cea adevărată, care este plăcută lui 
Dumnezeu şi care aduce iertarea păcatelor, este aceea a celui ce 
se pocăieşte ca un pristav/ al jertfei, precum preotul din legea 
veche: inima lui este jertfa, durerea lui este cuțitul, lacrimile lui 
reprezintă sângele, iar mila lui Dumnezeu este focul care arde 
această dumnezeiască ardere de tot: „Jertfa lui Dumnezeu, duhul 
umilit, inima înfrântă şi smerită Dumnezeu nu o va urgisi “. Ştiu că aici 
„inima înfrântă“ şi „duhul umilit“ se socotesc unul şi acelaşi lucru, 
deşi sunt diferite, însă pentru cel ce cu adevărat se pocăieşte ele 
sunt împreună lucrătoare nedespărţite, după cum în cel păcă- 
tos se întovărăşesc duhul mândru şi inima îndărătnică. Pentru 
că oricare păcătuieşte, pentru îngâmfarea duhului său şi îndă- 
rătnicia inimii sale greşeşte. Şi tu, cititorule, dacă te vei analiza 
bine, vei cunoaşte că şi tu tot din acest motiv ai păcătuit, pentru 
că în lumina credinţei vedeai preabine că păcătuind vei pierde 
multe bunătăţi şi cu toate acestea pentru îndărătnicia ta ai vrut 
să păcătuieşti. Ştiai că păcătuind îndată te faci vrednic de munca 
veşnică şi te lipseşti de cereasca Împărăţie. Ştiai că prin păcat cazi 
din cinstea punerii de fii a lui Dumnezeu şi ajungi rob netreb- 
nic al diavolului. În sfârşit, ştiai că murind prin păcat, pierdeai 
orice binecuvântare, dar cu toate acestea nu te-ai putut opri de 
la păcat. Cugetul te mustra şi îţi punea înainte primejdia mor- 
ţii, Judecata cea nemitarnică şi chinurile veşnice. Însuşi Dumne- 
zeu, prin intermediul dumnezeieştilor Lui cuvinte, îţi punea în 


“ Fiecare dintre persoanele care îndeplineau sarcini cu prilejul unei sărbă- 
tori religioase sau al unei ceremonii 
“5 Pentru că plata păcatului este moartea (Romani 6;23) 

minte dumnezeiştile lumini ale acelora şi uneltea orice mijloc să 
te împiedice de la păcat, dartu ai rămas învârtoşat cu inima şi ai 
închis ochii pentru lumina credinţei. Ţi-ai pecetluit urechile pen- 
tru cuvintele lui Dumnezeu şi pentru îmboldirile cugetului tău, 
ai disprețuit primejdia şi ai voit oricum ar fi să păcătuieşti. Nu 
înseamnă aceasta o învârtoşare a inimii tale? Dacă această învâr- 
toşare s-a arătat mare, dar cu adevărat mult mai mare s-a dovedit 
mândria duhului tău. lar ca să îţi dai seama de mărimea ei, era 
bine, dacă ar fi fost cu putinţă, să pricepi deosebirea dintre om 
şi Dumnezeu, dar, de vreme ce aceasta este neînţeleasă şi nease- 
mănată, să ne mulţumim numai cu câteva sugestii. Spune, citi- 
torule, ce eşti tu? Eşti un nimic cu adevărat. Unde ai fost înainte 
de a te naşte? În adâncurile nimicniciei. Ce ai fost cu o sută de 
ani înainte de naştere? Nimic. După ce ai ieşit din acest nimic, ce 
este fiinţa ta? O necurăţie şi îngreţoşare a firii. lar acum ce soco- 
teşti că eşti? Eşti cu adevărat un vas de nimic şi netrebnic, pen- 
tru că eşti zidit din tina pământului şi supus la mii de primej- 
dii şi zeci de mii de ticăloşii. Spune şi ce vei fi peste scurt timp? 
Putoare, împuţiciune, mâncare viermilor şi praf. Un astfel de 
om, cu aşa fiinţă, aşa constituţie şi un aşa sfârşit, să se obrăzni- 
cească a se împotrivi poruncilor şi voii cui? Ale unui Dumnezeu 
atotputernic, atotţiitor, nemărginit, necuprins, veşnic, Impăra- 
tul tuturor, Care printr-un cuvânt a făcut toate, iar lumea o ţine 
cu trei degete. Ce altceva este aceasta decât mândrie nemărgi- 
nită? La început ai fost pământ, iar la sfârşit vei ajunge cenuşă 
şi te-ai depărtat de Dumnezeu şi nu vrei să te supui poruncilor 
Lui, nici să păzeşti legile Lui. De ce se mândreşte pământul şi 
cenuşa? Dacă ai fi văzut un vierme de gunoi venind asupra ta, ca 
să tepângărească şi să te mănânce cu totul, ce ai fi zis? Dar Dum- 
nezeu este neasemănat mai mare faţă de tine, decât eşti faţă de 
un vierme, dar cu toate acestea, tu, omule, care eşti faţă de Dum- 
nezeu cu mult mai mic decât cel mai mic vierme al pământului, 
nu te-ai temut a te împotrivi lui Dumnezeu, preferând cu nesaţ 
poftele tale decât voia Lui. Şi te-ai obrăznicit a-L defăima şi a-L 
supăra, ca să faci voia ta şi spre plăcerea ta. Cine poate măsura 
o asemenea mândrie covârşitoare? Dar aşa ai făcut şi tu şi aşa 
face oricine păcătuieşte: „Că a ridicat mâinile înaintea Domnului 

şi înaintea lui Dumnezeu Atotţiitorul a stat împotrivă“ (lov 15, 25), 
precum plângea lov pe cel păcătos. Acum, pentru că ai cunos- 
cut că, prin foarte învârtoşată inima ta şi cu duhul tău semeţ, ai 
păcătuit, defăimând pe Dumnezeu şi mâniindu-L, ce altceva îţi 
rămâne să faci decât să cauţi orice mijloc pentru a-l îmblânzi şi 
să Îi dai iarăşi cinstea cuvenită, de care L-ai lipsit când păcătu- 
iai. Aceasta era şi grija permanentă a lui David, de aceea zicea 
către Dumnezeu: greşit-am, greşit-am, ce voi face? Dar tu, citi- 
torule, să nu cauţi multe mijloace pentru a îmblânzi pe Dumne- 
zeu, deoarece ai auzit de la David că nu este chip mai lesnicios 
şi mai potrivit decât acesta, adică a înmuia prin zdrobire învâr- 
toşarea inimii tale şi a smeri mândria duhului tău, pentru că nu 
este nici o jertfă mai bineplăcută lui Dumnezeu decât aceasta: 
„Duhul umilit, inima înfrântă şi smerită Dumnezeu nu o va urgisi“. Eu 
ştiu că zdrobirea este un dar al lui Dumnezeu, iar nu o realizare 
a noastră, fiindcă Dumnezeu „pe care voieşte miluieşte şi pe care 
voieşte împietreşte“ (Rom. 9, 18), făcând ceea ce a făgăduit popo- 
rului Său: „Și voi smulge inima lor cea de piatră din trupul lor şi voi 
da lor inimă de carne“ (lez. 11, 19). Dar, cu toate acestea, Dumne- 
zeu vrea să conlucrezi şi tu pentru a câştiga acest dar al zdrobi- 
rii, pentru care îţi propun două mijloace: 

1.să rogi fierbinte pe Dumnezeu să îţi dea zdrobire, fiindcă 
EI este Făcătorul şi Stăpânul inimii omeneşti şi poate cu uşu- 
rinţă să o înmoaie şi să o facă a scoate râuri de lacrimi. Aşa L-a 
rugat şi fericitul Augustin, în vremea pocăinţei sale, zicând: 
Doamne, arătat semn al dragostei Tale, dăruindu-mi totdeauna 
un izvor de lacrimi! 

2. se cuvine să socoteşti toate acele pricini care pot să-ţi umi- 
lească inima şi să o smerească. Pentru aceasta socotește: nemăr- 
ginita bunătate a lui Dumnezeu, faţă de care ai greşit tu; soco- 
teşte neasemănată frumuseţea Lui, pe care tu nu eşti vrednic să 
o vezi datorită păcatului tău; socoteşte atotputernicia Lui, de 
care tu nu te poţi lipsi; socoteşte dragostea pe care ţi-a arătat-o 
şi facerile de bine făcute trupului şi sufletului, pe care nu este cu 
putinţă a le enumera cineva amănunţit, iar tu le-ai uitat toate şi 
te-ai arătat nemulţumitor faţă de EI; socoteşte că, după atâtea 
şi atâtea daruri, S-a făcut şi om pentru tine şi te-a răscumpărat 

prin moartea Lui şi te-a făcut frate al Său, iar prin Sfânta Euha- 
ristie, ţi-a dat spre mâncare cinstit trupul Lui şi scump sângele 
Lui, spre logodirea vieţii veşnice, iar tu ai defăimat toate aces- 
tea prin păcat; socoteşte nemărginita Lui milostivire, căci te-a 
cruțat şi nu te-a aruncat în focul chinurilor, spre care tu alergai 
să te arunci, făcând păcate; socoteşte nemărginita Lui răbdare, 
care te suferă de atâta vreme şi rabdă îndelung pentru păcatele 
tale; socoteşte, în sfârşit, nemărginita Lui milă, care te cheamă la 
pocăință şi îți dă vreme şi chipuri să o împlineşti. O, ce dragoste! 
O, câtă bunătate! O, ce milă a lui Dumnezeu faţă de tine! Şi câţi 
nu se află poate în chinuri, chiar mai puţin păcătoşi decât tine, 
iar tu nu eşti cu ei! Cu adevărat numai pentru că Dumnezeu te-a 
iubit şi te-a ajutat. De aceea poţi zice şi tu ca David: „De nu mi- ar 
fi ajutat mie Domnul „puțin de nu s-ar fi sălăşluit în iad sufletul meu“ 
(Ps. 93,17). În final, ca să smereşti mândria inimii tale, socoteşte 
nemărginita mărime a lui Dumnezeu şi cât eşti tu de Mic, sau 
mai nimic. Socoteşte şi că Acesta este atât de mare şi puternic, 
încât numai cu un cuvânt prin care a zis să se facă şi s-a făcut, a 
făcut toată lumea, iar dintr-o simplă suflare te poate distruge şi 
pe tine şi toate celelalte, pe când tu eşti atât de mic, netrebnic şi 
ticălos, încât singur nu poţi face nimic. Socoteşte că Dumnezeu 
este desăvârșit, atotţiitor şi Împărat a toate, încât nu are nevoie 
de nimic, iar tu atât eşti de tributar Lui, încât nu îţi poţi menţine 
fiinţa ta, nici să vieţuieşti măcar o cirtă fără de voia Lui. Socoteşte 
că Dumnezeu este nemărginit şi neîncăput, încât nu-L încape 
toată lumea, iar tu eşti atât de mic, încât ocupi pe pământ tot atât 
loc cât un măgar. Socoteşte că EI este foarte înţelept, iar tu neîn- 
văţat, deoarece nu te cunoşti nici măcar pe tine însuţi. Socoteşte 
că El este fericit între toate fericirile, iar tu eşti ticălos cuprins de 
toate ticăloşiile. Socoteşte că El este nemuritor şi veşnic, iar tu 
eşti menit morţii chiar înainte de a te naşte. Socoteşte că EI este 
sfânt şi preacurat, iar tu eşti păcătos şi necurat, încă din ceasul 
în care te-ai născut. O, nemăsurată deosebire ce este între tine 
şi Dumnezeu! Dacă, după proorocul Isaia, toate neamurile, în 
comparaţie cu Dumnezeu, sunt nimic (Is. 40, 17), iar tu, faţă de 
toate neamurile, eşti nimic, cu cât mai vârtos, comparându-te 
cu Dumnezeu, eşti mai nimic decât nimic. Dacă vei socoti cele 

asemenea, este ca şi cum ai pregăti lemne pentru jertfa ta, pen- 
tru că văzând nemulţumirea ta cea mare, pentru că ai mâniatun 
aşa bun şi milosârd Binefăcător al tău şi înțelegând obrăznicia 
ta cea multă, pentru că nu te-ai temut de un Dumnezeu atât de 
mare şi puternic, ci L-ai vătămat cu păcatele tale, cu adevărat vei 
pregăti calea dumnezeiescului Dar pentru a-ţi da acele bunătăţi, 
pe care ştim că de multe ori le-a dat şi altor mulţi păcătoşi. lar 
dacă vrei să ştii care sunt acele bunătăţi, iată-le: 

1. vei dobândi o mare putere în lupta contra păcatului şi o 
ură sporită împotriva lui; 

2. te vei îngreţoşa de tine, pentru că ai făcut mare rău; 

3. vei simţi că sufletul tău se chinuieşte foarte tare de durere, 
iar inima ta se strâmtorează de zdrobire; 

4. vei scoate multe şi mari suspinuri din pieptul tău şi multe 
şi amare lacrimi din ochii tăi, precum 1 s-a întâmplat fericitului 
Augustin în vremea pocăinţei sale. Fiindcă, precum singur poves- 
teşte, într-o dimineaţă, fiind retras într-un loc ascuns şi soco- 
tind cele mai sus zise, atâta zdrobire şi durere simţea în inimă, 
încât nu putea să îşi reţină lacrimile, care curgeau din ochii săi 
pe pământ ca nişte pâraie. Aceasta este jertfa celui ce se pocă- 
ieşte, cea bineprimită şi plăcută lui Dumnezeu. Precum la jert- 
fele din vechime preoţii junghiau animalul, îl făceau bucăţi, îl 
ardeau şi îl făceau cenuşă, asemenea şi la această jertfă a pocăni- 
ţei, păcătosul se aduce pe sine tot ca jertfă, se arde în văpăile pof- 
tei şi doreşte, de ar fi fost cu putinţă, să se facă cenuşă sau chiar 
nimic, întru jertfă lui Dumnezeu, pe Care L-a vătămat şi defăi- 
mat atât cu păcatele sale. Se smereşte înaintea lui Dumnezeu, se 
socoteşte nimic, suspină, plânge, se loveşte cu pumnii, îşi bate 
pieptul său ca vameşul şi se arată că arvrea să facă cenuşă inima 
sa zdrobită. Atât de mare este durerea lui, că prefera să nu se fi 
născut, sau să fi murit, decât să fi păcătuit. Aceasta este jertfa pe 
care o doreşte Dumnezeu de la păcătoşi. Aceasta este o jertfă 
atât de bineprimită de Dumnezeu, încât, chiar dacă omul care 
o aduce este atât de netrebnic şi de nimic, după cum zice David: 
„Ce este omul, că-l pomeneşti pe el?“ (Ps. 8,5), cu toate acestea, când 
Dumnezeu îl vede umilit şi smerit, atât îi place, încât uită toate 
păcatele lui şi întoarce cu alinare faţa Sa către el, îl primeşte şi 

îl face prieten foarte iubit al Său. Însuşi Dumnezeu spune, prin 
gura proorocului Isaia: „Spre cine voi căuta, fără numai spre cel 

smerit şi blând şi care tremură de cuvintele Mele?“ (Is. 66, 2). Dar, 
dacă vrei să vezi mai limpede acest adevăr, gândeşte-te la curva 
cea de demult, care a avut cinstea de a fi prima care s-a pocăit 
în Legea Nouă, a Evangheliei. Aceasta, aflând că lisus era în casa 
fariseului, îndată, fiind îndemnată de zdrobirea inimii şi de dra- 
goste dumnezeiască, s-a dus acolo să Îl vadă şi să 1 se închine, 

fără a fi împiedicată de bun neamul ei, sau de ruşinea femeiască, 
sau de vremea înserării, sau de fastul cinei, pentru că supărarea 
inimii sale nu o lăsa să ia în seamă nimic altceva decât răul cel 

mare ce i s-a pricinuit prin păcat şi tămăduirea ce o dorea. Pen- 
tru aceasta, ducându-se în casa fariseului, a intrat în încăperea 
unde se ţinea cina, cu o sfântă obrăznicie, fără a lua în seamă 
invitaţii şi îndată aflând pe lisus, Cel defăimat prin păcatele ei, 
a căzut la picioarele Lui, fără a grăi ceva cu gura, ci numai prin 
glasul lacrimilor. O, ce mare durere era aceea, încât nu s-a ruşinat 
a plânge în mijlocul ospăţului şi în faţa atâtor invitaţi, deoarece 

această durere nu venea din frică, ci din dragoste! Vedea păca- 
tele ei, care s-au făcut ocară şi necinste lui Dumnezeu, Care este 

nemărginita Bunătate, pe Care ca pe un inegalabil Binefăcător ÎI 

iubea foarte mult, după cum a zis Domnul: „a iubit mult“ (Luc.7, 
47), de aceea s-a supărat şi mâhnit foarte mult. Plângea cu amar 
smerita, căindu-se şi se aprindea toată de văpaia dragostei şi de 

durere şi ardea cu totul. Iar când spăla cu lacrimile ei preacura- 
tele Lui picioare, atunci a vărsat mirul cel de mult preţ şi Îl ruga 

cu suspinuri din inimă să-i curețe ticăloşiile sufletului ei şi să-i 
şteargă păcatele sale. Şi ceea ce a cerut a şi primit, pentru că a 

auzit de la lisus Hristos: „iartă-ţi-se ţie păcatele tale“ (Luc. 7, 48). 
O, ce jertfă îmbelşugată este aceasta a pocăinţei, prin mijloci- 
rea căreia a luat nu numai iertarea păcatelor ei, ci s-a învredni- 
cit şi a câştiga dragostea lui lisus Hristos, iar, în timp ce fariseul 
o considera o femeie cu viaţă stricată, Mântuitorul i-a arătat că 
este mai bună decât el. Deci este arătat că Dumnezeu nu numai 
nu se îngreţoşează de o inimă înfrântă şi smerită, ci o şi iubeşte, 
o laudă şi o dăruieşte cu Darul Său. Oare câţi păcătoşi sporesc 
(înaintează în virtute) înaintea lui Dumnezeu printr-o astfel de 

jertfă? Dacă judecăm lucrurile după cum vedem, în ziua de astăzi 
cu adevărat sunt foarte puţini, pentru că sunt mulți şi bărbaţi şi 
femei, care, atunci când merg la scaunul de judecată alpocăinţei, 
pentru a-şi mărturisi păcatele lor, nu se ruşinează, obraznicii, a 
aduce îndreptăţiri în multe feluri împodobite înaintea părinte- 
lui lor duhovnic, care ţine locul lui lisus Hristos, dând oricui de 
înţeles că inima lor este încurcată în deşertăciuni, neavând nici- 
cum acel duh smerit şi umilit, cuvenit celui ce se pocăieşte. De 
aceea, dacă şi tu ai fostpână acum la fel de nebun, amăgindu-te 
că faci pocăință în acest fel, măcar de acum înainte să te îndrep- 
tezi, să-ţi vii întru sine, ca să dobândeşti roadele pocăinţei. De 
eşti păcătos, măcar nu fi mândru şi obraznic, ci cunoscând pe 
de o parte nimicnicia şi ticăloşia ta, iar pe de altă parte mări- 
mea şi bunătatea cele nemărginite ale atotţiitorului Dumne- 
zeu, pe Care L-ai vătămat, cazi la picioarele Lui, smereşte-te ŞI, 
mărturisindu-te vrednic de toată pedeapsa, pentru + că ai călcat 
poruncile Lui, plângi şi suspină. Şi de nu ai altceva să Îi aduci ca 
plată pentru nenumăratele datorii pe care le ai faţă de nemăr- 
ginita Sa dreptate, adu milostivirii Lui măcar smerenia duhului 
tău şi zdrobirea inimii tale, zicând către Dumnezeu: „Ție, Doamne, 
dreptatea şi nouă ruşinea fetei“ (Dan. 9,7). Aceasta este tot ce poţi 
să Îi aduci din partea ta spre mulţumire şi ca plată pentru necin- 
stea pe care tu I-ai adus-o păcătuind, pentru că ruşinarea ta este 
slava Lui, smerirea ta, înălţarea Lui, iar durerea ta, bucuria Lui. 
Aceasta este jertfa cea bineprimită, pe care o aşteaptă Dumne- 
zeu de la tine. Precum zice un sfânt: mai vârtos primeşte Dum- 
nezeu pocăinţa smeritului şi a celui ce se pocăieşte cu zdrobire, 
decât nevinovăția dreptului căldicel şi trândav. Dar să ţii minte 
totdeauna că această jertfă nu se face numai o dată, sau numai 
când vrei să te mărturiseşti, ci se cuvine a se face în fiecare zi şi 
toată viaţa ta, precum a făcut şi curva, care la picioarele Mântu- 
itorului a făcut numai începutul râurilor curgătoare de lacrimi, 
care au curs din ochii ei cât a fost în această viaţă. Aceasta arată 
Sfânta Evanghelie şi pentru Apostolul Petru, când zice: „Şi ieşind 
afară, Petru a plâns cu amar“ (Luc. 22, 62), fiind începutul, pen- 
tru că ştim de la Sfântul Clement, că în fiecare noapte când cân- 
tau cocoşii, se scula din pat şi, aducându-și aminte de păcatul 

lui, plângea cu amar. Aşa spune şi Sfântul Efrem pentru David, 
care pentru o noapte în care a păcătuit, a plâns toate nopţile vie- 
ţii sale. Aşa să faci şi tu, frate şi rânduieşte un ceas din zi şi unul 
din noapte pentru a aduce lui Dumnezeu această primită jertfă 
a zdrobirii tale. Să urmezi acelui sfânt preaînţelept, care fiind 
încă mirean, în fiecare seară cădea înaintea icoanei Mântuitoru- 
lui Hristos, care reprezenta momentul când a fost bătut Domnul 
şi, cercetând conştiinţa sa şi recunoscând că a greşit prin păca- 
tele pentru care preanevinovatul lisus a răbdat atâtea şi atâtea 
neauzite chinuri, zicea întru sine: mie mi se cuvin atâtea răni, eu 
merit aceste chinuri şi acest fel de pedepse, pentru că eu am gre- 
şit. Astfel, lua o frânghie plină de noduri şi se bătea cu nemilos- 
tivire, încât se umplea pământul de sângele lui, chiar şi pereţii. 
Dacă tu, cititorule, eşti slab la inimă şi nu poţi face un asemenea 
lucru cărnurilor trupului tău, măcar să îţi rupi inima cu zdrobi- 
rea. lar, dacă nu poţi să verşi sânge din trupul tău, să verşi măcar 
lacrimi din ochii tăi. Şi să fii încredinţat că, dacă aceste lacrimi 
apar din durerea cea mare a inimii tale, născute din covârşirea 
dragostei, lisus Hristos le primeşte la fel ca atunci când ar fi sânge. 
Deci acum cu toată smerenia şi zdrobirea inimii, pleacă genun- 
chii trupului şi ai sufletului, zicând înaintea tronului Tatălui: 
Dumnezeule multmilostive, orice păcătos asemenea mie, nu 
poate face altceva decât să îţi aducă jertfă, sau de bunăvoie prin zdro- 
bire în viața aceasta, sau fără voie în chinurile din viața viitoare, deoa- 
rece chinul nu este altceva decât o jertfă, iar câţi păcătoşi ard în acel foc 
nestins reprezintă tot atâtea jertfe ce sunt jertfite întru veşnică drept- 
atea Ta, hotărâte de dreaptă urgia Ia să moară de-a pururea, fără a 
avea sfârşit vreodată: „Ca nişte oi în iad s-au pus, moartea îi va paşte 
pe dânşii“. Iar una dintru aceste jalnice jertfe se cuvenea să fiu şi eu 
până în această clipă, pentru că Te-am amărât foarte mult şi le-am 
mâniat. Tu ai fi putut să Te slăveşti certându-mă şi să mă hotărăşti a 
plânge pururea fără folos pentru păcatele mele, iar eu nu aş fi putut 
zice decât: „Drept eşti, Doamne şi drepte sunt judecăţile Tale“s*. Dar 
această jertfă care arde şi chinuieşte veşnic pe păcătos, dar nu mis- 
tuieşte niciodată tot păcatul, nu Îţi este plăcută şi bineprimită, ci cea 
* Ps.48,14 
50 Ps. 118,137 

prin care este adusă o inimă smerită şi înfrântă. Aceasta este jertfa pe 
care o aştepţi de la mine şi pe care şi eu vreau să Ţi-o aduc în aceste 
puţine zile ale vieţii mele, plângând, suspinând şi ocărându-mă. Cu 
adevărat ştiu că, de nu voi face aşa, pe urmă mă voi căi şi voi plânge 
fără folos în vecii vecilor. „Dar cine va da capului meu apă şi ochilor 
mei izvoare de lacrimi?“*:. Dacă Tu, Tatăl îndurărilor, nu vei zdrobi 
inima mea şi nu mă vei face să vărs izvoare de lacrimi din ochii mei, 
eu nu voi putea să Îți aduc acest fel de jertfă, adevărată şi binepri- 
mită. Foarte împietrită este inima mea, iar ochii mei greu se pornesc 
a plânge, deşi la păcat foarte uşor se pleacă. Dar, de vreme ce Ţie nu 
Îţi este nimic greu sau cu neputinţă” şi pentru că eşti Ziditorul inimi- 
lor noastre şi nici o învârtoşare nu Ţi se poate împotrivi, tot cu acea 
putere foarte mare cu care ai rănit inima desfrânatei, s-o răneşti şi pe a 
mea, ca să se aprindă de dumnezeiasca Ta dragoste, zdrobindu-se spre 
lacrimi de durere şi întristare. O, dacă aş fi putut să Te iubesc atât pe 
cât Te-am amărât! O, de aş fi putut să distrug şi să şterg cu lacrimile 
mele păcatele mele cele mari şi nenumărate! Chiar dacă nici atât nu 
voi reuşi să fac, însă Te voi iubi câtvoi putea mai mult şi nu voi înceta 
cât voi trăi să plâng păcatele mele, iar viaţa nu o voi mai dori pentru 
altceva, decât pentru a plânge, întru aceasta voi cheltui zilele şi nop- 
țile, astfel încât lacrimile mele să se facă adevărate mărturii ale pocă- 
inţei mele şi ale dragostei mele pentru Tine şi Evanghelia Ta. Astfel, 
aducându-Ți aici pe Pământ acest fel de jertfă prin plângere şi întris- 
tare, mă voi învrednici să ă Îţi aduc în Cer o desăvârşită jertfă a dragos- 
tei, împreună cu îngerii şi cu sfinţii în vecii vecilor. Amin. 


51 Ter. 9,1 
5 Mat. 19, 26 şi Marc. 10, 27 


Capitolul ZI 


În care David roagă pe Dumnezeu să se zidească Noul Ierusalim, 
adică Biserica, pentru a 1 se aduce lui Dumnezeu jertfe bineprimite 


FĂ BINE, DOAMNE, ÎNTRU BUNĂVOIREA 
TA SIONULUI ŞI SĂ SE ZIDEASCĂ ZIDURILE 
IERUSALIMULUI. ATUNCI VEI BINEVOI JERTFA 
DREPTĂȚII, PRINOSUL ŞI ARDERILE DE TOT. 
ATUNCI VOR PUNE PE ALTARUL TĂU VIȚEI 


N CS Jână aici David a rugat pe Dumnezeu numai pentru pro- 
& A Bblema lui, adică pentru a i se ierta păcatele. Dar acum, 
(Ș S după ce a luat o oarecare încredințare că a fost iertat, 
roagă pe Dumnezeu pentru poporul căruia el îi era împărat şi 
începător, ca să caute cu blândeţe spre cetatea Sionului şi spre 
toţi locuitorii ei şi să împlinească acea bunăvoință făgăduită, tri- 
miţând pe Pământ pe Unul Născut Fiul Său, ca să zidească leru- 
salimul, adică Biserica: „Fă bine, Doamne, întru bunăvoirea Ia Sio- 
nului şi să se zidească zidurile Ierusalimului“. Cu adevărat aceasta 
a fost cea mai mare binefacere arătată de Dumnezeu oameni- 
lor, adică trimiterea Fiului Său în lume pentru a Se face om. De 
aceea zice David în altă parte: „Domnul va da bunătate şi pămân- 
tul nostru îşi va da rodul său“ (Ps. 84, 13). Dar acea binefacere nu 
a fost trimisă în vremea lui David, ci în zilele noastre, iar noi o 
vedem şi ne bucurăm. Pentru că, venind lisus Hristos, a izbă- 
vit pe oameni de potopul general al păcatelor, care înecase tot 
Pământul şi pentru mântuirea noastră a zidit acest lerusalim 
nou, adică Biserica, pentru care Şi-a vărsat preacurat sângele 
Său ridicat pe Cruce şi Şi-a dat viaţa şi atât de tare, neclintită şi 
nebiruită a zidit-o, încât nimic nu îi poate sta împotrivă, nu o 


O tâlcuire profundă a Psalmului 50 153 
poate clătina: „Voi zidi Biserica Mea şi porţile iadului nu o vor birui 
pe dânsa“ (Mat. 16, 18), fiindcă este întemeiată pe această piatră 
a credinţei. Vechiul Ierusalim, deşi era investit cu mari puteri şi 
înconjurat cu trei ziduri, când a fost înconjurat de oştile romane, 
a fost aşa de distrus, încât nu a rămas piatră pe piatră. Dar Noul 
Ierusalim, Biserica, a rămas totdeauna neclintită şi nebiruită, 
după cuvântul Domnului, deşi s-au unit toate puterile diavolilor 
şi păgânilor pentru a o distruge. Şi ce n-au făcut, ce n-au plănuit 
preaputernicii conducători ai Romei pentru a o nimici, dar nu 
şi-au atins scopul lor, ci mai vârtos sporea chiar înaintea ochilor 
lor! Precum vânturile nu pot dezrădăcina platanii, ci mai mult 
îi întăresc, aşa şi împotrivirile celor fără de Dumnezeu au întărit 
şi sporit Biserica. Nu este deloc uimitor că Biserica a rămas tare 
şi neclintită între toate puterile diavolilor şi oamenilor, pentru 
că Hristos, Mântuitorul nostru, a zidit-o cu ziduri foarte tari şi 
permanent o păzeşte şi o apără de văzuţii şi nevăzuţii vrăjmaşi. 
Ziduri ale Bisericii sunt Sfintele Taine, care au fost instituite pen- 
tru apărarea credincioşilor şi mai ales dumnezeiasca Euharistie, 
întru care Se află desăvârşit Însuşi Dumnezeul şi Mântuitorul nos- 
tru. Turn împodobit şi tare este Preasfânta Născătoare de Dum- 
nezeu, Maria, care în toate vremurile şi în orice întâmplare s-a 
arătat folositoare nebiruită şi ajutătoare a noastră a creştinilor. 
Zid al Bisericii este şi Arhanghelul Mihail, care este ajutătorul 
creştinilor, după cum a fost odinioară şi al evreilor. Şi împreună 
cu el sunt şi toate puterile cereşti, ca nişte ocrotitori ai împăraţi- 
lor creştini şi ai supușilor lor. Ziduri ale Bisericii sunt şi dascălii 
şi învățătorii, care au apărat-o de eretici şi Păstorii Bisericii, care 
păzesc de păcate pe creştinii, pe care i-au primit spre păstorire. 
Acesta este lerusalimul, pentru care David cere de la Dumnezeu 
să se zidească: „Fă bine, Doamne, întru bunăvoirea Ta Sionului şi să 
se zidească zidurile Ierusalimului“ „ cetate zidită cu atâtea pietre 
neclintite, câţi creştini sunt născuţi a doua oară din apele dum- 
nezeiescului Botez, care este uşa prin care fiecare intră în această 
vrednică de laudă cetate. Acum şi tu, o, cititorule, mulţumeşte 
cu toată puterea Cerescului Întâi Meşter, Care a zidit- -o pentru 
binele tău şi bucură-te de binecuvântarea de care ai parte prin 
aceea că eşti şi tu părtaş Bisericii, în afara căreia nimeni nu află 

mântuirea. lar, dacă mai apoi tu ai păcătuit şi te-ai făcut piatră 
de sminteală şi în loc să fii cinstea şi podoaba ei, ai ajuns păcă- 
tos şi fărădelege, să plângi din toată inima nerecunoştinţa ta, 
cunoscând cât de fericit eşti pentru că te afli în lăuntrul singurei 
Biserici în care se dă iertarea păcatelor. Şi, pentru că permanent 
în fiecare zi Biserica creşte şi adaugă noi zidiri, sufletele care se 
întorc şi se mântuiesc zilnic, de aceea roagă şi tu pe Dumnezeu să 
trimită Darul Său, pentru a se întoarce toate neamurile care nu 
L-au cunoscut şi să-L cunoască ca Dumnezeu adevărat, aşa pre- 
cum este. Apoi spune David că, după zidirea Noului Ierusalim, 
Dumnezeu va primi să 1 se aducă „jertfa dreptăţii, prinosul şi arde- 
rile de tot“, arătând că acestea nu sunt ca jertfele vechi şi de aceea 
sunt bineprimite de Dumnezeu. lar, de vreme ce Dumnezeu 
este duh şi voieşte să fie lăudat de oameni cu duhul şi cu ade- 
vărul (loan 4, 24), este nevoie de jertfe duhovniceşti, pe care] le 
aduce Sfânta Sa Biserică. Sfântul Ambrozie prin „jertfa dreptăţii “ 
înţelege jertfa cea mare a cinstitului trup şi a scumpului sânge 
ale lui Hristos, pe care o aduc preoţii pe sfintele mese, precum 
Însuşi a rânduit: „Aceasta faceți întru pomenirea Mea“ (Luc. 22,19), 
jertfă cu adevărat foarte mare, pentru că este aducere aminte 
şi înnoire a jertfei supreme de pe cinstita Cruce. lar, ca să spun 
mai limpede, este întru fiinţă chiar Jertfa Crucii, deşi după ară- 
tare este diferită: pentru că Jertfa Crucii a fost adusă prin mâi- 
nile celor fără de lege, iar aceasta se face prin mâinile celor sfinţi; 
aceea a fost unică şi irepetabilă, aceasta se aduce de-a pururea; 
atunci s-a vărsat sânge, iar Hristos a murit cu trupul, iar acum 
nu se varsă sânge, iar Hristos nu moare decât tainic; aceea a avut 
loc pe Golgota, aceasta se aduce în orice Biserică a lui Hristos. O 
numim „jertfa dreptăţii, pentru două pricini: 

1. pentru că arderea de tot a fost chiar Hristos, care a fost 
numit în scriptura veche Dreptul şi este izvor a toată dreptatea; 

2. pentru că prin această jertfă noi, credincioşii, plătim toate 
datoriile pe care le avem faţă de Dumnezeu, deoarece prin aceasta 
cinstim şi slăvim pe Dumnezeu, Îi mulţumim pentru darurile 
primite, plătim datoria păcatelor noastre şi Îi cerem noi daruri. 
Deci şi tu, frate, ca să plăteşti datoriile tale, să nu renunţi sub nici 
un motiv, a te afla cât mai des, chiar zilnic de se poate, la această 

jertfă a Sfintei Liturghii, stând cu toată luarea aminte şi cu evla- 
vie. Cât de fericit vei fi dacă vei urma această cale, pentru că te va 
conduce la fericirea cea veşnică! In afara acestei jertfe a dreptăţii, 
Dumnezeu va primi, după cum zice David, prinosul şi arderile de 
tot. lar „prinos“ nu înseamnă altceva decât faptele bune ale creşti- 
nilor, adică: rugăciunea, citirea dumnezeieştilor Scripturi, ascul- 
tarea învățăturilor şi altele asemenea, pe care Dumnezeu le pri- 
meşte atunci când sunt făcute cu inimă zdrobită şi cu duh smerit. 
De aceea, dacă tu ai înmulţit păcatele, acum când te pocăieşti să 
înmulţeşti faptele tale bune, dacă vrei să ţi se ierte păcatele. Şi 
nu aştepta să te pocăieşti în ceasul morţii tale, pentru că atunci 
nu vei mai avea mult timp pentru a reuşi să faci vreun bine. lar 
în timpul în care faci vreun bine să ai multă grijă să-l faci desă- 
vârşit, pentru că Dumnezeu caută mai mult la vrednicia faptelor 
bune, decât la numărul lor. Deci, să faci puţine fapte bune, dar să 
le faci desăvârşite. lar în puţinele zile, pe care le mai ai de trăit, să 
te îngrijeşti de lucrurile cele bune şi să le unelteşti desăvârşit, ca 
să ştergi prin acestea toate faptele tale cele rele. Numind arderi 
de tot, David se referă la acei care se pironesc cu totul şi cu totul 
întru slujirea lui Dumnezeu, precum sunt călugării şi călugări- 
ţele, care părăsesc lumea şi cele din lume şi se închid în mănăs- 
tiri. Căci, precum arderile de tot erau arse în întregime întru cin- 
stea lui Dumnezeu, fără ca preoţii să primească vreo parte, tot 
aşa şi călugării se aduc cu totul şi cu totul lui Dumnezeu, o jertfă 
desăvârşită, fără să oprească ceva din sine pentru a lor plăcere şi 
se lipsesc de toate bunătăţile lumii, îmbrăţişează întreaga înţe- 
lepciune, curăţia, se îmbracă cu haina sărăciei, se leapădă de voia 
lor şi petrec întru nemărginita ascultare şi reaua pătimire. Dacă 
şi tu eşti chemat de Dumnezeu la această de Dumnezeu plăcută 
iscusire, cunoaşte cât eşti de privilegiat şi ia aminte să păzeşti 
aşezămintele făgăduinţei, căci Domnul a zis limpede că urăşte 
neîmplinirile (Lev. 22, 20). În continuare, vițeii de care pome- 
neşte David sunt jertfele de pocăință, aduse lui Dumnezeu de 
creştinii care se pocăiesc pentru păcatele făcute, pentru că viţe- 
lul, după cum vedem în Levitic, se jertfea lui Dumnezeu pentru 
păcatele poporului (Lev. 4). 

Dacă în vechime acestea erau jertfele de pocăință, dar noi 
avem nenumărate pilde de pocăință adevărată. Sfânta Pelaghia 
cu adevărat a păcătuit în tinereţe, dar atât s-a pocăit, încât atunci 
când numai îşi amintea de înverşunările ei, cădea la pământ ca o 
moartă şi scotea din ochii ei nu lacrimi amare, ci sânge viu, dato- 
rită durerii mari, pe care o simţea. Sfântul Bonifatie îşi spurca şi 
sufletul şi trupul preacurvind cu Aglaia, însă atâta zdrobire şi 
pocăință a avut, încât, pentru a spăla acea întinăciune, a alergat 
căutând să mărturisescă şi să verse sângele său, ducându-se acolo 
unde tiranii chinuiau pe creştini cu cumplite torturi. Sfântul lero- 
nim cu adevărat a fost mândru şi îndărătnic, dar, pocăindu-se, 
atât s-a smerit, încât, purtând fiare pe trup şi ţinând pe umeri 
trei lanţuri de fier, s-a dus şi s-a închinat la Sfintele Locuri şi la 
multe biserici din lume. Cuvioasa Maria Egipteanca a fost cu 
adevărat curvă, dar atâta pocăință a făcut pe urmă, încât după 
ce s-a dus în pustie a petrecut o viaţă foarte aspră, căci mulţi ani 
a avut pat pământul şi acoperământ cerul. Acestea şi multe ase- 
menea exemple avem, nu ca în Legea veche, pentru că pilda unui 
Dumnezeu şi om bătut, încununat cu spini, pironit cu piroane, 
cu totul rănit şi răstignit pentru păcatele lumii, a arătat creşti- 
nilor păcătoşi calea prin care să se aducă fiecare pe sine jertfă 
desăvârşită lui Dumnezeu pentru păcatele sale, să-şi zdrobească 
inima cu o adevărată durere şi să-şi topească trupul cu o aspră 
petrecere. Sunt mulţi care se zic creştini, dar defaimă posturile, 
culcările pe pământ, privegherile, ostenelile şi alte asemenea 
aspre pătimiri ale trupului, considerându-le neputincioase şi 
nedemne de a conduce pe păcătoşi către Cer, însă Biserica Orto- 
doxă totdeauna a socotit şi posturile şi celelalte ca povăţuitori ai 
pocăinţei. Deşi am ajuns într-un veac stricat, totuşi se află multe 
persoane îmbunătăţite şi dreptcredincioase, care se silesc prin 
acest fel de osteneli să plătească dintru această viaţă datoriile 
păcatelor lor, făcute împotriva dreptăţii lui Dumnezeu şi oame- 
nilor. Mai vârtos avem pe Sfântul Pavel, care a adus o asemenea 
jertfă lui Dumnezeu: „Imi chinuiesc trupul meu şi îl supun robiei“ 
(1 Cor. 9, 27) şi îi sfătuia şi pe întâii creştini să o facă, zicând: „Să 
vă puneţi înainte trupurile voastre jertfă vie, sfântă, bineplăcută 
lui Dumnezeu (Rom. 12, 1). O astfel de jertfă se cuvine să aduci şi 

tu lui Dumnezeu, pentru că este drept să pedepseşti cu acest fel 
de asprimi trupul, prin care, pentru a-i face pe plac, ai mâniatpe 
Dumnezeu, Ziditorul tău. Deci, acum cu duh umilit şi cu inimă 
înfrântă, pleacă genunchii trupului şi ai sufletului înaintea tro- 
nului lui lisus Hristos, Mântuitorul nostru şi cu lacrimi fierbinţi 
să zici către Dânsul: 

Preadulcele meu lisuse, eu nu mă rog precum David ruga pe 
Părintele Tău Cel mai înainte de veci şi Dumnezeul meu, să Te tri- 
mită pentru a zidi Noul Ierusalim, adică SfântaTa Biserică, de vreme 
ce, deja Te-a trimis şi ai venit şi ai zidit-o cu cinstit sângele Tău. O, 
cât de mare binefacere este aceasta! O, cât de mare a fost dragostea 
Ta. Cu adevărat atunci ai arătat bunăvoința Ta de a se mântui toţi 
oamenii, căci pentru mântuirea lor ai zidit această cetate mântui- 
toare, în lăuntrul căreia oricine poate fi păzit şi mântuit, iar în afara 
ei să se piardă. Deci, Ţie se cuvine slava, cinstea şi mare cuviința în 
vecii vecilor. Amin. Dar Sfânta Ta Biserică sporeşte totdeauna prin 
adăugarea multor neamuri care vin la lumina credinţei Tale, deci 
în acest sens mă rog şi eu să înmulţeşti numărul fiilor ei şi pururea 
să arăţi faţă de ea a Ta bunăvoință: „Fă bine, Doamne, întru bună- 
voirea Ta Sionului şi să se zidească zidurile Ierusalimului“. Fă milă 
cu atâtea popoare care se prăpădesc în afara Bisericii Tale, adu-Ţi 
aminte de făgăduinţa făcută prin proorocul Isaia: „venit-au toţi fiii 
tăi de departe şi fetele tale pe umeri se vor ridica“. Şi cine sunt acei 
fii ce vin de departe, decât acele popoare care sunt întru întunericul 
necredinţei şi atât de departe sunt de Tine, încât nici nu Te cunosc, 
nici nu ştiu să Te cheme? Iar fetele care vor fi ridicate pe umeri cine 
sunt? Sunt acele suflete nefericite, care prin sfântul botez se aflau în 
acest staul al Bisericii, dar pe urmă s-au depărtat de dânsa prin ere- 
suri. Implineşte făgăduinţa Ta şi pentru cei necredincioşi şi trimite 
către dânşii oameni apostoleşti, ca să le dea lor lumina Evangheliei şi 
luminează-i cu Duhul Tău cel Sfânt, ca să Te cunoască pe Tine adevă- 
ratul Dumnezeu. Dă chiar şi ereticilor celor mai îndărătnici ajutorul 
Darului Tău, ca să biruiască patimile trupului şi să cunoască braţele 
Maicii lor adevărate. Adu-Ți aminte că şi pentru aceştia Ţi-ai vărsat 
preacuratul Tău sânge şi să nu permiţi să se piardă o aşa mare parte 
*5 ITim.2,4 
51 1s.60,4 

a lumii. De vreme ce Tu, după zisa dumnezeiescului Pavel, ai păti- 
mit sus pe Cruce şi ai murit ca să faci o Biserică preaslăvită şi fără 

de vreo întinăciune, pentru aceasta curăţeşte-o pe dânsa, sfinţeşte-o, 
scoate din ea orice piatră de sminteală şi orice grozăvie a greşelilor. 
Pentru că, dacă Biserica va înflori cu sfințenia şi clerul şi poporul Tău 

va fi sfânt, va primi şi dumnezeiescul Tău Părinte Jertfa Sfântului Tău 

Trup şi Sânge, pe care Biserica o aduce în fiecare zi prin mâinile preo- 
ților, Tu vei primi prinoasele bunelor şi îmbunătăţitelor lucruri ce Ţi 

se aduc prin mijlocirea creştinilor celor buni şi arderile de tot aduse 

prin lepădarea de sine a atâtor monahi. Eu, după cum Îţi mulţumesc 

foarte mult pentru că m-ai învrednicit a mă naşte şi a fi în braţele Bise- 
ricii, tot aşa te rog să îmi ierţi nerecunoştinţa mea cea mare. Pentru 

că mărturisesc că am întinat sfinţenia vieţuirii creştineşti, căci, deşi 

m-am născut creştin, din părinţi creştini, nu am petrecut din tinereţe 

întru această sfinţenie, ci am necinstit-o şi m-am abătut de la calea 

cea dreaptă şi am vieţuit în fapte păgâneşti. Eu însumi mi-am câştigat 

acea pedeapsă spusă prin gura proorocului Isaia: „să nu vadă slava 

Domnului “5, dar, văzând îndelungă răbdarea Ta, pentru că m-ai răb- 
dat atâta vreme cu păcatele mele, nădăjduiesc că nu vei lăsa să mă 

pierd, mai vârtos nădăjduiesc că, în nemărginita Ta bunătate, pre- 
cum m-ai învrednicit a locui în acest Ierusalim pământesc, adică în 

Biserica Ta, mă vei învrednici să locuiesc şi în cel ceresc, acolo unde 

împărăţeşti Tu împreună cu Părintele Tău fără de început şi cu Duhul 

Tău cel împreună fără de început, în vecii vecilor. Amin. 


55 1s.26,10 


Capitolul 22 


În care David cere de la Dumnezeu să se zidească Ierusalimul 
Ceresc, unde să se aducă jertfele cele desăvârşite şi neprihănite 


FĂ BINE, DOAMNE, ÎNTRU BUNĂVOIREA 
TA SIONULUI ŞI SĂ SE ZIDEASCĂ ZIDURILE 
IERUSALIMULUI. ATUNCI VEI BINEVOI JERTFA 
DREPTĂȚII, PRINOSUL ŞI ARDERILE DE TOT. 


ATUNCI VOR PUNE PE ALTARUL TAU VIȚEI 
(3 
ast gândul spre cele mai înalte, doreşte zidirea lerusalimu- 
î) Aa lui celui de sus, adică a Impărăţiei Cerurilor, întru care 
veşnic se aduc Dumnezeului Celui Preaînalt jertfe de laudă şi sla- 
voslovii. Pentru că, cerând de la Dumnezeu zidirea lerusalimu- 
lui acesta, adică Biserica, a făcut aceasta fiindcă dorea slava lui 
Dumnezeu şi mântuirea oamenilor. Însă ca prooroc vedea mai 
înainte că în Biserică, prin mijlocirea noului aşezământ, mai 
mult se va slăvi Dumnezeu şi un număr mai mare de suflete se 
va mântui, decât prin vechiul aşezământ, care avea şi taine mai 
puţine şi jertfe nedesăvârşite şi credincioşi mai puţini, deoarece 
cuprindea numai hotarele Iudeii: „Cunoscut este în ludeea Dum- 
nezeu“ (Ps.75, 1). Că, de ar fi cerut zidirea Bisericii, ar fi cerut pre- 
cum am zis pentru slava lui Dumnezeu şi mântuirea oamenilor, 
iar nu pentru alt motiv, deoarece ştia foarte bine că Biserica nu 
se va zidi în zilele lui, ci câţiva ani după el. De aceea spre lerusa- 
limul ceresc se întindeau dorinţele lui, nădejdile lui şi toată dra- 
gostea inimii lui. Pe acesta îl nădăjduia ziua şi noaptea, pe acesta 
îl cerea de la Dumnezeu şi numai pe acesta îl dorea: „Una am 
cerut de la Domnul, aceasta voi căuta, ca să locuiesc în casa 


A ntruacest de pe urmăcapitol Psalmistul David, mutându-şi 

Domnului în toate zilele vieţii mele“ (Ps. 26,7). Pentru aceasta sus- 
pina, plângând aşa de mult, încât slăbise şi i se sfârşea duhul: 
„Cât sunt de iubite lăcaşurile Tale, Doamne al puterilor! Doreşte şi se 
sfârşeşte sufletul meu spre curţile Domnului“ (Ps. 83, 1). Sunt mulţi 
psalmi în care vorbeşte despre aceasta şi poate că nici nu este 
vreun psalm în care să nu se amintească în vreun fel despre 
aceasta. Dar, pentru că ştia că porţile acestei cetăţi sunt încuiate 
ca urmare a păcatului lui Adam şi nu erau să se deschidă până 
când nu venea Biruitorul morţii şi iadului, lisus Hristos, ca să se 
înalțe la ceruri, slobozind din iad pe toţi cei drepţi şi ducându-i 
în acea cetate, unde drepţii urmau să devină cele dintâi pietre 
ale tainicei zidiri, între care nădăjduia să fie şi el una din ele, de 
aceea zice către căpeteniile întunericului: „Ridicaţi, boieri „portile 
voastre şi vă ridicați porțile cele veşnice şi va intra Împăratul Slavei“ 
(Ps. 23, 7). Deci, pentru că David avea o nemărginită dragoste 
pentru lerusalimul cel de sus, de aceea ne încredințăm că la acesta 
se referea când zicea către Dumnezeu: „Fă bine, Doamne, întru 
bunăvoirea Ta Sionului şi să se zidească zidurile Ierusalimului “. Dar, 
pentru că este o strânsă legătură între Ierusalimul ceresc şi cel 
pământesc, adică între Biserica luptătoare şi cea triumfătoare, 
de aceea David, vorbind despre cel ceresc, nu îl putea despărţi 
de cel pământesc. Pentru că oricine vorbeşte despre mijlocitor 
nu îl poate despărţi de acel sfârşit pentru care se face mijlocirea. 
În acest sens, Biserica este mijlocirea, iar cerescul Ierusalim sfâr- 
şitul, pe care îl câştigăm prin mijlocirea Bisericii. Deoarece Bise- 
rica nu este locuinţa noastră definitivă, pentru că toţi suntem pe 
acest Pământ trecători şi călători şi alergăm să ajungem în leru- 
salimul ceresc, după cum zice Apostolul Pavel: „Nu avem aici 
cetate stătătoare, ci pe aceea ce va să fie căutăm“ (Evr. 13, 14). Dar 
luăm pietre din lerusalimul acesta pământesc, ca să le folosim 
pentru zidirea din cel ceresc, numai că aici trebuie să le cioplim, 
să le îndreptăm, să le pregătim pentru a fi demne de acea cetate 
cerească. După cum spune Sfânta Scriptură, la zidirea Templu- 
lui lui Solomon nu s-a auzit zgomot de topor şi de teslă, pentru 
că şi pietrele şi lemnele erau cioplite şi pregătite într-alt loc, tot 
aşa şi pentru zidirea cerescului Sion, nu se aude acolo zgomot 
sau cioplitură, ci aici jos face Dumnezeu să se cioplească pietrele, 

prin loviturile ciocanului mântuirii, care sunt: bolile, durerile, 
nenorocirile, prigoanele şi orice altceva jalnic, care vine de la fire, 
de la oameni, sau de la draci, care sunt uneltele Marelui Dum- 
nezeu. Cu acestea şlefuieşte pietrele şi le pregăteşte pentru zidi- 
rea cerească. În afară de acestea, fiecare creştin, fiind de sine stă- 
pânitor, se ciopleşte pe sine şi se pregăteşte pentru a fi folosit la 
zidirea cetăţii lui Dumnezeu, prin cuviincioasa împărtăşire cu 
Sfintele Taine, prin faptele de milostenie, prin asprele nevoinţe 
trupeşti şi prin alte fapte bune ale vieţuirii creştineşti. De aceea, 
scrie şi Sfântul Ioan Teologul: „cetatea, aur curat“ (Apoc. 21, 18), 
de vreme ce drepţii, care sunt aurul acesta din care se zideşte 
cetatea aceasta, se cuvine să se curețe precum aurul în topitoa- 
rea pocăinţei şi în văpaia necazurilor din această lume. lar, dacă 
mai au nevoie de canon pentru păcatele lor, se cuvine să-l împli- 
nească prin rugăciuni, milostenii, Sfinte Liturghii şi altele ase- 
menea, precum au rânduit Învăţătorii Bisericii, pentru că cel care 
nu este desăvârşit curat de orice ticăloşie nu va afla loc în acea 
sfântă cetate. Pentru aceasta Sfântul loan Teologul mai zice: „nici 
plângere, nici strigare, nici durere nu va fi mai mult; că cele dintâi au 
trecut“ (Apoc. 21, 4), deoarece aceste necazuri drepţii le-au sufe- 
rit mai înainte. Dintru acestea cunoaştem nu numai fericirea 
drepţilor, pentru că nu vor mai avea acolo nici durere, nici întris- 
tare, ci înțelegem şi că este de neînlăturat a răbda mai înainte 
necazurile lumii acesteia pentru a se bucura veşnic: „cele dintâi 
au trecut“. Această cetate zilnic îşi măreşte zidurile, pentru că toţi 
cei drepţi sunt pietre alese şi vrednice pentru zidurile acelei cetăţi, 
care se va încheia de zidit la Judecata viitoare, când se vor sui 
acolo toţi drepţii, ca să se bucure de veşnica fericire şi să laude 
şi să slăvească pe Dumnezeu. Şi „atunci“, zice David, se va aduce 
de către cei drepţi „jertfa dreptăţii“, pentru că acolo nu vor fi păcă- 
toşi, care să aibă nevoie să aducă lui Dumnezeu jertfa „duhului 
umilit şi a inimii zdrobite“ pentru păcatele lor, ci jertfele drepţi- 
lor vor fi laudele, binecuvântările, mulţumirile şi închinările, pe 
care le vor aduce lui Dumnezeu veşnic. Acestea vor fi binepri- 
mite şi plăcute lui Dumnezeu, pentru că sunt aduse cu toată desă- 
vârşirea de la toţi credincioşii lui prieteni, adică: patriarhi, 
prooroci, apostoli, mucenici, cuvioşi, ierarhi şi pentru că sunt 

aduse cu toată inima lor, cu toate puterile duhului lor şi nu vor 
înceta niciodată, ci vor continua veşnic: „Fericiţi care locuiesc în 
casa Ta, în vecii vecilor Te vor lăuda“ (Ps. 83, 5). Dar cea mai pri- 
mită de Dumnezeu jertfă este cea prin care sfinţii se aduc pe ei 
înşişi, pentru că, având pururea înaintea lor pe Dumnezeu, Care 
este Binele cel preasfânt, nemărginit şi preafrumos, încununat 
cu toate acele desăvârşiri care [Il fac neajuns, atât se aprind de 
văpaia dragostei Lui, încât fiecare devine o vie şi desăvârşită 
ardere de tot. Şi precum cel pus în foc se preface în foc, aseme- 
nea şi drepţii se vor face toţi foc, pentru că petrec în Dumnezeu, 
Care „este foc mistuitor“ (Evr. 12, 29) şi atât se vor aprinde de dra- 
gostea Lui, încât se vor face asemenea cu EI, după Dar. Acum, tu, 
O, cititorule, care ai fost zidit pentru aceasta, adică să locuieşti 
în lerusalimul ceresc, eşti dator a avea toată dorirea ta spre el şi, 
deşi păcatele tale te-au făcut nevrednic, ca şi pe David şi nu meriţi 
să dobândeşti slava Raiului, cu toate acestea să faci şi tu ca şi 
David, care ziua şi noaptea îl poftea, îl cerea de la Dumnezeu, 
fiind încredinţat că, pentru nemărginita Lui bunătate şi milostivire, 
prin pocăinţa arătată până la răsuflarea lui cea de pe urmă, prin 
care a câştigat o inimă înfrântă şi smerită, îl va învrednici să îl 
dobândească, precum s-a şi întâmplat. Aşa şi tu, oricât de păcă- 
tos ai fi, oricâte păcate ai făcut, să nu îţi pierzi nădejdea că ai 
putea intra în Cetatea lui Dumnezeu, mai vârtos acum, când por- 
ţile au fost deschise prin lisus Hristos şi nu mai sunt încuiate, 
cum erau în vremea lui David. Şi, pentru mântuirea ta să ştii şi 
că acea Cetate nu este zidită numai dintr-un singur fel de pietre, 
care sunt cei nevinovaţi, pentru că este dificil să fie păzită cură- 
ţia dumnezeiescului botez până la sfârşit, mai vârtos într-un veac 
aşa de stricat, în care păcătuim la fiecare pas. Ci este zidită şi din- 
tru alt fel de pietre, care sunt cei ce se pocăiesc şi care eu cred că 
sunt mai mulţi decât cei nevinovaţi. Dar, ce s-ar fi întâmplat cu 
noi, ticăloşii, dacă mult milostivul Dumnezeu nu ne-ar fi dăruit 
calea pocăinţei, ca să ne facem vrednici lerusalimului ceresc? Ci, 
slăvit să fie Unul Născut Fiul lui Dumnezeu, că, pentru nemărgi- 
nita Lui milă, a venit El Însuşi în lume, ca să cheme pe cei păcă- 
toşi la pocăință (Luc. 5, 32), ca să poată avea şi aceştia loc întru 
Împărăţia Sa. Deci şi tu să nădăjduieşti şi vei dobândi, pentru că 

Dumnezeu, Care din pietre poate face fii Patriarhului Avraam 
(Luc. 3,8), te poate preface şi pe tine din păcătos în piatră aleasă 
şi cinstită pentru zidirea acelui preafericit lerusalim. Dar, pen- 
tru a atinge acest ţel, trebuie să faci două lucruri: 

1. să nu te leneveşti la lucrul pentru care eşti chemat de 
Dumnezeu. Pentru că tu până acum ai fost o piatră necioplită, 
slută şi strâmb aşezată pentru acea cerească zidire, ca unul ce ai 
iubit mult făpturile şi te-ai dat fără de măsură celor din lume şi 
desfătărilor şi de aceea ai mare nevoie să fii şlefuit, îndreptat şi 
reaşezat de Dumnezeu. Deci, dacă te va lovi, te va necăji şi te va 
pălmui, să stai tare şi să rabzi cu mărime de suflet, aducându-ţi 
aminte de spusa Apostolului: că prin multe necazuri se cade nouă 
a intra întru Împărăţia lui Dumnezeu (E. Ap. 14,22); 

2. întru această dumnezeiască îndreptare să fii şi tu împre- 
ună lucrător: să îţi smereşti gândul tău îngâmfat, ca vameşul să 
îți umileşti duhul tău cu zdrobirea, să îţi biruieşti patimile şi să 
te conduci cu frâul poruncilor şi să îţi osteneşti trupul cu fap- 
tele de pocăință. lar, pentru a reuşi aceasta, să ai totdeauna îna- 
intea ochilor tăi toate păcatele pe care le-ai făcut şi în fiecare zi 
să socoteşti pedepsele pe care le meriţi, pentru că, atunci când 
vei ajunge la uşile veşniciei, vei căpăta mare scârbă pentru că ai 
nesocotit acestea şi multe altele pentru a face cuviincioasa pocă- 
inţă. Deci, ceea ce ai dori atunci fără de folos şi ai plânge că nu ai 
făcut, să faci acum cât îţi este cu putinţă şi ai vreme. Şi lucrând 
cu tine Dumnezeu şi tu pentru Dumnezeu, după cum am spus, 
te vei învrednici a te număra împreună cu drepţii întru lerusali- 
mul cel Ceresc. Dacă ţi se pare grea şi neplăcută calea pocăinţei, 
socoteşte sfârşitul la care te va conduce şi cât mai eşti încă în sur- 
ghiunirea acestei vieţi, întru această lume deşartă, întoarce ade- 
seori ochii tăi către iubitul tău Ierusalim, Raiul, care este patria 
ta. Şi să nu întorci nicidecum ochii tăi spre lucrurile deşarte ale 
lumii, ci să îţi aminteșşti de lerusalimul cel de sus, zicând ca David: 

„De te voi uita, lerusalime, uitată să fie dreapta mea. Să se lipească 

limba mea de grumazul meu, de nu-mi voi aduce aminte de tine“ (Ps. 
136, 6-7). Deci, acum intră gânditor în această cetate şi, plecând 
genunchii sufletului şi ai trupului înaintea tronului de viaţă înce- 
pătoarei Treimi, să zici cu inimă înfrântă şi smerită: 

Dumnezeule mult milostive, când stăteau israelitenii la râul 
Babilonului, aducându-și aminte de preafrumosul Sion şi de iubi- 
tul lor Ierusalim, plângeau şi se agitau: acolo am şezut şi am plâns, 
când ne-am adus noi aminte de Sions€. Iar, când le-au zis vrăjmaşii 
lor să cânte preadulcile cântări ale Sionului, ei, fiind scârbiţi, au zis că 
nu pot cânta cântările Dumnezeului lor în pământ străin. Din parte 
mi se întâmplă şi mie asemenea, pentru că sunt în Babilon, adică în 
tulburările lumii acesteia. Aş fi dorit, ticălosul, să îţi cânt cântări de 
laudă şi să slăvesc numele tău cel sfânt, dar sufletul meu pentru că 
este înjugat cu greutatea aceasta a trupului, închis în acest trup şi 
izgonit în această vale a plângerii, nu poate altceva decât să plângă 
şi să suspin. Oare, când mă voi învrednici a locui întru acel Ierusalim, 
întru care se află acei ce te cunosc foarte bine şi te slăvesc desăvâr- 
şit? Deci să arăţi spre mine, ca şi până acum, bunăvoința ta, pe care 
mi-ai arătat-o de multe ori prin nenumărate semne şi dovezi şi să nu 
pomeneşti păcatele mele, ci să mă învrediceşti a fi şi eu o piatră din 
zidurile acelei cetăţi, precum s-au arătat atâţia alţii, care te laudă 
acolo cu vrednicie. Iar, dacă, pentru a mă face piatră vrednică pen- 
tru o aşa sfântă zidire, este nevoie să fiu cioplit cu mântuitorul Tău 
ciocan şi să fiu lovit cu felurite lovituri, iată, că mă dau cu osârdie în 
mâinile Tale. Smereşte-mă, ciopleşte-mă, amărăşte-mă, ceartă-mă, fă 
cu mine după voia Ta cea sfântă, iar eu voi primi şi voi răbda ca pe o 
binefacere din părinteasca Ta mână, numai să mă fac vrednic aces- 
tei preafericite cetăţi. Ştiu că locul meu ar fi în chinurile, în care cei 
ce locuiesc acolo suferă fără sfârşit, dar adu-Ți aminte, Doamne, de 
ceea ce zice David: Nu cei morţi Te vor lăuda, Doamne, nici toţi cei ce 
se pogoară în iad“. Numai aducându-mi aminte că sunt vrednic de 
chin, de acea temniţă ticăloasă a nenorociţilor păcătoşi, unde nu se 
aud altceva decât hule împotriva numelui Tău cel sfânt, mă umplu 
cu totul de frică, tremur, iar din ochii mei curg lacrimi foarte amare. 
Nu, Doamne, nu, nu, Te rog nu lăsa să mi se întâmple mie aşa, pen- 
tru că Tu nu m-ai zidit pentru acest fel de sfârşit, nici Unul Născut 
Fiul Tău m-a răscumpărat pentru aceasta, ci ca să Te iubesc pururea, 
să Te binecuvintez, să Te laud, să Te slăvesc, deci acestea să se împli- 
nească. Dar eu, câtă vreme mă voi afla în această vale a plângerii, 
55 Ps.136,1 
* Ps. 113,25 

nu voi putea face aceasta, de aceea Te rog să îmi dăruieşti în lerusa- 
limul cel de sus un loc al păcii, unde, privind dumnezeiasca Ta față, 
Îi voi aduce jertfă de laudă, iar pe masa inimii mele voi vărsa sân- 
giuri de jertfe bineprimite şi bineplăcute Ţie. Ştiu că laudele şi cântă- 
rile mele vor fi neînsemnate şi nesemnificative faţă de ce Ţi se cuvine, 
dar împreună cu cântările sfinţilor, ale îngerilor şi ale Împărătesei 
lor, ale Preasfintei Născătoare de Dumnezeu, se vor face cu adevărat 
primite şi plăcute Ţie. Şi chiar dacă eu nu voi putea să Te laud cum 
Ţi se cuvine şi cât aş vrea, totuşi mă voi mulțumi să Te binecuvintez, 
să Te slăvesc, să Te laud, să Te cânt şi să Te iubesc cu toată puterea 
duhului meu şi cu toată lucrarea inimii mele şi să mă aduc cu totul 
pe mine o vie ardere de tot, arzându-mă şi mistuindu-mă în văpaia 
dragostei Tale în vecii vecilor. Amin. 

SFĂTUIRE. CĂTRE CEL CE SE POCĂIEŞT 
şi cel de pe urmă cuvânt al acestei cărți 


E £ ată, că ţi-am arătat, cititorule, chipul unuia ce cu ade- 

Ad (i Svărat se pocăieşte, precum a scris David în Psalmul al 
je cincizecilea şi tălmăcit de mine în această carte nu pen- 
tru altceva, decât ca tu săţi-l însuşeşti şi să-l urmezi. Ai văzut aici 
grozăvia păcatului tău şi preamarea milostivire a lui Dumnezeu, 
pe care a arătat-o către tine, chemându-te la pocăință şi dându-ţi 
vreme pentru aceasta, deci, socotesc că ai luat şi tu aceeaşi hotă- 
râre ca şi David, care a zis către Dumnezeu: „Juratu-m-am şi am pus 
ca să păzesc judecăţile dreptăţii Tale“ (Ps. 18,106). ar, dacă ai luat 
acest fel de hotărâre, precum sunt încredinţat, să o păzeşti până 
la sfârşit cu mare luare aminte, pentru că nu ştii ce v-a decide 
Dumnezeu pentru tine, dacă nu vei păzi făgăduinţa ta. Cine ştie 
dacă nu a rânduit Dumnezeu să ajungă această carte în mâna Ta 
nu pentru altceva, decât ca să faci cea de pe urmă îndreptare a 
ta şi să nu dispreţuieşti milostivirea lui Dumnezeu şi îndelungă 
răbdarea Lui?! De aceea, dacă nu vrei să cazi în mâinile dreptei 
judecăţi a lui Dumnezeu, adu-ţi aminte totdeauna de ce a păţit 
Semei, ruda împăratului Saul. Acest Semei a ocărât şi a împroş- 
cat cu pietre pe împăratul David, când fugea de oştile răzvrăti- 
tului Abesalom, fiul său, însă David l-a iertat, pentru blândeţea 
cea mare pe care o avea. Dar fiul său, Solomon, suindu-se pe tron, 
după moartea tatălui său, a chemat înaintea lui pe Semei şi i-a 
zis: Tu ştii că, pentru ocările şi celelalte pe care le-ai făcut tatălui 
meu, ţi se cădea moarte încă de atunci. Dar, de vreme ce tatăl meu 
te-a iertat, te iert şi eu, însă cu condiţia să nu ieşi niciodată din- 
tre zidurile Ierusalimului până la sfârşitul vieţii tale. Să păzeşti 
bine porunca mea, pentru că în orice zi vei ieşi, îndată vei muri. 
Semei a primit cu mulțumire porunca lui Solomon şi s-a făgă- 
duit să nu iasă din cetate. Dar, după trei ani, într-o zi când i-au 

fugit oamenii casei lui, a încălecat pe asină şi s-a dus până la satul 
Ghet şi i-a ajuns, lucru de care a fost înştiinţat Solomon. A trimis 
împăratul şi l-a adus pe el înaintea lui, l-a mustrat pentru ocă- 
rile aduse tatălui său şi pentru nerespectarea poruncii lui şi l-a 
ucis îndată. În ce te priveşte şi tu ai păcătuit împotriva lui Dum- 
nezeu cu mare obrăznicie şi neomenie şi L-ai ocărât, L-ai necin- 
stit, călcând poruncile Lui, deci se cuvenea ca Dumnezeu să facă 
îndată asemenea, adică să îţi curme viaţa prin moarte năpras- 
nică şi să te arunce în adâncul chinurilor, ca să arzi veşnic şi fără 
folos. Cu toate acestea, Dumnezeu, pentru mulţimea îndurări- 
lor Sale, ţi-a iertat păcatele, ţi-a anulat pedeapsa, te-a chemat la 
pocăință şi ţi-a dat iarăşi Darul Său, care este lerusalimul tău, în 
care te bucuri de pacea cu Dumnezeu şi cu sine. Ai mare grijă să 
nu ieşi din această pace, adică să nu păcătuieşti, pentru că în ziua 
în care vei păcătui îndată vei muri şi vei pierde şi această viaţă şi 
pe cea veşnică. Să nu socoteşti că de multe ori de la Dar ai trecut 
la păcat şi nu te-a ajuns nici un rău, că nu se întâmplă mereu la 
fel, ci într-o clipă poţi păţi ceea ce nu ai pătimit în mulţi ani. De 
vreme ce tu până acum ai defăimat şi dezamăgit milostivirea lui 
Dumnezeu şi te-ai făcut netrebnic, de acum înainte, ca să câştigi 
mai mult milostivirea Lui, trebuie să socoteşti că Dumnezeu nu 
va mai proceda cu tine ca şi până acum. Şi un asemenea exemplu 
este Samson, care pentru că a scăpat de trei ori din mâinile vrăj- 
maşilor săi, nădăjduia că va scăpa totdeauna, ceea ce şi zicea cu 
obrăznicie. Dar a patra oară nu a mai putut scăpa de vrăjmaşii 
lui şi l-au ucis. Aşa şi tu ai fost de multe ori, pentru că păcătuiai, 
în mâinile vrăjmaşilor tăi şi poţi plânge cu proorocul: „dat-am 
sufletul meu cel iubit în mâinile vrăjmaşilor“ (ler. 12, 7). Însă, pen- 
tru că acum te-ai pocăit, cu darul lui Dumnezeu şi ai scăpat din 
mâinile vrăjmaşilor tăi, sunt încredinţat, cum că nu vei mai păcă- 
tui, ca să te întorci iarăşi înapoi, în mâinile lor, pentru că nu ştii 
dacă vei mai putea scăpa de dânşii! Să nu doreşti a face ceea ce nu 
stă în puterea ta. Ai păcătuit destui ani, iar dumnezeiasca jude- 
cată te-a răbdat, îţi ajunge, pune şi capăt păcatelor tale, pentru 
că răbdarea cea de mulţi ani a lui Dumnezeu poate să nu te mai 
rabde şi astfel îţi va urma mânia şi urgia Lui. Nu te înfricoşează 
nici măcar ameninţarea Sfântului Duh, care zice: „Când se abate 

cineva de la dreptate la păcat, Domnul pe acela-l va găti spre sabie (Is. 
Sirah 26, 24)? Poate consideri că Dumnezeu poate grăi la fel de 

neserios ca tine. Dar nu este aşa şi aceasta o ştiu prea bine atâţia 

nenorociţi păcătoşi, care ard acum în gheena focului. Pentru că 

între numeroşii creştini care sunt acum în chinuri, puţini sunt 
cei care nu s-au pocăit pentru păcatele lor, iar cei mai mulţi sunt 
care, deşi s-au pocăit, nu au rămas statornici întru pocăință, ci 

după puţină vreme s-au întors la păcate, de aceea au şi murit în 

păcat, iar acum sunt pedepsiţi de sabia dumnezeieştii judecăţi 

şi vor plânge veşnic nestatornicia lor. Să dea Dumnezeu să nu 

păţeşti şi tu la fel! Pentru că socotesc că şi tu de multe ori ai jurat 
lui Dumnezeu, pentru a fi iertat, că preferi să mori de mii de ori 

decât să mai greşeşti şi că accepţi mai bine să te lipseşti de orice 

bine şi să primeşti orice rău, decât să Il mai mânii. Dar, cu toate 

acestea, tu ai păcătuit şi L-ai supărat iar şi iar. Dar, adu-ţi aminte, 
frate, ce spune Apostolul Pavel: „Nu vă amăziţi, Dumnezeu nu se 

batjocoreşte (Gal. 6,7). Căci va veni o vreme când îţi vei lua plata 

şi, spre marea ta pagubă, te vei învăţa ce înseamnă a batjocori 

pe Dumnezeu. Şi cine te poate asigura că primul păcat pe care 

îl vei face după pocăință nu va fi şi ultimul păcat al tău şi poate 

ai atins limita răbdării lui Dumnezeu? lar, de va fi aşa, spune-mi 

ce se va întâmpla cu tine? Tu spui că nu va fi aşa, dar eu iarăşi îţi 

zic că e foarte probabil să se întâmple aşa şi te sfătuiesc să nu îţi 

încredinţezi mântuirea nemuritorului tău suflet unui poate nesi- 
gur şi care nu este în mâna şi stăpânirea ta. 

Când Isus al lui Navi a ars şi a distrus lerihonul, a bleste- 
mat pe cei care vor îndrăzni să-l mai zidească vreodată, zicând: 
Blestemat să fie înaintea Domnului oricine va zidi această cetate 
a lerihonului. Când va pune temeliile, să moară fiul lui cel întâi 
născut, iar când va pune porţile, să moară fiul său cel mai mic 
(Is. Navi 6,26). După un asemenea blestem, cine ar fi crezut că se 
va mai afla vreodată un om atât de îndrăzneţ, încât să zidească 
această cetate? Şi totuşi a fost un oarecare Ahil, care după şapte 
sute de ani, în vremea împăratului Ahab, a zidit-o, însă şi cu acele 
nenorociri ale casei lui. Pentru că, punând temelia, a murit cel 
întâi născut fiu al său, Aviron, iar când o zidea i-au murit ceilalţi 
copii ai săi şi, când a pus porţile, a murit şi cel mai mic copil al 

său, numit Seguv. Acum, tu, cititorule, ştii că lerihonul semnifică 
păcatul, după cum se înţelege din pilda evanghelică cu cel pogo- 
rât din Ierusalim, adică din Dar, în lerihon, adică la păcat şi pe 
cale a fost dezbrăcat şi rănit de tâlhari (Luc. 10, 30). Tu când, cu 
ajutorul lui Dumnezeu, te-ai întors la calea pocăinţei, ai lepădat 
păcatul, l-ai defăimat, iar cu zdrobirea l-ai făcut cenuşă, praf şi 
ai făgăduit lui Dumnezeu că nu mai păcătuieşti. Deci, ia aminte 
bine să nu mai gândeşti vreodată să păcătuieşti, pentru că vei zidi 
lerihonul, spre vătămarea ta vremelnică şi veşnică. Cu adevărat 
va cădea asupra ta dumnezeiasca urgie şi vei muri întru păcatul 
tău: blestemat înaintea Domnului fie omul, care se va scula şi va zidi 
cetatea aceasta lerihonul (Is. Navi 6,26). De aceea să te păzeşti, frate, 
cu mare sârguinţă, pentru că vor năvăli împreună asupra ta toţi 
vrăjmaşii tăi şi prin vechile tale greşeli: iubirea de sine, trândăvia, 
mândria, fala, nedreptatea, patimile trupeşti, osândirea, mânia, 
răzbunarea şi altele, te vor război cumplit, ca să te îndepărteze 
de la Hristos, Mântuitorul Tău, Căruia te-ai dat prin întoarcerea 
la pocăință. Nu te vor cruța diavolii cu gândurile, trupul cu pof- 
tele şi lumea cu bogăţiile şi distracţiile, uneltind toate meşteşu- 
girile şi făcând orice vor putea, ca să te prindă iar în mâinile lor şi 
să te aibă în stăpânirea lor, ca şi mai înainte. Dar, dacă tu vei lua 
în calcul cât de puţin marile şi multele pagube, ce îţi vor urma, 
sunt sigur că nu vei voi să te laşi vânat şi înşelat de vicleniile lor. 

Intr-o ţară era un tânăr foarte alipit de jocul de cărţi, care 
nici o dată nu juca cu măsură, iar, când pierdea, scria pe o hâr- 
tie valoarea pierdută şi trimitea pe cel care câştiga cu biletul la 
tatăl său, care era foarte bogat şi achita. S-a întâmplat o dată să 
piardă douăsprezece mii de galbeni, iar tatăl său, văzând o sumă 
aşa mare, a zis că nu achită, decât dacă vine personal fiul său să 
îi numere. Fiul s-a dus, iar tatăl a scos mai multe pungi cu gal- 
beni, pe care le-a deşertat pe masă. Când a văzut fiul o aşa mare 
grămadă de banii, a încremenit şi a făcut înaintea tatălui său 
un jurământ înfricoşat către Dumnezeu, făgăduind să nu mai 
pună mâna pe cărţi, ceea ce a şi împlinit cu fapta. Aşa şi omul 
care păcătuieşte, socoteşte păcatul său o joacă, de aceea păcăto- 
sul este numit nebun şi fără de minte, neştiind ce face. Nu soco- 
teşte paguba lui, nu vede ce mare pierdere îi pricinuieşte această 

joacă. Dacă, tu, cititorule, vrei să afli ce înseamnă această pier- 
dere, iată şi altele: 

1. când păcătuieşti îndată pierzi darul lui Dumnezeu cel 
sfinţitor, care este o întâlnire a omului cu Dumnezeu şi un har 
de foarte mare valoare; 

2. pierzi darul lui Dumnezeu cel ajutător, pentru că aşa te 
faci nevrednic ajutorului lui Dumnezeu, pe care cu adevărat l-ai 
fi putut avea permanent, dacă nu greşeai,; 

3. pierzi marea vrednicie de a fi prieten lui Dumnezeu, fiul 
al Născătoarei de Dumnezeu, frate al îngerilor şi sfinţilor şi devii 
astfel vrăjmaş al lui Dumnezeu, fiu al mâniei şi al pedepsei şi 
rob diavolului, de aceea Dumnezeu nu te mai place, nu te mai 
cunoaşte al său (Mat. 25, 12); 

4. pierzi orice nădejde pentru Rai, pentru care ai fost zidit 
şi te faci vinovat chinurilor veşnice; 

5. pierzi pacea inimii tale, liniştea sufletului tău, care consti- 
tuie nişte bunătăţi şi comori, care nu se pot compara cu niciuna 
din bunătăţile şi bogăţiile lumii; 

6. pierzi scopul pentru care ai fost făcut om, care este mân- 
tuirea şi sfinţirea ta, fiind în zadar zidit de Tatăl, răscumpărat de 
Fiul cu preţul preacurat sângelui Lui şi sfinţit de Duhul Sfânt prin 
darul Său. Toate s-au făcut în zadar pentru tine, deoarece, păcă- 
tuind, le-ai pierdut pe toate; 

7. pierzi toate bunătăţile făcute în viaţa ta şi ajungi într-o 
stare aşa de jalnică, încât nu îţi mai rămâne nimic pentru 
mântuirea ta; 

8. pierzi nu numai cele lucrate, ci şi pe cele ce le faci acum 
şi care le vei face, pentru că în vremea cât eşti în păcat toate sunt 
moarte, deoarece eşti lipsit de Dar, care este începutul şi teme- 
lia bunătăţilor; 

9. pierzi luminile ce vin de la Hristos şi de la sfinţi, pentru 
că, deşi nu eşti despărţit de tainicul trup al Bisericii (precum sunt 
ereticii şi cei afurisiţi), al cărei cap este Hristos şi ale cărui mădu- 
lare sunt drepţii, totuşi eşti un mădular mort şi nu primeşti raze 
de lumină de la Hristos şi drepţi; 

10. pierzi pe Dumnezeu şi împreună cu EI toate bunătăţile, 
iar, dacă vei muri în păcat, poţi striga şi tu ca acel împărat, care 


O tâlcuire profundă a Psalmului 50 Î7i 
în timp ce murea spunea că a pierdut toate, pentru că, pierzând 
pe Dumnezeu, a pierdut şi sufletul şi trupul şi Cerul şi Pămân- 
tul, veşnicia şi toate celelalte. 

O, pierdere enormă, nemăsurată şi nemărginită ! De aceea, 
când diavolul te îndeamnă să păcătuieşti, dă-ţi seama că el vine 
să te amăgească, zicând fie să faci un păcat trupesc, fie să te des- 
fătezi fără măsură, fie să nu ierţi pe vrăjmaşul tău, sau să nu iei în 
seamă vreun sărac, sau să ieşi din biserică. Atunci să-i răspunzi 
şi tu: cum aş putea, pentru o netrebnică şi mică plăcere, să pierd 
sufletul meu nemuritor? Cum aş putea, pentru nimic, sau şi mai 
mic decât nimic, să pierd totul, pe Dumnezeu? Niciodată, nici- 
odată! Deci, dreptate a avut David că a numit nebunii păcatele 
lui (Ps. 39, 6), deoarece cu adevărat orice păcat este o nebunie şi 
orice păcătos este un nebun şi fără de minte. Pentru că cel înţe- 
lept şi cu minte, văzând marea lui pagubă şi pierderea, cu adevă- 
rat nu poate păcătui şi astfel să ajungă aşa nebun. Acum şi tu, o, 
cititorule, dacă nici până acum nu ai cunoscut nebunia ta, măcar 
acum să îţi dai seama, când, cu darul lui Dumnezeu, prin mijloci- 
rea pocăinţei, ai recuperat pierderile tale şi ai dobândit din nou 
toate bunătăţile, pe care le-ai pierdut păcătuind. O, cât de înda- 
torat eşti lui Dumnezeu, că s-a înduplecat a-ţi ierta păcatele, că 
ţi-a reînnoit Darul Său şi iubirea Sa! O, cât eşti de dator Lui, că 
ţi-a dăruit iarăşi pacea inimii tale, liniştea sufletului tău şi netul- 
burarea cugetului tău! O, cât eşti de dator Lui, că ţi-a redat toate 
faptele bune pe care le-ai făcut şi te-a adus într-o stare în care poţi 
nădăjdui cu adevărat că vei ajunge scopul tău final, adică veşnica 
fericire. Dar, pentru a atinge acest sfârşit, trebuie să rămâi cât vei 
fi viu întărit şi neclintit în calea pocăinţei, pe care ai început-o, 
căci lisus Hristos a zis că „cel ce va răbda până în sfârşit, acela se 
va mântui“ (Marc. 13, 13), iar în altă parte că „nimeni, punându-şi 
mâna sa pe plug şi căutând înapoi, este îndreptat întru Împărăţia lui 
Dumnezeu“ (Luc. 9, 62). De aceea să iei şi tu bine aminte să nu te 
întorci înapoi, ca să priveşti pricinile acelea care te-au condus la 
păcat, ca să nu cazi iarăşi şi să păţeşti ca şi acea femeie ticăloasă 
a lui Lot, care, pentru că s-a întors să vadă patria sa, Sodoma, a 
rămas stâlp de sare nemișcat. Ca să stai întărit în pocăință şi să 
nu păcătuieşti iarăşi, ce zice Duhul Sfânt: „Fiule, să nu te întorci 

înapoi, de voieşti să ţi se ierte păcatele ce ai făcut“ (Eclesiast). Parcă ar 
spune că nu eşti încredinţat că ţi s-au iertat de Dumnezeu păca- 
tele ce le-ai făcut şi de aceea se cuvine să-L rogi totdeauna să te 

ierte, deci cum îndrăzneşti să păcătuieşti iarăşi? Nu vezi cum, 
prin nerecunoştinţa ta, chemi mânia lui Dumnezeu asupra ta 
şi ajungi în pericol să nu te mai poţi întoarce încă o dată de la 

păcatele tale la pocăință? Aşa dai de înţeles oricui că pocăinţa 
ta nu a fost adevărată, ci mincinoasă. Fiule, nu te întoarce îna- 
poi, nu te întoarce! Eu socotesc că ţi se pare că prin păcatele tale 

nu ai vătămat suficient pe Dumnezeu, Ziditorul tău şi de aceea 

voieşti să le înmulţeşti, pentru a-L vătăma mai mult. Acest fel de 

răsplată arăţi dragostei Lui? Ştii că putea foarte bine de când ai 

păcătuit prima dată să te arunce îndată în focul nestins al chi- 
nurilor, însă nu numai că nu a făcut-o, ci şi de alte dăţi când L-ai 

mâniat te-a răbdat, te-a compătimit, te-a aşteptat, te-a chemat 
la pocăință şi te-a iertat. lar tu te întorci iarăşi la păcat, Îl vatămi, 

Îl defaimi? Această nerecunoştinţă este mai mare decât a diavo- 
lului, de aceea îţi zic: păzeşte-te, păzeşte-te să nu te întorci îna- 
poi! Ştiu că diavolul, pentru a ispiti răbdarea ta, îţi poate pune 

în minte că nu vei putea răbda atâta vreme, adică să rabzi până 

la sfârşitul vieţii tale „păzind calea pocăinţei. Dar, să îi răspunzi: 

cine ştie, câtă vreme am să mai trăiesc şi cine mă poate încredința 

că am să trăiesc multă vreme, dacă Însuşi Dumnezeu, Care sin- 
gur cunoaşte timpul vieţii mele, nu a vrut să îmi spună cu sigu- 
ranţă că mai trăiesc măcar o zi? Şi cine ştie dacă nu a fost hotărât 

să mor săptămâna viitoare, luna viitoare sau anul viitor? Poate 

moartea este chiar pe umerii mei, iar eu nu ştiu. Poate în lăun- 
trul meu a început boala aceea care mă va omori, iar eu nu ştiu, 
de aceea, du-te în urma mea, satano! Şi câţi oameni nu sunt, care 

fiind aproape de moarte şi pregătiţi să intre pe porţile Raiului, dar 

în acea puţină vreme au rămas afară şi au ajuns în chinuri, pen- 
tru că au păcătuit! Acum, frate, vrei şi tu pentru această puţină 

vreme să pierzi mântuirea ta? Dar, chiar dacă ar fi să trăieşti mulţi 

ani şi întru îndestulare, totuşi toţi anii vieţii unui om faţă de veş- 
nicie nu înseamnă nimic. Mai vârtos, dacă pocăinţa ta este ade- 
vărată şi desăvârşită, se cădea să doreşti să Il rogi pe Dumnezeu 

să îți dăruiască să trăieşti mulţi ani, ca să poţi să-L îmblânzeşti 

prin mulţi ani de pocăință şi aşa să te învredniceşti Împărăției 
Cerurilor, acolo unde toţi drepţii se veselesc. Fericită este pocă- 
ința, deci să rabzi cu mărime de suflet şi să rămâi tare în calea 
pe care ai pornit şi astfel vei avea pace întru această viaţă, bucu- 
rie în ceasul morţii tale, iar în cealaltă viaţă vei dobândi fericirea 
cerească, care este făgăduită de Duhul Sfânt la Apocalipsă, dacă 
vei rămâne credincios făgăduinţelor tale până la sfârşitul vieţii 
tale. De aceea eu ţi-am făcut cunoscută această înaltă ştiinţă şi 
te rog, mai întâi să petreci cealaltă vreme a vieţii tale în pocăință 
şi cu fapte bune, ca să trăieşti bine şi să mori fericit, ştiind că eşti 
permanent aproape de Dumnezeu, fără de Care nici un om nu 
poate fi fericit vreodată nici aici, nici în cealaltă viaţă, iar în al 
doilea rând, în vremea când această carte îţi va înflăcăra inima, 
să-ţi aduci aminte să trimiţi un suspin la picioarele Mântuitoru- 
lui nostru, Cel Ce S-a răstignit şi pentru păcătosul suflet al celui 
ce s-a ostenit cu această carte şi care are mare nevoie de rugăciu- 
nea ta, ca sufletul său să dobândească dumnezeiasca milă. Amin. 


SFÂRŞIT ŞI LUI DUMNEZEU LAUDĂ! 

